
auftoritate, Archiepiscopus et Comes Lugdu- 
nensis, Galliarum Primas, etc. Clero tum 
Seculari tum Regulari nostrae Dioeceseos Sa- 
lutem in Domino. 

Inter varias Pastoralis Officii sollicitudines. 
Fratres Carissimi, non infimum locum sibi 
vindicare arbitramur, quidquid ad Juventu- 
tis, et maxime Clericorum, .institutionem 
pertinet. Hinc enim pendent subsequentium 
generationum san£litas vel corruptela, Re- 
gnorum stabilitas vel inclinatio, Christianae 
Reipublicse , decus vel opprobrium. Cum ho- 
mines natura sint earum rerum tenacissimi, 

quas rudibus annis perceperunt, in illud in- 
tenti esse debemus, ut adolescentes nihil nisi 
refta et, bona ediscant, quorum memoria eos 
usque ad senectutem prosequatur, et totum 
vitae curriculum regat et moderetur . Ex di- 
versis autem studiorum generibus, quibus 
gradatim operam dare solent juvenes, nul- 
lum ad vitam probe instituendam majoris 


est momenti, quam Philosophia ; non qualis- 

. ' > i 

cumque, at sana et sincera, 

Quapropter dile&issimis nostrae Dioecesis 
adolescentibus nos maxime 'profuturos cen- 
suimus, si Philosophiam *sub ofculis nostris 
elaborandam curaremus, quae rationi et Re- 

m 4 % 

ligioni ex' omni parte esset consona . Quid 
enim lu&uosis his temporibus necessarium 
magis, quam providere ne quis incautos ju- 
venes decipiat per Philosophiam et inanem 
fallaciam , Coloss. 2 . 8., quae omnes induit 
formas, omnes voluptatis et ingenii illecebras 
adhibet, ut furtim inanimos sese insinuet? 
Undique pullulavit infausta Sophistarum se- 
ges, qui sociatis viribus in illud incubueruiit, 
ut omnia Fidei morumque principiat labefa*- 
ftarent . Quam pestem cupiditatibus ’ J, blart- 
dientem,' si juvenes semel combiberint, nulla 

erit vitiorum foeditas, in quam sese non con- 
jiciant, unde vix unquam revocari possint . 

Ad depellendam vero tanti mali contagio- 
nem in dies latius serpentem, maxime ac- 
commodatae nobis videntur, quas proponimus 
Institutiones Philosophicae. Nulla enim est 
hujus operis pars, quae 1 ad praemuniendos 
contra falsi nominis Philosophiam animos suo 
■modo non conferat. 

i. Quidem in Logica eo maxime specta- 
tum fuit, ut sapientissimae traderentur Re- 
gulae, quae mentis sagacitatem acuerent, ju- 
dicium limarent r ratiocinandi vim perficerent. “ 
Adolescentes igitur accuratis ratiocinii legi- 
bus a teneris assueti, inde exquisitum quem- 
dam veri gustum & saporem tra£luri sunt, 
cujus veluti instin&u respuent quidquid ve- 
ritatis nota signatum non fuerit . Non ita 
facile ipsis fucum facient insidiosae Sophi- 
starum ratiunculae,, quibus imperitos solent 
decipere. Insuper juniores Clerici tranan- 
dis armis philosophicis exercitati, defenden- 
doe postea Religioni, ubi sese dederit occa- 
sio K erunt paratiores . 

Ut Pyrrhonismum Religioni simili et so- 
eretati iniestissimum 'intrudant, plurimi ni hiL 

non moliuntur . Ad eum scopulum ne alli- 
deretur Juventus, omnes cognitionum nostra- 
rum fontes diligenter explorati sumus, ex 
iisque manare certissimas quasdam notiones 
demonstratur . Sua evidentiae et sensui inti- 
mo, sua constanti et unanimi externorum 
sensuum relationi,* sua denique hominum te- 
stimonio, quibusdam conditionibus vestita, 
asseritur auctoritas ineluctabilis . 

a. In JVIetaphysica plurimae gravis momen- 
ti quaestiones occurrunt, in quibus disceptan- 
dis eas semper rejeCtas voluimus, opiniones, 
quae cum exitiosis spuriae Philosophiae dog- 
matibus aliquid habent cognationis . Hic can- 
didatis arma subministrantur, quibus nefa- 
rios supremi Numinis hostes valeant debel- 
lare, et impia eorum systemata funditus sub- 
vertere . Hic suae Deo vindicantur perfectio- 
nes, eae praesertim quas obscurare non me- 
tuit humana superbia, nempe ipsius unitas 
simplicissima, aeternitas sine temporis lapsu, 
immensitas sine extensionej libertas sine ulla 
mutabilitate, praescientia falli nescia, sum- 
mum in creaturas, etiam liberas, dominium. 
Providentia quae orbem universum regit et 
temperat . * 

Praeterea mentis humane excellentiam no- 
verint adolescentes necesse est, ut quidquid 
eam foedaret vel deprimeret, attentius decli- 
nent . Eo consilio diligenter a nobis cautum 
fuit, ne quid in ista Elementa irreperet, quo 
germana mediis notio vel tantillum deturpa- 
retur'. Iis charaderibus & coloribus anima hu- 
* | » 

mana depingitur, qui vivam et spirantem 
hanc Dei imaginem vere exprimant, cujus 
dignitatem non pauci extenuare studuerunt. 
Exhibetur tanquam substantia nobilis, quas 
nihil corporeae fascis habet f cujus vita’ in co- 
gnitione et amore constituta est ; quae non 
ita pendet a sensuum organis, ut ab iis suas 
omnes ideas mutuetur ; quae e sui creatoris 
manibus prodiens, jam plurimis notionibus 
sibi congenitis exornatur quae tandem dis- 
soluto corpori superstes, aut virtutis prae- 
mium, aut vitii poenam a justo Judice, rece- 
ptura est . 

3. In morali Philosophiae parte id nobis' 
surae fuit, ut ea tantum traderentur praece- . 
pta, quae sanftissimis Evangelii regulis con- 
sentirent,. & formandis tum civibus, tum 
Christianis maxime idonea essent . Ibi expo- 
nitur quid Deo, quid sibi, quid proximo quis- 

que debeat ; quantum obsequii et reverenti® 
adhibendum sit augustissim® Principuin Ma- 
jestati, eorumque legibus ; qu®nam sint cu- 
jusque civis erga Itempublicam officia. His 
principiis imbuti juvenes, non potuerunt non 
horrescere nova qu®dam adulterin® Philoso- 
phi® dogmata, qu® suam virtuti pulchritu- 
dinem, suam vitio turpitudinem, suam Prin- 
cipibus au&oritatem, suum societati vincu- 
lum, suam privatis securitatem eripiunt . 

Quandoquidem junioribus pr®sertim Cle- 
ricis consecrat® sunt quas commendamus In- 
stitutiones ; mirum videri non debet, quod 
in statuenda morum disciplina, ratio simul 
et au&oritas nonnumquam adhibeantur. Cle- 
rici enim erudiendis populis, moribus emen- 
dandis, viliisque corrigendis destinati sunt : 
a teneris igitur ediscant oportet veram Mo- 
ralis Disciplin® scientiam, non e ratione sola 
qu® peccato luit obnubilata, verum e puris- 
simis Seriptur® sacr® et Traditionis fonti- 
bus hauriehdam esse . 

Cum inter Philosophi® candidatos plurimi 
sint, qui Theologi® limen nunquam adituri 
sunt, eos e Scholis dimissos noluimus, quin 
brevem de Christiana Religione tra£latum 

exceperint . Hanc enim augustissimum - su- 
premi Numinis opus esse persuasum' habeant 
necesse est,, ut inter tanta illius deserendae 
pericula versaturi,, ipsius - veritati' constanter 
adhaereant .• Ea' mente sele£la sunt praecipua 
divinae illius Religionis argumenta. 

4 . Quamvis eo potissimum pertinere de- 
beant Clericorum studia, ut quae sui mini- 
sterii sunt,, addiscant, hos tamen noluimus 


in rebus .physicis hospites esse omnino et 
peregrinos . Id quippe utilitatis habet natu- 
rae contemplatio,, ut mentem bene - compara- 
tam ad Deum erigat,, vividosque grati animi 
sensus excitet.. Qui enim aspeitabilem hanc 
mundi compagem- oculis intuetur vere phi- 
lospphicis,. non potest in ea summam Dei 
potentiam,, bonitatem, sapientiam non agno- 
scere,. non: mirari j siquidem invisibilia i- 
psius ... ,. per ea quce facta sunt, intellecta 
conspiciuntur, sempiterna quoque ejus virtus 
et divinitas . Rom.. 1. 20.. 

Iis accedit quod humana infirmitas postu- 
let,. ut Clerici, expletis sui muneris ofiiciis,, 
honesta quadam oble&atione animos relaxent,, 
quo suas ad fun&iones redeant alacrius, ti- 
binam' autem vel amoenius,, vel liberalius ob- 

le&amentum reperient, quam in naturae stu- 
dio i Quinimo ex illius cognitione non raro 
contingit, ut Pastor suo gregi utiliorem sese, 
praebeat . Denique ubi de notissimis quibus- 
dam phaenomenis sermo incidit, si mutus et 
elinguis haereat Clericus, vel quidpiam effe- 
Tat quod suam in eo genere inscitiam de- 
monstret, aliquando periculum est ne in con- 
temptionem veniat . 

His rationibus dufti, juniores Clericos re- 
rum physicarum cognitione penitus fraudari 
noluimus . Hanc tamen quosdam intra limi- 
tes statuimus coercendam . Praecipua tantum 
latissimae hujus disciplinae capita traduntur, 
quae ignorare sit pudor .* Testatur experien- 
tia, ex adolescentibus paucissiinos esse, qui 
mathematicis et geometricis studiis felicem 
operam dare aut possint, aut velint ; qua- 
propter ita concinnandam esse Physicam cen- 
suimus, ut pauculas tantum et faciles earum 
Artium notiones requireret, et communi Ty- 
ronum intelligentiae accommodaretur. Plerique 
enim ab illa prorsus alienantur, dum eam 
vident profunda computationum caligine, et 
apparatu geometrico circumseptam . Profes- 
sorum autem arbitrio relinquimus, ut largio- 



xt 


rem et uberiorem Mathematica# et Geome- 
triae copiam iis candidatis subministrent , 
quos arripiendis illis disciplinis magis ido- 
neos judicaverint * 

5. Quod speftab ad Philosophiae tra&anda# 
formam, ea, quantum fieri potuit, adhibita 
est, quae nihil horridi, nihil obscuri, nihil in- 
grati auribus inferret . Suos enim alumnos 
amoenioribus disciplinis excultos, sermonis 
leporibus delinitos, eloquentiae flosculis assue- 
tos territaret Philosophia, si habitum vepri- 
bus et dumetis hirsutum indueret, si inculto 
quodam disputandi genere auribus obstrepe- 
ret . Praeterea reje&ae sunt quaestiones plu- 
rimae, non minus steriles quam abstrusa:, 
quae juveniles animos non illustrant, sed ob- 
scurant ; non exornant, sed onerant : me- 
tuendum enim esset ne candidati scientiam 
aspernarentur, de rebus nugatoriis laboriose 
et inaniter disserentem . 

Quid igitur consilii m vulgandis illis In- 
stitutionibus nobis fuerit, et quantum utili- 
tatis inde in Juventutem redundaturum sit, 
cognoscitis. Fratres carisstrhi quam ob cau- 
sam vehementer hortamur vos, praesertim 
quot quot Seminariis, Collegiis, Monasterii» 

ct Congregationibus praepositi estis, ut nov.a 
haec Philosophiae Elementa in eum usum cu- 
retis adhibenda, quem in votis habuimus . 

Datum Lugduni, sub signo sigilloque no- 
stris et Secretarii nostri chirographo,, die 
decima sexta mensis Augusti, anno millesimo 
septingentesimo o£togesimo secundo . . 

i 

ANT. Archiep. Lugd. 

t 

,* 

De Mandato Illustrissimi et Reverendissimi 
D. D. Archiepiscopi et Comitis Lugdunensis . 

B A Z I L E. 

PROLEGOMENA. 

In Scholis jam< dudum mos invaluit* ut multa in 
antecessum exponantur* quae Prolegomena vocitari 
solent, eo quod prius tradi, consueverint, quam ad 
singulas Philosophiae partes descendatur. Ne autem 
in ipso limine diutius detineantur Candidati* reseca-» 
tis otiosis quaestionibus plurimis* ea tantum praemit- 
temus, quae nobis visa sunt utiliora • Duobus Capi- 
tibus absolventur nostra haec Prolegomena . Primum 
erit de Argumentatione; secundum de notione Phi- 
losophiae genera lini spectatae . 

CAPUT PRIMUM. 

* » + 

* . * * * - 

De Argumentatione ;* 

C / » . ‘ : . - . • . - ' 

um in ipso Philosophiae ingressu usurpari so- 
leat recepta* in Scholis argumentatio* de 6a pauca de- 
libare necessarium duximus . Ingeniosum autem illius 
artificium probe intelligi non potest* quin idece sive 
perceptionis , judicii ei ratiocinationis definitiones, ex- 
positae fuerint »- 

Quaeres igitur a. quid* sit idea, sive perceptio . 
Resp. Mera est objecti repraesentatio, et proinde 
mentis cogitatio, tum affirmationis, tum negationis 
expers . Sic ubi aliquis ita de Deo cogitat, ut etrni 
'sibi exhibeat, tanquam Ens supremum* a quo pen* 
deat et regatur orbis universus* tanquam Ens infini- 
te perfectum, nihilque de eo vel affirmat, vel negat ; 
tunc Deum percidere, sive ipsius idea habere diciiiMV 

Quaere» 2 . quid sit judicium. 

Resp. Actus est mentis, quo una idea cum alte- 
ra jungitur per affirmationem , vel ab ea disjungi* 
tur per negationem. Idcirco duplex distinguitur ju- 
dicium, aliud affirmans, quo una idea cum altera con- 
sociatur, v. gr., Deus est celemus ; aliud negans, quo 
una idfea ab alia dissociatur, v. gr. Deus non esi cru- 
delis, ubi idea crudelitatis removetur ab idea Dei. 

Judicium vocibus expressum dicitur propositio „ 
quia judicium interius velati ob oculos ponit . 

Quasreso. quot sint in propositione distinguenda. 

Resp. Tria, nempe subjectum attributum seu prae- 
dicatum, et copula, . i. Subjectum est illud de quo 
affirmatur aliquid vel negatur . Sic in ista propositio- 
ne, anima est immortalis, anima est subjectum; 2'. 
attributum est illud, quod de alio vel affirmatur^ vel 
negatur, sic allata- propositione immortalis est at- 
tributum; 3. Copula dicitur verbum, sum, es, est. 
Hoc nomen obtinuit, quia illius officium est attribu- 
tum cum subjecto connectere; nec illud unquam dis- 
jungit, nisi praemittatur particula negans, non. 

Quaeres quid sit ratiocinatio'. 

Resp. Mentis est operatio, qua unum judicium ex 
■lio vel pluribus infertur, v. gr., si ex eo quod o- 
mnis spiritus sit immortalis, et mens, humana sit spi- 
ritus, colligam mentem humanam esse immortalem* 
actus ille quo mentis humanae immortalitas ex alii» 
judiciis praeeuntibus concluditur, appqjiatur ratioci- 
natio . 

Quaeres 5. quaenam in otnni ratiocinatione distio- 
gni debeant . 

Resp. Tria, nimirum antecedens, consequens, et 
consequentia, i. Antecedens • ea judicia complectitur, 
«X quibus aliud deducitur. Sic in ist» ratiocinatione t 
Omnis virtus est laudabilis i. 

Atqui diligentia est virtus i 
Ergo diligentia est laudabilis .■ 

Duo- priora judicia dicuntur, anteceden 9, quia e* 
iis Vectium deducitur, nempe diligentia est laudabi • 
lis. 2. Consequens est judicium quod ex aliis prae- 
euntibus sequitur. Sic, in exemplo mox adducto-, 
consequens- istud, judicium, diligentia est laudis- 

bilis.) 3. Consequentia est connexio, seu vincirlun* 
consequentis cum antecedente; hisque particulis ex- 
primi solet, ergo , igitur, aliisve similibus. 

Quaeres 6 . quidnam sit discriminis inter consequens 
et consequentiam. 

Resp. Inter utrumque multiplex est discrimen . i». 
Consequens, ut modo* diximus, est judicium quod~ex 
antecedente deducitur; consequentia vero est conne* 
xio judicii deducti cum antecedente, ex quo infertur. 

7:. Interdum . accidit ut vera sit consequentia, licet 
falsum sit eousequens • Exempli gratia, in ista ratio 
cinatioue: 

Quod habet paries, est divisibile / 

Atqui meris humana partes habet? '• " . 

Ergo mens humana est divisibilis . 

Optima est consequentia: si enim mens humana 
partes habeat, sequitur, et necessario quidem eant 
esse divisibifentt^attainen falsum est consequens, 
mirum mentem humanam esse dividuam* 

Vicissitu verum esse potest consequens, et feliat 
consequentia . Si v. g. dixerim t 

Antichrisms erit homo y \ <. 

Ergojsrit impius . 

Conseqtlens, nempe, Antichristus erit impius, ve* 
rum est ; at falsa est consequentia : ex eo quod eninx 
Antichristus futurus sit homo> non sequitur, ipsum 
fore impium. . 

3. Quandoque distinguitur consequens, nunquam 
autem consequentia: vel enim connexio est inter a n- 
lecedeos et consequens, vel* nulla existi t : si prius, 
conceditur consequentia, si posterius, nulla est coni* 
sequentia, ideoque negatur: contra vero consequens, 

. utpote propositio* ambiguum esse dupiicemque seu- 
sum admittere potest ; ergo et distingui • 

Quasres 7 . quid sit argumentatio* et qu aenam prae- 
cipuae* illius species. 

Resp. Argumentatio est oratio ratiocinationis io* 
terpres . In ea reperiuutur antecedens, consequens , 
et consequentia, quorum notiones jam exposui. 'Duo* 
sunt illius praecipuas species, nempe syllogismus et en* 
thymema . 

. Quaeres 8 * quid syllogismi nomine inieUigatiUN 

Resp. i. Syllogismus esi argumentatio tribus con- 
•* stans propositionibus, ita colligatis et devinctis, ut 
tertia necessario ex duabus praecedentibus sequatur.. 
En. exemplum : 

— Omnis virtus est laudabilis j 

Atqui diligentia est virtus j 
Ergo diligentia est laudabilis . I 

2. Tres sunt in syllogismo .termini, quorum ista* 
sunt nomina, majus extremum, minus extremum, et 
medius terminus . Majus extremum est attributum 
conclusionis, nempe laudabilis . Minus extremum est 
subjectum conclusionis, scilicet diligentia . Altributunr 
autem conclusionis ideo vocatur majus extremum 
quia plerumque latius patet, sive ad plura extendi- 
tur, quam conclusionis subjectum, quod ideo dicitur 
minus extremum . 

Tandem medius terminus ille est, qui adhibetur 
ad detegendam) convenientiam aut discrepantiam duo- 
rum extremorum, quae in conclusione junguntur aut 
separantur. In praefato syllogismo medius terminus 
est virtus 

3 . Syllogismus tres habet propositiones, quae nun- 
cupari solent major propositio, niinor propositio „ 
et conclusio . 

Major propositio ea est, quae continet majus ex - 
tremum cum medio termino; ita se^habet ista in 
praedicto syllogismo, omnis virtus est laudabilis . 

Minor propositio dicitur ea, quae minus extremum' 
cum medio termino complectitur, qualis est ista: at- 
qui diligentia est virtus . Major et minor vocantur 
pr/emissce, quia conclusioni praemittuntur.. 

Tandem conclusio est illa syllogismi_propositio,. 
quae continet majus et minus extremum,, ut ista: er*, 
go diligentia est laudabilis . 

Quaeres 9. quid sit enthymema . 

Resp. Argumentatio est duabus tantum constans 
propositionibus, quarum una ex altera deducitur. 
Prior vocatur antecedens ,. posterior, vexo consequens 
V. g- 

Omne bonum est amandum ? 

Ergo Deus est amandus . ^ 

A. syllogismo non differt enthymema, nisi .in eo> 

quod una praemissarum, sive major, sive minor, re* 
ticeatur. Exempli gratia in isto: 

Justitia est virtus i 
Ergo justitia est laudabilis . 

Subauditur major ista propositio, omnis virtus est 
laudabilis . 

In altero autem isto enthymemate: 

Omne vitium fugiendum esfj t r 

Ergo desidia fugienda est. 

Tacite involvitur minor ista propositio, atqui de- 
sidia est vitium. Unde naturn est vulgare illud effa- 
tum : Enthymema in ore, est in mente syllogismus . 

Quaeres io. quaenam sint syllogismorum regulae. 

Resp. Plurimae sunt, quae utilius exponentur cum 
tractandis rebus philosophicis lyrones magis assueve- 
rint . De nobis enim merito expostularet Philosophia, 
si novellos et adhuc inexpertos ipsius, tyrunculos 
statim a primo limine terreremus. Hic igitur satis 
erit duas genendes regulus proponere, quarum ^Ite- 
ra syllogismos affirmantes, altera vero negantes spectat . 

REGULA. PRO SYLLOGISMIS AFFIRMANTIBUS. 

Quando prcemissce sunt affirmantes, conclusio 
debet esse affirmans . 

Uu enim major est affirmans, declarat majus ex- 
tremum cum medio termino convenire . Pariter 
quando minor est affirmans, indicat roiuus extremum ' 
termino congruere: atqui duo extrema nou possunt 
cum .eodem medio termino convenire, quin simul 
inter se consentiant; jam vero haec consensio exprir 
ini non potest, nisi per conclusionem affirmantem,; 
ergo cum duae praemissae sunt affirmantes, affirmans 
esse debet conclusio . 

Haec regula isto nititur axiomate: Qua; sunt ea- 
dem uni tertio, sunt eadem inter se ; sive, Cum duo 
conveniunt uni tertio, eadem etiam inter se conve- 
niunt . Quae veritas isto exemplo comperta erit: Si 
Petrus Jacobo sit magnitudine cequalis, et Paulus 
eidem Jacobo etiam cequalis, evidens est, Petrum et 
Paulum esse magnitudine pares* 

REGULA. PRO* SYLLOGISMIS NEGANTIBUS r 

« • 

Quando una praemissarum est affirmans, et altera 
negans, conclusio debet esse negans . 

C^uando enim una praemissarum est negans r et , 
•itera affirmans, duo extrema ita se habent, unum 
ut cum medio termino conveniat, sicuti declarat prae- 
missa- affirmans: alterum vero non conveniat, ut de- 
nuntiat praemissa negans: atqui ubi ex -duobus ex- 
tremis unum convenit cum medio termino, et ari» 
terum non convenit, sequitur duo illa extrema inter 
•e dissentire; porro' haec discrepantia non potest ex- 
primi, nisi per conclusionem negantem; ergo cum 
una ex praemissis est affirmans, et altera negans, con- 
clusio debet esse negans • 

Praefata regula isto fundatur axiomate: Quando ex 
duobus unum convenit cum tertio , et alterum non 
convenit cum eodem tertio , hcec duo non conveniunt 
inter se. yuod, licet per se pateat, isto exemplo fiet 
illustrius r Si Petrus Jac&bo sit magnitudine aequalis 
' et Paulus eidem Jacobo inaequalis 0 manifestum est*. 
Petrum et Paulum non esse magnitudine pares - 
Quaeres u. qnaena m ait disputationis utilitas, et 
quid in ea cavendum. 

Resp. Disputationes scholasticae, et animorum- ve- 
luti collisio, acuendis ingeniis, limandoque judicio 
plurimum inserviunt» Celeritas enim illa et brevitas 
respondendi et lacessendi, extemporalem auget di- 
cendi facultatem, atque ubi ex eo quasi conflictu in- 
caluit animus, multa excogitat • Tunc enim vires 
suas exerit, ut notiones veluti sepultas excitet, ea- 
sque perspicue et plane exprimat . Sed cavendum est 
i, ne ex longa, disputationum consuetudine quaedam 
inolescat contradicendi libido, quae vitium est in so- 
cietate maximum* 2. Ne disputationis aestu abrepti, 
non tam veritatis, quam victoriae studio teneamus» 
Nihil enim a veritatis luce nos longius abducit, quam 
vehemens illa contentio, quae veluti tempestas quae- 
dam, buc illuc nos jactat, et plerumque extra pro- 
positam quaestionem abripit*. 


r 


MOtBGOMEHA 


*9 


Quisquis igitur utiliter disputare veKt, eam animi 


moderationem afferat, quae in verbis, vultu gesluque 
eluceat, uni veritati studeat, cavillationes fugiat, ex- 
Ira propositam quaestionem non divagetur, et prae- 
sertim a conviciis et verbis mordacibus et inurbanis 
abstineat . Maledicia , contumeliae , inquit Tullius, 
contentiones, concertationes que in disputando perii* 
naces, indigna mihi Philosophia videri solent . ( De 
finib. ben . et mah Lib . i. Num . 8 . ) 

‘s 


De notione Philosophice generntim sumpta * 

Dicendum s. de Patara; 2* de Divisione Philo* 
sophiae r 


tura, non potest nisi per definitionem innotescere» 
Priusquam igitur rem aggrediamur, exponendas sunt 
leges, ex quibus pendet accurata definitio» 

Quaeres s; quid et quotuplex sii definitio. 

Resp» Definitio est oratio explicans quod in re, 
vel in nomine est obscurum. Itaque duplex est, al- 
tera nominis , et altera m. Definitio hominis ea est, 
qua declarat aliquis, quid hac vel illa voce i niel li- 
gat; .'definitio rei est ea, quae rei alicujus naturam 
explicat • Exemp. gr., si hominem ita definiam, Ho- 
mo est animal rationale , tunc hominis naturam facio 
compertam, assignando nimirum quod ipsi cum aliis 
commune sit, quid vero proprium et speciale, quo 
differat ab aliis. Vox quae exprimit quid res cum 
aliis habeat commune, dicitur genus . Sic in praefata 
hominis definitione, vocabulum animal , est gemis, 
quo scilicet homo cum belluis convenit . Vox autem 
quae enuntiat quid sit rei proprium, et quo discrepet 
ju> aliis, vocatur differentia • Sic iu praedicta defini* 

ARTICULUS PRIMUS. 

De natura Philosophia - 

ophiae, sicut et rei cujuslibet alterius, na* 


/ 


Digitized by Google 


miolegomma; 

Itone, vox rationale est differentia, quia liominem » 
brutis, animantibus discriminat. 

Quaeres 2 r quot.uplex sit definitio nominis. 

Resp Duplex distinguitur; alia communis , qua* 
declaratur significatio jam alicui voci indita, et apud 
oniues recepta ; alia privata , 1 qua profitetur aliquis 
quid hac vel illa voce inlelligat, et qualem ipsi ad? 
jungat . Definitio nominis privata impugnari non po- 
test: facultatem enim habet unusquisque, hanc vel 
illam nominibus significationem illigandi, modo ta- 
men ceteros praemoneat. Adbibenda est definitio no- 
minis privata, ubi aliqua vocibus inest ambiguitas, 
ut tollatur confusio, et resecentur inanes verborum 
altercationes. Non mutanda est nomfois * significatio 
communis, nisi id postulet gravis ratio; tum quia 
difficilius intelligitur, qui usitatas voces ad novos in- 
solitosque sensus detorquet; tum quia homines, non 
sine aliqua molestia, a significatione jam dudurn re- 
cepta, sibique familiari, ad aliam novellam transeunt . 

Quaeres 3. quotuplex sit definitio rei . 

Resp. Duplex est, alia scilicet accuratior, quae so- 
la definitionis nomen retinet, et rei naturam explicat 
per ipsius principia, ut pjunt, constitutiva , id est, 
per genus et differentiam ; alia minus accurata, quae 
vocatur descriptio . Haec posterior, ut rei definiendae 
notionem exhibeat, plurimas ejus proprietates conge- 
rit. Cum enim multa sint, quorum naturam, stve 
intimam constitutionem ignoramus, saepe necesse est 
ui definitionis philosophicae et propriae dictae vices 
suppleat definitio minus accurata, sive descriptio . W 
g. in physicis materia electrica, lapis mngneticus de- 
scribi quidem ppssunt, non definiri; nondum enim 
satis cognita est utriusque natura, quamvis multae 
proprietates innotescant . 

Quaeres 4* quot requirantur conditiones ad legiti- 
mam rei definitionem . 

Resp.. Quatuor postulari; prima est ut clara sit de- 
finitio: ad eum quippe finem adhib&tur, ut magis 
liqueat rei definiendae natura; nullas igitur contineat 
voces vel obscuras, id est, quae nihil intelligendum. 
praebeant, vel ambiguas,, sive quae nuiitiplicem sen- 
sum. involvant .. ^ 

Secunda conditio est ut brevis sit, in eaque nihil 
redundet : si enim ip ea congerantur voces otiosae et 
inutiles, haec verborum superfluitas animi attentionem 
partitur et distrahit f unde non parva nascitur lutni* 
Dis decessio^ ' J 

Tertia, ut definitio sit reciproca, sive toti et soli 
definitio cpnveniat, ac proinde ut definitio, resque 
definita de se invicern affirmari possint . 

Quarta, ut definitio constet genere proximo et dif- 
ferentia maxime propria . Genus autem proximum 
illud dicitur, quo res definita cum paucioribus con- 
venit, et quod exponendae 4 Ilius naturae magis est ac- 
commodatum . Si vero genus esset nimis vagum et 
communis, a rei definitae notitia ineutern longius tran- 
sferret . Si, v. g. dixerim,* homo est ens rationale , 
vocabulum ens esset genus latius, quo scilicet homo 
cuin Deo etfAngelis confunderetur. Contra, vox a- 
nimal , cum genus sit minus vagum et minus^gene- 
rale, planiorem apertioremque facit hominis notionem . 
- Differentia maxime propria est ea, qua species de- 
finita distinguitur ab aliis ejusdem generis speciebus. 
Si, v. g. dixerim, homo est animal mortale , horni- 
Dem ab aliis specie discrepantibus non secernerem 5 
de eo quippe nihil affirmaretur, quod omnibus et di- 
versis animalium speciebus non commune sit ; neces- 
se est igitur ut definitio constet non tantum genere 
proximo, sed etiam differentia maxime propria. 

His praenotatis, ad Philosophi® definitionem redea- 
mus . Juxta vim Dominis est amor sive studium sa- 
pientias •' Qui nostram hanc disciplinam coluere, 1. 
dicti sunt <r6q>oty i Best Sapientes . Verum Pythagoras 
olim interrogatus a Leontio Rege, quem se esse pro- 
fiteretur, modesti® causa respondit se Philosophum 
esse, id est, sapienti® studiosum et amatorem . 

Si ad ipsam rei naturam attendamus, Philosophia 
a variis, tum veteribus, tum recentioribus varie de- 
finitur. Cum autem diversas 'illas definitiones de- 
scribere et longum et ittutile esset, eam qua nobis 
magis arridet, statim proponimus./ * f 

, , , U; ‘ ' * * ''Ml ■ I -* >. '» 

PROPOSITIO. - 

Philosophia recte definitur. Cognitio ex primis 
principiis evidenter deducta . 

{ rota.. Prima principia sunt propositione» gene- 
rales atque evidentes, ex quarum veritate pendet et 
sequiljjr plurium aliarum propositionum veritas ) . 

Prob. nostra propositio: Illa defiuilio est legitima, 
quae omnes complectitur conditiones ad definitionem 
accuratam requisitas: atqui hujusmodi est praefata 
Philosophiae definitio. Accuratae enim definitionis le- 
• ges ad istas revocantur, uetnpe ut sit clara, brevis, 
constetque ex genere et differentia ; atqui nostra de- 
finitio tres illas conditiones habet sibi adjunctas. I. 
Quidem est clara ; si qua enim foret obscuritas, es- 
set vel in illa voce Cognitio, vel in istis, ex primis 
principiis evidenter deductai atqui neutrum dici po- 
test, siquidem communem in iis vocibus significatio- 
nem retinemus ; ergo i. nostra definitio est clara . 

a. Est etiam brevis, cum ex ea nulla vox reseca- 
ri possit, quin mutetur definitionis sensus et omitta- 
• tur aliquid ad explicandam Philosophiae naturam .ne- 
cessarium . 

3. Constat ex genere et differentia . Genus situm 
«st in hac voce cognitio . Illud quippe est Philoso- 
phiae genus, quod pluribus aliis a Philosophia di- 
versis convenit : atqui ita se habet vox cognitio i 
convenit, V. g., opinioni quae est cognitio incerta ; 
fidei, quae est cognitio certa; intelligeniice, quae est 
primorum principiorum cognitio; ergo vox cognitio 
habenda est ut genus Philosophiae, ac proinde nostra 
definitio i. constat ex genere. 2 . Praeterea censtat ex 
differentia, quae istis vocibus designatur, ex primis 
principiis evidenter deducta ; illae enim voces Philo- 
sophiae differentiam 'exprimunt, quae eam a qualibet 
alia cognitioue secernunt; atqui profatae voces Phi- 
losophiam a qualibet alia cognitione discriiniuant, v. 
g. a fide, opinione, errore, quae e primis principiis 
profecto non eruuntur; et ab inielligentia, quae cui» 

*»t primorum principiorum cognitio, ab illis non de- 
ducitur; ergo voces istae, ex primis principiis evi- 
denter deducta , Philosophiae differentiam designant; 
ergo nostra definitio continet philosophiae differentiam, 
aliunde et illius genus; praeterea clara est et brevis; 
omnes igitur complectitur conditiones ad definitionem 
accuratam requisitas; ergo est legitima. 

Hinc D. Fleuri, vir exquisiti sane judicii, in suo 
de studiis tractatu, bominern ingenio vere philosophi* 
co praeditum sic dt scribit: Un yrai Philosophe 'est 
un homme qui raisonne juste qui est toujours en 
garde contre les causes ae V erreurj qui ne suit, 
'dans Ia conduite de la yfe, que Ia raison et la 
vertu j qui cherche en ' chaque chose a ccnnai •) 
ire la veritd et .d remonter jusqu aux pruniers 
principes . ^ ^ 

* • 

. # COROLLARIUM. , 

Ex dictis colliges x. ad Philosophiam proprie stri* 
cteque sumptam non perlinere cognitiones, quae non- 
nisi probabilibus nituntur argumentis, quales^ae aunt, 
quae ad aestus maritimi, et materiae tum magneticae, 
tum electricae causas spectant . Gas enim duntaxat co- 
gnitiones, lanquam suas «agnoscit, quae cum primis 
principiis colligatae sunt, ex iisque ope ratiocinii e- 
videnter deductae • Sic isto prkicipio, Quce sunt ea- 
dem uni tertio, sunt eadem inter se, syllogismorum 
regulas demonstrant Logici; sic isto principio, Non 
datur effectus Sine causa, probant Metaphysici exi- 
«tere supremum aliquod Numen, d quo celera omnia 
habent ut existant ; sic isto ex principio, Alteri ne 
feceris quod tibi fieri nolis, colligunt Philosophi mo- 
rales, alterius fortunae, famae et vitae nihil damni in- 
ferendum- esse. 

Colliges 2. axiomata, sive propositiones per se e- 
videntes, quales sunt istae, Quce sunt eadem uni ter- 
tio, sunt eadem inter se j Nihili nullae sunt proprie- 
tates, esse quidem cognitionum philosophicarum prin- 
cipia, cum ex iis, tauquam rivulus a fonte, deriven- 
tur ; sed cogniticnes non esse vere pro^rieqqe phi- 
losophicas; hujusmodi enim axiomata /ita per se ua» 


2$ fROtfiGOSflllfA 

uifesta sunt, ut nullae sint propositiones illis notio- 
res, ex quibus per ratiocinium deduci possiut. 

Prima principia sunt quidem Philosophia; funda- 
mentum, sed eam proprie non constituunt: aiioqui 
nullus foret, qui nobile Philosophi nomen sibi me- 
rito vindicare non posset . Omnes quippe homines 
primis principiis imbuti sunt, nec inter se differunt* 
nisi ratione consectariorum, quae ab iis deducuntur. 
Sic occurritur difficultatibus quae proponi soient . * 
Quaeres utrum exislal Philosophia. 

Resp. Existit: Philosophia quippe est alicujus rei 
naturalis cognitio ex primis principiis deducta: atqui 
multiplex existit hujusmodi cognitio: ad illud enim 
duo requiruntur et sufficiunt: primum ut existant 
prima principia* secundum ut ex iis plurimae dedu- 
cantur cognitiones: atqui utrumque certum est . i. 
Quidem dantur prima principia. Nihil enim aliud 
sunt, quam propositiones ita per se evidenterque no- 
tae, ut mentis assensum rapiant: atqui dantur hujus- 
modi propositiones, talis est ista: Nihili nullce sunt 
■proprietates j ergo i. existunt prima principia, a. 
Ex illis principiis deducuntur plurimae cognitiones . 
Ex iis enim depromi potest, quod necessariam cum 
illis habet connexionem: atqui plurimae cognitiones 
cum primis principiis necessario colligatae sunt, in ii* 
sque involutae. Sic, ut alias omittam, ista propositiq. 
Quidquid cdgilal existit, arctissimo nexu devincta est 
cum primo isto principio, nihili nullce sunt proprie* 
tales s ergo a. plurima; sunt cognitiones, quae expri- 
mis principiis derivantur; ergo, etc. 

’ Quae proponi soient difficultates, commodius sol- 
ventur, postquam certa et inconcussa esse quaedam ju- 
diciorum nostrorum motiva demonstraverimus , et 
profligatum fuerit dubium generale Pyrrhoniorum . 

ARTICULUS II. . 

De Divisione Philosophice . 

' Philosophia spectari potest ratione vel subjecti in 
quo residet, vel modi quo comparatur, vel objecti 
'circa quod versatur . 

✓ 

1. Ratione subjecti , sive mentis humanae, spectata 
Philosophia, dividitur in actualem , et habitualem . 
Actualis est ipse actus, sive exercitium philosophan- 
di, qualis est in Philosopho disputante. Habitualis 
est facilitas, habitus, consuetudo philosophandi, qua- 
lis. reperitur in Philosopho dormiente "vel otioso. 

2. Philosophia considerata- ratione modi, -quo po- 
test haberi, distribuitur in naturalem et acquisitam . 
Philosophia naturalis est ipsum lumen a Deo nobis 
insitum, quo potest quilibet circa res naturales sine 
artis et disciplinae subsidio ratiocinari. Philosophia 
acquisita est habitus seu facultas de rebus naturali- 1 
bus philosophandi per actus repetitos comparata. 

3 . Philosophia ex parte objecti spectata, duplex est, 
speculativa nimirum et practica . Speculativa dicitur 
ea, quae in objecti sui contemplatione conquiescit, 
nec de eo conficiendo tradit regulas'. Talis est ea 
Philosophiae pars, quae circa mentem humanam ver- 
satur, siquidem de ea non disserit ut producatur, 
verum ut ipsius natura et proprietates innotesca # nt . " 
Philosophia practica iila est, quae in objecti sui con- 
sideratione non sistit, sed transit ad opus, id est, de 
objecto recte efficiendo leges praescribit. Ita se habet 
ea Philosophiae pars, quae de actibus humanis occu- 
patur . De iis enim aa honestatem moralem 'infor- 
mandis praecepta tradit. 

4 - Alia est vulgaris divisio Philosophiae in quatuor 
paries. Logicam scilicet, Metaphy sicam, Moralem, 
et Physicam . Quam divisionem in nostro cursu phi- 
losophico retinebimus, utpote homini ad philoso- 
phiam instituendo maxime accommodatam . i. Etenim 
Philosophiae candidato necesse est, ut veritatis inve- 
stigandae et detegendae modum percalleat. Quod ut 
assequatur, amicam opem feret Logica . 2. Mens ad 
veritatem cognoscendam praeceptis Logicae bene com- 
parata, nihil habet in quo utilius versari possit, quam 
jn sui auctoris, suique ipsius cognitione, quae praeci- 
puum est Metaphysicae objectum . 3 . Meus illis in- 
formata cognitionibus eas accipiet regulas, quarum 
ope dante Deo, purgetur a vitiis et ornetur virtuti- 
bus, quas regulas tradit Moralis. Tandem in Physi- 
ca mirabitur inexhaustam Dei potentiam et bonita- 
Logica ♦ T. I, 2 

lem, summamque ipsius ia stupenda hujus orbis ma- 
ohina sapientiam. 

Ille est ordo, quem in explicandis variis Phrloso- 
phiae partibus sequemur* Sed eas ita perlustrabimus, 
ut omissis inanibus qusestiunculis, unicuique argu- 
mento, pro illius utilitatis et dignitatis ratione, simus 
plus minusve immoraturi . 




PARS PRIMA 

PHILOSOPHIA 

SIVE 

LOGICA. 

Priusquam ipsa Logicae quasi penetralia subea- 
mus, nonnulla rn antecessum sunt praemittenda. 

1. Experientia constat, errores qui in judicia et ra- 
tiocinia nostra obrepunt, ex eo ducere originem, 
quod perperam cogitemus, adeo ut si rectis cogita- 
tionibus constanter imbueretur animus, eo ipso nul- 
lus superesset errandi locus, sed veritatem tuto asse- 
queremur. Quamobrem circa cogitationum naturam 
nostrarum et proprietates, a peritis viris factae sunt 
observationes, ex iisque deductae regulae, quibus men- 
tis cogitationes recte dirigerentur. Disciplina autem, 
quae hujusmodi observationes complectitur, dicta fuit 
Logica sive Ars cogitandi. 

2 . Logica suum nomen habet a grseca voce \iyos > 
id est. Sermo, quia circa sermonem potissimum in- 
teriorem, seu cogitationes nostras, versatur . Cum e- 
uim mens cogitat, secum ipsa disserit, et interius si- 
ne vocis strepitu quasi colloquitur. 

3. Cogitationes de quibus hic agitur, eae sunt quae 
ad veri cognitionem spectant. Revocari autem ad 
quatuor possunt, nimirum ad perceptionem sive ideam, 
judicium, ratiocinationem, et metfiodum . Etenim 
mens vel objectum aliquod ita cognoscit et percipit, 
ut de eo nihil affirmet aut neget, estque perceptio ,* 
vel de objecto aliquid affirmat aut negat, et huju- 
smodi cogitatio est judicium j vel unum judicium ex 
aliis infert et deducit, quae operatio dicitur ratioci- 
natio ; vel tandem perceptiones suas, judicia et ratio- 
cinia eo disponit ordine, qui veritati detegendae, 

■ut aliis manifestandae, magis est accommodatus; qu® 
mentis functio vocatur methodus . 

4» Qualuor illae mentis cogitationes sunt Logicae 
objectum. Cujuslibet enini disciplinae objectum 'il- 
lud esse dicitur, circa quod versatur: atqui circa qua- 
tuor praefatas mentis cogitationes occupatur Logica ; 
siquidem in eo tota est, ut tradat regulas, quibus ad 
perfectionem sibi propriam dirigantur perceptio, ju- 
dicium, ratiocinatio, et methodus. 

5. Logica definiri potest scientia practica, mentis 
cogitationes dirigens. 1 . Dicitur scientias ea quippe 
disciplina scientiae titulum merito sibi viudicat, quae 
certis demonstrat argumentis quas tradit regulas: at- 
qui ita se babet Logica; docet, v. g. definitionem es- 
se debere clariorem re definita, quia illius naturam 
explicat . Praeterea suas de contexendis syllogismis 
regulas invictis confirmat principiis, ut postea sumus 
exposituri . - 2 . Dicitur scientia practica, quia in me- 
ra sui objecti contemplatione non conquiescit, sed de 
eo rite conficiendo regulas praescribit. Sic v. g. ju- 
dicii et ratiocinationis non otiosa est speculatrix; sed 
normam instituit, juxta quam ulrumque fieri debeat. 
3. Dicitur mentis cogitationes dirigens j eo quippe 
spectat, ut cogitationes nostras ad rectitudinem, et 
perfectionem singulis propriam informet, ut v. g. ve- 
ritatem in judicia, et ordinem inter ideas inducat. 

Cum autem cogitationes nostrae ad quatuor, ut 
jam diximus, revocentur, nimirum ad perceptionem 
sive ideam, ad judicium, ratiocinationem, et metho- 
dum, idcirco quidquid de Logica dic, turi sumus, qua- 
druplici dissertatione continetur. 

DISSERTATIO PRIMA 


DE PERCEPTIONE SIVE IDEA . 

Mui,i post Malebranchium Philosophi arbitrantur 
aliud esse ideam, aliud perceptionem. Ideam appel- 
lant objectum ipsum a mente perceptum, sive quod 
menti percipienti est immediate praesens . Perce • 
ptionis autem nomine intelligunt modum , sive af- 
fectionem mentis percipientis. Celeberrimam hanc 
quaestionem in Metaphysica expendemus. Nunc vero 
perceptionis et idece nomina promiscue accipimus . 

Perceptio duplici modo' spectari potest,, nimirum 
vel quatenus in mente existit et concipitur, vel qua- 
tenus signis expressa extra mentem profertur. 

CAPUT PRIMUM .. 


De Perceptione , prout in mente existit, r 

spectata .. \ 

Perceptio, prout in- mente existit,.. considerari 
potest vel ratione sui, vel ratione functionum mentis 
circa eam versantis . Perceptionem sub duplici illo* 
respectu duobus in articulis expendemus • 

ARTICULUS PRIMUS. 

✓ * 

De; Perceptione, sive ldea y ratione sui 

spectata ~ 

Perceptio,, sive idea, quatenus a ceteris mentis 
cogitationibus differt, definiri solet mera alicujus ob- 
jecti reprcesentatio in mente exis te ns . 

Dicitur autem: il reprcesentatio . Si enim a me' 
quaesieris* utrum percipiant aequalitatem> quae inter 
bis duo et quatuor intercedit,, ut eam mihi perspe- 
ctam esse affirmenoij illud responsi' tibi dabor Hanc 
mihi clare repraesento . 2; Dicitur mera reprcesenta- 
tio £ est enim, simplex, rei alicujus- contemplatio, de. 

ca nihil affirmans aut negans. Per ideam igitur, si- 
ve perceptionem, non admonemur dfunlafcat, quomo- 
do se habeat principium nostrum cogitans, sed prae- 
terea quaenam sit objecti extra nos positi natura, e- 
docemur. Sic idea trianguli de ipsius natura no$ 
certiores facit, illud nempe exhibendo, ut figuram 
tribus lateribus totidernque angulis constantem • 

COROLLARIUM t 

Ergo nihilum non potest percipi, sive esse obje- 
ctum ideae; i. quia idea est alicujus entis repraesen- 
tatio : atqui nibilum non est ens; ergo, etc. ; 2. quia 
percipi idem est ac repraesentari: atqui nibilum noQ 
potest exhiberi ; siquidem ex axiomate ab omnibus 
recepto, nihili nullce sunt proprietates j ergo, etc* 

i 

COROLLARIUM II. 

Ergo impossibile nequit percipi ut possibile; i. 
quia impossibile merum est nihilum ; 2 . quia mens 
impossibile ut possibile percipere non potest, quin 
aliquam percipiat convenientiam inter attributa entis 
impossibilis: atqui nullam percipere potest; siquidem 
nulla omnino est; nulla quippe existit consensio in- 
ter ea, quae sese invicem destruunt: atqui attributa 
entis impossibilis sese, etc. Sit in exemplum circulus 
quadratus: atqui attributa circuli quadrati sese mu- 
tuo destruunt; nam circulus tollit quadratum: qua- 
dratura autem circulum perimit ; ergo inter attribu- 
ta entis impossibilis nulla est convenientia; ergo non 
potest percipi ; ergo, etc. 

Objicies 1 . Deus crudelis potest percipi; ergo im- 
possibile potest percipi ut possibile . 

Resp. Neg. ant. ut enim Deus crudelis percipere- 
tur, aliqua esse deberet Deum inter et crudelitatem 
convenientia: atqui uulla existit; Deus enim est Eos 
summe perfectum, crudelitas autem vitium • 

Instabis : Tam potest Deus percipi crudelis, quam 
judicari: atqui potest judicari crudelis, ergo et per- 
cipi . 

JResp. Neg. maj. et parit. perceptio enim se habet 

nd mentem, ut visio ad oculum corporeum ; quemad- 
modum igitur sub aspectum venire nequii objectum 
quod nullo modo existit, ita et percipr non potest 
Deum inter et crudelitatem convenientia, siquidem 
nulla pror9us est . Judicare vero nihil aliud est, quam 
objectis tribuere aliquid per affirmationem, aut ipsis 
detrahere per negationem: porro multae sunt causae 
quae judicium ita vitiare possunt, ut objectis assignent 
quod ipsis non couvenit, crudelitatem v. g. Deo . Hu- 
jusmodi causae suut praecipitatio, praejudicia, cupidi* 
tates, etc.; ergo potest Deus judicari crudelis, quam* 
vis talis percipi nequeat. 

Instabis: Perceptio judicium omne antecedit ; ergo 
Deus non potest judicari crudelis, quin prius talis 
concipiatur. 

Resp. Disling. aut. perceptio subjecti et attributi 
omne judicium antecedit, conc. perceptio convenien- 
tiae inter subjectum et attributum, etc. neg. ant. 

Revera cuilibet judicio praevia est subjecti et attri- 
buti perceptio. Sic percipitur quidem Deus; aliunde 
etiam habetur idea crudelitatis; sed iuter Deum et 
crudelem uulla deprehenditur consensio, cum nulla 
sit : idcirco falsum est istud judicium ; Deus est cru- 
delis . Iu eo quippe pronuntiatur, aliquam inter istas 
ideas intercedere convenientiam, quae perceptione nec 
exhibetur, nec exhiberi potest: falsum autem, vel te* 
merarium est judicium, quoties ultra illud, quod per- 
ceptione repraesentatur, excurrit. 

Ob 2 . Percipere impossibile, ut possibile, nihil 
aliud est, quam percipere tanquam possibile quod re- 
pugnat existere; atqui tanquam possibile percipi po- 
test quod repugnat existere; ergo, etc. 

Prob. min, Circulus in genere percipitor ut pos- 
sibilis: atqui existere circulum in genere repugnat; 
ergo, etc. 

Resp. Dist. min. id est, circulus non potest existe- 
re cum eo solo quod repraesentatur per ideam circu- 
li in genere, conc. id est, non potest existere cura eo 
omni, quod repraesentatur per ideam circuli in ge- 
nere, neg. min. 

Non potest quidem circulus existere cum eo solo 
quod exhibetur per ideam circuli in genere, v. g. 


Digitized by Google 



3a logica 

sine diametro determinata; sed 'potest existere eunt 
eo omni quod exhibetur per ideam circuii in gene-'" 
re. Quod enim per ideam hanc repraesentatur, est / 
ipsamet circuli essentia ab omnibus circumstantiis se*^\ 
juncta:, atqui profecta circulus existere potest cunx 
sua esseutia; ergo, etc. 

Huic solutioni majorem lucem afferet exemplum* 
sequens: Quotidie viatores itineris longitudinem con- 
siderant, ut abstractam ab ipsius latitudine et pro* 
funditate. Porro iter non potest existere cum eo so- 
lo quod exhibetur per illam abstractam itineris i- 
deam, id est, cum sola longitudine. At nihil obstat 
quominus iter exislat cum eo omni quod repraesen- 
tatur per ideam hanc abstractam, id est, cum tota 
sua longitudine: imo fieri non potest, ut sine ea 
existat * 

ARTICULUS EL 


De mentis circa suas perceptiones functionibus * 

Ex iis functionibus primaria? et foecundissima est 
reflexio, ex qua aliae, tamquam rivuli e fonte* deri- 
vantur, nempe idearum compositio et resolutio , ab- 
siractio seu p ree cisio s comparatio y discretio et distri- 
butio * De quibus, seorsim agendum est* > 


PARAGKAPHUS L 
De reflexione * 

Reflexio est ea mentis functio, qua in seipsam 
suasque ideas sese quasi reflectit et replicat, easque 
attentius contemplatur . Ea facultate nisi policeret a- 
nimus,. quanta cogitationum penuria laboraret 1 tunc 
enim idese nonnisi raptim animum perstringent, sta- 
timque effluerent et elabereritur . Per reflexionem 
vero ideas quast apprehendimus, et sub animae ocu- 
lis sistere cogimus, ut in iis. expendendis, introspi- 
ciendis, comparandis, etc. quantum sibi libuerit, im- 
moretur . Sic crescit, invalescit et perficitur ratio hu- 
maua, animusque ditissima cognitionum supellectile 
instruitur • 

Attentio quidam est reflexionis grados, et definiri 
potest animi ad suas perceptiones applicatio, ejusque 
veluti conatus, quo nititur ideas suas sub oculis suis 
retinere, et diligentius* scrutari . Haec facultas maxi- 
ma est mentis perfectio, licet ejus infirmitatis mani- 
festum sit argumentum . Si enim* uno intuitu posset 

3 uidquid in ideis comprehenditur, arripere et pervi- 
ere,. illi' minime opus esset eas ante- suum veluti 
conspectum detinere, quo maturius introspiciantur . 
Sed illud solius Entis infiniti privilegium est, ut re- 
conditos omnes et intimos rerum sinus et recessus 
uno- et simplici oculorum conjectu pervadat. 

Si vero' concessum nobis non fuit,, quidquid in i- 
deis nostris continetur; uno quasi- aspectu deprehen- 
dere, in attentione habemus imbecillitatis nostrae sup- 
plementum. Haec enim vim. habet fugaces ideas si- 
stendi, ut iis commode excutiendis vacare- possit a- 
nimus. Hoc autem infirmitatis nostrae adminiculo 
uti renuunt plerique homines; attentionis- enim im- 
patientes- omnia cursira et festinanter perstringunt, 
ut inquietae curiositati indulgeant.. Hac vero prava 
consuetudine- hebetatur reflexionis acies, ex qua ta- 
men maxime pendent ingenii opes et rationis per- 
fectio r- 

Quaeres quo pacta excitetur et foveatur quae tanti 
momenti est attentio. 

Resp. i. Scientiae, cui operam dare statuimus, prae-- 
stauiiam et utilitatem intueri debemus . Quae enim 
pluris facimus, attentiore et alacri animo ediscimus . 
Cum scilicet nobis quaedam a natura indita- sit pro- 
pensio; qua verum et bonum' prosequamur; dubium 
non est quin mens ad ea cognoscenda lubentius se- 
se ferat, quorum, dignitatem et; utilitatem compertas 
habuerit,- 

o. Attentionem plurimum juvat locus ab hominum 
turba et strepitu remotus . Hinc Musae a Poetis fin- 
guntur desertos' montes- incolere,- ‘ 

3; Excitandae attentioni non- mediocriter inservit- 
tempus opportunum . Illud autem est aptissimum quo 
mens nec longiore exercitatione, neque- negotiorum 
mole fuerit defatigata . Idcirco tempus matutinum 
aludio est maxime idoneum;, tunc enim, sensibus non- 

dum rerum objectarum varietate turbatis r an intus, 
quasi collectis viribus, rebus percipiendis est paratior, 
et meditationi liberius indulget. Hinc Aurora Musis 
amica dicitur. 

. 4 . Sobrius alimentorum et poculorum usus, volu- 
ptatisque fuga, maximo sunt ad retinendam attentio- 
nem adjumento. Idcirco qui vino et dapibus sese in- 
gurgitare solent, aut voluptatibus serviunt, ii verita- 
ti inquirendae fiunt impares. Animi enim veluti ner- 
vos libido illius aciem obtundit, eumque tardum et 
inertem efficit, ut pluribus infausta compertum est 
experientia. Quisquis igitur attentum scientiis ani- 
mum afferre voluerit, suas libidines sapiens coerceat. 

PARAGRAPHUS II. 

* 

De Compositione et Resolutione idearum, unde 
pendent idece simplices et compositos . 

Mens reflexionis ope ideas contemplans, nonnnn- 
quam plures ex illis colligit, ut notionem unicam ex 
omnibus effingat; interdum vero ex ideis notionem 
aliquam componentibus nonnullas detrahit, ut notio 
fiat simplicior et minus impedita. Functiones illae 
mentis dicuntur compositio et resolutio idearum . 

Idea simplex ea dicitur, quae ex pluribus aliis non 
est quasi conflata; tales sunt ideae affirmationis, ne- 
gationis, unitatis. Idea composita ea est, quae ex plu- 
ribus aliis coalescit . Hujusmodi sunt horologii, idea 
sphaerae armillaris, idea corporis humani • 

Observandum est 1 « definiri non posse ideas sim- 
plices. Omnis enim definitio nihil aliud est quam a- 
licujus ideae explicatio et evolutio: atqui ideae -sim- 
plices nec explicari nec evolvi possunt; siquidem 
non sunt compositae • Definitio autem cadere potest 
in ideas compositas; cum enim ex pluribus ideis co- 
alescant, explicari, evolvi, ideoque definiri possunt: 
sic ira definiri pqtest, corporis et animi perturbatio, 
quae oritur ex ideae molestae ob alicujus culpam no- 
bis obversantis praesentia: in ira enim continetur i. 
corporis vehemens commotio ; 2 . animi ardor haud le- 
vis ; 3. idea quaedam molesta eidem praesens; 4* ali* 
cujus culpa, quae ideam hanc excitet. 

Observandum est 2. a mente effici non posse ideas 
simplices, animamque circa eas esse mere otiosam. 
In se, v. g. procreare non posset perceptionem colo- 
ris quem nunquam vidisset, soni quem nunquam au- 
disset, odoris quem nunquam olfecisset, saporis quem 
nunquam gustasset. Ideas autem compositas mens 

E olest efficere, multas scilicet ideas colligendo, ex qui- 
us compositam alteram effingat; sic ideam montis 
aurei cudit, auri et montis ideas simul consociando» 

PARAGRAPHUS HI. 

De abstractione seu praecisione idearum , 
unde pendent ideas universales* 

MLns in ideas sese reflectens , quasdam objecti pro- 
prietates, aliis semotis, expendit: haec mentis opera- 
tio dicitur abs tractio, seu praecisio, quia per eam 
mens nonnullas objecti proprietates ab aliis quasi ab- 
strahit et praecidit. Haec functio non utilis tantum, 
sed etiam necessaria est mentibus humanis, quae non- 
nisi paucas ideas uno simul intuitu complecti^ pos- 
sunt. Facile quidem est ea tnente comprehendere, 
quae paucis gaudent perfectionibus. Non multum, v. 
g. temporis insumendum est ad cognoscendum quid 
sit linea recta, et quae hujus proprietates. Sed pau- 
ca sunt tantae simplicitatis objecta . Pleraque magis 
intimos et reconditiores habent recessus, in quibus 
suscipiendis multum difficultatis offendit animus. 
Quo uberiorem et ditiorem quasi fundum offerunt, 
eo major et acrior in iis considerandis adbibenda est 
attentio. Quam impedita esset mens humana, si to- 
tam hujusmodi objectorum amplitudinem simul intue- 
ri necesse foret l quanta inde nasceretur obscuritas ! ut 
corporis, ita et mentis se habent oculi. Si patentissi- 
vnum in campum oculos circumferam, tunc infinita ob- 
jectorum multitudo in visus organum promiscue et 
turraalim irruit. Si vero amoenissimum in hortum 
oculos conjiciam, tum confusus et perturbatus erit 
ille aspectus, dum diversas lot rerum species simul 
complectetur. Denique si visus aciem, in flore unico 
defigam, tunc fit distinctior. Totam tamen et integram 

unius hujus floris pulchritudinem non deprehendam, 
nisi Singulas illius partes totidem aspectibus perlu- 
straverim . 

Eadem est mentis ratio . Prorsus inutilis est refle- 
xio, cum totum, quaqua patet, objectum complecti- 
tur . Nisi enim attentionem suam intra quamlibet 
seorsitn objecti partem coerceat, haec rei penitus in- 
trospiciendae impar erit. Eo quippe debilior et re- 
missior est attentio, quo diffusior . Si vero mens to- 
tum fere objectum injecto quasi velo contegat, et u- 
nam tantum illius particulam retegat, tunc in eam 
reflexio totam vim suam exerens, hanc poterit dilu- 
cide et distincte percipere. Mens itaque objecta, vel 
maxime abstrusa perscrutari potest, ea varias in par- 
ticulas dividendo et praecidendo, quas sigillalira ex- 
pendat .. H«e operatio, quae dicitur abstraclio , men- 
tis quidem humanae infirmitatem demonstrat; verum 
ex ea, ve! ut e fonte ditissimo, profluit quidquid est. 
cognilionis distinctae et explicitae.. 

Supientissimam hanc methodum secuti sunt Geo- 
metrae, quorum scientia versatur circa corpus ex 
triplici dimensione* neinpe longitudine, latitudine, et 

£ rotunditate conflatum . Quod ut magis compertum 
abeant, primo solam illius longitudinem inspiciunt, 
el tunc ab ipsis dicitur linea.. Deinde ratione longi- 
tudiuis siinul et latitudinis ab iis consideratur, et 
sub eo respectu appellatur superficies. Denique tres 
illius dimensiones simul conjunctas expendunt, et 
tunc vocatur solidum, sive corpus . Cavendum tamen 
est ne in ipsamet objecta transferantur hujusmodi se- 
ctiones. Merae sunt enim mentis operationes, quae 
cum nequeat prae sua infirmitate totum objectum si- 
mul introspicere, illud quasii frustatim considerat. 
Hinc patet quam, inepte argumententur nonnulli Sce- 
ptici, qui ut veritates geometricas iu dubium vocent,, 
ajunt a Geometris admitti lineas et superficies, quae 
in rerum natura nunquam extitere. Minime enim 
supponunt Geometrae existere linea sine latitudine, vel 
superficies sine profunditate ; id unum scilicet volunt, 
nimirum expendi posse corporum longitudinem,, non 
considerata ipsorum latitudine et superficiem, prae- 
termissa profunditate, quod nemo sanus negaverit- 

Quaeres x. quomodo per abstractionem formentur 
ideae universales*. 

Resp. Auxiliatite ab s tractione, ideas universales 
effingimus, dum ex objectis singularibus ea detrahi- 
mus, quibus singularia constituuntur, ad illasque tan- 
tum proprietates attendimus, quas cum multis aliis, 
habent communes - Cum v. g- triangulum aequis la- 
teribus video, si locum in quo positum est, ceteras- 
que omnes circumstantias ad illud pertinentes consi- 
derem, haec idea erit singularis, et nonnisi triangu- 
lum. determinatum exhibit*. Si vero a circumstantia- 
rum intuitu animum, revocem, idque unum cogitem,, 
nempe 1 figuram' esse tribus lineis aequalibus compre- 
hensam, inde nascetur idea universalis, quae omnia 
paribus lateribus triangula mihi repraesentare poterit *. 

Si vero praecisionem ulterius promoveam, et omis- 
sa linearum aequalitate, id unum attendam, nimirum, 
figuram esse tribus lineis terminatam, haec idea erit 
repraesentandis omnibus triangulis idonea . 

Denique longius progrediatur abstractio, ita ut a- 
nimus id. unum recogitet, scilicet, extensionem ex o- 
mnr parte terminatam,, nulla habita ratione modi quo- 
circumscribitur; tunc idea fiet jnuho< generalior, et 
exhibendis, omnibus- figuris erit accommodata. Figu- 
res enim nomine nihil aliud intelligitur, quam exten- 
sio terminata • Ergo diversus est universalitatis gra- 
dus prout pauciores vel plures objecti circumstantias, 
animus per abstractionem praecidit.. 

Quaeres 2. quaenam sint in idea, universali distin- 
guenda*. 

Resp. Du (y sunt potissimum secernenda, nempe e- 
jus comprehensio * et extensio . Comprehensionis no- 
mine intelligitur attributorum seu proprietatum com- 
plexio, quae in. idea continentur, et sine quibus nec 
esse nec concipi potest objectura per ideam reprae- 
sentatum.. Sic, v. g> corpus organis instructum, et 
anima’ rationis- particeps, sunt comprehensio ideae ho- 
minis, quia sine iis homo- neque existerej neque con- 
cipi potest. Extensio nihil aliud 1 est, quam subjecta 
quibus conyenit idea universalis*. Sic uaesar, Aristo- 
teles, Cicero, singuli denique homines, sive existen- 
tes, sive possibiles, continentur sub extensione ideas 

universalis hominis, quia omnes et singulos homines 
exhibet, iisque convenit. 

PARAGRAPHUS IV. 

* » 

De comparatione idearum , unde innotescunt 
ideae consentientes , et oppositce . 

IVlens in ideas sese reflectens, attentionem suam 
modo in has, modo in illas alternis vicibus conver- 
tit, aut plures simul intuetur ut earum relationes 
percipiat. Haec mentis operatio dicitur comparatio . 
Per eam deprehendimus quaenarn ideae secum con- 
. sentiant, aut a se invicem dissentiant. Consentientes 
dicuntur illae, quae simul eidern subjecto possunt com- 
petere ; tales sunt ide» extensionis et mobilitatis, 
quia eidem corpori simul convenire ' possunt . Ideas 
autem sibi repugnantes sunt eae, quoe simul eidem 
objecto congruere nequeunt. Hujusmodi sunt exten- 
sionis et simplicitatis ideae, quae simul in eodem sub- 
jecto sunt insociabiles. 

Quaeritur utrum mens suas ideas alias cum aliis 
conferendo, possit relationem convenientiae percipere 
inter ideas quae sibi mutuo repugnant . Quaestionem 
hanc solvet sequens 

PROPOSITIO . 

« • 

Relatio convenientia percipi non potest inter 
ideas sibi mutuo repugnantes . 

Prob. Illa relatio neqnit a mente percipi, quae nec 
est, nec esse potest ( prius est enim aliquid esse aut 
esse posse, quam percipi): atqui inter duas ideas re- 
vera sibi repugnantes non potest esse relatio conve- 
nientiae, alioquin illae consentirent simul et dissenti- 
rent: dissentirent quidem ex hypotbesi: consentirent 
vero, cum inter eas esset aut esse posset relatio con- 
venientiae; ergo, etc. Objicies: Convenientia percipi 
potest inter duas ideas, quarum non percipitur repu- 
gnantia i .atqui, licet duas sibi repugnent Ideas, earum 
tamen repugnantia aliquando non percipitur i Sicpo- 

test non deprehendi repugnantia cogitationem inter 
et extensionem; ergo percipi potest convenientia duas 
inter ideas sibi invicem repugnantes . 

Resp. Neg. raaj. Ut enim duas inter ideas repu- 
gnantes percipi possit convenientia, non satis est ea- 
rum repugnantiam non deprehendi ; sed praeterea re- 
quiritur ut inter eas nulla intercedat repugnantia. 
Quamdiu enim aderit, tandiu nulla erit inter eas re- 
latio convenientiae; quamdiu autem nulla erit, non 
poterit u mente percipi. 

Instab. Percipi potest convenientia duas inter i- 
deas, quae nullam habent repugnantiam : ergo pari- 
ter percipi potest convenientia inter ea quae repn- 
gnare non deprehenduntur. 

Resp. Neg. eonseq. et parit. Ratio disparitatis est, 
c^uia ubi nulla est repugnantia, ibi adest convenien- 
tia, ideo potest percipi; ex eo- quod vero duas in- 
ter ideas non deprehendatur repugnantia, minime 
sequitur inter eas adesse consensionem ; potest, v. g. 
aliquis ignorare repugnantiam, quae materiam inter 
et aeternitatem intercedit; numquid idcirco inter u- 
tramque aderit convenientia? 

Instab. Repugnantia quas non percipitur, se habet 
respectu mentis, perinde ac si reipsa nulla esset: at- 
qui ubi reipsa nulla est repugnantia, percipi potest 
a mente convenientia; ergo etiam percipi potest in- 
ter ea, quae sibi repugnare non deprehenduntur. 

Resp. Neg. maj. et parit. Ubi enim reipsa nulla 
est repugnantia, tunc procul dubio adest convenien- 
tia. Contra vero, licet duas inter ideas sibi oppositas 
mens nullam delegat repuguantiam, idest, eam igno- 
ret, inter eas tamen revera intercedit, nullaque pro- 
inde reperitur convenientia; non potest ergo percipi. 

PARAGRAPHUS V. 

De idearum discretione , claritate et obscu- 
ritate, distinctione et confusione. 

Mens in ideas sese reflectens , et alias cum aliis 
comparans, eas a se invicem discernendi facultatem 
habet. Haec mentis functio dicitur idearum discretio s 

pendetque ab idearum claritate et distinctione ^ Ide» 
autem clara dicitur ea , quae objectum suum ita re»* 
praesentat, ut quid aut quale sit bene inteiligatur - 
Contrarium de idea obscura> si qua esset, dicendum 
foret.. Idea' distincta vocatur ea, quae suum objectum 
& quovis distinguit». Contrarium ae idea confusa, si 
qua existeret, sentiendum esset. Hic autem quaeritur,, 
utrum, omnis idea sit clara et distincta - 

PROPOSITIO.. 

Omnis idea clara est ac distincta , ita ut proprie' 
loquendo , nulla sit idea obscura et confusa . 

Prob. Admitti non possunt ideae; proprie loquen- 
do, id est ratione sui, obscurae et confusae, quin ob- 
scuritas et confusio ipsas afficiant ideas: atqui ipsas 
non afficiunt. Si enim obscuritas et confusio ipsis i- 
nessent ideis, quo plures de quodam objecto ideae ha— 
berentur, eo magis crescerent in mente obscuritas, et 
confusio, eoque minus clare, minusque distincte perci- 
peretur objectum : atqui illud prorsusabsurdum est». 
Constat enim apud omnes, eo clariorem et perfectio- 
rem esse rei cujuslibet cognitionem, quo circa eamu 
uberior est in mente idearum copia ; ergo, etc. 

SCHOLIUM PRIMUM .. 

Si igitur apud homines sequens idearum obscura- 
rum fiat mentio, conclude illud non philosophice», 
sed populariter dictum. Potiori jure dicerentur ' uon 
sufficientes ad distinctam objecti cognitionem afferen- 
dam.. Ubi enim aliquid obscuritatis in mente siipe- 
rest, illud' non oritur ex praesentis ideae obscuritate,, 
sed tantum ex alterius ideae clarae absentia, quam 
menti affulgere opus esset, ut distinctius cognosce- 
retur objectum.. 


SCHOLIUM II». 

Ad idearum complexarum accuratam discretionem,, 
multa saepe opus est attentione». Ut enim certum» 

fiat earum discrimen,, praesertim ubi sunt maxime af- 
fines, exponendum est quot et quaenam sint ideae, 
ex quibus coalescit utraque notio' discernenda . Res 
illustratur exemplo, qnod gallice narrat RuflSer. - 
Vir quidam non ignobilis contendebat bellatores pro' 
veris sicariis habendos esse. Quod ut probaret, istud 
argumentum afferebat* sicarius proprie dictus est qui» 
squis alium: ex improviso et insidiis occidit; atqui 
illud bellatoribus frequens contingit;, ergo inter si^ 
carios numerandi sunt^ 

Yerum quideni est ex ideis quae sicarii notionem ef- 
ficiunt, multas esse quae bellatoribus conveniant, sed 
non tamen omnesv ln sicarii enim notione, praeter 
ideam homicidii ex improviso et insidiis perpetrati, 
continetur etiam idea homicidii contra legem com* 
missi. Perperam igitur concludebat noster dialecticus 
eamdem esse sicarii et militis ideam * Sed in com- 
plexione idearum, ex quibus sicarii notionem sibi 
effingebat, tot deprehendebat ideas iis consimiles, ex 
quibus conflatur notio bellatoris* ut aliam pro alia 
indiscriminatim acciperet . Eodem vitio saepius labo- 
ramus, unde innumera nascuntur falsa judicia * 

11 arrive souvent , inquit idem Buffier * que vo - 
yant un diamant taille d huit f acet te s* nos yeux ne 
le distinguent point d la premiere vuc, et sans un 
examen attenti f d 3 un diamant a neuf facettes . Ain 
si notre esprit voyant un amas de neuf iddes par - 
tielleSj ne le distingue point d 3 un assemblage de 
huit idees . C* est pourquoi on ne saurait prendre 
trop de soin d examiner precisement , de quelles i~ 
dees , et de combien d * idees est composde chacune 
des deux idees complexes * dont on veut faire le di * 
scernement » 


PARAGRAPHUS VE 

♦ ' 

De idearum in varias species distributione - 

Mens in ideas sese- reflectens, ea» componens aut 
resolvens, abstrahens, comparans, discernens, ideas, 
tandem in varias classes et species distribuit, prout 
eas considerat vel ratione sui, vel ratione tum origis 

nis, tura objecti quod repraesentant, tum modi qao 
illud exhibent . 

S. Idea ratione sui dividitur in directam, qu® est 
objecti repraesentati perceptio; et reflexam, quae esi 
perceptionis sensus intimus. 

a. idea, ratione originis triplex distinguitur, scili- 
cet innata, adventitia, et factitia . Innata dicitur ea, 
quae stalim ab ortu mentibus nostris a Deo inscul- 
pta est, ut idea ipsius Dei. Adventitia definitur ea, 
quae menti nostrae advenit occasione impressionum, 
quibus corpora sensuum nostrorum organa commo- 
vent. Hujusmodi est idea Solis. Factitia appellatur 
ea, quae ex ideis, quibus mens nostra jam informata 
est, coalescit, et veluti componitur. Talis est idea 
montis aurei, quam mens sibi effingit ex idea mon- 
tis et idea auri . 

Idea ratione originis spectata rursus dividitur in 
intellectionem puram, imaginationem, et perceptio- 
nem ex sensibus. 

Intellectio pura est ea perceptionis species, qua mens 
aliquid sibi repraesentat absque sensuum interventu, 
et citra ullam objecti quod percipitur , imaginem 
sensibilem . Hac ratione mens cognoscit Deum, sei- 
psam, prima principia, et mathematicas corporum 
proprietates, v. gr. radiorum aequalitatem in circulo. 

Imaginatio illud est perceptionis genus, quo mens a- 
liquid sibi fingit sub imagine sensibili, at sine prae- 
seute sensuum commotione : sic oculis clausis, Solem 
mihi repraesento tanquain discum flammeo colorp suf- 
fusum . 

Perceptio ex sensibus ea dicitur, qua meus aliquid 
sub imagine sensibili concipit, et cum praesente sen- 
suum commotione . Hujusmodi est perceptio cujus- 
dam corporis, quod meis sensibus obvium est . 

Ultima haec perceptionis species adjunctam seinper 
habet aliquam sensationem, id est, quandam impres- 
sionem, gratam aut ingratam, magis vel minus vivi- 
dam, quae occasione sensuum in mente nostra exci- 
tatur. Sic, v. gr. juxta leges conjunctionis inter ani- 
mam et corpus a Deo institutae, manum meam ad i- 
gnem admovere non possum, quia mens quandam 
experiatur impressionem, quae dicitur sensatio caloris.. 

3. Idea ratione objecti dividitur hi ideam rei, sive 
substantiae, in ideam modi, et ideam rei modificatae . 
Idea rei sive substantiae est ea> quae rem exhibet in 
se subsistentem, id est, quae nt existat, non indiget 
subjecto in quo recipiatur . Tales sunt ideae circuli, 
trianguli, arboris, etc. Idea modi est ea, quae reprae- 
sentat aliquid in alio, tanquam subjecto, existens . 
Hujusmodi sunt ideae motus, figurae, coloris ; quia 
tnolus, figura, color existere non possunt, nisi in cor- 
poribus quorum sunt modi . Idea rei modificatae di- 
citur ea, quae rem non suo modo exhibet: tales sunt 
ideae parietis albi, hominis docti . 

Praeterea idea ratione objecti spectata, distribuitur 
in singularem, particularem, ■ et universalem . Idea 
singularis ea est, quae rem uuatn, singularem et de- 
terminatam repraesentat, qualis est idea Petri. Res 
autem singularis appellatur individuum i quia non po- 
test dividi in multas, quae tales sint qualis est ipsa . 
Sic Petrus dicit ur individuum hominis» quia uequit 
in inultos Petros dividi , 

. Idea particularis ea est, qua exhibetur objectum 
particulare, sive individuum aliquod, vel unicum, 
vel multiplex, sed minime determinatum, v. gr. ali - 
quis homo, quem nescio an sit Paulus, Petrus, etc. 
vel aliqui homines, quos ignoro utrum hi sint, an illi . 

Idea universalis dicitur ea, quae omnibus ejusdem 
speciei aut generis individuis pariter convenit. Ita se 
habet idea hominis, quae Petro, Paulo, Jacobo ex (equo 
competit. De idea universali jam supra dictum fuit. 

4- Idea ratione modi quo suum objectum reprae- 
sentat, a nonnullis dividitur,!, in claram et obscu- 
ram s 2 . in distinctam et confusam . Sed expungen- 
dae sunt duae illae divisiones , quia ex supra dictis 
constat nullam ideam, proprie loquendo et ratione 
sui, obscuram esse vel confusam . 3. iu veram et 
falsam . 

Circa idearum autem veritatem et falsitatem tri- 
plex occurrit opinio . Peripatetici sentiebant ex ideis 
permultas esse veras, nonnullas etiam falsas. Sic, 
juxta ipsos, dum turris eminus conspicitur, in men- 
tem subrepit idea falsa, qua scilicet haec turris exhi- 
betur ut rotunda, quamvis sit quadrata • Cartesiani 

falsitatem ideis nunquam subesse pronuntiant . De- 
mum Lockiani veritatem perinde et falsitatem ab i» 
deis excludunt . Ibi enim, inquiunt, nulla veritas, nui* 
taque falsitas esse potest, ubi nihil affirmatur nihilque 

S riter negatur: atqui ideae neque negant, neque af- 
mant, immerito igitur verae vel falsae nuncupantur. 
Quid inter praefatas opiniones sit discriminis, isto 
exemplo patebit: fingamus pictori demandatum fuis- 
se, ut Regis effigiem coloribus exprimeret. Opere 
perfecto, spectantium oculis labella palam exponitur . 
Peripateticus qui, depicta imagine vultum Principis 
accurate non referri putat, ait: en falsa repraesenta- 
tio Cartesianus autem Regis vultum non quidem 
agnoscit, sed profitetur tamen veram esse repraesen- 
tationem, quia nempe, sin Regis, saltem alia quaeli- 
bet facies vere exhibetur . Tandem Lokianus nec ve- 
ram nec falsam esse imaginem asserit, quia scilicet 
hominis faciem tantummodo exhibet, nec affirmat aut 
negat eam esse vultui Regis persimilem . Quod ve- 
ro de tabella pronuntiarent praefati Philosophi, id 
ipsum et eodem sensu de ideis statuunt . Quid d& 
illa controversia sentiendum sit, aperiet sequens- 

PROPOSITIO . 

Qucestio circa idearum veritatem mota r • 
in meram desinit Logomachiam . 

P robatur, quia nonnullae' ideae sunt falsae ad men- 
tem Peripateticorum, et omnes verae ad sensum Car- 
tesianorum, et neque Verae, neque falsae ad sensum. 
Lockianorura . 

i. Quidem dantur ideae falsae juxta^ mentem Peri- 
pateticorum. Per ideam enim falsam, eam intelligunt 
quae objecto suo externo est dissentanea: atqui hu- 
jusmodi sunt plurimae ideae . Etenim qui ad praesen- 
tiam aurichalci aurum percipit, is profecto non ha- 
bet ideam aurichalco consentaneam;: ergo dantur ideae 
falsae, si, ut volunt Peripatetici,- veritas idearum ab' 
ipsarum cum objectis externis consensione pendeat . 

2 . Omnis idea vera est ad sensum Cartesianorum . 
Ideam enim veram eam appellant, quae non objectis. 

•quidem externis, sed objecto, ut ajunt, interno con- 
gruit : atqui hoc sensu omnes ideae sunt verae: sic 
qui, praesente lupo, ideam canis habet, vere canem 
percipit - 

3 . Ideae nec sunt verae nec falsae ad sensum Lo- 
ckianorum. Ad veritatem enim aut falsitatem ab iis 
requiritor affirmatio vel negabo; atqui reipsa nibil 
offirmant, nihil negant ideae; ergo, etc. de vocibus 
igitur tantum disputant praefati Philosophi . Verita- 
tem idearum diversimode definiunt, et exinde in va- 
rias abeunt opiniones, quanquam, re penitus intro- 
specta, perfecte consentiant . 

CAPUT n. 

Ve Perceptione prout extra mentem profertur. 

Quaecumque perceptiones nostras exterius mani- 
festant, dicuntur earum signa . Agendum i, de signi» 
generatim; 2. de signis cogitationum. 

ARTICULUS PRIMUS. 

De Signis generatim 

Signum generatim illud est, quod in alterius co- 
gnitionem nos ducit . Unde signum duplicem semper 
excitat ideam, nimirum aliam sui ipsius, et aliam rei 
significatae . 

Signum multiplicis est generis, i. Aliud est na- 
turale , aliud arbitrarium. Naturale est' illud quod 
ex se, et natura duce, aliquid significat. Sic gemi- 
tus, tristitiae, respiratio, vitae animalis est signum na- 
turale . Arbitrarium illud est, quod ex libero dun- 
taxat hominum instituto rem aliquam significat . Sic 
apud Gallos usus invaluit, ut qui nobili genere sunt 
conspicui, ensem suo lateri accommodent, qui eam oh 
causam vulgo dicitur Nobilitatis signum, quemadmo- 
dum apud Romanos purpura dignitatem Consularem, 
indicabat, 

2, Signum dividitur in certum et incertum. Cer- 
tum illud est, quod ita necessariam habet cum re si- 

gnificata connexionem, ut sine erroris melu in illius % 
notitiam nos ducat . Sic respiratio certum est signum 
vitae animalis. Incertum vero dicitur, quando cum 
re significata necessario non est colligatum, et non- 
nisi probabiliter in alterius cognitionem nos perdu- 
cit. Talis est arteriae pulsus acceleratus aut inaequa- 
lis, respectu febris. Haec enim celeritas aut inaequali- 
tas a corporis motu, vel ab aliqua animi commo- 
tione oriri potest. 

3. Quaedam signa cum rebus significatis jungun- 
tur • Sic ablutio Baptismatis adjunctam habet, cujus 
est signum, gratiam, qua scilicet animae sordes, sive 
peccata absterguntur . Sic etiam fumus cum igne 
quem indicat consociatur . Quaedam vero signa a re- 
bus quas significant, disjuncta sunt: sic veteris Le- 
gis sacrificia, quae Cbristi immolandi praenuntia er2mt 
signa, ab ipso Christi sacrificio fuerunt sejuncta . 

Observandum est rem unam el eam dem posse a- 
liud significare simul et occultare. Sic v. g. cineres 
calidi, quibus tegitur ignis suppositus, ignem, occul- 
tant simul et indicant . Perperam igitur concludunt 
Calvinistae, ab Eucharistia Corpus Cbristi abesse, 
quia Eucharistia Sacramentum est, seu signum . Spe- 
cies enim Eucharisticae possunt Cbristi Corpus, quod 
sub iisdem latet, occultare simul et significare. 

ARTICULUS II. 

De Signis Cogitationum . 

Homines ad mutuam societatem nati, in eamfjoi- 
re non possunt, nisi cogitationes suas sibi invicem a- 
periant, et varias quibus afficiuntur, perceptiones ia 
aliis excitent. Cogitationes vero nostra, cum nihil 
corporei admixtum habeant, sub sensus cadere noa 
possunt. Quaedam igitur necesse fuit institui signa, 
quorum ope palam facerent et mentis cogitationes, 
et voluntatis affectiones: aliter ceteros homines la- 
tuissent, qui corda scrutari nequeunt. Hujusmodi 
autem signa sunt gestus, locutio, scriptura, de qui- 
bus totidem in paragraphis dicendum est. 

PARAGRAPHUS L • 

. De Gestu-. 

Gestus definiri potest sensibilis quidam corporis 
Bostri motus vel situs, quo significare aliquid inten- 
dimus. Toto igitur corporis habitu diffusus est, el 
mutam veluti eloquentiam sibi vindicat. Gestibus eo 
clarius et expressius objecta quae intendimus signifi- 
cantur, quod vel natura duce adhibeantur, vel iisdem 
pingantur earum actionum 'imagines, quibus suas af- 
fectiones exprimere solent homines. Sic naturae quo- 
dam instinctu, iuter gemitus, et clamores manum ad 
eas corporis partes a quibus dolent, admovere con- 
sueverunt, ut doloris sedem indigiteut . 

Haec colloquendi ratio, quae iu actione potius quam 
io verbis posita est, • apud Orientales praesertim vi- 
guit, quorum imaginatio vivida quaerebat in sermo- 
ne picturam-. Innumera hujusmodi sermonum exem- 
pla in Prophetarum Libris occurrunt . Jeremias v. 
gr. collo suo vincula et juga imponit, ut futuram 
populi captivitatem denuntiet cap. 19. )- Vehemens 
erat baec loquendi 'ratio, animosque vividius afficie- 
bat. Nec impie cum quibusdam dixeris, symbolicas 
hujusmodi actiones meras fuisse fanaticorum ineptias, 

{ [uorurn caput fervidius incalescebat: inepti enim et 
aualici hominis notam merito non incurrit, nisi qui 
singulari quodam ingenio praeditus, inter agendum 
vel loqueodum, a communi more omnium recedit. 
Nihil autem simile Prophetis objici potest. Sermo 
quippe in actione situs, ipsorum temporibus, et ma- 
xime apud Judaeos iu usu erat; fanaticos igitur se se 
probant ipsimet increduli, dum sacris Vatibus in 
crimen vertunt, quod eam ageudi vel loquendi ratio- 
nem usurpaverint, quae genti suae plurimum erat fa- 
miliaris . 

Atrocem hanc calumniam egregie retundit doctissi- 
mus Warburtou in opere cui titulus : Tentamen de 
Hierogljphicis , 

PARAGRAPHUS H. 

De Foce seu Locutione . 

Vox seu locutio ceteris signis longe commodior 
est. Vocibus enim exprimuntur cogitationes, res co- 
gitatae, et variae hominis loquentis affectiones. Prae- 
terea variis modis ita flectuntur, ut quamvis exiguo 
numero sint jnai elementares, ex diversa tamen eo- 
rum conjunctione nascantur infinitae propemodum 
compositiones, gallice combinaisons . Denique voces 
facile formantur , sine labore ab audientibus perci- 
piuntur, loquentem ab aliis functionibus non prohi- 
bent. Ex variis illis commodis contigit, ut homines, 
veluti naturae instinctu, in id consenserint, ut vocum 
ministerio suas cogitationes explicarent. 

Vox definitur sonus articulatus ab homine prola - 
tus cum intentione aliquid significandi. Dicitur i. 
sonus articulatus , id est, per syllabas, lanquam per 
articulos distinctus, sicque discrepat tum a risu et 
gemitu, tum a confusis animalium sonis, v. g. mugi- 
tu boum, balatu ovium, latratu canum, etc. 2. cum 
intentione aliquid significandi, qua distinguitur a lo- 
quelis psittacorum et picarum, quasdam voculas te- 
mere effundentium. Dicendum i. de variis locutio- 
num generibus, 2. de primaria et secundaria vocum 
significatione. • 

SECTIO I. 

De variis locutionum generibus . 

Octo dictionum genera a Grammaticis distinguun- 
tur, quibus humana locutio continetur, nempe, no- 
men, pronomen, verbum, participium, adverbium, 
praepositio, conjunctio , et interjectio •. 

De quibus singulis nonnisi raptim agendum est. 

Quaeres igitur t. quod et quotuplex> sit nomeu ? 

Resp. Nomen delinitur idearum interpres j adeas 
quippe exprimendas ab hominibus institutura est. 
Quod apud Grammaticos nomen dieitur, a Logicis 
vocatur terminus, quia propositiones nominibus ut 

ut agri terminis, clauduntur. Hanc v. g. propositio- 
nem, Deus est bonus j ex utraque parte terminant 
ista nomina Deus et bonus. 

Multiplex est nominis divisio. Praecipuas tantum 
exponemus, ne Dictionarium Lectoribus ingratum et 
parum utile scribere videamur . t. Nomen dividitur 
m substantivum et adjectivum . Substantivum illud 
est, quod rem, sive substantiam designat, ut Deus, 
Angelus , homo j vel etiam modos a substantia quam 
afficiunt per mentem abstractos, ut rotunditas s tunc 
enim illi modi a inente quasi in se subsistentes, con- 
cipiuntur: Nomen substantivum modos illos abstra- 
ctos significans, dicitur abstractum. 

Adjectivum illud est, quod inodum exprimit cum 
ipsa re quam afficit, conjunctum. Tale est nomen 
justus, quod necessario referendum est ad subjectum 
aliquod in qud resideat justitia: dicitur adjectivum, 
quia solet substantivis adjici . Appellatur etiam con- 
cretum , sive compositum, quia ipsius significatio ex 
ideis subjecti simul et attributi componitur . Sic no- 
men album simul designat et subjectum, nempe cor- 
pus aliquod, et illius attributum sive modum, scili- 
cet albedinein qua afficitur. 

2 . Nomen dividitur in Univocum, cequivocum et 
analogum. Univocum de multis dicitur juxta eam- 
dem omnino significationem . Sic, ex. gr. nomen trian- 
gulum est univocum respectu omnium triangulorum 
singularium . Nomen cequivocum est illud quod mul- 
tis accommodatur secundum diversam plane signifi- 
cationem.' Hujusmodi est nomen gallicum canon, 
quod modo instrumentum bellicum, modo Legem 
Ecclesiasticam designat. Nomen analogum illud est 
quod multis imponitur secundum significationem, 
quffi nec eadem omnino est, nec plane diversa, sed 
tantum similis. Sic tiomen pes est analogum respe- 
ctu hominis, montis et arboris. Quamvis enim pes 
hominis, pes montis et arboris eamdem non habeant 
formam, m iis tamen agnoscenda est aliqua similitu- 
do et analogia; siquidem in iis tribus pes partem 
inferiorem significat, quae celeras sustinet. 

Quaeres a. quid et quotuplex sit pronomen? 

Resp. Pronomen suam appellationem inde habet. 
Logica . T. I. 3 

quod nominis vices gerat, ipsiusque loco adhibeatur . 
Dictionem hanc eo consilio instituerunt homines, ut 
fastidio occurrerent, quod afferret frequens ejusdem 
nominis repetitio. Quadruplex distinguitur prono- 
men, aliud scilicet absolutum , ego, tu, ille i aliud 
relativum, qui, quae, quod j aliud demonstrativum , 
hic, hcec, hoc, et alia qu* eamdem fere significatio- 
nem referunt; aliud denique reciprocum, id est, cu- 
jus significatio ad seipsum redit, ut, sui , sibi. Pro- 
nornen relativum ideam propositionis principalis quam 
afficit, aliquando explicat, aliquando restringit, ut ex- 
ponetur ubi de propositione sermo erit. 

Quaeres5. quaenaui sit verbi tum natura, tum divisio. 

Resp. in eo sita est natura verbi, ut affirmationem 
significet, sive actum mentis duas jungentis ideas. 
IN' ullum est enim verbum quod per se negationem ex- 
primat, sed tantummodo cum adjunctam sibi habet 
particulam non. Si tamen in verbo definiendo ha- 
beatur ratio praecipuorum, quibus afficitur, acciden- 
tium, describi poterit vox affirmationem primario 
significans, simul et designans personam, numerum , 
tempus, et scepe etiam aliquod attributum . Ex. gr. 
in ista propositione: Alexander vicit Darium: ver- 
bum vicit, praeter affirmationem, designat primo per- 
sonam, nempe tertiam; 2 . numerum, scilicet singula- 
rem; 5. tempus, nimirum praeteritum; 4* tandem a- 
iiquod attributum, id est, vincens. Vox enim vicit 
idem significat, ac fuit vincens. 

Hic nata est verbi divisio in substantivum et ad- 
jectivum . Verbum substantivum affirmationem signi- 
ficat, designatis simul persona, numero et tempore, 
ut in ista propositione; Petrus est doctus . Verbum 
autem adjectivum , praeterea attributum aliquod ex- 
primit: ex gr. verbum scribo, non judicium rneutn 
duntaxat, et personam meam, numerum singularem, 
tempus praesens significat ; sed etiam attributum ali- 
quod, nempe me esse scribentem, sive characteres 
in charta delineantem. Verbum quodiibet est adje- 
ctivum, si unum excipias, nempe verbum, sum, es, 
est. Imo et ipsum aliquando fit adjectivum, quando 
scilicet existentiam significat, ut in ista propositione, 
Deus est, quae ad istam revocatur, Deus existit . 

Nolat eximius Author Artis cogitandi, naturam 
verbi a quibusdam in eo male constitui* quod actio» 
nem aliquam significet ; sunt enim verba* quae nullam 
actionem exprimant; qualia sunt ista* quiescit , exi- 
stit, friget, alget, etc. Notandum est etiam modum 
verbi, gallice dictum V infinitif, non esse proprie ver- 
bum* sed potius nomen substantivum ex aliquo ver- 
bo derivatum. Sic in ista propositione* facile est op» 
primere innocentem j opprimere nomen est substan- 
tivum, de quo affirmatur aliquid . 

Quaeres 5. quid intelligalur vocabulis .participii et 
adverbii* l 

Resp. i. Participium nihil afiud est quam nomen 
adjectivum, ab aliquo verbo deductum. Ideo parti- 
cipium dicitur* quia simul et nominis et verbi natu- 
ram participat ; nominis quidem* cujus ad instar et 
generum* et numerorum* et casuum distinctionem 
admittit ; verbi etiam* cujus regimen sibi proprium 
vindicat • 

2. Adverbium ut brevitati consuleretur* inventum 
est: ut scilicet unius vocis ope significaretur* quod 
aliter nonnisi duabus vel pluribus enuntiari posset ; 
v. g. prudenter, id est* cum prudentia, prudentissi- 
me, id est* summa ^cum prudentia. Adverbium au- 
tem dicitur* quia verbo plerumque adjungitur* cujus 
significationem afficit; «nominibus tamen aliquando 
consociatur . Notandum autenj voces inultas ut ad- 
verbia spectari* quae vera supt nomina* ut postridie , 
id est* postera die . 

Quaeres 4* quaenam sit pr expositionis , conjunctionis 
et interjectionis natura, quae functiones? 

Resp. i. PreepositioneSy sic dict&* quod aliis voci- 
bus praemitti sive praeponi soleant* sunt voculae* qui- 
bus rerum ad se invicem varii respectus exprimun- 
tur; quales sunt relationes ad locum, sive in quo res 
constituta est* sive ad quem pergit* sive per quem 
transit* sive ex quo venit; relationes conjunctionis* 
ut cum hominibus j separationis* ut sine nummis i 
oppositionis* ut contra hostes j convenientiae sive con- 
sensionis* ut secundum, vel juxta «sationem j celeras 
autem relationes enumerare longius foret. 

Observandum est illud linguis* tum antiquis* tura 

recentioribus, vitrum esse commune, cui occurri de- 
buisset, ut scilicet relationes diversae, iisdetn, aut eae* 
dem diversis praepositionibus exprimantur . Ex. gr. 
apud Latinos praepositio In significationes propemo- 
dum innumeras admittit, unde plurimum exoritur 
difficultatis et obscuritatis. Tunc autem genuinus 
praepositionis sensus, vel ex voce quam regit, vel ex 
tota sermonis serie, aestimandus est. 

2 . Conjunctio est vocabulum, quo non tam ipsa 
cogitationum objecta, quam variae earum species si- 
gnificantur . V. g. conjunctio ei designat operationem 
mentis, duo vel plura secum invicem colligantis. 
Conjunctio Ergo exprimit actum mentis unum judi- 
cium ex pluribus, vel saltem duobus aliis inferentis. 
Hujusmodi autem particulae ideo conjunctiones di- 
' cuntur, quia ipsarum ope varia ejusdem propositionis 
membra, cjuodam veluti nexu copulantur . 

5. Interjectio vocula est, quae a natura magis quam 
stb arte prodiit, ad significandos animi motus, v. gr. 
gaudium, dolorem, admirationem, comparata . Quae- 
dam vero sunt locutiones unica?, vel etiam pluribus 
vocibus conceptae, quae vim interjectionis habent ; 
quatenus scilicet nonnullos animi affectus, ut timo* 
rem, indignationem, aut desiderium significant • Hu- 
jusmodi sunt locutiones istae: absit! o utinamt far 
ciat Deus! 


SECTIO II. 

v 

De primaria et secundaria Vocum 
significatione . 

Quaeres i. utrum voces ex naturae instituto, an 
vero ex hominum conventione, et res ipsas et cogi- 
tationes nostras significent . 

Resp. Certum quidem est vocis organum a natura 
fuisse hominibus concessum, ut vocibus cogitationem 
aliquam exprimerent. Quod autem hae vel illae vo- 
ces, has potius quam illas res aut cogitationes signi- 
ficent, non habent a natura: quo sensu non sunt, 
sive rerum, sive Cogitationum, signa naturalia ; si- 
quidem ex se necessariam non habent cum rebus si- 

•guificatis connexionem . Voces enim quae usurpantur 
ad res, aliquas, aut cogitationes quasdam designandas, 
potuissent ab hominibus ad exprimendas res alias 
aut cogitationes omnino diversas adhiberi . Ex. gr. 
vocabulum Luna quod planetam vulgo significat, a- 
pud Chyraicos argentum denotat. 

Praeterea voces nullam ex iis proprietatibus habent, 
quse signis naturalibus conveniunt . Signa quippe na- 
turalia, v. g. risus, gemitus, - non edocentur aut di* 
scuntur; eadem sunt apud omnes homines, omnibus 
et singulis nota sunt, nullique mutationi subjiciun- 
tur : atqui nullam ex iis dotibus habent voces ; va- 
riae sunt apud varios, imo apud eosdem populos ; 
non eaedem omnibus et singulis hominibus innote- 
scunt ; diversis obnoxiae sunt mutationibus, ab horni» 
numque usu et arbitrio pendent. Unde Poeta: 

Multa renascentur, quoe jam cecidere, cadentque, 

Quee nunc sunt in honore vocabula, si volet usus. 

Quem penes arbitrium est et jus et norma lo- 
quendi . 

Ergo etc. 

Obj. i. Ea sunt naturalia cogitationum nostrarum 
signa, quae ex se rerum naturam significant: atqui 
quaedam sunt nomina, quae ex se, etc. Ergo, etc. 

Resp. Neg. min. Si quaedam enim nomina ex se 
rerum naturam significarent, auditis illis vocibus, si- 
ne ulla conventione praevia, omnes homines ipsarum 
rerum naturam intelligerent : atqui nulla sunt nomi- 
na, quibus auditis, omnes homines ipsarum etc. Er- 
go, etc. 

Instab. Sint in exemplum nomina quae Adamus 
cunctis animantibus imposuit : atqui baec nomina ex 
se rerum naturam significabant; ergo quaedam sunt, etc. 

Resp. Neg. min. Si enim nomina singulis animan- 
tibus ab Adamo imposita, ex se rerum naturam si- 
guificassent, hodiernis etiam temporibus, apud omnes 
terrarum populos eadem essent: signa quippe natu- 
ralia, ut gemitus, lacrymae, omnibus populis commu- 
nia sunt, atqui tamen experientia constat : baec no- 
mina varia esse apud varias gentes; ergo, etc. 

Instab. Sic legitur ( Genes, c. u. v. 19. ) Omne 
quod vocavit Adam animas viventis , ipsum est no - 

men ejus ; ergo nomina singulis animantibus ab A- 
damo indita, ex se eorum naturam significabant» * 

. Resp. Neg. conseq. Juxta doctissimos enim inter» 
pretes, id unum probant objecta Genesis verba* nem- 
pe, Moysis aetate, apud Hebraeos adhuc in usu fuisse 
nomina, quae animantibus imposuerat Adamus; non 
vero ea ipsorum animantium naturam significandi ex 
se vim habuisse. * : * 

• Objicies ‘ 2 . Nomina saltem derivate ex se res ipsas 
significant. Sic nomen triangulum ad <Je$ignandam 
figuram tribus angulis totidemque lateribus constan- 
tem aptius est, quam vox quadrangulum j ergo» no- 
men triangulum naturale est figurae signum» 

Resp. Dist. ant. Nomen triangulum aptius est, et c. 
post constitutam radicum ex quibus derivatur, signi» 
ficatiouem, conc. ; ante constitutam fixanique radicum 
significationem, neg. 

Itaque si inter homines semel convenerit de ra- 
dicum significatione, ex quibus coalescit nomen trian* 
gulam , id est, de sensu vocis tres et vocis angulus s 
tunc nomen triangulum prae ceteris omnibus adhi- 
bendum est, ad designandam figuram tribus angulis 
et lateribus constantem. Postulat enim linguarum 
perfectio, ut similia nomina rebus similibus imponan- 
tur. Verum quo pacto fixa coustilutaque fuit radi- 
cum, sive nominum primitivorum significatio? non- 
ne ex libera et arbitraria hominum conventione ? er- 
go nomina ex iis derivata res ipsas ex natura ’ sua 
non significant. ' « 'i : * . 

Obj. 3. Nonnullae sunt voces, quibus inest harmo- 
nia, ut ajunt, imitatrix/ atqui hujusmodi voces na- 
turalia sunt rerum signa; v. g. ista vox balatus ex 
se ovis clamorem significat ; ergo,' etc. 

Resp. Neg. min. Possunt quidem illae voces esse 
naturalia sonorum quos imitantur, signa. Adest enim 
quaedam proportio inter sonum in natura existenfem, 
et sonum ab humana voce prolatum . Verufn hujus- 
modi voces ex se res ipsas non exprimunt . Si enim 
ipsis alia substituerentur vocabula, facta inter homi- 
nes conventione, idem remaneret sensus, eadem idea 
principalis, ac proinde sola tolleretur harmonia imi- 
tatrix cui tamen in quolibet dicendi genere vel ma- 

S is vel minus consulendum est ; ergo voces quae si- 
j adjunctam habent harmoniam imitatricem, natu* 
ralia non sunt rerum ipsarum aut cognitionum signa, 
sed tantummodo sonorum . 

Obj. 4. Si voces ex hominum instituto, non vero 
ex natura sua, et res ipsas, et cogitationes nostras 
significarent, homines sane, antequam sermonis usum 
haberent, mutuas secum invicem conventiones inire 
debuissent, ut iisdem vocibus easdem illigarent ideas, 
aliique ab aliis intelligerenlur : atqui conventiones il- 
las inire non potuerunt homines, qui nondum ser- 
monis usum adepti fuerant ; sine mutuis enim collo- 
cutionibus nullae esse possunt conventiones ; ergo, etc» 
Resp. 1. Neg. maj. Supponit enim humanum ge- 
mis, per longum fortasse temporis intervallum, omni 
prorsus et societate et mutuo sermone ftiisse desti- 
tutum . Id vero falsum esse patet ex Moysis Histo- 
ria, qua? ceteras omnes antiquitate superat, et splen- 
didos veritatis characteres sibi vindicat • Ex ipsius 
enim narratione constat primos homines e Creatoris 
manibus prod iisse, loquela et sermone instructos . A- 
damus quippe inducitur loquens cum Deo, Eva, et 
serpente , atque nomina ceteris animantibus im- 
ponens . 

Resp. 2. Neg. min. Homines enim suis facultatibus 
dimissi, secum invicem convenire potuissent de illi— 
ganda quibusdam vocibus cogitationum rerumque si- 
gnificatione ; ope scilicet gestuum, quos omnibus 
natura subministrat . Primum enim rem sensibus ob- 
viam aliquo gestu demoustrassent ; deinde insita lo- 
quendi facultate utentes, sonis iisdem articulatis eas- 
dem ideas, sive perceptiones adjunxissent . Eorum 
lingua primum inops, paucissirnisque constans voci- 
bus, prout majorem cognitionum supellectilem sibi 
comparassent, locupletior in dies evasisset . Non ergo 
plane impossibile est, licet conceptu difficile, homi- 
num societatem sibi permissam, idioma sibi fingere . 

Et vero quot voces novae et antea inauditae , ne-, 
que ex veteribus usitatis per etymologiam deductae, 
singulis linguis adjiciuntur ; et usu communi rece- 

E tae, pro internorum conceptuum signis ab omnibus 
abentur i Ia arte etiam qualibet nova finguntur ver- 

ba : integram ergo quandam linguam potuerunt ho-> 
mines ex mutua conventione formare. 

Inst. Esto potueriut homines objecta corporea in- 
digitando, iis nomina imponere.; at nullo modo po- 
tuissent verba instituere, quae res spiritales significas- 
sent; illae enim indigitari nequeunt ; ergo non potuis- 
sent homines sibi dimissi idioma condere • 

Resp. Neg. ant. Ad probat, distinguo, res spirita- 
les indigitari nequeunt; sed illud minime necessa- 
rium est, ut ipsis imponantur nomina, conc. secus, 
neg. 

Porro necessarium non est posse res spiritales di- 
gito commonstrari, ut homines nomina excogitent, 
et aliis communicent, quibus res illa; designentur : 
ad illud enim satis est, ut quandam habeant analo- 
giam cum objectis sensibilibus, quae ipsa indigitari 

{ possunt: atqui iuter res spiritales et objecta sensibi- 
ia intercedit quasdam analogia, v. g. objecti alicujus 
in mente repraesentatio spiritalis quandam habet af- 
finitatem cum objecti imagine in tabella depicti . 

Et vero experientia constat a matribus pueros ver- 
ba discere, quae res spiritales significent, quamvis 
eas indigitare matres nequeant ; ergo pariter homi- 
nes qui linguam vellent procudere, possent verba in- 
stituere, et aliis communicare, quafe res spiritales ex- 
primerent, quamvis eas nequeant digito indicare « 
Quaeres 2. an vocibus subjiciatur secundaria , si- 
ve accessoria quaedam significatio . 

Resp. 1 . Praeter ideani principalem, quam vox ali- 
qua juxta primariam significationem exprimit, alias 
quandoque excitat, quae secundarias vel accessorio 
appellari solent; quod multiplicem ob causam con- 
tingi t . 

1. Quidem ex usu communi: Si quis v. gr. di- 
cat alteri; mentiris , idem esi juxta primariam signi- 
ficationem, ac si diceret, loqueris aliler ac sentis . 
Ad principalem autem hanc ideam ex usu vulgari 
accedit altera longe diversa, nempe contemptus, in- 
juriae . Unde fit ut illa voce, mentiris , magis offen- 
di quisque soleat, quam istis, loqueris aliter ac 
seniis . 

2. Ex vocis sono, specie vultus, gestu et aliis si- 

gnis. Haec enim omnia, cum personae Ioquentis affe- 
ctus exhibeant, propriam yocum significationem vel 
amplificant, vel minuunt, et aliquando immutant . 
Unde accidit ut eaedem voces, pro diversis circum» 
stantiis, affectus plane diversos excitent, v. g. amorem 
vel odium. 

3. Ideae secundariae nascuntur ex adjunctis styli 
coloribus et figuris . Hinc eadem veritas stylo figu» 
rato expressa, longe vividius mentem afficit, quam 
sermone simplici enunciata. Sic ista sententia.* Qui 
patuit servare* perdere etiam potest, multo vehe- 
mentior fit apud Medeam bac exclamatione : Servare 
potui i perdere an possim rogas ? Haec etiam altera 
sententia : Non adeo miserum est mori , vim longe 
majorem apud Virgilium habet ex ista interrogatio- 
ne: Usque adeone mori miserum estl non signifi- 
cat enim dunlaxat in morte non tantam esse mali, 
quantum vulgo creditur; sed praeterea exhibetur idea 
hominis animam adversus mortem obfirmantis . 

COROLLARIUM * 

* • 

Ex dictis seauitur quasdam esse voces turpes et 
obscoenas, quasdam verecundas et honestas, quamvis 
eadem sit utriusque vocis significatio principalis. A- 
liter visum est Stoicis qui, referente Tullio, nihil esse 
obscoeuum, nihil turpe dictu existimabant. Voces non 
dicuntur quidem obsccenae, quia rem turpem signifi- 
cant; obsccenura quippe non est rem turpem enun- 
tiare, modo id verecunde fiat, et selectis vocabulis, 
quas aliquem horroris sensum excitent . 

Verum idcirco vocantur obscoeuae et impudentes, 

3 uod praeter rem turpem quam significant, impu» 
entiam et protervitatem aliquam sibi ex usu adjun- 
ctam habeant • Scilicet res eadem flagitiosa per u- 
nam vocem verecunde, per alteram vero inverecun- 
de potest enuntiari, i. Quatenus una vox rei, quam 
* exprimit turpitudinem honesto, et injecto quodam 
velo tegit; altera vero ejusdem rei infamiam modo 
turpi et inhonesto manifestat ; 2 . quatenus una vox, 
quae in actionibus pudenda sunt' ita exprimit, ut 
horrorem et indignationem moveat; et altera vox res 
3 * 

easdem nonnisi ad libidinem et oblectationem exbi* 
beat . Ab improbis et perversis hominibus venit, ut 
quaedam voces in se minime turpes, obscoenae tamen 
fiant et inhonestae, quia scilicet iis vocibus prave a- 
butuntur ad sensumque pessimum detorquent. 

PARAGRAPHUS III. 

De Scriptura . 

Cura vocibus stlas cogitationes sibi invicem ma* 
.« 0 ? nifestare ii tantum possint, qui eodem tempore, iis- 
dem, in locis vivunt, eo pervenit humana industria, 
ut absentes cum absentibus, et viventes cum mor- 
tuis quasi colloquerentur . Eum in finem inventa est 
scriptura, de cujus origine duae potissimum sunt a* 
pud Eruditos sententiae . Prior eorum est, qui con- 
tendunt scripturam fuisse Moysi divinitus datam , 
quando suam Legem in tabulis lapideis exaravit ► 
Posterior eorum est, qui artem illam existimant ab 
iEgyptiis primum inventam, deinde apud ceteras 
gentes decursu temporis invaluisse . Quam senten- 
tiam defendit Warburton in opere quod inscribitur. 
Tentamen de kicrogljphicis . In ‘ipsa scripturae ori- 
gine res ipsas pingendas esse in promptu visum est: 
primum ergo scripturae specimen pictura fuit, cui 
proinde ortum dedit cogitationes eo modo exprimen- 
di necessitas . Hanc methodum adhibuerunt Mexi- 
cani, ut leges et annales posteritati transmitterent ; 
propriis figuris objecta sensibilia, res vero incorpo- 
reas quibusdam characteribus maxime idoneis pin- 
gebant . Ex. gr. ut Hispanorum in regionem- Mexi- 
canam ingressum designarent, hominem exhibuerunt 
■ pileo et rubra veste spectabilem . Cum autem haec 
methodus itnmensam voluminum multitudinem exi- 
geret, homines deinde brevitati magis consuluerunt 2 
itaque secunda scriptura fuit Jiieroglyphica, quee va- 
ria fuit apud digyptios . 1» Assumebant praecipuam 
rei circumstantiam, ut tota res significaretur* Sic v. 

E r. ut pugnam repraesentarent, duas manus pinge- 
ant, quarum altera arcum, et altera :clypeum tene- 
ret: arcus aggressionem, i clypeus defensionem ipdi- 

cabat • 2. Instrumentum re ale, aut metaphoricum, 
loco ipsius rei substituerunt; sic oculus iu extremo 
baculo positus Dei providentiam designabat . Reni 
significarunt alterius imagine, quae/Cum ipsa re ali- 
quam similitudinem vel analogianrf haberet, sive ex 
naturae observationibus, sive ex iEgyptiorum tradi- 
tione. Sic orbem universum exhibebant sub imagine 
serpentis> per gyros sinuosos in seipsum redeuntis, 
* ita ut macularum varietates stellarum multitudinem 
et diversitatem indicarent . 

Cura autem nonnisi in immensis voluminibus con- 
tineri possent tot imagines, praecipuas tantum earun- 
dem partes brevitatis causa postea delinearunt, imo 
et notas magis conspicuas vel etram quaedam pun- 
cta. Hunc scribendi modum retinuere Sinenses, eas- 
que contractas notas ad octoginta usque millia mul- 
tiplicarunt t cuilibet ideae sua est propria et singula- 
ris nota . 

Tandem animadverterunt homines,- sermonem licet 
quoad ideas maxime variatum, paucissimis tamen 
constare sonis ; inde characteres quaesierunt qui so- 
nos illos exprimerent, piclaeque scripturae substitue- 
rentur . Hinc nata est scriptura alphabetica , quam 
nunc habemus. De illius origine variae pugnanlesque 
sunt opiniones . Si Graecis fides habeatur, praeclarae 
hujus inventionis 'gloria Cadmo vindicanda est, ex 
Phoenicia oriundo. Cui opinioni suffragatur Lucanus 
Poeta his versibus: 

Phoenices primi, famae si creditur, ausi 
Mansuram rudibus vocem signare figuris . 
Quam sententiam celebratis qualuor bis versibus 
exornavit Poeta Gallicus ( Brebeuf ) : 

C est de lui que nous vient cet Art ingcnieux 
De peindre la parole et de parier aux yeux. 

Et par les traits divers de figures tracees , 

Donner de la couleur et du corps aux pensees . 
Probat autem doctissimus ^Warburton, prteter cha- 
racteres h iero gly pineos,. notam fuisse, praesertim a- 
pud iEgyptios, scripturam alphabeticam, etiam ante 
Cadmi tempora 5 ita ut eo tantum sensu intelligen- 
dum sit Lucani testimonium, quod artem scribendi* 
‘jamdudura inventam, et praesertim apud /Egyptios* 

sicut Phoenices usu communi receptam, Cadmus in 
Graeciam detulerit . Hinc colligere est, quae fides 
adhibenda sit famoso nostrae aetatis Scriptori, qui 
Pentateuchum a Moyse describi potuisse, earn ob cau- 
sam negat, quod nondum inventa esset scriptura aU 
phabeiica . Commentum illud, cum aliis bene multis 
egregie et eleganter confutatum videas in Opere nun^ 
quam satis commendando, cui titulus : Lettres dc 
quelques Juifs Portugais et Allemands , etc. 

DISSERTATIO IL 


DE JUDICIO. 


Judicium duobus modis spectari solet, nimirum 
vel prout in mente latet, et tunc judicii nomen reti- 
net, vel prout verbis expressum extra mentem pro- 
fertur, tuncque dicitur propositio % De utroque seor- 
sim est disserendum . 


CAPUT PRIMUM . 

i 

De Judicio , prout intra mentem latet . 

Quaecumque de judicio dicturi sumus, ad quin- 
que capita revocari possunt* i. erit de natura judi- 
cii ; 2. de causa efficiente ; 3. de divisione ; 4 . de 

1 ’udiciorum nostrorum motivis j 5. de errorum, qui- 
)us obnoxium est judicium, fontibus et remediis . 

ARTICULUS PRIMUS. , 

.1 V 

• \ 

De natura Judicii . 

Ubi mens suas ideas secum invicem comparans, 
aliam in alia contineri, vel ab ea excludi deprehen- 
dit, aut deprehendere %ibi videtur, tunc eas vel jun- 

f it per affirmationem, vel disjungit per negationem. 

iic ideam Dei, sive entis summe perfecti, et ideam 
justi simul conferens, percipio ideam justi in idea 
Dei esse inclusam, et interius pronuntio Deum esse 
justum i eu judicium affirmans . Si vero triapguli 

et quadrati ideas secum invicem contulerim, aliam 
ab alia repelli mens clare concipit, et affirmat trian- 
gulum non esse quadratum . Actus ille mentis utram* 
que hanc ideam a se invicem separantis, judicium 
est negans . 

Ex iis patet judicium nihil aliud esse quam sen- 
tentiam mentis, de idearum convenientia aut repu- 
gnantia pronuntiantis. Hic vero tria in controversiam 
adduci solent, i. An judicium sit actus mentis; 2 . 
utrum actus ille sit simplex, an vero compositus; 3. 
an judicium ex natura sua sit affirmans; quae omnia 
tribus in paragraphis expendemus. 

PARAGRAPHUS L 

Utrum Judicium sit actus mentis » et 
quidem simplex. 

Nonnulli cum Malebranchio putant judicium men- 
te conceptum nihil aliud esse, quam relationis inter 
duas aut plures ideas intercedentis perceptionem, cui 
mens acquiescit . Ita quando judicamus bis 2 . esse 
4> aut bis 2 . non esse 5. mens relationem percipit, 
sive aequalitatis quae inter bis 2 . et 4* existit, sive 
inaequalitatis quae inter bis 2 . et 5. interponitur; qua 
in veritate cognita conquiescit, nec quidquam ea de 
re amplius quaerit. 

PROPOSITIO L 

Judicium ex natura sua est actus mentis. 

Prob. Judicium est actus mentis, si mens judi- 
cando agat ; atqui res ita se habet . Vel enim mens 
agit judicando, vel conquiescit duntaxat in percepta 
idearum convenientia et discrepantia, atque illud po- 
sterius dici non potest . Mens quippe judicando ve- 
rum aut falsura pronuntiat ; atqui si conquiesceret 
tantummodo in cognita idearum convenientia vel di- 
screpantia, tunc neque verum, neque falsum pronun- 
tiaret . Quis enim dixerit Aseram quietem veram esse 
aut falsam? Ergo meus judicando non quiescit in 


Digitized by Google 



IOGICA 


62 

percepta idearum convenientia et discrepantia ; ergo 
mens agit dum judicat; ac proinde judicium ex na» 
tura sua est actus mentis. 

propositio n. 

Judicium esi actus mentis simplex. 

Prob. Judicium est assensus vel dissensus, aflfr- 
matio vel negatio: atqui assensus vel dissensus, af- 
firmatio vel negatio est actus mentis simplex; quod 
enim dividi nequit, est omnino simplex ; siquidem 
omne compositum potest dividi : atqui affirmatio vel 
negatio omnem prorsus excludit divisionem, vel tota 
est, vel nulla . Quis enim adeo subtilis sit, ut me- 
diam, tertiam, quartam affirmationis aut negationis 
partem concipiat ? 

Obj. 1. Quod componitur ex ideis, non est sim- 
plex: atqui judicium componitur ex ideis; ergo non 
est simplex . 

Resp. Neg. min. Versatur quidem judicium circa 
ideas, ut ipsas jungat aut separet, minime vero ex 
iis componitur. Judicium enim est affirmatio vel ne- 
gatio: atqui neutra ex ideis componitur, quas nihil 
affirmant aut negant; ergo, etc. 

Inst. Ideae sunt materia judicii; ergo ex ipsis com- 
ponitur . 

Resp. Dist. ant. Ideae sunt materia, circa quam 
versatur judicium, conc. ; ex qua componitur judi- 
cium, neg. 

Re quidem vera ideae sunt materia, circa quam ver- 
satur judicium ; siquidem est actus mentis de idea- 
rum convenientia aut discrepantia pronuntiantis ; ex 
ideis vero non componitur, quae objectura tantummo- 
do exhibent, -et de eo nihil pronuntiant. 

Obj. 2. Tale est judicium, qualis est propositio 
illius interpres: atqui propositio est composita; er- 
go et judicium. 

Resp. Neg. moj. Ea enim prorsus distinguuntur, 
quae diversam habent naturam : atqui judicium in- 
ternum et propositio diversam, etc. Judicium enim 
in affirmatione aut negatione; in assensu et dissensu* 

guibus nibil est simplicius, consistit; propositio vero 
in vocibus subjectis, attributi et copulae constituta 
est ; ergo, etc. 

PARAGRAPHUS II. 

An Judicium ex natura sua sit 
affirmans . 

Dagoumerius plus aequo subtilitatis amans, omne 
judicium ex natura sua esse affirmans contendit : sin- 
gularem vero hanc opinionem joculariter profecto 
defendit . Judicia scilicet, quae prima fronte negantia 
viderentur, ita distorquet, ut affirmationis vultum 
et speciem induant : v; gr. judicium istud, quod ne- 
gans ab omnibus creditur, honon est lapis , sic ver- 
titur in affirmans: Aorno est' distinctus a lapide . Si 
Bagoumerio hoc alterum, tanquam negans, objicias, 
Deus non est crudelis, in aliud affirmans sic con- 
vertet, Deus non est Ens crudelitatem excludens j et 
sic de ceteris . Paribus argutiis, alter Dagoumeraniae 
subtilitatis aemulator, potuerit nonnisi judicium ne- 
gans admittere. Sic judicium hoc affirmans Deus est 
justus , in aliud negans ita transformabit, Deus non 
esi Ens justitia privatum *, istud vero, homo est ra- 
tionalis, hoc modo vertet in negans, homo non est 
ens rationis expers* 

PROPOSITIO, v 

' - # 4 i * 

Judicium ex natura sua non semper est affirmans , 
sed datur judicium vere negans . 

t * 

Prob. Judicium quod habet naturam diversam a 
natura judicii affirmantis non potest non esse negans: 
atqui datur judicium, cujus natura prorsus diversa 
est a natura judicii affirmantis . Etenim judicium af- 
firmans est actus mentis assentientis : atqui dattfr a- 
ctus mentis dissentientis, a priori omnino discrepans : 
-nam mihi proferantur duae istne propositiones, Deus 
est bonus, Deus est crudelis:, non eodem sane modo 
■ mens is.ese « geret circa , ; iitramque hanc propositio- 
nem, priori scilicet adhaerebit, et posteriorem rejiciet, 

ct quidem per actus omnmo diversos;. mens enim 
nequit duarum idearum convenientiam affirmare et 
negare per unum eumdemque actum, sicut non po- 
test uno eodemque actu bonum amare et malum o- 
disse ; ergo datur actus mentis dissentientis, qui pror- 
sus differt ab actu mentis assentientis, ac proinde 
judicium negans . 

Objicies: Omne judicium quod dicitur negans, 
potest in aliud affirmans resolvi ; ergo nullum est 
judicium ex natura sua negans. 

Resp. i. Retorqueo argumentum, omne judicium 
quod dicitur affirmans, potest resolvi in aliud ne- 
gans. Istud v. g. omnis homo est rationalis, potest 
in negans sic converti : homo non est ens expers ra- 
tionis . Uno verbo, si Judicia pro arbitrio transfor- 
mentur, nullum erit affirmans, quod in aliud: negans 
mutari non possit; ergo nullum est judicium ex na- 
tura sua affirmans . 

Resp. 2. Dist. ant. Omne judicium quod dicitur 
negans, potest in aliud affirmans resolvi, sed mutata 
subjecto, vel attributo, concedo ; remanente eodem 
subjecto et attributo, neg. . — 

Porro judicium negans non potest fieri affirmans 
‘ quin mutetur saltem attributum . Sit in exemplum 
istud judicium, Petrus non est doctus, quod sic con- 
verti potest in affirmans, Petrus est indoctus, atqui 
tunc mutatur attributum. In priori enim judicio at- 
tributuro erat vox ista, doctus s in posteriori vero 
attributum constituitur in bac altera voce, indoctus s 
ergo in utroque illo judicio non idem remanet attri- 
butum. Ergo judicium negans verti non potest in 
affirmans, quin aliquam mutationem subeat saltem 
attributam. \ 


ARTICULUS II. 

De causa Judicii efficiente. 

In assignanda mentis facultate, quse jndicii cau- 
sa sit efficiens, dissentiunt Philosophi, duasque in o- 

f uniones scinduntur . Alii ad intellectum, alii ad vo- 
untatem judicium referunt. Quod ut magis inteUi- 

galur, observandum est in mente humana, quamvis 
simplicissima, duas distingui facultates, intellectum 
scilicet et voluntatem . Prior circa verum cognoscen- 
. dum, posterior vero circa bonum amandum, et raa- 
lum odio habendum versatur . Quibus preenota- 
tis, sit 

PROPOSITIO * 

Judicium est actus voluntatis potius , • 
quam intellectus . 

V 

✓ > * . t f 

udicium est assensus vel dissensus.* atqui 
nterque est actus voluntatis ; assentire enim et velle, 
dissentire et nolle, sunt quid unum et idem : atqui 
velle et nolle proprii sunt voluntatis actus,J ergo et 
judicium . 

Praeterea actus intellectuales non alii sunt quam 
perceptio et cognitio i porro utramque supponit qui* 
dem judicium ; quis vero illud meram cognitionem 
vel perceptionem dixerit ? Ergo judicium ad intelle- 
ctum non pertinet, ac proinde voluntatis opus est 

Denique voluntas tanquam proprium sibi vindi- 
cat quidquid voluntarium est ac liberum: atqui ju* 
dictum semper voluntarium est, et quandoque libe* 
rum . Illud qnippe voluntarium censetur, quod agi* 
mus cum animi propensione* id vero liberum dici- 
tur, quod sine ulla necessitate fit : atqui judicium 
semper fit cum mentis propensione, et interdum e* 
tiam sine ulla necessitate. Quando enim attributum 
cum subjecto evidenter connectitur,* vel ab eodem 
excluditur, tunc mens in affirmationem aut negatio- 
nem fertur necessario quidem, sed libentissime. Ubi 
v autem obscurior', est illa connexio vel exclusio, tunc 
mens absque ulla necessitate affirmat aut negat, ul 
contingit in judipiis temerariis * ergo judicium semper 
est voluntarium, quandoque liberum; ergo voluntati 
adseribendum est . 

Solvuntur objecta . 

A ' 

Obj. i. Ad eam facultatem pertinet judicium, cu- 
jus est versari circa veri et falsi cognitionem: atqui 

versari circa cognationem veri et falsi, functio est 
intellectus ; ergo ad eum pertinet judicium . 

Resp. i« Retorqueo argumentum: ad eam faculta- 
tem pertinent amor boni et odium mali, cujus est 
versari circa utri usque cognitionem : atqui versari 
circa boni et mali cognitionem, officium est intelle- 
ctus ; ergo ad eum pertinent amor boni et odium 
mali; quod sane -nemo dixerit. 

Resp. 2. Neg. maj. quia aliud est verum et fal- 
sum cognoscere, et aliud assentire vero et dissentire 
falso . Prius ad intellectum, posterius ad voluntatem 
referendum est . Assensus enim est approbatio, dis- 
sensus autem improbatio : atqui approbatio, utpote 
quidam amor, et improbatio, utpote quaedam aver- 
sionis species ; totidem sunt actus voluntatis proprii ; 
ergo et judicium . 

Obj. 2. Ea sola facultas judicare potest, quae in se 
recipit judicii molivi atqui solus intellectus in se 
recipit motivum judicii, nempe objecti cognitionem ; 
ergo solus intellectus potest judicare. 

Resp. Neg. maj. Quemadmodum enim voluntas, 
licet in seipsa boni cognitionem non habet, illud ta- 
men, ex omnium consensu, potest diligere ; ita etiam, 
quamvis in seipsa veri cognitionem non recipiat, 
nihilominus judicare potest* 

Obj. 3 . Actus voluntatis esse non potest, quod 
fit ea prorsus invita : atqui judicium fit aliquando, 
prorsus invita voluntate . Tale est illud, quod de 
poenarum suarum aeternitate ferunt damnati ; er- 
go, etc. 

Resp. Neg. min. Nollent quidem damnati certo co- 
gnoscere poenarum quibus cruciantur aeternitatem, 
cum hujusmodi cognitio ipsorum augeat supplicia, 
Sed, posita ea cognitione, voluntarie, quamvis neces- 
sario, credunt seu judicant poenas suas aeternum es- 
se duraturas * At, inquies, vellent ab eo judicio ab» 
stinere; sed perperam illud asseritur. Id quippe so- 
lum nollent, quo certi fiunt de poenarum aeternitate i 
atqui id praestat soha cognitio, non judicium, quod 
praeviam certitudinem supponit, non vero pariter’; 
vellent igitur acerbissimam hanc cognitionem et cer» 
fitudinem abesse, non autem judicium * _ * 

. De jtidicii divisione* 

J ; . i ; * ♦ .» ' . 

udrcium spectari potest- ratione tum subjectr , 
nempe facultatis judicantis; .tum objecti, scilicet rei 
de qua. judicatur;, tum motivi , nimirum* argumenti 
quo nititur • .. « s . 1 . * * .*»* j * y. * ■ ;i •* 

*« Quaeres i : . Quotuplex sit judicium ratione subjecti^ 
seu facukaiis judicantis J* q - , j 

Resp. Duplex est, necessarium et liberum \ » Judi- 
cium necessarium illud est,^a qu<> mens nequit ab- 
stinere . Non potest v. g. sibi temperare quin judi- 
cet existere extra * nos aliquid a nobis distinctum, 
quod corpus nuncupatur . Judicium liberum illud 
est, a quo potest mens sese continere. Ear. gr.%cum 
ad praesentiam ignis mens afficitur sensa caloris, pe- 
nes eam est. non judicare, aliquam i nesse igni quar 
litatem huic similem sensationi quam experimur. * 
Quaeres 2. Quotuplex sit judicium ratione objecti 
spectatum. 

Resp. Aliud est de rebus in ordine ad nos, et a- 
liud de rebus in ordine ad se . Judicium de rebus 
in ordine ad nos± illud est quo non affirmatur quid 
sit res, sed duntaxal quid nobis appareat et videa- 
tur . Per hujusmodi i judicium enuntiatur quis sit 
sensus noster, intimus, quis praesens animae status 
occasione alicujus objecti . Tale est illud: Baculus 
media sui parte aquis immersus , mihi fractus appa- 
ret . Judicium de rebus in ordine ad se, illud est 
quo pronuntiatur quid res; aliqua in se sit ; qualia 
sunt ista : Turris est rotunda . Bis duo dant quatuor . 
Deus est omnipotens . 

Quaeres 3 . Quotuplex sit judicium ratione motivi 
consideratum „ , 

Resp. , Dividitur in verum et falsum , certum et 
incertum , evidens et inevidens, probabile et impro - 
habile, i. Verum est judicium, si cum re judicata 
consentiat ; falsum autem si ab ea dissentiat. 2. Jur 
dici uni certum est illud, cuius veritas ita menti inr 
notescit, ut ipsi firmiter aahsereat. Contrarium de 

judicio incerlo dicendum est. 3. Judicium evidens 
illud est, qUod nititur evidentia, id est,u)lara distin- 
cta perceptione convenientiae aut repugnantiae, quae 
duas inter ideas intercedit. Hujusmodi est istud, 
circulus est rotundus s secus de judicio inevidente 
sentiendum est . 4* Judicium probabile illud dicitur 
quod nititur ratione probabili, quae scilicet non tan- 
tam parit certitudinem, ut mens refragari nequeat, 
at sufficientem, ut assentire sine temeritate possit ; 
w. gr. probabile est aegrotantem, quem Medici sanan- 
dum ease pronuntiant, revera sanitatem esse recupe- 
raturum . > ..... 

ARTICULUS IV. 

De molivis Judiciorum . 

Quaeres i. quid sit moiivum judicii . 

Resp. Ratio est, quae mentem impellit ad judican- 
dum . Enimvero judicare nihil aliud est, quam as- 
sentire vel dissentire: atqui alterutrum a mente fieri 
non potest, nisi rationem aliquam habeat, propter 
quam assentiat potius quam dissentiat, aut vice vei> 
sa . Haec autem ratio dicitur moiivum, quia mentem 
quasi movet ad assensum vel dissensum . 

Quaeres 2. quid sit motivum certum , quid in- 
certum . 

Resp. Motivum certum illud dicitur, quod neces- 
sariam babet cum veritate judicii, ad quod movet 
connexionem. Itaque in certitudinis notione duo con- 
tinentur; i. firma mentis veritati cognitae adhaesio; 
2 . animi securitas, quae omne periculum omnemque 
errandi formidinem excludet . Moiivum incertum il- 
lud est, quod neoessario cum judicii veritate non 
colligatur, nec proinde omnem errandi metum de- 
pellit . * 

Quaeres 3. quotuplex sit motivi certitudo . 

Resp. Triplex, nempe metapkysica, physica, et 
moralis. Certitudo metapyhsica est ea, quae repeti» 
tur ab ipsa rerum natura et idea, ita ut in qualibet 
hypothesi aliter se babere non possit : v. g. haec pro- 
positio, lotum est majus sua parte, certa est metar 
physice . 

Certitudo physica dicitur ea,, qu® fundatur in con- 
suetis naturae legibus, nec aliter se habere potest, 
nisi per miraculum; physice v. g. certum est Solem 
crastino die terram nostram esse perlustraturum • 

Certitudo moralis fundatur in morali hominum 
constitutione, legibusque nonnullis generalibus, qui- 
bus reguntur mentes et intelligentiae . Leges ili® re- 
vocari possunt ad commodum , indolem, amorem 
felicitatis, et alias hominum dotes vel mores • Regu- 
lae, quibus regitur mundus moralis et intellectualis, 
non minus certae [sunt et immutabiles, quam leges 
quibus temperatur mundus corporeus. Sicut v. gr. 
ex lege gravitatis certum est lapidem in aera pro- 
jectum, in terram esse lapsurum, ita ex hominum 
indole et moribus certo constat, hominem ratione u- 
tentem, in manifestum vitae discrimen sese conjectu- 
rum non esse sine ullo incitamento, sive utilitatis, 
sive cupiditatis, sive gloriae, etc. Certitudo igitur mo- 
ralis non minor est certitudine physica, imo et me- 
taphysica : non minus enim incredibile est horni» 
num mores adeo inverti, ut innumeri, v. gr. testes 
ingenio, studiis, cupiditatibus discrepantes et locorum 
intervallis disjuncti sine ulla utilitatis spe, et depo- 
sito veritatis amore omnibus insito, ad persuaden- 
dum aliis factum commentitium conspirent ; ' id, in- 
quam, non minus incredibile est, quam mutari re- 
rum essentias . * 

Idcirco triplex illa certitudo metaphysica , physica , 
et moralis , omnera pariter excludit errandi formidi- 
nem, quia principiis nititur aeque necessariis et im- 
mutabilibus, et sub illo respectu aqualis est. Propte* 
rea tres illae certitudinis species non ideo dicuntur 
metaphysica , physica , et moralis, quod altera major 
sit et altera minor; sed quia in diversis ordinibus 
versantur, seu quia principia quibus nituntur, alia 
pertinent ad rerum essentias, alia ad leges natur», 
alia tandem ad |lege$ morales, quibus regi solent 
mentes, sive intelligentiae. 

Quaeres 4* qtiotuplex sit motivura judicii . 

Resp. Pro diversis rebus, circa quas versantur ju- 
dicia, diversa esse AebeoX motiva . Sex vero apnd 
Philosophos enumerari solent, videlicet sensus iuti- 

mus, evidentia, sensuum relatio, testimonium homi- 
cum, memoria et analogia, de quibus totidem ia 
paragraphis seorsim agendum . Iis appendicem sub* 
jungemus de dubitatione; 

PARAGRAPHUS I, 

De sensu intimo . 

Sensus intimus est perceptio, qua mens de prae- 
senti suo statu admonetur. Dicitur etiam conscien- 
tia , quia per sensum intimum anima praesentis affe- 
ctionis, v. gr. doloris, sibi conscia est . Ubi prima 
impressione velut excitatur sensus intimus, tunc homo 
quasi vitae sumit exordium. In eo quippe et propriae 
existentiae testimonium, et omnis voluptatis ac dolo- 
ris instrumentum, et cognitionis primordia quisque 
reperiet . Unde qui negant in sensu intimo vim ullam 
et certitudinem constitui, totam vitam fuuditus ever- 
tunt . Quia tamen mulli extilere, qui conscientiae 
tribunal recusarent, et de iis etiam quae sentirent 
dubitare gloriarentur, sit 

• PROPOSITIO,, 

Sensus intimus motivum est judicii 
metapftjsice certum . 

Prob. Illud est motivum metapbysice certum, quod 
in qualibet bypotbesi necessariam habet cum veri- 
tate connexionem.- atqui sensus intimus in qualibet 
hypothesi, etc. siquidem per eum mens decipi non 
posset, quin idem esset simul et non esset. Tunc e- 
nim idem esset simul et non esset, cum eaedem af- 
fectiones essent simul et non essent in anima: atqui 
si mens per sensum intimum falleretur, jam eaedem 
affectiones essent simul et non essent in anima . 
Essent quidem, cum ex hypothesi eas mens intime 
sentiat, quod fieri non posset, nisi in anima reside- 
rent ; non essent tamen in anima, siquidem eas in- 
time percipiendo falleretur, quod non contingeret, si a- 
uimoe inessent : ergo mens per sensum intimum de- 

cipi non potest, quin idem sit simul et non sit; ergo 
sensus intimus in qualibet hypotbesi necessariam 
habet cuin veritate connexionem ; ergo motivum est 
judicii meta physice certum . 

Solvuntur objecta . 

, Objicies i. Illud non est motivum metaphysice 
certum, quod potest ad judicium falsum impellere: 
atqui sensus intimus potest, etc. ; ergo etc. 

Resp. Neg. min. Ad judicium enim illud falsum 
requireretur, ut affectiones animae, quarum habetur 
sensus intimus, et immediata- perceptio, in anima ta- 
men non existerent : atqui illud fieri non potest . Si 
enim in mente non residerent, percipi, nequaquam 
possent . Quo pacto scilicet, et ubinatn perciperen- 
tur ? impossibile est igitur ut allectiones , quarum 
sensum interiorem, et immediatam perceptionem ha- 
bet anima, in ea non exislant ; ergo sensus inti- 
mus ad judicium falsum movere non potest. 

Inst. Ex duobus judiciis contradictoriis unum sit 
verum, alterum falsum- necesse est: atqui sensus in- 
timus movere potest ad duo judicia contradictoria ; 
ergo movere potest ad judicium falsum . 

Resp. Neg. inio. Si enim sensus iutimus impelle- 
ret ad duo judicia contradictoria, eaedem animae af- 
fectiones perciperentur simul et non perciperentur 
in mente igitur existerent simul et non existerent, 
ac proinde idem esset simul et non esset : atqui il- 
lud absurdum esse nemo negaverit; ergo sensus inti- 
mus ad duo judicia contradictoria movere non potest • 

Instabis : Haec duo judicia, ego caleo 3 ego non ca • 
leo , sunt contradictoria : atqui sensus intimus ad u- 
trumque illud judicium movere potest; ergo, etc. 

Resp. Neg. maj. Praefata enim judicia nequidem 
sunt opposita, nedum sint contradictoria, quia in 
ipsis affirmatio et negatio non sunt ejusdem de eo- 
dem objecto et sub eodem respectu. Judicia quip- 
pe illa necessario feruntur de diversis affectionibus, 
quae vel simul existunt iu duobus hominibus, qua- 
rum una v. gr. est in Petro, et. altera in Paulo; vel 
'in eodem homine,- sed diversis temporibus, aut sub 


V». 


7* 10GICA 

diverso respectu. Non potest enim idem homo sub 
eodem respectu, eodemque tempore affirmare et ne- 
gare, se caloris sensus intime conscium esse. 

Instab. Sit homo qui, dum igni dexteram admo- 
vet, sinistra glaciem contrectet, experietur ille simul 
et sensum caloris, et sensura frigoris : atqui in bac 
hypothesi homo ille simul et sub eodem respectu 
proferet haec duo judicia, ego caleo , ego non caleo, 
sive ego frigeo i ergo ab eodem homine simul et sub 
eodem respectu proferri possunt, ac proinde vere sunt 
contradictoria . 

Resp. Neg. rain. Illa duo judicia non proferuntur 
ab eodem homine sub eodem respectu, quia caloris 
et frigoris sensus ad diversas corporis partes referun- 
tur, alter scilicet ad dexteram, et alter ad sinistram . 
Idem enim est ac si diceret, ego caleo in dextera , 
ego non caleo, sive ego frigeo in sinistra; in prae- 
fatis ergo judiciis ne levissima quidem occurrit con- 
tradictio . 

Instabis: Ex ea responsione sequeretur posse men- 
tem diversas simul sensationes experiri ; atqui illud 
impossibile est ; ergo non valet responsio . 

Resp. Neg. min. Nedum enim illud impossibile 
sit,' id contra postulat intima conjunctio, quam Deus 
animam inter et corpus instituit . Ideo enim supre- 
mus rerum omnium Conditor mentem et corpus con- 
junxit, ut mens saluti corporis iuvigilaret; ac proin- 
de necesse fuit, ut occasione motuum qui in corpore 
existunt, mens nonnullis afficeretur sensationibus , 
quae ipsius vigilantiam excitarent; si plures igitur 
simul nostri corporis partes objectis externis commo- 
veantur, eadem ratione necesse est ut mens humana 
plures simul sensationes experiatur . 

Instabis: Mens humana diversis simul sensationi- 
bus affici non potest, quin eas experiatur vel secun- 
dum se totam, vel in aliqua sui parte : atqui neu- 
trum dici potest; ergo mens humana diversis simul 
sensationibus affici nequit. 

Resp. Neg. min. Quoad primam partem, nisi enim 
diversae simul sensationes totam mentem afficiant, 
dicendum erit unam sensationem in una mentis 
parte et alteram sensationem in altera mentis par- 

te existere ; atqui posterius absurdum est. Expe- 
rientia quippe ct sensu intimo constat, posse mentem 
suas sensationes inter se comparare, ita ut alteram ju- 
cundam, et alteram injucundam judicet ; atqui fieri 
non posset hujusmodi comparatio, si una sensatio 
in una parte mentis, et altera sensatio in altera 
mentis parte resideret . Tunc enim unaquaeque pars 
sensationem tantum sibi propriam cognosceret, nec 
esset alterius conscia : ergo mens non potest diversas 
simul sensationes experiri, quin singulae eam totam 
afficiant. 

Instabis 2 Si una ex sensationibus to4am mentem 
afficeret, nullus sensationi oppositae locus relinquere- 
tur ; ergo etc. 

Resp. Nego ant. Mentem enim exhibet tanquam 
ingentem capacitatem et diversis partibus constan- 
tem, in qua recipiuntur afiectioues diversae, et suam 
quaeque sedem distinctam occupat: atqui illud omni- 
no falsum est ; mentem quippe humanam esse sim- 
plicem, et quarumlibet partium expertem iu Meta- 
physica demonstrabitur ; mens ergo consideranda est 
tanquam substantia simplicissima, ad quam diversae 
sensationes variseque cogitationes simul veluti con- 
fluunt, absque ulla mentis ipsius divisione, quamvis 
modum, quo illud perficiatur, assequi non valeamus. 

Objicies 2 . Conscientia saepe testatur somniantibus 
se mulla videre et audire, quae omnino nulla sunt; , 
ergo tunc fallit conscientia . 

Resp. Dist. ant. Quae nulla sunt extra mentem, 
conc.; in ipsa mente, nego . Fateor equ.idem con- 
scientiam aliquando somniantibus testari se inulta 
videre et audire, quae extra mentem prorsus nulla 
sunt ; sed in mente existunt, cujus solas affectiones 
intimas refert conscientia; id vero sufficit ut sua ipsi 
constet veritas . Qui enim somniantes plurima vident 
Ct audiunt, quae nunquam extra mentem exlitere, vere 
tamen intus afficiuntur, et vere jucundos, ingratosve 
sensus experiuntur. Eos ergo non fallit conscientia; 
quod autem credant somniorum objecta, extra men- 
tem reipsa existere, decipiuntur quidem, non autem 
sensus intimi vitio . Ea quippe quae extra mentem 
sunt, nullo modo testatur . 

Logica. T. I. 4 

PROPOSITIO II. 

- 

Sensus intimus prima est veritatis regula, respecta 
judiciorum quce feruntur de rebus, prout 
se habent in ordine ad nos . 

Prob. A-d primam veritatis regulam tres requi- 
runtur dotes ; i. est necessaria cum veritate conne- 
xio, ut eam a falsitate tuto secernat; 2. est, ut sit 
notissima, et de ejus praesentia, cum adest certi si- 
mus; 3 . ut sit ratio ultima quae afferri possit ab ho- 
mine interrogato, cur de aliqua re sit certus: atqui 
1. sensus intimus necessariam babet connexionem 
cum veritate judiciorum de 'rebus in ordine ad nos; 
v- gr. judicium illud, paries mihi videtur albus, quod 
sensu intimo nititur, falsum esse non potest . Nam 
sive paries sit albus, sive non, fieri nunquam potest 
ut albus mihi non videatur, quando talis a me per- 
cipitur . 2. Sensus intimus est quid notissimum, 
cum eo nihil menti praesentius excogitari possit, et 
quod eain magis immediate afficit* 3 . Ultima est 
ratio quae afferri possit cur certi simus de veritate 
judiciorum, quae feruntur de rebus in ordine ad nos*; 
ex. g. Si quis interrogetur cur certus sit se cogitare, 
id unum ultimo respondere potuerit, quia scilicet 
cogitationis suae sibi intime conscius est . 

PARAGRAPHUS IL 
De Evidentia . 

Veteres evidentiam definiebant fulgorem quem- 
dam, qui mentis assensum rapiebat.. Haec autem 
vaga est potius Oratoris descriptio, quam accurata 
viri philosophantis definitio. Evidentia rectius dicitur 
perceptio clara et distiucta convenientiae . aut repu- 
gnantiae idearum inter se. Sic evidens est bis auo 
efficere quatuor, quia clare et distincte percipimus 
eonvenieutiara^inter bis duo et quatuor. 

PROPOSITIO L 

Evidentia motivum est metaphysice 
certum . 

Prob. Illud est motivum metaphysice certum, quod 
facta quacumque bypolhesi, fallere non potest : at* 
qui qusecumque fingatur bypothesis, evidentia, seu 
perceptio convenientiae aut repugnanti» idearum in* 
ter se fallere non potest. Nam prorsus impossibile 
est idem esse simul et non esse: atqui si clara et di- 
stincta perceptio convenientiae aut repugnantiae idea- 
rum inter se nos falleret, tunc idem esset simul et 
non esset ; eadem nimirum convenientia vel repu- 
guantia esset simul et non esset inter ideas; esset 
quidem cum ex hypothesi a mente percipiatur, et 
prius sit rem esse quam percipi ; non esset vero, 
cum in ea percipienda mens falleretur; ergo quae- 
cumque instituatur hypothesis , evidentia ita neces- 
sario cum veritate deviucta est, ut nunquam possit 
fallere; ergo motivum est metaphysice certum . 

PROPOSITIO II. < 

Evidentia prima est veritatis regula respectu 
judiciorum, quce de rebus in ordine 
ad se feruntur. 

Prob. Quia evidentia omnes dotes complectitur 
ad primam veritatis regulam requisitas, et superius 
expositas, i. Necessariam habet cum veritate conne- 
xionem, ut patet ex modo dictis. 2 . Notissima est, 
ea quippe nihil est menti prsesentius. Quid enim a- 
nimee magis intimum fingi potest, quam suse functio- 
nes quarum - sibi conscia est ? Atqui evidentia, seu 
perceptio convenienti» aut repugnanti» idearum in- 
ter se, una est ex mentis functionibus; ergo, etc. 3. 
IJltima est ratio quam aOerre possimus, cur certi si- 
mus de veritate judiciorum qu» versantur circa res 
in ordine ad se: Si quis V. g. interrogetur cur omnis 
definitio debeat esse clara, respondebit, quia natui 

ram rei explicat; si praeterea quaeratur cur oratio, 
rei naturam explicans, debeat esse clara, hoc erit 
ultimum ipsius responsum, quia illud est evidens ; 
ergo. etc. 

PROPOSITIO HI. 

* 

♦ 1 n 

Evidentia ita est veritatis per se regula, ut 
suam certitudinem a veracitate Dei 
non mutuetur . 

Prob. Illud enim suam a veracitate Dei non ha» 
bet certitudinem, quo constat Deum esse summe ve- 
racem: atqui per evidentiam solam nobis * pbiloso- 4 
phice constat Deum esse summe veracem . ‘ Cur e* 
uim illud confidenter asserimus, nisi quia in Dei no- 
tione ideam veracilatis contineri clare et distincte 
percipimus ‘l 

§ * 

Solvuntur objecta . 

* 

Obj. i. contra primam propositionem : illud noti* 
est metaphysice certum, quod necessariam uon habet 
cum veritate connexionem ; atqui evidentia, etc. er- 
go, etc. 

Resp. Neg. min. Evidentia enim nihil aliud est 
quam perceptio convenientiae aut repugnantiae idea- 
rum inter se : atqui haec perceptio indissolubili quo- 
dam nexu cum veritate devincta est . Nam omnino 
impossibile est a nobis percipi inter ideas convenien- 
tiam aut repugnantiam, quae non existat . 

Inst. Illud necessariam non habet cum veritate con- 
nexiouem, sine quo potest esse veritas : atqui veritas 
sine evidentia esse potest ; ergo, etc. 

Resp. Neg. maj. Ut enim aliquid cum veritate sit 
indivulse colligatum, minime necesse est veritatem 
sine eo non posse existere : at sufficit ut ipsum a ve-* 
ritate disjungi nequeat . Veritas quidem esse potest 
sine evidentia ; nam verissima sunt Fidei nostrae my- 
steria, quamvis splendido evidentiae lumine destituta . 
Evidentia autem ipsa non potest a veritate sejungi 
ui demonstratum luit. 

Instabis alio modo: illud necessariam non habet 
;curn veritate connexionem, quod potest competere re- 
bus falsis: atqui evidentia potest, etc.; siquidem e- 
videnter percipitur falsam esse banc propositionem, 
Deus est crudelis j ergo, etc. 

Resp. Dist. maj. Quod potest competere rebus fal- 
sis, cognitis ut veris, conc. ; rebus falsis, cognitis ut 
falsis, neg. maj. et dist. pariter min. 

Porro evidentia potest competere rebus falsis, co- 
gnitis tanquam falsis, quatenus scilicet eas veluti fal- 
sas exhibet . Falsitas enim cognita ut talis, aliquid 
est veri; nihil quippe aliud est quam perspecta sub- 
jecti et attributi oppositio: atqui duorum quae reipsa 
inter se pugnant, oppositio est aliqujd verum . Evi- 
dentia autem non potest competere rebus falsis co- 
gnitis ut veris, eo nempe seDsu, quod res falsas tau- 
quam veras repraesentet; nequit v. g. tanquam veram 
exhibere istam propositionem falsam, Deus est cru- 
delis j quia inter ideam Dei et ideam crudelis al‘- 
' qua percipi non potest convenientia, siquidem nulla 
prorsus existit ; prius est autem aliquid esse, quam 
videri . 

Obj. 2. Illud motivum non est certum, quod im- 
pellit ad judicia falsa : atqui evidentia, etc. ergo etc. 

Resp, Neg, min. Illud enim non movet ad judicia 
falsa, cui subesse non potest falsitas, quin idem sit 
simul et non sit: atqui ex demonstratis, evidentiae su- 
besse, etc. » 

Inst. Illud motivum ad jtidicia falsa impellit, quod 
sententiis e diametro pugnantibus pariter favet: at- 
qui evidentia, etc. ergo, etc. 

Resp. Neg. min. Si enim evidentia sententiis e 
diametro pugnantibus pariter suffragaretur, jam alter 
e contendentibus attributum cum subjecto convenire, 
et alter non convenire perciperet: atqui illud omni- 
no impossibile e$t . Cum enim attributum subjecto 
convenire simul et dissentire nequeat, inter utrum- 
que etiam percipi non possunt consensio et dissensio. 

Instab. Quod omnes sibi vindicant, omnibus fa- 
ve * : 8 * < l u * in philosophicis disputationibus omnes 
evidentiam sibi vindicant; ergo evidentia favet 0- 
mnibus. 

Resp. Dist. maj. Quod omnes jure ac merito 31- > 
bi vindicant, omnibus favet, conc.; quod omnes vel 
merito, vel immerito .sibi vindicant, omnibus favet, 
neg. maj dist. pariter min. 

Itaque in concertationibus philosophicis omnes qui- 
dem evidentiam sibi arrogant, sub iliiusque insigni- 
bus militare se gloriantur; sed necesse est ut ex iis 
quidam evidentiam cum falsa ipsius imagine con- 
tundant . Si ergo ideas attentius introspicere volue- 
rint, tandem agnoscent se vel praejudiciis excaecatos, 
vel imaginatione delusos, vel cupiditatibus abreptos 
fuisse, ae proinde immerito se jactitasse quod evi- 
dentiam ducem sequerentur . 7 

Instabis et subsumes: atqui constare non potest 
uter contendentium evidentiam merito vel immerito 
sibi vindicet : ut enim illud constet, perspectum ha- 
beatur necesse est, utrum adhibita fuerit attentio suf- 
ficiens : atqui id compertum esse nequit ; ergo, etc/ 

Resp. Neg. min. Ubi enirn de quaestionibus agi- 
tur, in quibus veritatis cognitionem assequi possu- 
mus, tunc certo constare potest attentionem, quae 
par erat, nos contulisse • Illam quippe attentionem 
subsequitur vividum quoddam evidentiae lumen, quo 
mens tota perfunditur, et cui resistere vel malepani 
est, vel pertinacis animi . Sic quisquis mentem suam 
iliiusque operationes expendere voluerit, clare depre- 
hendet, eam a qualibet materia necessario distinctam 
esse . 

Obj. 3 . contra 2. propositionem s Illud prima non 
est veritatis regula, quod non est aliquid notissimum: 
atqui evidentia non est, etc. ergo elc. 

nesp. Neg. min. Illud quippe notissimum est, quod 
secum importat vividum sui sensum intimum, quo 
nibil est menti praesentius . Atqui evidentia semper 
vividum sui sensum intimum excitat; unde fit, in- 
quit Malebranchius, ut non sine interno quodam a- 
nimi cruciatu, tacitaque rationis querela, propositio- 
nibus evidenter veris assensus denegari possit, qualis 
est ista : Totum est sua parte majus . 

Inst. Illud non est aliquid notissimum, de cujus 
praesentia certo constare non potest, atqui de prae* 
sontia evidentiae certo, etc» ergo, etc. 

Resp. Neg. min. De praesentia enim evidentiae cer- 
to nobis constat per sensum intimum . Evidentia 
quippe nihil aliud est, quam clara distinctaque per- 
ceptio convenientiae, aut repugnantiae idearum inter 
se: atqui hujusmodi perceptionem experiri non pos- 
sumus, quin eam in mente nostra prseSentem e^se 
testelur sensus intimus, cujus scilicet illud proprium 
munus est, ut nobis referat quaecumque in mente 
nostra peragnntnr . 

Insta I). De evidentiae praesentia constare non potest, 
nisi vel per ipsam evidentiam, vel ope signi ab ea 
distincti; atqui neutrum dici potest; ergo, etc. 

Resp. Neg. min. quoad primam partem : Certa e- 
nim fit evidentiae praesentia, quatenus sui conscien- 
tiam generat, quemadmodum sensationis cujuslibet 
v. g. doloris, praesentiam habemus compertam, qua- 
tenus sensum sui intimum parit . Et vero quod uten- 
tem nostram vivide afficit, splendidoque lumine col- 
lustrat, non indiget signo a se distincto, quo consta- 
re possit ejus praesentia : atqui evidentia ubi adest, 
etc. Denique evidentia se habet. ad mentem, cujus 
est lumen, sicut lux Solis se habet ad oculos; atqui 
lux Solis nullum requirit siguum a seipsa distinctum, 
quo certam faciat suam praesentiam; idem igitur de 
evidentia sentiendam est . 

Iustab. Nulla res sui ipsius signum esse potest, 
sive per seipsam innotescere; ergo evidentia per sei- 
psam constare non potest . 

Resp. Dist. ant. Nulla res sui ipsius signum esse 
potest, si couscientiam sui non geueret, cone.; se- 
cus, neg. 

Non potest quidem res aliqua sui ipsius signum 
esse, et per seipsam innotescere, nisi conscientiam 
sui generet ; ex. gr. evidentia quae in alris homini- 
bus existit, sui ipsius siguum esse nequit ratione no- 
stri, quia mentem nostram immediate non afficit . 
Evidentia autem quae nobis inest, sui ipsius signum 
est, quia menti nostrae immediate affulget, suique 
sensum intimum parit; necesse igitur non est ut in- 
ter mentem nostram et evidentiam interponatur si- 
gnum aliquod ab ipsa distinctum. 

Et vero si nihil omnino sit, quod per se innote- 
scat, et citra alind signum a se distinctum, nullam 
prorsum cognitionem certam mens comparare pos- 
set . Ut enim v. g. certum foret mihi claram adesse 
trianguli perceptionem, praesto esse deberet aliud si- 
gnum ah ea perceptione distinctam. Cum autem si- 
gnum illud per seipsum non innotesceret, ad aliud 
confugiendam esset a priore distinctum, sicque in 
infinitam siguorum progressionem mens seroper eva- 
garetur; nullumque proinde cognitionem certam as- 
sequi posset, atqui tamen multa a nobis certo cogno- 
sci contra Scepticos demonstrabimus ; ergo quaedam 
admittere tiecesse est, quae sui signa sint, et per se in- 
notescant citra signum aliud a se distinctum : ea scili- 
cet quae, ut evidentia, sensum sui pariunt excitant. 

Obj. 4- Evidentia cum abest, adesse videtur; ergo 
non est aliquid notissimum. •• 

Resp. Dist. aut. Evidentia cum abest, adesse vide- 
tur, id est, judicatur, conc. ; adesse sentitur et per- 
cipitur, neg. ant. Porro evidentia interdum videtur, 
id est, judicatur adesse, licet absens, nunquam vero 
sentitur aut percipitur. Cum enim fit mentis nostrae 
affectio, non magis eam absentem percipere possu- 
mus, quam intimo doloris sensu affici, quando nullus 
in mente dolor existit: atqui nou possumus intimo 
doloris sensu, etc. ergo nec percipere absentem evi-'' 
dent iss ime. 

Obj. 5. contra 3. propositionem.’ Nisi Deus esset 
summe verax, posset nos per evidentiam decipere; 
ergo evidentia suam a veracitate divina ranluatur 
certitudinem. 

Resp. Neg. ant. Etiamsi Deus non esset summe 
verax, quod citra impietatem dici nequit, non posset 
nos per evidentiam decipere . Evidentia quippe est 
perceptio convenientiae aut repuguantiae idearum in- 
ter se ; non posset ergo Deus nos per evidentiam 
fallere, nisi efficiendo ut convenientia aut repugnan- 
tia quae percipitur inter ideas non existeret : atqui 
id prorsus impossibile est; siquidem prius est aliquid 
esse, quarn ( percipi, prius est v, g. dolorem in auima 
exislere, quam sentiri; ergo etiainsi fingeretur Deum 

non esse summe veracem, non posset tamen per evi- 
dentiam nos decipere . 

PARAGRAPHUS III. 

De Sensuum testimonio . 

In sensuum testimonio duo sunt accurate secer- 
nenda, sensatio nimirum, et illius relatio. Sensatio- 
nis nomine inteliigitur interna mentis affectio, quae 
occasione corporum circumstantium in nobis excita- 
tur. Relatio sensationis est illa propensio nobis in- 
genita, qua sensationes nostras ad objecta externa, 
tanquarn ad earum occasiones, referimus . 

Quaeres i. quaenam requirantur conditiones, ut 
sensuuin relatio tanquarn efficax veritatis argumen- 
tum habeatur. 

Resp. triplicem requiri conditionem . i. est ut 
sensuum relatio cum ratione consentiat. Hujus con- 
ditionis defectu, non adbibenda est serisibus fides, 
quando qualitates sensibiles v. g. colores, ad corpora 
referunt, quasi in iis existerent; ut constans perpe- 
tuaque sit ; cum ea conditione careal testimonium 
sensationum, quae inter somniandum excitantur, id- 
circo nullius est auctoritatis; 2. ut sit uniformis, 
sive quod idem est, ut unus sensus alteri non con- 
tradicat . Deliciente ea conditione, decipiuntur illi, ' 
qui dolorem ad membrum amputandum aliquando 
referunt . 

Quaeres 2. an testimonia sensuum idoneam sub- 
ministrent regulam, qua possimus de statu et natura 
corporum certo judicare. 

Resp. Certa non est regula : sensus enim in iis 
nos saepe decipiunt, quae ad corporum naturam, ma- 
gnitudinem, motum, distantiam, etc. pertinent. Non- 
ne frequenti experientia constat, plurima corpora, 
quamvis moveantur, videri quiescere ; turrim quadra- 
tam eminus coDspectam, apparere rotundam; corpus 
e longinquo visum v. gr. Solem , exhiberi tanquarn 
multo nnnorem quam revera sit, baculum in aquis 
immersum videri fractum ? Et sic de aliis pluribus ; 
ergo, etc. 

Quaeres 3. utrum ex constanti sensuum testimonio 
demonstrari possit existere corpora. 

Resp. Ita existimant plerique Philosophi . Non de- 
sunt tamen qui huic sententiae refragentur, inter quos 
eminet Malebrancbiusj juxta ipsius placitum, sola 
revelatione divina nobis constare potest existere sub- 
stantias corporeas, et ratio sibi permissa propriis vi- 
ribus non potest veritatem illam assequi. 

Enimvero, inquit, si rem solo lumine naturali ex- 
pendamus, undenam colligetur ea certitudo, quae le- 
gitimam dubitationem excludat ? possibilia quidem 
esse corpora percipimus. Quod autem revera exislant, 
id a libera Dei voluntate pendet, cujus scrutari con- 
silia nemo potest. Propensione quidem minime deli- 
berata judicamus existere corpora; sed innatam hane 
proclivitatem possumus emendare, eique obsistere, si 
uempe ad trutinam examiuis revocetur . Itaque si de- 
cipiamur, libere decipimur, nec erroris mendaciique 
auctor censendus est Deus . 

Praeterea, pergit celebris hic Philosophus, si quae 
ratio suaderet existere corpora, ex eo maxime dedu- . 
ceretur, cjuod necessaria sint corpora, ut variae in 
nobis excitentur sensationes: sea falsa prorsus et 
commentitia est ista necessitas. Potest quippe Deus, 
sublatis corporibus, eodem modo mentes nostras affi- 
cere, ac si reipsa existerent corpora. 

Longe audacior Georgius Berkclei , in Hibernia 
pseudo-Episcopus, existere corpora confidenter negat . 
In ista rerum universitate nihil, praeter Deum et spi- 
ritus, admittit, iu quibus Deus immediate diversas 
excitat tum seusalioues quae ad corpora, tamquam 
earum occasiones, referuntur ; tum ideas quae obje- 
cta corporea exhibent, licet extra mentem non exi- 
stant. Docet mundi creationem a Moyse in Genesi 
descriptam, obvio sensu non esse intelligendam, qua- 
si reipsa Deus corpora crearit; sed ita esse accipien- 
dam, ut tunc primum a spiritibus perceptae fuerint 
merae corporum species ( apparences ) . Mentem 
suam aperit iu eleganti Opere, ex Anglico idioma- 
te in Gallicum converso, cui titulus : Dialogue entre 
Hylas et Philonous contre les Scepliques et les A- 
thees . Quo consilio portentosum illud systema de- 

fenderit, incertum est. Non desunt qui ipsius men- 
tem benigne interpretentur, quasi voluerit Auctor 
Atheos Materialislas convincere, ipsis demonstrando, 
sublato Numine, nihil in mundi structura esse, prse- 
ter vanas rerum species, inaniaque simulacra * His 
praenotatis sii - 

i 

PROPOSITIO* 

Ex relatione sensuum corjjora generatim 
ex is ter e demonstratur » 

- Prob. Corpora generatim existere demonstratur 
ex relatione sensuum, si adjunctam habeat propen- 
sionem constantem et invincibilem, qua ferimur ad 
judicandum extra nos esse corpora, et si aliunde haec 
propensio nequeat errori esse obnoxia ; atqui haec duo 
certa sunt. 

Prob. i. pars; nempe relationi sensuum conjunctam 
esse propensionem constantem et ineluctabilem, qua 
impellimur ad judicandum existere corpora. 

1. Quidem ilia propensio est constans, quam quis- 
. que per totum vitae suae curriculum experitur : at- 
qui proclivitatem, qua pertrahimur ad credendum 
existere corpora, quisque per totum vitae suae sta- 
dium in se deprehendit. Unicuique enim nostrum 
testatur recordatio, sibi vel a teneris insitam esse 
hanc propensionem, et corporum existentiam ut cer- 
tam se habuisse, stalim ac sensationes expertus fuit* 
Eamdem persuasionem in unoquoque nostrum etiam- 
Biim vigere refert sensus intimus; ‘ergo i* 6rma et 
constans est propensio, quas uos movet ad credendum 
existere corpora* 

2 . Nou miuus est invincibilis. Hasc enim propen- 
sio vim habet ineluctabilem, cui omnes parent ho- 
mines ; atqui huie naturas impulsioni, qua credimus 
existere corpora, omnes obsequi homines satis pro- 
bat ipsorum ageudi ratio. Omnes quippe> ut quoti- 
die videmus, s ese gerunt quasi existerent corpora • 
Praeterea quisquis suam conscientiam interrogaverit, 
is facile deprehendet ingenitam hanc proclivitatem 

• menti suae akius esse impressam, quam ut eam e- 

evellere possit quanlumlihet contendat et collucfetur. 
Ipsirnet Philosophi, qui corporum existentiam acrius 
impugnant, si ingenue loqui velint, procul dubio 
confitebuntur se eam propensionem prorsus exuere 
nunquam potuisse, nec ipsi fidem abnegare. Quis 
enim, quoties farne, siti, aut dolore aliquo se affe- 
ctum sensit, in istud judicium invitus non erum- 
pat 7 Corpus habeo , cujus heee vel illa pars est do • 
loris , quem experior, occasio j vel, extra me sunt 
corpora quee in meum agunt, et quorum occasione 
doleo j * ergo 2. invincibilis est, aliunde et constans 
animae inclinatio, qua ferimur ad pronuntiandum e- 
xistere corpora . 

Prob. 2. -pars, nimirum hujusmodi propensionem 
non esse errori obnoxiam . Ad removendum enim 
ab ea quodlibet erroris periculum, duo sufficiunt ; 
i. ut ab ipso Deo nobis impressa fuerit; 2. ut Deum 
auctorem habere nequeat, quin necessario cum veri- 
tate conjuncta sit : atqui haec duo certa sunt . 

1. Quidem quae nobis inest invicta proclivitas ad 
judicandum exislere corpora, suam ab ipso Deo tra- 
hit originem. A quo enim alio possit oriri? an ab 
ipsis corporibus? sed ea existere negant adversarii, 
et praeterea in mentem, utpote spiritualem, per se a- 
gere non possunt . An a mente nostra ? sed nullam 
ex se habet cum corporibus affinitatem, et aliunde 
sibi conscia est se non posse propensionem, de qua 
hic agitur, cohibere et exuere. An tandem ab alio 
spiritu creato? at spiritus ille ejusdem esset naturae 
ac inens humana • Ergo neque a corporibus, neque a 
mente nostra, neque ab alio spiritu creato proficisci- 
tur constans et insuperabilis propensio, qua impelli- 
mur ad credendum existere corpora ; superest igitur 
ut- Deum solum auctorem habeat. 

2. Haec a Deo esse non potest, quin necessariam 
habeat cum veritate, id est, cum existenlia corpo- 
rum, conuexionem : non posset enim nos decipere, 
quin error ille in Deum merito refunderetur: siqui- 
dem ipse nobis hanc indidit propensionem, quae in- 
vitos eliam nos rapit ad judicandum existere corpo- 
ra, imo nos ita falleret Deus, ut nulla superesset er- 
roris detegendi via . Non alia quippe assignari pos- 

set, quam vel idese nostra, vel sensus iniimus, ve! 
divina revelatio : alqui nihil horum dici potest ; 
non ideae nostrae; possibilia enim esse corpora nos 
tantum edocent, non vero utrum existant, necne : 
idea quippe corporum neque includit, neque exclu- 
dit ipsorum existentiam ; non sensus intijnus, cum 
ea tantum nobis testetur, quae intra mentem nostram 
existunt; non tandem revelatio divina, seu fides, 
quae, nedum certiores nos faciat non existere cor- 
pora, ea potius supponit; fides enim ex auditu, in- 
quit Apostolus; ergo si nos deciperet propensio, qua 
invicte pertrahimur ad judicandum existere corpo- 
ra, Deus ipse nos fallere merito- censeretur, et ita 
quidem, ut nullain nobis viam relinqueret ex errore 
emergendi. 

Praeterea si nos deciperet eadem propensio, id 
est, si nulla exislerent corpora, laederetur summa 
Dei sapientia. Haec enim postulat ut Deus nihil ho- 
minibus concedat, quod iis omnino sit inutile, utque 
nihil agat seipso indignum.- atqui in adversariorum 
opinione, i. Deus hominibus aliquid concederet pror- 
sus inutile • Cujus enim utilitatis esset propensio in- 
vincibilis nobis a Deo insita, ad judicandum existe- - 
re corpora, si nulla creaverit ? ut quid in nobis exci- 
tat luminis et colorum sensationes, si nulla ext»*a 
nos sint corpora quas conspici possint, et a se invi- 
cem discerni debeant ? ut quid famis et sitis impres- 
siones, si nullum sit corpus nutriendum ? ut quid 
sensus doloris, frigoris, caloris, etc., si nullum sit 
corpus conservandum? a. Deus faceret aliquid seipso 
indignum, si nulla cxisterent corpora . Quam enim 
hominibus dedit , propensio nobis perpetuo illu- 
deret ; sic scena quadam mimica semper versare- 
mur; vanam^tantum corporis larvam nobis donasset; 
mendacia duntaxat urbium, domorum, parentum, a- 
micorum, etc. simulacra nobis exhiberet .- quantum 
vero h®c omnia Deo indigna sint, nemo non intel- 
ligit . Errori igitur obnoxia esse non potest propen- 
sio constans et invincibilis,' quae sensuum relationi 
conjuncta est, et cujus insuperabili impetu rapimur 
ad judicandum existere corpora ; ergo ex relatione sen- 
suum demonstratur corpora generatim existere. 

COROLLARIUM I. 

Ergo minime necesse est ad revelationem eum 
Malebranchio confugere, ut demonstre- 
tur existere corpora * 

A.d revelationem non opus est recurrere, Hbi suf- 
ficit sensuum relatio: atqui, ex superiori propositio- 
ne, ad demonstrandam corporum in genere exislen- 
tiara sufficit relatio sensuum, conjuncta cum invinci- 
bili et constanti propensione a Deo nobis insita, quae 
nos etiam invitos pertrahat ad judicandum existere 
corpora; ergo, etc. 

Et vero quod ad revelationem provocat Malehraa- 
ebius, ipsa revelatione refellitur . Cum enim Chri- 
stus ex mortuis redivivus, sese Discipulis conspicien- 
dum praebuisset, et ipsi dubitarent utrum verum 
Christi corpus cernerent, sic eos alloquitur; Palpate 
et videte, quia spiritus carnem et ossa non habet , 
sicut me' videtis habere . ( Luc. 24. v. 39. ) Qui- 
bus ex verbis manifestum est sufficere sensuum re- 
lationem, ut existere corpora demonstretur, siquidem 
hanc praesertim adhibet Christus, ut Discipulis cer- 
tam faciat sui corporis praesentiam . 

Praeterea si homines et corpora existere, revelatio- 
ne tantum divina constiterit, ut contendit Malebran- 
cbius, nostram fidem nutare necesse est ; sensuum 
quippe testimonio nititur . Fides enim ex auditu, in- 
quit Apostolus, auditus autem per verbum Christi. 
( Rom. 10. v. 17. ) Sensuum scilicet ministerio com- 
perta fuit veritas miraculorum, quibus inconcussa 
stat Religio Christiana: si ergo semper periculum sit 
ne sensuum relatio nos decipiat, in fide et in Religio- 
ne nostra nihil erit certi, nihil explorati : dubium e- 
rit an Christus extiterit, an miracula patraverit, an 
quidpiam homines docuerit, a» fuerint Apostoli et 
Martyres, qui Evangelium praedicaverint , suaque 
morte firmaverint; dubium erit an sacri Codices quos 
tanquam verbum Dei scriptum tantopere veneramur, 
non sint deceptas imaginationis vana phantasmata, etc. 

COROLLARIUM II. 

Ergo eerto judicamus multa particulatim 
existere corpora . 

Ex dictis enim errori subjacere non potest judi- 
cium, ad quod iusuperabiliter oos rapit relationi 
seusuum coojuocta propensio constans et invincibi- 
lis : atqui ineluctabilis quaedam proclivitas, sensuum 
testimonio indivulsa, et naturae impetus nos impellit 
ad credendum existere multa particulatim corpora; 
existere v. g. corpus quod nostrum est ; existere eo- 
rum quibuscum vivimus; existere Solem et Lunam, 
aliaque objecta sensibilia, quibus veluti circumcingi- 
mur, et quorum veritatem testatur constans sensuum 
relatio ; ergo, etc. 

/ Solvuntur objecta . 

Obj. i. Illa propensio Deo non est adscribenda, 
quae a praejudiciis ortum ducit : attjpi ita se babet 
propensio, qua corpora existere creditur* . Id quippe 
asserimus, quia corpora videmus, audimus, tangimus: 
atqui haec ratio merum est praejudicium ; Deus enim 
posset easdem impressiones nostris in mentibus exci- 
tare, licet corpora non exislerent . 

Resp. Neg. min. Illa enim propensio suam a prae- 
judiciis non traxit originem, quae est universalis, na- 
turalis et invincibilis: atqui triplici bac dote gau- 
det propensio, quia judicamus aliqua corpora extra 
raeatem existere. i. Est universalis; ex hominibus 
enim nullum reperias, cujus in inente non vigeat . 
a. Naturalis est; ejus enim latet origo, a teneris no- 
bis ioseritur , crescentibusque annis crescit atque 
confirmatur. 3. Invincibilis est; conscii quippe su- 
• mus eam nos a mentibus nostris non posse evellere, 
quantumlibet conemur ; ergo non praejudiciis, sed 
auctori Deo est adscribenda . 

. Praeterea nisi a Deo fuisset mentibus nostris im- 
pressa, propriis nunquam viribus existere objectura 
aliquod corporeum suspicari potuissemus. Sensatio* 

nes enim quibus afficimur, nihil cognationis, nihil 
affinitatis habent cuin objectis, ex quibus tanquam 
occasione, nascuntur. Id unum scilicet nos edocent, 
quod in nobis peragitur . Sehsus frigoris v. .gr, ex- 
perior, cumque ipsum invitus perpetiar, ad sum- 
mum conjicere possum, quamdam esse causam ex- 
teriorem , quae mihi ingratam hanc impressionem 
immiserit ; an vero corporea sit, id sibi relicta ra- 
tio numquam explorabit; solus ergo instinctus a di- 
vino Numine impressus corpora circumposita nobis 
indigitare potest . * 

Obj. 2. Propensio nobis a Deo insita, qua indu- 
♦cipiur ad judicandum existere corpora, nihil pro- 
bat, si non sit invincibilis : atqui non*est hujusmo- 
di, eam quippe exyere vel saltem emendare penes 
nos est, ut nonnullis suadetur argumentis: ejusmodi 
enim propensioni caecam fidem non adhibendam esse 
monet ratio. Docet nimirum possibile esse ut corpo- 
ra non existant ; docet praeterea inutile esse ut exi- 
stant ; namque ad summum esse possent sensationum 
nostrarum occasiones r atqui Deus, sublatis occasio- 
nibus, id praestare potest quod, iisdem intervenienti- 
bus, praestaret . 

Resp. Neg. min. Quod primo loco dicitur, nimi- 
rum possibile esse ut non existant corpora, facilli- 
me solvitur. Si quis enim probitatis fama conspicuus 
mihi referat mortuum esse Regem, an quia monet 
ratio possibile esse, ut Rex vivat, ideo denuntianti 
fides erit abneganda? Regem profecto e vivis subla- 
tum esse credam, si neque deceptum, neque dece» 
ptorem esse mortis hujus nuntium mihi constiterit . 
Exemplum autem illud praesenti argumento maxime 
est accommodatum . Absolute quidem fieri posset ut 
oculis nostris observarentur merae corporum species, 
inaniaque simulacra; at Deus propensione naturali - 
nos docet rem ita non esse ; cum ergo nec falli, nec 
fallere possit, ipsius voci fidendum est, et omni re- 
pulsa cunctatione, obtemperandum * 

Quod secundo loco fuit oppositum, scilicet inuti- 
lia esse corpora, id fictilium est gratisque assertum. 
Quamvis enim substantia corporea non esset sensa- 
tionum nostrarum occasio, non idcirco eam uullum 

ad finem ordinatam esse pronuntiandum foret. Quis 
enim Dei consilia novit, ejusque sapientiae arcana 
perscrutatus est ? et vero si corpora ea tantum raen- 
-te condidisset, ut splendidius suam manifestaret 0- 
ronipotentiani, nonne dignissimum finem sibi propo- 
suisset ? an inutilis dici posset aspectabilis bujus mun- 
di creatio ? 

Denique argutiis iis similibus quas objiciunt ad- 
versarii, convelli posset omnis certitudo . Sic v. g. 
incertum efficeretur, utrum singuli homines mente 
rationali polleant . Namque id ita esse, ingenita qua- 
dam propensione ducti credimus. Jam verp procli- 
vitatem hanc emendare facillimum est; 1. enim di- 
ctat ratio naturalis possibile esse ut mera automata 
eosdem motus, easdem- operationes exequantur, quas 
ipsi homines perficiunt . 2. Inutile est mentem sin- 
gulis hominibus impertiri : Mens quippe illa esset 
duntaxat motuum, qui in corpore sibi conjuncto ex- 
citarentur, occasio: atqui Deus sublatis occasionibus, 
idem potest efficere quod earum interventus efficit; 
ergo prorsus incertum est an sua sit singulis homi- 
nibus mens rationalis . En praecipitium quo ducit 
adversariorum argumentatio. 

Ins. Tam libere judicamus existere corpora, quam 
libere pronuntiamus inesse corporibus sensationes v. 
g. caloris in igne, odoris iu floribus: atqui liberum 
est posterius ; ergo et prius . 

Resp. Neg. maj. si enim ad ipsam sensationis na- 
turam depositis praejudiciis attendamus, facile erit 
deprehendere, sensationem , sive impressionem in 
nobis excitatam, neque in corporibus, neque in sen- 
suum organis, sed in ipsa mente sedem habere; 
nitatur autem aliquis, quantum libuerit, sibi persua- 
dere dubiam esse corporum exislentiam , nunquam 
illud assequetur; sed in istam sibi congenitam opi- 
nionem, nempe existere corpora, ipso veluti natura 
pondere relabetur. Liberum igitur non est judicium, 
quo pronuntiamus existere corpora, ab eoque maxi- 
me discrepat, quo sensationes nonnullis corporibus 
affingerentur. 

Praeterea non constat quemquam esse, qui credat 
colores et calorem, pro mentis affectionibus sumptos* 

ia objectis corporeis existere Id negat*sua in Logica 
Buffxer, cujus ista sunt verba : X ai admire souvent 
que Descartes et Malebranche, avcc leur Sectateurs % 
jissent valoir comme une rare decouverte de leur 
Philosopkie , que la chaleur etoit dans nous-memes, 
et non dans tefeus au lieu que le commun des 
hommes trouvait que la chaleur etoit dans le feu 
aussi hien que dans nous»memes .... De quoi s* a - 
gitdl f uniquement de l* imperfection du langage* 
qui cause une idee confuse par le mot de chaleur, 
ce mot exprimant egalement deux choses, qui, <% 
la verite, ont quelque rapport ou analogie , mais 
qui sont cependant trds-diff er entes j savoir premid • 
rement , le sentiment de chaleur que nous eprouvon* 
en nous ; secondement, la disposition qui est dans 
le feu , a produire le sentiment de chaleur . Mais s 
eticore une fois, ia chose dtaikelle aussi importante 
que V ont voulu faire croire les Philosophe nou- 
veaux? et y a-t-il famais eu sttr ce point un verita * 
bile erreur dans le monde ,? Qui des plus grossiers 
a jamais jugd qu’ il y avoit dans le feu un senti* 
ment de chaleur, tel qu 9 il est en nous ? 

In proposita igitur objectione immerito tanquam 
certum supponitur, homines corporeis objectis sensa* 
tiones attribuere, his similes quas experimur . 

Obj. 3. In multis, et quidem necessario, errant a- 
mentes, febricitantes, somniantes, dum judicant qua?» 
dam existere corpora, quas tamen neque sunt, ne* 
que unquam fuerunt; ergo pariter fieri potest ut ne- 
cessario errent homines, dura existere corpora j in- 
dicant . 

Resp. Neg. conseq. Quamvis enim in errore ne- 
cessario versentur pauci quidam homines, scilicet a- 
xnentes, febricitantes, somniantes, inde inferre non 
licet decipi posse omne genus humanum, dum ex 
invicta propensione judicat existere corpora . Error 
enim particularis, qualis est in amentibus, febrici- 
tantibus, et somniantibus, plerumque per statura 
subsequentem emendatur. Praeterea totum ordinem 
physicum non invertit ; sed duntaxat haberi debet 
tanquam phcenoraenum, cujus novitas spectantium a» 
niraos salutari quodam terrore commovet, susequn 

infirmitatis admonet . Contra vero, sr Dens fallaci 
et ineluctabili propensione omne genus humanum 
deciperet, nihil aiiud intendere videretur, nisi ut 
omnes et singulos homines in errorem perpetuum 
et necessarium pertraheret ; praeterea physicum or- 
dinem sus deque verteret, suamque veracitalem, quam 
tamen abnegare non potest, prorsus abjiceret. 

Inst. Tam Deus, illaesa sua feracitate , errorem 
perpetuum et universalem permittere potest, quam 
errorem transitorium et particularem : atqui posterius 
admittere cogunt amentium et febricitantium exem- 
pla; ergo et prius concedatur necesse est. 

Resp. Neg. raaj. Potest quidem Deus ordini a se 
constituto interdum derogare, propter rationem mo- 
do expositam, et alias quas solus novit, neque ho- 
minibus revelavit. Hac enim agendi ratione supre- 
mum, quo pollet in suum opus, dominium manife- 
stat: verum quis affirmare ausit posse Deum curam 
rerum humanarum sic abjieere, ut omnes omnium 
temporum et locorum homines circa corporum exi- 
stenliam invicte decipiantur ? Nonne, si ita se ge- 
reret, oblitus videretur suro sapientiae ac veracitatis , 
quas tamen necessario diligit, ut confitetur Malebran* 
chius? 

Inst. Probando majorem et paritatem: Ideo rion 
potest Deus omne genus humanum circa corporum 
existeatiam decipere, quia sensationes nostras comi- 
tatur propensio insuperabilis, vi cujus eas ad externa 
qnaedam corpora, tamquam ipsarum occasiones, refe- 
rimus: atqui eamdem propensionem adjunctam habent 
sensationes amentium, febricitantium, et somniantium; 
ergo valet paritas negata . 

Resp. Neg. min. Nain i. non adeo compertam ha- 
bemus amenliffi, somniorum et deliriorum naturam, 
ut asserere possimus, homines in eo statu constitu- 
tos propensionem quamdam nostrae similem experiri. 
Hujusmodi homines non clare quidquam et distincte 
percipiunt, sed potius confuse imaginantur; eamque 
ob causam impressiones quas patiuntur, neque con- 
stantes videntur, neque cohaerentes . 

a. In statu vigilias sensu intimo cognoscimus, 
nos posse attentionem nostram ad boc vel illud 


Digitized by Google 



i 


-92 : . IOGICA *- 

objectum pro nutu convertere, eamque * sustinere, 
donec explorati fuerint rerum diversi respectus : 
contra vero in somniis, variae quidem cogitationes 
menti nostrae obversantur: verum attentionem no- 
stram non possumns ad hoc vel- illud objectum pro 
•.arbitrio convertere, nec diversas rerum facies, quan- 
tum satis est, expendere ; at imaginaLio, sopita ;ip- 
sius moderatrice ratione, quocumque, rapuerit tem-_ 
pestas, deterlur; amentes igitur, somniantes, deli- 
rantes longe aliter comparati suut, quam ceteri ho- 
mines; nec eamdera omnino videntur propensionem 
„ experiri, quam io semetipsis alii homines depre- 
hendunt . 

Obj. 4* cum Berkelei Philosopho Hiberno : Exi- 
stere corpora non possuut, nisi ip ipsis existant qua- 
litates sensibiles: atqui istce potius in mente nostra, 

• quam in corporibus sedem habent ; ergo non existunt 
« corpora ► 

Resp. Dist. maj. Existere corpora non possunt, 
msi in ipsis existant qualitates sensibiles primariae, 
cone, maj.; secundariae, neg» maj.: dist. pariter mi- 
nor. et neg. conseq. 

Itaque duplicis generis sunt qualitates sensibiles, 
nimirum primariae et secundariae . Primariae sunt 
extensio, motus et figura, quae in ipsis corporibus 
existunt . Qualitates secuuaariae sunt impressiones 
quaedam in nobis occasione rerum sensibilium exci- 
tatae, v. gr. sensationes caloris et frigoris, sonorum, 
colorum, odorum. Fatemur quidem qualitates secun- 
darias ipsis corporibus minime inesse; nihil quippe 
aliud sunt, quam sensationes, quae nec in objectis 
externis, nec in sensuum organis, sed ipsa mente 
sedem habent, ut ostendemus in Metaphysica . Ve- 
rum qualitates primariae, scilicet extensio, motus et 
figura, in ipsis corporibus resident, non in mente 
«nostra . Mens quidem in se recipit spiritales exten- 
siones, motuum et figurarum imagines, sive ideas : 
sed nequaquam dici potest extensa, mobilis, figurata . 
Unde fit ut nostram extensionis ideam ad objectum 
aliquod extra mentem existens, naturali quodam iu- 
victoque judicio referamus; ergo qualitates sensibiles 
primariae in ipsis corporibus existunt . 

Iost. et subsumes : Atqui primariae etiam qualita- 
tes in ipsis corporibus non exislunt, sed intra men- 
tem nostram : illud enim in ipsis corporibus non 
existit, quod modo majus, rnbdo minus videtur, quam- 
vis nullam subierit mutationem : atqui eadem exten- 
sio modo rnajor, modo minor videtur, etc. ergo ex- 
tensio, etc. 

Resp. INeg. maj. Demonstrant enim Physicr eam- 
dem extensionem nunc majorem nunc minorem ideo - 
videri, quia in oculi nostri fundo depingitur sub i* 
magine modo majore, modo minore, prout objectum 
magis vel minus remotum est, ipsumque . visus or- 
ganum bene vel male comparatum . Verum extensio' 
ratione sui spectata, semper eadem remanet, quan- 
quam in diversis circumstantiis diversas exhibeat 
species ( cipparences ) . 

Inst. Probando maj. Ex eo quod aqua tepida ei- * 
dem hoqiini calida simul et frigida videatur relative 
ad diversas corporis partes, merito colligitur calorem 
et frigus, non in aqua, sed in mente nostra residere; 
ergo p ar iter ex eo quod eadem extensio in diversis 
circumstantiis major aut minor appareat, concludere 
licet eam iu ipsis corporibus non existere, sed in 
m eu te nostra . 

Resp. Neg. conseq. et par. Ratio discriminis est/ 
quia repugnat eamdem aquam, sine ulla sui muta- 
tione, calidam esse simul et frigidam : contra vero 
potest eadem extensio variis in circumstantiis major 
aut minor videri, quia prout magis vel minus ab 
oculis distat, major vel minor est ipsius imago in 
visus organo delineata . Qua de re consentiunt omnes 
Physici • 

Inst. Non minus repugnaro videtur, tuentem no- 
stram esse calidam aut frigidam, quam extensam, 
mobilem, figuratam : atqui tamen non obstat appa* 
rens haec repugnantia, quominus calorem et frigus 
in mente nostra collocemus; quidni ergo pariter in 
eadem mente extensiobem, motum et figuram repo- 
namus ? 

Resp. Dist. maj. Non minus repugnat mentem 
nostram, esse calidam aut frigidam, quam; etc., si- 
caloris et frigoris nominibus iutelligatur quasdam 

partium dispositio, qua corpus quod dicitur calidum 
aut frigidum, in aliud corpus agere possit, cone, 
maj. ; si caloris et frigoris nominibus ipsa intelliga- 
tur sensatio caloris et frigoris, neg. maj. dist. pari* 
ter min. 

Eadem distinctione utendum est, ubi de ceteris 
qualitatibus secundariis agitur, v. g. lumine, colori* 
bus, sonis, odoribus. Omnes iilse impressiones quam- 
dam in corporibus arguunt partium dispositionem, 
quae menti nostras, utpote spiritali, affingi non potest. 

Obj. 6 . In plurimis nos decipiunt sensus; v. gr. 
turrim quadratam eminus conspectam repraesentant 
veluti rotundam; baculum in aquis immersum, tan- 
quam fractum exhibent, qua parte aquis immergitur; 
Solem et Lunam referunt veluti unius pedis disco 
non majores, stellas vero punctis lucidis adaequaut ; 
ergo sensibus nulla fides adhibenda est. 

Resp. Dist. ant. In pluribus nos decipiunt sensus, 
quia non adsunt conditiones requisitae, conc* ant. se- 
cus, neg. 

Itaque, ut jam diximus, sensuum relationi luto 
confidere non possumus, nisi constans sit, uniformis, 
ita ut unus sensus alteri non contradicat, et rationi 
consentanea: porro in allegatis exemplis desunt quas- 
dam ex illis conditionibus, i. Sensuum relatio, quas 
turrim quadratam eminus visam repraesentat veluti 
rotundam, non est constans et uniformis: pugnat 
enim cum alterius sensus testimonio, eoque emen- 
datur.* namque si propius ad turrim accedamus, si 
eam manu contrectemus error facile deponetur , a. 
Si tangamus baculum in aquis immersum, illico de- 
prehendemus ne minima quidem in parte sub aquis 
aepressa esse infleclionetn ; sensuum igitur relatio, 
quae illum baculum exhibet fractum, non constans 
est, alteriusque sensus testimonio corrigitur. Utrius- 
que illius phoenomeni causas exponere Physicorum 
est. 3. Quod referunt sensus de apparenti Solis, Lu- 
nae, et stellarum magnitudine, tum notissimis obser- 
vationibus, tum evidentibus analogiis omnino confu- 
tatur ; istae igitur relationes cum ratione non sunt 
consentaneae, in allegatis ergo sensuum testimoniis 
desunt conditiones requisitae. 

Obj. 6. Infidelis cui objicitur Hostia consecrata, ne» 
cessurio judicat adesse panem, dum tamen adest ipsum 
Christi Corpus; ergo sensuum relatio, etiam omni* 
bus vestita conditionibus, potest in errorem neces9a- 
rium nos inducere . - 

Resp. Dist. anlec. et illud contingit praeter consue* 
tura naturas ordinem, cono. ant. ■: servato naturali 
ordine, neg. ant. 

Itaque error, , de quo hic agitur, necessarius qui* 
dem est: imo infidelis iste Doctrinam Cal holi cara, ut 
supponimus, invicte ignorans, nullum in praesenti 
casu errorem nec suspicatur, nec suspicari debet, 
quia sensus muneri suo non defuerunt . Ver-um quid 
inde concludunt adversarii? Nonne certitudo relatio* 
ne sensuum innixa ejus naturae est, ut per miracu- 
lum possit exceptionem aut derogationem aliquam 
admittere ? alioquin ejusdem esset generis ae certitu- 
do inetaphysica. Qui igitur difficultatem hanc propo- 
nunt, in illud sophisma incidunt quod vocatur tran - 
situs a genere in genus: ad impugnandum enim te- 
stimonium, quod in ordine tantum naturali firmum 
est et inconcussum, exemplo utuntur supra natura- 
lem ordinem posito. 

• Inst, semper. timendum est, ne Deus consuetis na- 
turae legibus per miraculum derogaverit, aut deroga- 
turus sit; ergo ex relatione sensuum nihil certo con- 
cludi potest . 

Resp. i. Neg. ant. Deus enim summe sapiens le- 
gibus naturalibus nec semper, nec sine ratione suffi- 
cienti derogat . Praeterea miraculum continuum et u* 
niversale jam desineret esse miraculum :* omnis enim 
derogatio legibus nature facta, eas existere supponit; 
non existerent autem, si perpetuo et universali mira- 
culo earum cursus inhiberetur . 

Resp. 2 . Dist. consequens : Ex relatione sensuum 
nihil certo concludi potest certitudine metaphysica 
et absoluta, conc. conseq..* certitudine physica, et 
hypothetica, neg* conseq. 

Porro quod physice certum est, ab ista conditione 
pendet, ut Deus legum naturalium, quarum auctor 
et Dominus est, ordinem servaverit; fatentur enim 

omnes Philosophi Christiani certitudinem physicam 
per miraculum posse mulari . 

PARAGRAPHUS IV. 

De hominum testimonio . ' 

Cum singuli homines omnibus et locis et tem- 
poribus praesentes esse nequeant, et aliunde sensus 
non omuia niirant, saepe saepius necesse est homi- 
num testimoniis confidere. Plura enim sunt quaa 
certo cognoscere nostra maxime iuterest, et quorum 
cognitio non potest nisi ex hominum relatione obti- 
neri . Non alio ex fonte derivatur factorum, quae 
propriis non vidimus oculis, notitia et certitudo . 
Hujusmodi vero factis tota nititur societas civilis et 
ipsa Religio . Utriusque igitur hostes habendi sunt 
quidam Deistae, qui contendunt nunquam tantam esse 
humani testimonii auctoritatem, ut omnem errandi 
formidinem excludat. Id autem quid aliud est, quam 
generale circa facta dubium intrudere V 

Ut dilucidum in tractando tanti momenti argu- 
mento instituamus ordinem, paragraphum istum aua- 
tuor in sectiones partimur. In i. necessarias quasaam 
notiones praemittemus . In 2 . universalem circa facta 
historica pyrrhonismum profligabimus . In 3. quaenam 
circa facta naturalia . In 4* quaenain circa facta su- 
pernaturalia, sive miracula, sit humani testimonii au- 
ctoritas, expendemus . . 

SECTIO PRIMA. 

Praemittuntur necessariae quaedam 
notiones . 

Duo complectitur humanum testimonium, nimi- 
rum facta quae referuntur, et testes a quibus asserun- 
tur . De utrisque nonnulla sunt exponenda . 

Quaeres igitur 1 . quotuplicis generis sint facta. 

Resp. i. Alia sunt coaeva, quae scilicet eorum qui- 
bus tiarrantur, aetate peracta sunt; alia praeterita. 

quas nimirum eorum quibus referuntur, aetatem prae- 
cesserunt, 2. Quaedam facta dicuntur privata , quae 
paucos tantum habent testes, quaedam vero publica , 
quse palam et coram frequenti populo contigere . 3. 
Facta sunt gravissimi moraepti, quoties, aliquid exi- 
mii prae se ferunt, vel cum rebus magni ponderis 
colligata sunt; secus dicuntur esse, levis momenti. 
4. Facta praejudiciis faVent, vel adversantur . Favent, 
quando hominum studiis aut pristinis opinionibus 
accommodata sunt • Hujusmodi sunt facta, ex qui- 
bus patria, familia quoddam decus mutuaretur i Prae- 
judiciis adversantur, quando a communi hominum 
sensu et utilitate aliena sunt. 5. Facta alia sunt 
clara et obvia, quae nimirum ab omnibus stalim per- 
cipiuntur; alia obscura, quae scilicet nec stalim, nec 
perspicue innotescunt . 6. Facta vocantur naturalia , 
ubi solis naturae legibus consentanea sunt; superna - 
turalia vero sive miracula, cum fieri non potuerunt, 
quin consuetis naturae legibus fuerit derogatum. 

Quaeres 2 . quotuplicis generis sint testes. 

Resp.,i. Testes vel sunt oculati, quando factum 
ipsi perspexere : vel historici , cum facium referunt 
quod ab aliorum auctoritate acceperunt. 2 . Testes 
historici aliquando sunt factis coaevi , ubi eadem aeta- 
te vixerunt, qua extiterunt facta ah ipsis memorata : 
aliquando sunt iis posteriores , si nempe facta refe- 
rant, quae peracta sunt antequam ipsi vixerint . No- 
tandum etiam factum vel ab iis accipi qui ipsius te* 
stes oculati fuerunt, vel ab aliis qui factum quidem 
non perspexere, sed ab ipso teste oculato, vel ab a- 
liis didicerunt. 

SECTIO II. 

Confutatur universalis circa facta historica 

Pyrrhonismus. 

Exlitisse homines qui factis historicis fidem non 
eftse adhibendam contenderent, docet experientia ) 
fuisse autem qui omnibus ex animo dubitaverint, non 
libenter crediderim. Vaferrimus Bayle qui incredu- 
lis, quantum potest, arma subministrat, undequaqu* 
Logica . T. I. 5 

argumenta corrasit, quibus certitudinem historicam 
labefactare conatur : iisdem non parum favet Pater 
Bardouin , qui post immensos in antiquitate scrutan- 
da exhaustos labores, eo delirii pervenit, ut in vete- 
ri historia nihil certi habuerit . 

PROPOSITIO. 

Prorsus rejiciendum est generale de factis 
historicis dubium . 

Prob. Dubium illud rejiciendum est, quod uniuscu- 
jusque hominis indoli et naturae repugnat ; quod prin- 
cipiis homini congenitis adversatur, quod Religioni, 
societati et privatis hominibus plurimum detrimenti 
afferret: atqui omnibus bis vitiis laborat Pyrrhoni- 
smus historicus. 

Prob. 1. pars, nempe repugnare hominis indoli et 
naturae Pyrrhonlsmum historicum: eo namque posi- 
to, nulla erit factis praeteritis fides adbibeuda : atqui 
tamen ita siint a natura comparati homines, ut a cre- 
dendis quibusdam factis praeteritis sese continere non 

J iossint. Quis enim serio dubitet saeculo XYI. in Gal- 
iis exarsisse bella civilia? Quis dubitet extitisse 
Henricum Magnum ? Quis lugendam dilectissimi il- 
lius Principis mortein in dubium revocaret? Eo fir- 
mius hujusmodi factis assentiunt plerique homines, 
<juod eorum captui sint magis accommodata, a so- 
phisticis ambagibus expedita. Quascumque enim ar- 
gutias congerat Sophista, uemini, quantumvis rudi, 
suadere poterit non extitisse v. g. Ludovicum XVI. 
Hominum igitur naturae et indoli maxime consenta- 
neum est, fidem quibusdam factis adbibere; ergo 1. etc. 

Prob. 1. Pars, scilicet Pyrrhonismum historicum 
principiis homini congenitis adversari : haec quippe 
sunt omnium mentibus insita principia, 1. plurimos 
testes oculatos non posse circa factum sensibilem et 
obvium decipi; 2. innumeros homines tempore, loco, 
moribus, studiis, praejudiciis a se invicem disjunctos, 
nulla utilitatis spe invitatos, non posse ad fraudem 
sibi inutilem conspirare; 5 . non posse ingentem ho- 
minum multitudinem a falsis testibus decipi circa fa- 

Cium publicum et gravissimi momenti : atqui hujus- 
modi principiis adversatur generalis circa facta histo- 
rica Pyrrhonismus; ergo 2 . etc. 

Prob. 3. pars, nimirum universale de factis histori- 
cis dubium esse Religioni, societati et privatis infe- 
stissimum. i. Quidem Religioni: cum enim tota pe- 
ne factis innitatur, de ea prorsus actum erit, si de 
factis historicis generatim dubitandum sit ; 2 . Socie- 
tati : praecipua enim illius* vincula sunt legum aucto- 
ritas et sacra Principum majestas : * atqui haec socie- 
tatis vincula disrumpit historicus Pyrrhonismus. Suam 
legibus auctoritatem adimit, siquidem cognosci ne- 
queunt ipsarum auctores in adversariorum opinione; 
Principum etiam majestatem et imperium evertit. 
Imperia enim vel hereditatis, vel electionis jure pos- 
sidentur: atqui si in factis nihil certi habeatur, tum 
hereditatis, tum electionis jura iu dubium revocare 

? uisque poterit: ergo generalis circa facta historica 
yrrnonismus societati plurimum est exitiosus* 3. 
Et privatis: si enim io antiquitate nihil certi fuerit, 
vani erunt tituli quibus possessiones suas defendere 
quisque solet, nutabunt omnium fortunas, unicuique 
licebit aliena invadere dominia ; ergo 3. maximum 
tum Religioni, tum societati damnum importaret ge- 
neralis circa lacta historica Pyrrhonismus ; aliunde 
hominis indoli ac naturae repugnat, et principiis ho- 
mini congenitis adversatur; ergo rejiciendus est. 

. His adversus Pyrrhonismum historicum generatim 
oonslitulis,. nunc specialibus argumentis ostenden- 
dum, quanta sit humani testimonii vis ad stabilien- 
dam factorum, et naturalium, et supernaturalium ve- 
ritatem. ' ^ 

SECTIO HI. 

• • 

De humani testimonii auctoritate , ubi agitur 
de factis naturalibus * 

Ex factis naturalibus, alia sunt nobis coaeva, alia 
jam dudum praeterita. 


loo 


XOGTCA 


PROPOSITIO I. 

, De factis cocevis aliquando certo nobis constare 
potest ex hominum testimonio . 

fTI 

. Prob. Aunc-certo constat factorum veritas cum 
«orum testes nec decipi possunt, nec decipere volunt» 
nec possent, etiamsi vellent : atqui quaedam sunt fe- 
cta, quorum testes nec, etc. * . - 

Prob* i. pars : Quandoque a plurimis testibus ocu- 
latis referuntur facta sensibus obvia, et cognitu fa- 
cillima, atqui circa hujusmodi facta testea decipi ne- 
queunt. Eos quippe in errorem lapsos supponere 
non licet, nisi fingantur facultatibus, organis qt sensi* 
bus humanis orbati: atqui illud de magna; testium 
multitudine absurde prorsus diceretur ; id, enim fieri 
nequit sine ingenti miraculo, quod sane non opera* 
bitur Deus, siquidem ad homines decipiendos effice- 
retur; ergo i. quaedatn sunt facta» quorum testes de- 
cipi nequeunt* v * :* * .< 

Prob* 2« pars, nempe quaedam esse facta, in quibus 
referendis testes decipere nolunt. Facta enim aliquan- 
do testantur plurimi* homines,», quibus fraus esset i- 
nutilis, imo et noxia : atqui i. repugnat ingentem ho- 
minum numerum ad moliendam fallaciam sibi inuti- 
lem simul conspirare. Placet enim unicuique veritas» 
homines praeterea suae famae sunt studiosi, turpem 
impostoris notam reformidant, ad mendaciumque sese 
non ferunt, nisi aliquid emolumenti inde expeclent . 
Ea est communis hominum indoles?' magnus igitur 
testium numerus alios sine utilitatis spe, fallendi con- 
silium inire non potest, nisi prorsus immutetur ho- 
minum communis indoles: atqui illud de ingenti ho- 
minum multitudine suspicari absurdum «st. 2 . Mul- 
magis etiam repugnat velle testes numerosos aliis 
fucum facere, commentitium quod sibi noceat factum 
testando. Id enim contingere non potest, quin sint 
sibimetipsis infensi, tfjuin contra seipsos agant, imo 
quin insaniant : atqui illud magno testium numero 
ridicule prorsus affingeretur; ergo 2. quaedam sunt 
facta, in quibus referendis testes fallere nolunt* 

Prob. 5. pars, nimirum circa quaedam facta testes 
non posse, etiamsi vellent, decipere» Aliquaudo enim 
agitur de facto publico et gravissimi momenti : atqui 
tunc suis aequalibus ( contemporains ) illudere ne- 
queunt testes» Tunc quippe felicem exitum fraus ha* 
bere non potest, cum homines natura duce impellun- 
tur ad factum diligenter expendendum, et facile est 
fraudem detegerer atqui ubi factum maximi est mo- 
menti, cum scilicet praejudiciis adversatur, cum ve* 
. terem Religionem destruit et novam adstruit, ete. 
tunc homines naturae quodam instinctu feruntur ad 
factum serio examini subjiciendum, priusquam ipsi 
fidem adhibeant; et quando factum est publicum, 
facile est fraudem, si qua sit, deprehendere, v. g. 4i 
quis apud nos historiam vulgaret in qua confidenter 
assereret, anno proxime elapso, horrendam saeviisse 
pestem, qua? maximam Gallorum partem sustulisset, 
nonne statim fraus omnibus pateret? Ergo 3. quae* 
dam sunt facta, circa quae suis aequalibus imponere 
, testes nequeunt, etiamsi fallenclj consilium suscepis- 
sent; aliunde, etc» ergo facta quaedam nobis coaeva 
constare possunt ex hominum testimonio» 

* Et vero in exemplum sit factum aliquod nobis 
coaevum iasigne et obvium, praelium scilicet Fonte* 
iliacum (' de Fontenoi)i in quo debellafos esse An* 
glos, non Galli tantum, sedi et Germani insique An- 
gli testantur; atqui nemo, nisi plane desipiat, factum 
illud ausit in dubium revocare- Testes enim non 
potuerunt decipi; -agitur quippe de facto gravis mo- 
menti, publico et sensibili, circa quod nullum esse 
potest erroris periculum » Praeterea non sunt dece- 
ptores, siquidem multi contra propriam utilitatem 
factum asserunt, nempe ipsimet Angli t atqui nulla* 
fraudis et mendacii suspicio in hujusmodi testes ca- 
dere qiotest - Non raro quidem homines licet victi; 
victoriam sibi attribuunt ; at nunquam, victos sese 
palam confitentur, nisi confessionem hanc veritas i* 
psis extorqueat ; humanum igitur de factis coaevis 
testimonium aliquando, est certissimum- 

PROPOSITIO II. 

■* * * * • 

Ex testimoniis hominum quandoque obtineri 
potest certa factorum jam diu proe • 
teritorum cognitio * 

Prob» F acta jam dia pr»terita certo cognosci poSK 
sunt, si plurimae sint viae, quibus eorum veritas ad 
remotissimam posteritatem certo transmitti queat r 
atqui plurimae sunt viae, quibus etc* nempe traditio 
oralis, historia, monumenta * 

, Prob. i. pars t Aliquando contigit, ut factum gra- 
vissimi momenti et publicum transmittatur per mul- 
tas testimoniorum series et vel uti catenas, quarum 
primus annui us ipsius facti originem, ultimus vero 
* tempora nostra contingat, et quae singulae testem o- 
cu latum exhibeant: atqui tunc ope traditionis oralis 
fact.um certo cognoscitur. Nullum quippe est tempus* 
quo error potuerit irrepere. Id enim non contigisset, 
nisi vel existente prima generatione, vel labente se* 
eunda, tertia, \ etc.. atqui nihil horum dici potest . r- 
Quidem error initium habere non potuit, existente 
prima generatione. Qui enim, eam: constituunt fue- 
runt testes oculati, vel saltem facto eoae vu atqui, ex 
dictis in superiori propositione, repugnat plurimo» 
ejusmodi testes decipi circa factum gravis momenti 
et publicum, ac proinde cognitu facillimum; ergo i. 
error suboriri non potuit, existente prima generatione* 
. i. Nec etiam labente secunda; generationes enim 
puncta temporis et subito non evanescunt, at sibi 
sensim sine sensu succedunt, * ita ut prima cum se- 
cunda simul existat; nam simul vivunt parentes et 
filii : atqui hoc posito, . tieri non potest ut circa fa- 
ctum insigne et publicum error intrudatur» Ii scili- 
cet qui ad primam generationem pertinentes cum 
secunda viverent, errorem facile^ cognoscerent, ad* 
versusque fraudem, si qua serperet, reclamarent; re- 
pugnat igitur per secundae generationis lapsum invehi 
errorem . Idem et propter earndem rationem dicen- 
dum est de tertia, quarta et aliis subsequenlibus; er- 
go facti gravis et publici certitudo per traditionem o- 

ralem non interruptam ad posteros, vel remotissimos, 
iota et integra transmitti potest* 

Quod argumentum ut magis conspicuum fiat, fa- 
ctum seligamus et antiquissimum et celeberrimum, 
quales sunt victoriae, quibus Caesar domitas Gallias 
Imperio Romano adjunxit. Semotis historicis, qui de 
tanto eventu scripsere, id tantum expendamus quod 
de illo facto retinuit traditio populans, et videamus 
utrum mera fabula iniri potuerit* Ex Provinciis no- 
stris nulla est, ubi 'cognitum non sit Caesaris nomen, 
vel ab indoctissimis * Ii etiam qui Romanam Histo- 
riam ne quidem attigerunt, eum norunt tanquam 
Galliarum domitorem* 

Hanc Caesaris expeditionem nullus ignorare potuit 
ejus aetatis Gallus • A testibus oculatis ad summum 
certitudinis physicae gradum perducta fuit • Haec ge- 
neratio vivens illud factum cum praecipuis circum- 
stantiis ad aetatem subsequenter» transmisit* *Nemo 
sane dixerit fidem banc apud aequales ( contempo* 
rains ) invalescere potuisse, si factum fuisset suppo- 
situm • Numquid enim fieri potest, ut innumeri no- 
mines, qui sibi invicem ignoti sunt, et immensa lo-' 
eorum distantia sejuncti, eadem subito insania corre- 
pti, sibi persuadeant se vidisse quod nunquam exti- 
tit ; id se audivisse, de quo ne unum quidem ver- 
bulum exceperunt 5 eam se expertos fuisse rerum con- 
versionem, quae ipsis non contigit ? Non minus im- 

G ssibile est hominem solum hujusmodi dementia 
>orantem, eam plurimis aliorum hominum millibus 
communicare,. 

Numquid phoenomenutn illud in aetate subsequen- 
ti magis possibile fuit ? nequaquam . Si quis enim 
secundae hujus aetatis impostor , Caesaris in Gallias 
expeditionem confinxisset, earaque fabulam serio nar- 
rasset, in eum illico insurrexissent auditores, quorum 
omnium ea fuisset una vox: Cum iis viximus, qui 
facti a te excogitati testes esse debuissent oculati, el 
tamen de eo nihil ab iis audivimus. Si verum esset, 
recentem illius memoriam habuissent patres nostri, 
laniique eventus circumstantias nobis narrassent • 
Praeterea inde in nostris moribus, legibus, regimine 
et statu aliquid mutationis accidisset, cujus tameu 

nullum deprehendimus vestigium. Apage istud com- 
mentum. 

•* Tdern illud responsum in tertia, quarta «fate et 
aliis posterioribus recurreret, nec feliciorem exitum, 
haberet' impostoris fallacia. Error igitur in secundam, 
tertiam et alias aetates non magis intrudi potest, quam 
in* primam; ergo, etc. 

' Prob. a. pars ; nimirum posse facti alicujus antb* 
quissimt veritatem in longa saeculorum serie ad nos 
usque per historiam' commeare . Nam juxta severioris 
criticae regulas, historiae fides adhibenda est, quando 
eam esse authenticam, id est, opus Scriptoris cujus 
nomine inscribitur, veracem et integram constat: at* 
qui haec tria certo constare possunt . 

i. Quidem compertum erit authenticam esse histtf- 
riam, si temporis ad quod refertur, moribus, insti- 
tutis,' opinionibus sit consentanea ; si * auctoris, cui 
tribuitur, indolem, ingeniumque aliunde notuin refe- 
rat ; Si fuerit a Scriptoribus coaevis laudata, tamquam 
hujus vel illius Auctoris genium opus; qua ratione co- 
gnoscimus authentica eSse opera, sub Yirgilii, Cice* 
ronis et Horatii nominibus edita * •* 

Qua de re 'audiamus Auctorem eximiae Disserta- 
tionis de factorum historicorum certitudine: Comment 
pouvoir supfonner qu i un Livre a ete suppose, lors - 
que nous le voyons cite par d y ancicns icrivains , 
et fonde sur une cfiaine non interrompue de temoins, 
conformes les uns aux au tres, sur-tout sicettechai '• 
ne commence au temps ou V on dit que ce Livre a 
ite ecrit, et ne finit qu d nous ? D* ailleurs: n y 
eut il point d y ouvrages qui en citassent un autre, 
comme appartenant d tel Auteur % pour en reconnai - 
Ire V authenticite 3 il me suffirait qu il m* eut ete 
apportd comme dtant d * un tel Auteur , par une tra • 
dition orale , sotttenue sans interruption depuis son 
epoque jusqu d moi , sur plusieurs lignes coi latera* 
des* Il y a , outre cela des Ouvrages qui interessent 
pinsitur s Royaumes , des Nations enlieres, qui par 
cela meme ne sauraient e ire supposes . Les uns con • 
tiennent les annales de la Nat ion et ses titres j les 
autres , ses loix et ses coutumes j enfin il y en a qui 
conliennent leur Rcligion . Plus on accuso les hom * 

me* en gdnSral d y elre superslitieur, plus orr doUt 
avuer qu iis ont toujours les yeu& ouverts sur ce , 
qui inl&resse leur Religion TouL un peuple ne 
saurait ignorer V epoque d’ un Livre qui regie sa 
croyance > .el fixe touies ses espdrances . ( Diction* 
Encych Art. certitu de Ji* • k 

2. Comperta erit histoFia^ veritas,, si deprehenda- 
tur ^Scriptorem, non incertis ex rumoribus, sed ex § 
relationibus* fide dignissimis,, et traditione* constanti, 
eertisque monumentis suam: narrationem deprompsis- 
se, st in scribendi genere, quo exprimitur ad vivum 
Scriptoris iudoies, et ingenium*, non sese prodant ni* 
mia credulitas, nec praejudicia et cupiditates, quibus 
delusus fuerit aut abreptus- ^ 

Praeterea quo* tempore .facta quaedam illustria scri- 
.pserunt Historici', aderant testes oculati*,^ qui ipsos 
mendacii arguere facile potuissent, si feisa* eorum 
narratio fuisset - Qui autem crediderit posse Histori- 
cum testibus oculatis* et sibi coaevis imponere? Si 
quis hodie historiam vulgaret, in. qua facta quaedam 
r gravia e£ splendida, narraret, quasr nostris tempori- 
lus contigissent, de quibus tamen nema quidquam 
audisset ; numquid censes opus illud ad posteros sino 
-olla contradictione esse transiturum? Solus in quem , 
incurreret contemptus^ satis esset ad posteritatem al> 
bujus historiae mendaciis defendendam . Denique cum 
aliquod gravis momenti factum refert Historicus, non 
solus illud testatur , sed innumeri cum ea testes * 
Enim vera toti suae aetati verba fecit historiae Scri- 
ptor;. posteritatem igitur decipere non potest, quin 
eam ad fraudem cum ipso quasi conspiret totum e- 
ius saeculum .. Quae conspiratio prorsus est incredi- 
bilis : haec omnia suam historiae vindicat veritatem- 
2. Exploratam habebimus historiae alicujos inle- 
: gritalem ex variis* exemplaribus, sive* roanuscriptis, 
sive impressis, seeum invicem collatis» Si enim, quam- 
vis in rebus levissimis discrepent, idem historiae cor- 
pus exhibeant, tunc satis* constabit Labros histOFicos 
non fuisse quoad substantiam adulteratos sed nonni- 
si in quibusdam levis momenti circumstantiis ; quod 
quidem respectu veterum* Scriptorum ^ vitari omnino* 
non potuit; ergo historias quasi vehiculo fecli. ali* 

cujus remotissimi veritas ad nostram usque aetatem 
certo deferri potuit « 

^ Prob. 3. pars, nempe facti vel antiquissimi cogni- 
tionem certam ex monumentis publicis obtineri . Il- 
lud enim tutissima via est, qua factorum cognitio- 
nem assequamur, quod certam cum ipsis habet con- 
nexionem : atqui monumenta publica cum factis qui- 
busdam, vel remotissimis, certo colligata sunt, Equi- 
dem ipsis occasionem facta praebuerunt; Statuae, V. 

f . in quorumdam factorum memoriam erectae, indu- 
itatura sunt veritatis argumentum, modo ipsis coae- 
vum esse illud monumentum constiterit, et a nemine 
reclamatum fuerit. Ratio est, quia si confictum esset 
factum publica monumento consecratura, vehementer 
coaevi omnes reclamassent . \Nemo praeterea eo de- 
mentiae venit, ut publico monumento factum com- 
mendet, cujus falsitas omnibus innotescit; ergo 3. ex 
publicis monumentis constare potest facti jam dudum 
praeteriti veritas, aliunde et traditione, et historia ; 
ergo etc. 

Et vero si viae, quas modo indicavimus, seorsim 
spectatae ad certam facti, vel antiquissimi, [cognitio- 
nem perducant, quanto magis cura simul conspiranti 
atqui id aliquando contingit, ergo merito concluditur 
ex testimoniis humanis aliquando certo cognosci pos- 
se facta jam diu praeterita. 

r » * 

' Solvuntur objecta. - 

Obj. r. Testimonium unius duntaxat hominis non 
est motivum certum ; ergo nec plurimorum homi- 
num testimonia : nam sicut unum, ita et magnam 
hominum multitudinem , deeipi ac decipere supponi 
potest. 

Resp. Neg. conseq. Unius enim tantum hominis 
testimonium easdem non habet conditiones, ac testi- 
monium plurimorum . Testimonium quippe vim et 
auctoritatem accipit ex numero, consensione, cupidi- 
tatum conflictu, morum diversitate et aliis circum- 
stantiis, quae locum habent, quando plures in asse- ' 
rendum idem factum consentiunt, minime vero ubi 
unus aut alter, vel pauci testantur; ergo licet unius 

jfuniaxat hominis relatio non sit motivum certum; 
licet unus vel pauci decipi et decipere queant, idem 
vel plurimorum hominum testimoniis perperam con- 
cluderetur . 

. Praeterea ubi ingenti et unanimi hominum testi- 
monio firmatur aliquod factum, tunc ipsius veritas 
cognitione humanitatis generatim spectatae nititur . 
Difficillimum quidem est discernere quaenam sit cu- 
iusvis testis seorsim sumpti indoles, quod ingenium, 
quae occulta ipsius commoda; sed cognoscere facile 
est, non posse magnam hominum multitudinem eo- 
dem modo esse comparatam, tum ex parte ingenii, 
tum ex parte animi, non posse iisdem ineitamenlis 
et commodis impelli. Quo magis supponetur eos te- 
stes cupiditatibus et praejudiciis esse mancipatos, eo 
certius erit illos non potuisse inter se conspirare. Id 
enim cupiditatibus proprium est, ut homines faciant 
- discordes . Sola potest veritas eos ad consensionem 
adducere . \ 

Instabis r Quod convenit uni, convenit omuibus; 
atqui supponi potest unum hominem decipi aut de- 
cipere; ergo omnes homines» 

Resp. Dist. maj. Quod convenit uni, convenit o - 
mnibus in iis, quae in natura rerum fundantur, conc.; 
in iis, quae in collectione tantum fundantur, neg. 

* Ubi quidem agitur de iis, quae in rerum natura 
sunt constituta, nec pendeut a distributione vel col- 
lectione, quod coqveuit uni, convenit omnibus : v. 
gr. cum ad naturam hominis pertineat, ut sit ratio- 
nis particeps, ex eo quod uni homini conveniat esse 
rationalem, merita concludi potest id etiam toti ho- 
minum collectioni esse commune . At vero quod 
competit uni homini, non idcipco competit omnibus, 
ubi agitur de iis, quse ex collectione tantum pen- 
dent . Sic plurima sunt, q.uae in uno vel paucis non 
reperias, et quae tamen in hominum collectione aut 
multitudine locum habent. Hujusmodi sunt, ut jam 
diximus, morum diversitas, locorum distantia, te n> 
. porum intervalla, studiorum varietas cupiditatum 
conflictus, opinionum discrepantia, ex quibus fit ut 
impossibile sit omnes ad fraudem ac mendacium 
conspirare • 

TdsI. Non magis absolute repugnat omnes, vel in- 
numeros homines, decipere, quam unum hominem • 
neque enim hominibus, sive seorsim, sive congloba- 
tim spectatis, necessario competit veracitas; ergo er 
eo quod unus homo decipere possit, absolute suppo- 
ni potest omnes, aut saltem innumeros homines, pos- 
se decipere. , , 

Resp. Neg. ant. Illud enim prorsus repugnat, quod 
«onlingere non potest, quin labefactetur summa Dei 
veracitas, in eumque error merito refundatur : at- 
qui fieri non potest ut omnes, vel innumeri homi- 
nes, moribus, indole, cupiditatibus discrepantes, Io- 
eorum et temporum intervallis disjuncti, circa factum 
aliquod sensibus obvium alios decipiant, quin pereat 
summa Dei veracitas. Enim vero a natura, vel po- 
tius ab ipsius auctore Deo, omnibus insita est pro- 
pensio, qua imsuperabiliter impellimur ad fidein iis 
factis adhibendam, quse innumeri homines nulla uti- 
litate ducti testantur: quis v. g. a se obtinere possit, 
ut dubitet existere urbem Romam? Praeterea si in- 
numeri testes circa facta sive praesentis, sive praete- 
riti temporis decipere possint; ergo ex humano ge- 
nere perierunt veritas et probitas, ac proinde nullum 
est humanae societatis vinculum; sed tota ruit et fun- 
ditus evertitur: atqui tamen ad societatem nos Deus 
naturali instinctu impellit ; ergo fieri non potest ut 
innumeri testes in aliquo facto sensibili decipiant, 
quin labefactetur summa Dei veracitas ,* ergo id o- 
TTinino repugnat. 

Obj. 3. Motivum duntaxat probabile non parit cer- 
titudinem; atqui testimonium quodlibet humanum 
nonnisi motivum probabile est; ergo, etc. 

Resp. Neg. min. Illud enim testimonium non est 
motivum probabile tantum, quod aliam causam ha- 
bere non potest, nisi ipsius facti veritatem : atqui 
testimonium hominum quandoque, etc. in exemplum 
sit istud factum, extilit aliquando Julius Ccesar . 
Ad ^stabiliendam hujusce facti veritatem conspirant 
innumera testimonia, innumera monumenta , .inuu- 
meraque alia facta cum isto colligata; atqui unani- 
mis ille et hominum et monumentorum consensus, 
«x ipsa facii veritate repetendus est; vel enim id 

latearis necesse est; vel dicendum erit conspiratio* 
nem hanc merum esse opus humanum aut divinum 
in gratiam erroris i atqui duo posteriora defendi ne* 
queunt. 

Non quidem primum. Illud enim non est opus 
humanum, quod vim omnem et potestatem huma- 
nam longe superat : atqui consensus ille unanimis 
circa factum istud, extitit Julius Ccesnr , omnem 
vim et potestatem humanam excedit . Quis enim 
cpncipiat hominem quempiam in omnium hominum 
voluulates, linguas et calamos, tantum imperii ob- 
tinere, ut omnes impellat ad testandum aliquod hu- 
juscemodi factum, quod tamen nunquam contigisset? 
Ergo i. unanimis illa homiuum et monumentorum 
consensio non opus est humanum in gratiam erroris . 

i. Non opus est divinum i Deus enim est summe 
verax, nec falli nec fallere potest : atqui merito 
censendus esset nos fallere, si per suam omnipoten- 
tiam omues homines impelleret ad testandum aliquod 
factum, quod nunquam reipsa contigisset in iis^praa* 
sertim circumstantiis, in quibus nulla superesset al> 
errore emergendi via, ut patet ; ergo unanimis te- 
stimoniorum et monumentorum consensio circa Ju- 
lium Caesarem, non est opus sive humanum, sive di- 
vinum contra hujusce facti veritatem ; ergo non re- 
petenda est nisi ab ipsa veritate facti de quo agi- 
tur, ac proinde testimonium hominum aliquando 
non probabile tautum est, sed inconcussam parit cer- 
titudinem . 

Iost. Illud testimonium est tantum probabile, quod 
mera est probabilitatum congeries: atqui testimonium 
quodlibet humanum mera est probabilitatum conge- 
ries ; ergo, etc. . ■ 

Resp. Neg. min. Testimoniorum enim tanta esse 
potest gravitas, tantaque> multitudo, ut cum veritate 
facti certam habeant connexionem . Sua quippe pri- 
mo testimonio est auctoritas, sua etiam secundo, qua» 
primam augeat et corroboret, sicque deinceps. Cum 
autem plurimae et gravis momenti auctoritates, se- 
cum optime consentientes et cohaerentes, eo sunt 
numero, qui sufficiat, ut cum facti veritate certo col- 
ligatio sint et videantur, tunc simul conjunctas mu- 

tuumque robur sibi conferentes, non meram proba- 
bilitatem afferunt, sed inconcussam certitudinem. 

Semper quidem definire possibile non es't, ubinam 
praecise desinat probabilitas, ubinam incipiat certitu- 
do, at saepe pronunciare licet ‘hujus vel illius facti 
veritatem certo constare. Ex. gr. mibi forte difficile 
esset statuere, qualis esse debeat testimoniorum nu- 
merus, ut exploratum habeam olim extitisse Caesa* 
rem, Alexandrum, Moyseo, et nostris temporibus e- 
xistere Imperium Sinense, veL Moscovitarum . Faci- 
le autem mibi est deprehendere humana de praefa- 
tis rebus testimonia, satis numerosa esse et gravia, 
ut in mente mea firmissimam haberent certitudinem, 
quas metapbysicse in genere persuasionis nihil cedat. 

Inst. Testimonium humanum quodlibet seorsiai 
sumptum, non efficit nisi quamdam probabilitatem $ 
ergo ipsa testimoniorum- congeries meram dat pro- 
babilitatem - 

Resp. Neg. conseq. Ideo enim testis seorsim sum- 
ptus, quamdam tantum probabilitatem efficit, quia 
numauam constare potest deceptorem .. Ipsum .quip- 
pe aci mentiendum impellere possunt causae quaedam 
speciales, ut spes, timor, utilitas, pravum ingenium* 
ulla vero concipitur causa generalis, quae ingentem 
testium, quales requirimus, multitudinem ad men- 
dac i um- excitare possit. Ex. gr. post certamen Fon- 
tenaciura ( de Fonienoi ) poterat miles aliquis, sive 
Gallus, sive Anglus, spe, vel metu, vel singulari 

J uadam indole ductus, testari victos fuisse Gallos . 

ieri autem non potuit, ut militum- Gallorum, An» 
glorum, Batavorum, Austriacorum, qui hujus certa- 
minis testes fuerunt^ multitudo in simile mendacium 
conspiraret; ad illud enim necesse fuisset, ut mores 
hnmanos ii omnes prorsus exuissent ; quod sine* ab- 
surditate fingi non potest. Tanta quippe est apud 
homines militatum, ingeniorum, studiorum, cupidi- 
tatum diversitas et discrepantia, ut impossibile sit 
ingentem hominum multitudiuem generali quodam 
motivo ad mendacium asserendum impelli, et insi- 
tam sibi eam propensionem extinguere, qusg homi- 
nes inclinat aa reverentiam veritati cognitas praestan- 
dam; ergo licet hominum testimonia seorsim sumpta. 

•nonnisi quamdam probabilitatem efficiant, idem de 
testimoniis plurimis simul conspirantibus dicr uon 
potest * 

Inst. In ordine physico, earumdem rerum colle- 
ctio illarum naturam non mutat ; ergo pariter, in 
ordine morali, testimoniorum humanorum congeries; 
eorum naturam non mutat; ac proinde non efficit ut 
testimonia, quae seorsim sumpta, quamdam tantum 
probabilitatem pariant, simul juncta certitudinem ge- 
nerent - 

Resp. Dist. ant. In ordine physico, earumdem re- 
rum collectio illarum naturam non mutat in seipsis, 
conc. antv; ratione effectus, neg. ant.; dist. pariter 
conseq. 

Porro in ordine physico* plurimarum ejusdem ge- 
neris rerum collectio, earum naturam ratione effectus 
mutat • Sic viginti massulae ferri, quarum unaquae- 
que sit unius librae, seorsim suraptee non sufficiunt 
ad pondus 18. librarum, attollendum, in una lance 
( bassirt ) bilancis positum: conjunctae vero suble- 
vando buic ponderi pares erunt. 

Id humanis testimoniis* accommodari potest, quo- 
rnm, si juncta fuerint, non mutatur natura in sei- 
psis, sed tantum ratione effectus . Horum enim com- 
plexio eam auctoritatem, eamque in convictionis et 
persuasionis genere vim habere potest, quae ab illa 
prorsus diversa sit, quae singulis divisim testimoniis 
convenit. Hominum, quippe testimonia, quando in 
unum coeunt, habent in natura et moribus funda- 
mentum certitudinis, quo carent ubi sejuncta sunt. 
Unumquodque enim ab aliis divulsum, potest non 
aliud efficere, quam meram probabilitatem, quia mo- 
res hominum privatam non excludunt fallaciam, cui 
locum dare potest motivum aliquod particulare. In- 
gens vero testimoniorum coacervatio inconcussam gi- 
gnit certitudinem, quia mores hominum generalem 
repellunt fraudem, quae universale in natura motivum 
habere non potest. 

Obj. 3 . Tale est ; testimonia#! universale, qualis 
est testium seorsim sumptorum probitas: atqui hu- 
jusmodi testium probitas semperr incerta est; neque 

aliam dat facti cognitionem, nisi probabilem ; ergo 
et testimonium universale. 

Resp. Neg. maj. Ut enim certa fiat testimonii u~ 
niversalis veritas, minime necesse est singulorum te- 
stium probitatem expendere - Nam licet quilibet te- 
stis singulatim sumptus, falli aut fallere possit, non 
ita innumeri testes,, qui factum publicum et insigne 
asserunt unanimes. Nec etiam tunc absolute opus 
est, ut testium dotes interrogentur . Quamvis v. gr. 
Romam propriis non conspexerim oculis ;. quamvis 
singulorum hominum qui Romam existere testantur,, 
probitatem non discusserim, hanc tamen urbem e- 
xistere non minus mihi certum est, quam si eam 
propriis vidissem oculis, v quia scilicet impossibile est 
tot homines ad fraudem conspirasse .'yld enim non 
ferunt immutabiles ordinis moralis leges,, quibus r& 
guntur creaturae rationales;, id etiam non patiuntur 
tum summa. Dei sapientia, quae malum, permittere 
non potest, unde sequeretur totius societatis- eversio; 
tum suprema Dei: veracitas > qui naturalem nobis in- 
didit propensionem, qua ineluctabililer ferimur ad 
credendum facium, quod universali testimonio muni- 
tum est . 

Obj. 4* adversus factas jam dudum praeterita : Fa- 
cta multis abhinc- annis praeterita, sunt incerta, si 
temporum lapsu semper minuatur eorum certitudo: 
atqui res ita se habet; certitudo, enim primae gene- 
rationis, major est certitudine secundae;, certitudo se- 
cundae major certitudine tertiae, et sic deinceps, do- 
nec tandem in maxima temporis distantia penitus e- 
vanescat certitudo.. 

Resp. Neg. min. quia certitudo factorum quas 
splendida sunt et sensibus, obvia, ad ’ posteros, vel 
remotissimos, integra transmittitur .. Nullum est e- 
nira tempus, quo error potuit irrepere. Id quippe 
contingere non potuisset, nisi vel existente prima 
generatione, vel labente- secunda, tertia, etc. atqui 
nihil horum dici potest, ut supra demonstravimus . 

Praeterea tunc eadem est certitudo, cum idem esi 
testimonium moraliter perseverans : atqui in tradi- 
tione constanti, de qua hic agitur, idem est teslimo* 

fliom moraliter subsistens. Quolibet nimirum tempo» 
re plurimas existunt generationes, quae sensim ita sibi 
succedunt, ut idem semper testium corpus esse vt* 
deatur • Unaquaeque enim generatio subsequenti trans* 
mittit, quod a praecedentibus accepit . Testibus ocu* 
latis aequaevis ( les contemporains ) generationes sibi 
proximas edocent, istae vero alias subsequentes . I- 
dem igitur moraliter subsistit testimonium, et proin- 
de eadem certitudo . Quin imo nedum facti certitu- 
do temporum distantia minuatur, eam contra laberl- 
tibus saeculis confirmari et invalescere sic probat Au* 
ctor operis, cui titulus : V insuffisance de la Reli • 
gion natur elle, ( t r. p. 3ii.) ubi de Factis Evange~ 
licis ‘loquitur . 1 : 

temps a tou/ours dti regarde comme le pire 
de la verite , il la tire de V obscuriie quand elle est 
eachde, et lui donne une entiere consistance quand 
elle est incerlaine et douteuse; it etouffe > au contrai- 
re, le mensonge , quand it separe mal d propos des 
'couleurs de la veritd : c est avec le temps que l* on 
examine, que V on discute * que t on approfondit ; 
Ce qui a pu tromper les imaginations eSchaujfdes da 
Vulgaire * par le concours de diberses circonstances 
favorables d l* erreur, n 9 aptus le mime effet, quand 
tes circonstances ne sont plus les mdmes: la poste • 
fitd rdforme sans peine les faux jugemens de ceux 
qui V ont precedee j la succession des anndes ei des 
siecles fait evanouir les f abies et les chirneres . Lxl 
vdrite se sait jour; elle prend le dessusj et quand 
un fait a passd par t epreuve de plusieurs siecles, 
quand il s y est maintenu dans l* espr it et dans la 
mdmoire des hommes, comme un fait certain et in - 
dubitable, malgre la diversite des jugemens et des 
interets de tant de Nations discordantes i quand il 
u essuyds les diverses attaques de t esprit de con - 
tradiction qui reparait dans chaque siecle, on peut 
dire qu* un tel Jait est parvenu d un degrd de cer- 
titude que rien ne peut plus ebranler. 

* Instab» Testis auritus minus est fide dignus quam 
testis oculatus t atqui in secunda generatione non exi- 
stunt nisi testes auriti, in prima vero fuerunt le- 
sles oculati ; ergo testes secundae generationis minus 

r fide digni ' stmt, quam testes primae generationi** 

Resp. Dist. maj. Testis auritus seorsim ab aliis 
spectatus, minus est fide dignus quam testis ocula- 
tus, conc. roaj. j si jungatur cuui aliis testibus auri» 
_ lis, neg. maj. 

Testis quidem auritus seorsim ab aliis spectatus, 
minus est fide dignus quam testis oculatus» Testi- 
monium quippe mere probabile, quale est unius vel 
paucorum hominum, eo minori firmitate pollet, quo 
remotius est a prima sua origine , Longe autem a- 
liter se res habet, cum agitur de ingenti ei unani- 
mi testium auritorum multitudine . Eamdem quippe 
fidem sibi vindicant, ac testes oculati . Propter ratio» 
nes enim jam expositas, absurdum est testes innume- 
ros et sibi consentientes, circa gravissimi momenti 
factum vel dceplos fuisse, vel deceptores « 

Obj. 5. Facti a nobis vel locorum, vel temporum 
ratione maxime dissiti certitudo, eodem modo, se ba- 
bet respectu mentis nostrae, ac respectu oculorum . 
objecti sensibilis et remoti visio i atqui eo minor fit 
objecti sensibilis visio, quo istud remotius est ; ergo 
pariter quo magis a nobis distat factum, eo minor 
evadit illius certitudo, ita ut nulla sit, quando factum 
est remotissimum. 

Resp. Neg. maj. et parit. Objectorum enim visio 
fit per radios luminis, eo magis a se invicem disjun- 
ctos ( divergens ) quo longius a nobis distat obje- 
ctum.; ka ut, quo remotius est, eo. pauciores radii 
visus organum subeant, ac proinde minus distincta 
' fiat objecti visio : factorum autem certitudo gignitur 
per lineas traditionalcs , quae sunt convergentes 3 id est 
quae in unum idemque punctum coeant, in quo sci- 
licet vim suam jungunt et consociant testium multi- 
tudo, testi maniorum consensio, criticorum observatio- 
nes, saeculorum fides, etc. ergo prorsus ruit paritas 
modo instituta. 

Et vero objectorum quae visu percipiuntur distatv» 
tia non impedit, quominus clare et distincte videan- - 
tur, cum adhibentur conspicilla inter objectum et 
oculos interposita, quae nimiam objecti distantiam 
compensent. Ita pariter nec objectorum a nobis di- 
itantia impedii, quominus certa cognoscantur, quan- 

do inter facti originem et nosmetipsos interjecta sunt 
quaedam subsidia, quorum ope compensetur longum 
a nobis facti intervallum . Quae adminicula sunt in- 

S ens testium numerus, testimoniorum concordia, tra* 
itio constans ad nostram usque aetatem propagata. 

Haec enim omnia respectu mentis idem praestant, ac 
conspicilla respectu oculorum . 

Obj. 6. Facta non pauca legimus nobiliorum Hi- 
storicorum scriptis consignata , publici monumen- 
tis confirmata, unanimi consensu recepta, quaB ta- 
men aniles inter fabulas ab eruditis merito recen- 
sentur /Sic crediderunt Romani a lupa lactatos fuis- 
se Remum et Romulum, cotem ab Accio Navio no- 
vacula sectam ; quae facta et alia ejusdem generis 
Titus Livius et Tullius scriptis suis mandarunt ; 
ergo neque traditione, neque historia, neque monu- 
mentis constare potest factorum praeteritorum veritas. 

Resp. dist. ant. Factu non pauca legimus, etc. et 
tunc desunt conditiones requisitas, cone. ant. et adsunt 
illae conditiones, neg. ant. 

Itaque in discutienda factorum praeteritorum veri- 
tate, attendendum est utrum adsint conditiones ad 
certitudinem requisitae •, scilicet an relationes, histo- 
riae, monumenta certam habeant originem, an ab 
ipso tempore quo facta contigerunt, ad nostram us- 
que aetatem, testimoniorum serie non interrupta per- 
venerint . Jam vero nulli proferuntur testes oculati, 

S ui Remum et Romulum a lupa lactatos, qui cotem 
h Accio Navio sectam viderint: imo Titus Livius 
admonet nounulla se interdum miracula relaturum, 
quorum non aliunde constet veritas, quam ex prisca 
et communi credulitate : in prolatis igitur exemplis 
desunt conditiones ad certitudinem requisitae . 

Et vero confitentur adversarii hujusmodi factorum 
tandem deprehensam fuisse falsitatem : atqui nunquam 
detegi potuisset nisi existerent certae regulae, quarum 
ope vera testimonia a falsis secernantur ; ergo, ser- 
vatis illis regulis, comperta esse poterit factorum jar» 
diu praeteritorum veritas. 

Obj. 6. cum Patre Hardorin eruditione et para- ^ 
doxis famoso: Constat humanum genus per longam 
saeculorum seriem fuisse densissimis ignorantiae teuo- 

bris involulum, ita ut paucis duntaxat hominibus, 
quorum plerique vitam agebant solitariam, credi- 
tum fuerit, tum sacrae, tum profanae litteraturae de- 
positum: atqui iu eu temporis intervallo contingere 
potuit, ut qui tam -impostores aetatis suae ignorantia 
et simplicitate abuterentur, in lucemque sub falsis 
nominibus ediderint omnes fere libros, quos veluti 
totidem antiquitatis monumenta veneramur ; ergo 
iucertae sunt fidei scripta pene omnia, quae veteribus 
tribuuntur . * ... - -•« 

• - Resp. Neg. min» Quis enim sibi persuadeat in iis 
-saeculis, quibus bonarum Artium et sanae Litteratu- 
ra» notiones fere omnes perierant, in lucem prodi isse 
absolutissima humani ingenii opera, quibus palmari» 
concedere coguntur vel optimae aetatum sequentium 
lucubrationes ? Quis credat obscuros Scriptores, ab 
omni vitae civilis commercio sejunctos, ingenium ita 
varium et multiplex, tantamque doctrinae copiam 
habuisse, ut nativos tum Historias, tum Eloquentiae, 
tum Poeseos colores summa cum laude servave- 
rint 2 Quis tandem in animum sibi inducat, frau- 
dem hanc tanta cum solertia fuisse concinnatam, ut 
vel oculatissimi temporum sequentium Doctores, ne 
levissimum quidem deprehenderint suppositionis in- 
dicium?. 

Praeterea in iis etiam ignorantiae saeculis, non ti- 
nus tantum nec pauci, sed plurimi per varias regio- 
nes dispersi. Scientiis et Artibus, operam dabant i 
quo pacto igitur omnes, nullo reclamante, potuissent 
ad decipiendam posteritatem conspirare 2 quomodo 
effecissent, ut diversa operum suppositorum exem- 
plaria et manuscripti codices, ejusaem Auctoris foetus, 
viderentur?- 

< Inst. probando min. Isidorus Mercator suos aequa- 
les ( contemporains ) et sequentes generationes de- 
cepit; siquidem, nemine reclamante, sub primorum 
Ecclesiae lloaiauae pontificum nominibus, plurimas 
vulgavit Decretales. Epistolas ,, quae tamen nec Au- 
ctorutp, nec temporum sunt, quibus ab Isidoro tri- 
buuntur ; er«o idem efficere potuerunt impostores alir» 
respectu inultorum operum quae antiquitati eliamnum 
adscribuntur . 

llesp. Neg. conseq. et parit. nam 1. Isidorus Mer- 
cator ideo suis aequalibus illusit, quia falsa veris do- 
lose permiscuit ; contra vero impostores, de quibus 
agitur, nihil nisi falsum et suppositum posteritati 
transmisissent . Ceterum adversus ipsum Isidorum 
Mercatorem reclamabat constans et unanimis saeculo- 
rum praecedentium traditio . Decretales enim. Episto- 
lae quas edidit, ante ipsum fuerant penitus ignotas, 
nullosque temporum et Auctorum, quibus eas attri- 
buit, characteres prae se ferebant. 

2. Statira. atque primarias sanae critices regulas 
adhibuerunt . eruditi, facile deprehenderunt Decreta- 
les Epistolas ab Isidoro confictas , nec Auctorum , 
nec temporum esse quibus eas affingebat; contra 
■vero in operibus quae veteribus Graecis aut Romanis 
vindicat traditio constans et unanimis, nullas falsi- 
tatis et suppositioqjs notas detegere potuit vel sevo* 
cius recentioruin Doctorum examen . Idem et me- 
liori jure intelligendum est de sacris Veteris et No* 
vi Testamenti Libris, ut mulloties et decretoriis ar* 
gu mentis demonstrarunt Religionis Christianae defen- 
sores. ... 

SECTIO m. 

De humani testimonii circa facta superni* 

, turalia, quee miracula dicuntur , 

auctoritate. , . 

Cum Religio Christiana potissimum nitatur factjs 
supernaturalibus, quae humani testimonii ope nobis 
innotescunt, nihil non moliuntur increduli, ut per- 
suadeant circa hujusmodi facta nullius momenti esse 
hominum relationem. Quapropter sit 

PROPOSITIO . 

Ex hominum testimonio constare potest factorum 
supernaturalium veritas . 

Prob. 1. Dantur regulae, quarum ope constat fe- 
rtorum naturalium veritas: atqui regulae illae ad fa- 
cta etiam supernaturalia, sive miracula, pertinent. 

Quid enim obstaret quominus iis accommodari 
seni ? an quia extra solitum naturae cursum posita 
sunt, Deumque solum habent auctorem, quo in ca- 
pite a factis naturalibus differunt ? sed discrepantia 
illa non impedit, quominus erga facta miracutasa, 
sicut et alia, eaedem adhiberi possint regulae» Illae e- 
nim non factorum naturam et causas, sed veritatem 
dunlaxat spectant » 

Ad exploratam igitur facti supernaturalis, quem» 
admodum et naturalis veritatem, satis est ut constet 
nec deceptos, nec deceptores fuisse testes ; atqui u- 
trumque constare potest . Et quidem i. factum enim 
superaaturale non minus est sensibus obvium, quam 
factum naturale, neque difficilius est v. gr. cernere 
hominem redivivum, postquam a mortuis suscitatus 
est, quam difficile fuit eumdem conspicere viventem/ 
antequam esset mortuus . 2 * etiam compertum esse 
potest, nimirum testes non fuisse deceptores, v nempe 
si genuinos probitatis et sinceritatis characteres prae 
se ferant, si magno sint numero, si nulla utilitate 
propria, imo contra proprium commodum, factum 
4estentnr;'ergo etc. 

Probat. 2 . exemplo resurrectionis Christi: Insi- 
gnis hujus miraculi fidem faciunt, 1 . testimonium 
numerosum, siquidem illius testes fuere plus quam 
quingenti Discipuli, quibus Christus a mortuis redi* 
vivus apparuit; 2 . testimonium constans, cum testes 
saepissime interrogati , gravissimis etiam suppliciis 
vexati, ut factum illud reticerent, hoc tainen ultro 
praedicarunt ; 3. testimonium unanime; ilii enim te- 
stes locorum et temporum intervallo disjuncti, ejus- 
dem facti veritatem asseruere; 4* testimonium since- 
rum, utpote datum cum fortunae, famae et vitae peri- 
culo; 5. denique testimonium fuso sanguine consi- 
gnatum : testes quippe ad stabiliendam resurrectio- 
nis Christi veritatem acerbissima inter stfpplicia vi- 
tam abjecere 2 atqni testimonium hrs characteribus 
vestitum, omnem prorsus excludit erroris suspicio- 
nem ; ergo ex hominum testimonio constare potest 
factortim superna turalium, sive miraculorum veritas. 

• Prob. 3^ Posse testimonio quolibet humano proba- 
ri miracu]a,ddeo negant uuidam ex adversariis, quia 

«a possibilia non esse contendunt: atqui quamcum» 
que in partem se vertant, miraculum admittant ne» 
cesse est. Vel enim vera est facti supernaluralis nar» 
ratio, vel falsa . Si prius dixerint, exrslit miracu- 
lum ; si posterius, ergo pariter exislit miraculum in 
ordine morali . Numquid enim sine hujusmodi mi» 
raculo fieri potest, ut commentitium sit facium, quod 
unanimes testantur innumeri homines, ingenti loco- 
rum distantia sejuncti, diversis et saepe oppositis cu- 
piditatibus servientes, variis dediti studiis, et quorum 
etiam varia est commodi et incommodi ratio 'i 

Solvuntur objecta , 

Obj. i. Factum de cujus falsi tote magis constet» 
quam de ejus veritate, nullam meretur fidem : atqui 
de facti su pernetura! is, sive miraculi, falsitate seroper 
magis constat, quam de ejus veritate; ergo fidem 
nunquam meretur. 

Resp. Neg. min. Facti enim supernaluralis, sicut 
et naturalis, veritas in tuto est, si referatur a pluri- 
mis testibus fide dignissimis. Io exemplum sit ho- 
minis cujusdam omnibus commendabilis resurrectio . 
Nuntiatur mors ipsius, urbs tota ingemit, apparan- 
tur exequiae, pompam funeream comitantur primo- 
res civitatis, et populus numerosus, mors indubitata 
est. Interea in medium prodit aliquis, qui se divi- 
nitus missura declarat, jubet stare homines cadaver 
deferentes, mortuum in feretro jacentem ad vitam 
revocat. Stupendae hujus rei fama per omnium ora 
volitat; ab iisdem testibus qui eum mortuum prius 
affirmaverant, nuntiatur redivivus . Iidem testes, nu- 
mero, sapientia, probitate aeque credibiles, utrum- 
que factum asserunt unanimes . Vita mortuo restitu- 
ta factum est publicum, sensibus obvium, quemad- 
modum ejusdem hominis mons praeterita ; ergo quo- 
niam certa mors erat, certa quoque est vita, ac proin- 
de resurrectio, quae facium profecto est supernatura- 
le; ergo etc. 

Inst. Certi sumus physice factum supernalurale, 
sive miraculum, non existere, siquidem naturae le- 
gibus repugnat ; inoraliler vero tantum» ,id est, ex 

liominum testimoniis, cerli sumus illud existere at- 
qui certitudo physica major est certitudine morali ; 
ergo de falsitate facti supernaturalis nobis magis con- 
stat, quam de illius veritate. 

Resp. a. Dist. primam partem majoris : Certi su» 
mus physice factum supernalurale, sive miraculum, 
non existere, sepositis argumentis contrarium proban- 
tibus, conc. maj. positis argumentis contrarium pro- 
bantibus, neg. maj. 

Porro si defuerint argumenta in gratiam miracu- 
li, tunc illud non existere, sive non suspensas fuis- 
se naturae leges, physice certi sumus. At vero quan- 
do suppetunt argumenta quae miraculum adstruant, 
tunc comperta est ipsius veritas, nullaque adversus 
illam militat certitudo physica. De falsitate enim mi- 
raculi non sumus certi, nisi ex hypolhesi quod ser- 
ventur consuetae leges naturae; ubi ergo semel con- 
stiterit naturae legibus derogatum fuisse, tunc pror- 
sus evanescit physica de miraculi falsitate certitudo: 
atqui ex hominum testimoniis fide dignissimis con- 
stare potest Deum solitis naturae legibus derogasse . 
Haec enim derogatio respectu Dei factum est possibi- 
le, qui hujusmodi leges libere instituit; quod factura 
certo' innotescere potest; nimirum per testimonia 
sensuum, ubi agitur de testibus oculatis; vel per te- 
stimonia hominum, cum agitur de testibus auritis . 

Resp. i. Neg. inin. Certitudo phvsica fundatur ia 
solitis naturae legibus . Sicr, v. g. physice certum est 
corpus pari aquae volumine gravius fundum petere • 
Certitudo moralis nititur consuetis hominum mori- 
bus, et legibus quibus reguntur mentes humanae . 
Sic moraliter constat innumeros homines gratuito et 
sine causa congenitum sibi veritatis amorein non de- 
posituros, quando facium referunt, cnjus ipsi fuerunt 
testes oculati. 

Porro non minus immutabiles sunt ordinis mora- 
lis, quam ordinis physici leges . Sicut enim juxta 
solitas ordinis physici leges, repugnat Solem crastina 
die non esse oriturum ; sic, juxta consuetas ordini* 
moralis leges, repugnat innumeros homines tempore, 
loco, moribus, studiis, praejudiciis disjunctos, nulla 
Utilitatis spe allectos, exlinctoque naturali veritatis 

amore, simul conspirare ad persuadendum factum 
incertum vel falsum* Ad illud enim requireretur, 
ut Deus communes, et naturales animae propensio* 
nes in ingenti hominum numero immutaret ; quod sa- 
ne a divina Sapientia et veracitate alienum est; ergo 
certitudo physica non major est certitudine morali • 
Et vero de quibusdam factis, ex hominum testium- 
nio duntaxat cognitis non minus certi sumus, quam 
de iis quae ipsi vidimus, ( quod vocatur certitudo 
physica ) . Neque urbem Romam, neque Henricum 
IV. Galliarum^Regem vidisti • En duo facta, quee ti- 
bi ex solo hominum testimonio innotescunt, de qui- 
bus proinde non aliam habes certitudinem, quam 
moralem » Dic mihi, quaeso, an minus certo tibi con- 
stet utriusqne illius facti veritas, quam existentia ur- 
bis Lutetiae in qua commoraris, et quam propriis 
vides oculis t . . 

Inst. Saltem ubi duae certitudinis species, quarum 
par auctoritas est, sibi invicem adversantur, mens ia 
aequilibrio constituta, neutram partem amplecti po- 
test : atqui in proposito casu duae certitudinis spe- 
cies , etc. Hinc enim certitudo physica declarat nul- 
lum contigisse miraculum ; illinc certitudo moralis 
testatur extitisse miraculum ; ergo mens hinc et in» 
de liberata, neutram in partem propendere potest 
et debet . 

Resp. Neg. min. i. Quia certitudo non magis po- 
test certitudini opponi; quam veritas veritati « Quid 
enim est certitudo, nisi veritas ipsa, quatenus menti 
sese manifestam faciti ? a. Quia nullus est inter u- 
tramque certitudinem conflictus • Certitudo enim phy- 
sica circa miraculi veritatem nibil affirmat, dum i- 
psam aperte et dilucide confirmat certitudo moralis. 
Declarat quidem certitudo physica non posse mira- 
culum existere, quin consuetis natura legibus dero- 
gatum fuerit . Utrum autem haec derogatio contige- 
rit, necne, ea de re nihil pronuntiat, sed ompino si- 
let * , Contra certitudo moralis testatur quoddam ex- 
titisse factum v. gr. mortui resurrectionem, qua?, 
judice ratione, ipsisque fatentibus adversariis Deo 
possibilis est, neque citra miraculum contingere potuit. 

Ob*. 2 . cum Deista notissimo: Si quis vir probus 
Lo S ica. T. I. 6 

rfill 11Q ^ esse aliquem, idem libenter 

credam; si vero idem mihi referat mortuum illum 
fuisse vitae redditum, id nunquam crediderim : imo 
etiamsi illud tota testetur Lutetia, fidem omnino de- 
negarem. Magis enim possibile est totam civitatem 
decipi aut velle decipere, quam suscitatum esse mor- 
tuam; ergo circa factum supernaturale, qualis est re- 
surrectio mortui, nullius est momenti testimonium 
quodlibet humanum . 

Resp. Neg. ant. Duo involvit, nempe totam Lute* 
-tiara i. potuisse decipi, 2 . voluisse decipere: atqui 
utrumque absurdum est. 

• Et- quidem i. nou magis impossibile est mortuum 
ad vitam revocari, quam innumeros testes circa fa- 
ctum sensibus obvium decipi: ex Scepticorum enim 
principiis, physice, id est, naturae legibus, repugnat 
mortui resurrectio : at vero nonne pariter legibus 
naturae contrarium est, sibi persuadere urbem fre- 
quentissimam, hominem se audire quem non audit; 
hominem se inanibus contrectare, quem non contre- 
ctat ? nuinquid contingere id potest, quin derogetur 
naturae legibus circa sensuum relationem a Deo in» 
stitutis ? Praeterea fatetur Scepticus quem refellimus, 
potuisse totam Lutetiam de morte illius hominis cer- 
tam fieri, iisdem ergo viis exploratam habere potest 
novam ejusdem vitam, ac proinde ipsius resurre- 
ctionem . . 

2 . Etiam absurdum est, nempe fieri 'posse ut deci- 
pere tota voluerit Lutetia. Rem ita demonstrat «ele- 
gautissimus Dissertator jara laudatus, cujus verba 
contrahimus: Les temoins n ont eu les memes pas • 
‘Sions, ni les memes interets j iis ne se connaissent 
pas s il y en a meme beaucoup qui ne se soni j a- 
rnais vus j donc il ne sauroit y avoir entr’ eux au- 
e une collusion . Le complot d’ une aussi grande viU 
le que Paris , forme sans raison, sans interet, sans 
motif, entre des gens qui ne se oonnaissent pas, est 
plus difficile d croire que la resurrection d' an mort* 
La resurrection est contre lex loix du monde phy - 
sique j ce complot est contre lex loix du monde 
morale ll faut un prodige pour t une comme pour 
V autre, avec cette diffcrcncc que 1’ un scrait beau- 

coup plus grand que V a utre . Que Dieu ressuscite 
un mort pour manifester sa bonte, ou pour sceller 
quelque grande verite. Id je reconnais une Puissan - 
ce infinie: mais que Dieu bouleverse V ordr e de la 
societe s qu’ il suspende V action des causes mora- 
les: qu’ il force les hommes , par une impression 
miraculeuse, d violer toutes les regles de leur con- 
duite ordinaire, et cela pour en imposer d un sim- 
ple particulier , j’ y reconnais , d la verite, sa puis - 
sance infinie , mais je n’y vois point de sagesse qui 
la guide dans ses operations : donc il est plus pos- 
sible qu’ un mort ressuscite , qu’ il n’ est possibile 
que tout Paris m’ en impose sur ce prodige . 

PARAGRAPHUS V. 

De Memoria . 

Mens nostra suas affectiones percipit vel quate- 
nus actu praesentes et exislenles, vel quatenus prae- 
teritas . In priori casu mens dicitur habere sensum 
intimum : in posteriori vero memoriam sive recorda- 
tionem . De memoria fusius et opportunius in Me- 
taphysica disseremus • 

PROPOSITIO . 


Memoria est motivum judicandi 
certum , 


Prob. 


>. Deus non potest censeri velle nos decipe- 
re: atqui tamen id velle censendus esset, nisi me- 
moria certum foret motivum . Ita enim mens a Deo 
comparata est, ut naturali et invicta propensione im- 
pellatur ad judicandum quasdam in se affectiones ex- 
titisse, quae tamen non extilissent, si memoria nos 
falleret; io errore igitur necessario versaretur, qui in 
Deum merito esset refundendus, utpote insuperabilis, 
illius propensionis auctorem ; ergo etc. 

Dices : Apud homines nihil frequentius audias, 
quam eos fuisse a memoria delusos j ergo non semel 
fallit memoria. 

Resp. Neg. eonseq. Ideo quippe memoria dicitur 
fallere, quod saepe enitamur aliquid in memoriam 
revocare, nec possumus, vel quod levi suspicione, a- 
nimique praecipitatione, aliquando res quasdam ex- 
titisse et praeteritas esse arbitremur, quamvis non 
lextilerint, nec propensionem habeamus insuperabi- 
lem, quae ad tale judicium nos impellat . Tunc vero 
memoriae defectu, non ipsa memoria fallimur, quem- 
madmodum evidentia perperam diceretur nos deci- 
pere* eo quod praesens esse judicetur, dum reipsa 
tamen est absens . 

PARAGRAPHUS VI. 

De Analogia . 

.A-nalogia quoddam est argumenti genus ex simi- 
litudinibus deductum, quo scilicet de ignotis et non- 
dum observatis judicamus ex iis, qusc in eodem ge- 
nere cognoscimus . Ex eo quod v. gr. exploratum 
habeamus gravia esse omnia Europae corpora, a si- 
mili concludimus eamdem proprietatem ceteris alia- 
rum regionum corporibus competere . Pariter ex eo, 
quod in aliis hominibus eamdem constanter depre- 
hendamus seriem operationum, quae in nobis ex prin- 
cipio cogitante ducunt originem, per analogiam con- 
cludimus ia ceteris hominibus inesse principium co- 
gitans huic simile, quod in nobismetipsis existere 
testatur conscientia . Huic principio admodum sim- 
plici tota innititur analogia, mundum scilicet con- 
stantibus generalibusque temperari legibus . 

Ne autem in analogiam multiplex irrepat error, 
summopere curandum est ut inter rem observatam 
et illam non observatam plurimae intercedant simi- 
litudines . Ex. gr. non adhibentur plantae medicina- 
les, nisi ex cognitione analogica : siquidem planta 
quae hic et nunc adbibetur, non eadem numero est, 
quae hactenus fuit adhibita . Porro eo probabilius 
est hanc plantam, qua nunc utimur, aegro salubrem 
fore, quo plures sunt hujus plantae cum ea, quae ia 
paribus morbis utiliter adhibita fuit, similitudines; 
si nempe non modo sil ejusmodi speciei, sed etiam 

in simili solo nata , eamdcmqae maturitatem alti- . 
gerit. 

PROPOSITIO . 

Analogia plurimis in circumstantiis motivura 
est certum . 

Prob. Analogia plerumque in eo sita est, quod 
propter cognitam legum naturalium constantiam et 
aequabilitatem, ex jam observatis ad nondum obser- 
vata progrediamur, et de iis similia concludamus : 
atqui constantia et aequabilitas legum generalium, qui- 
bus aspectabilis hic mundus regitur, certum est ju- - 
dicandi motivum. Nisi enim ita se res haberet, per- 
petuis hominum vita torqueretur anxietatibus, quod 
divinae Providentiae adversatur . Quamvis scilicet sae- 
pius experti fuissemus, sitim potu, famem esca se- 
dari, hunc cibum esse salubrem, illud vero exitio- 
sum, semen solo mandatum germinare, crescere el 
in segetem adolescere, etc. dubitandum tamen esset, 
simiiesne causae similes cflfectus gignerent : atqui ex 
illo dubio quanta pullularet anxietatum seges, nemo 
non intelligit ; ergo leguin naturalium constantia et 
aequabilitas, ac proinde quae ea nititur analogia, cer- 
tum est judicandi ntotivum, sqjtem ubi agitur do iis, 
circa quaa tentata sunt experimenta . In aliis autein 
casibus expectandum est, donec repetitis experimeu- 
tis constiterit, rem nondum satis observatam reipsa 
dimanare ex aliqua lege naturali et uniformi, tuneque 
absque errandi periculo pronuntiabitur . 

SCHOLIUM. 

Licet analogia multis in circumstantiis tutam prae- 
beat veritatis regulam, saepe tamen nonnisi diversos 
probabilitatis gradus suppeditat . Quin etiam non- 
nulli occurrunt casus, in quibus homines destituat 
omnis fere rerum analogia . Tunc vero si ulterius 
procedere velint, periculum est ne io ridicula et ob- 
scura sese conjiciant systemata . Cujus rei non pauca 
sunt exempla j unum duntaxat, sed illustre, seligi- 
mus . Fonlenelle, iu eleganti sane opere quod inseri- 


Digilized by Google 



120 IOGICA 

bitur: La pluralite des mondes , ingeniosis rationi- 
bus propugnaverat planetas omnes, qui supra nos 
volvuntur, suos habere incolas. Cui profecto hypo- 
thesi nonnihil probabilitatis conciliat terrae nostrae a* 
nalogia. Verum longius progressi sunt Huyghens et 
Wolfius. Iis enim visum est planetarum incolas esse 
homines nobis similes * Quin imo eo devenit Wol- 
fius, ut illos gigantes ouosdam esse pronuntiet . E- 
. nim vero, inquit, oculorum pupilla vel dilatatur, 
vel contrahitur, prout lumen debilius est aut vivi- 
dius : ergo qui planctam Jovis incolunt, cum sint a 
sole remotiores; et proinde lucem remissiorem ex- 
cipiant, pupillas habent nostris multo latiores ; at 
vero pupilla cuin oculo, et oculus cum reliquo cor* 
pore accuratam habet proportionem ; ergo Jovis in- 
colas statura nos longe superant. Denique rem cal- 
culis subjiciens, statuit proportionem lucis ad pupit- 
1© amplificationem, postea pupill© ad oculos, demum- 
oculorum ad corpus r quibus Gonstitutis, Jovis inco- 
lis altitudinem tredecim pedum Parisinorum assi- 
gnat. Insigne illud exemplum probat, quam ineptis 
opinionibus locum dare possit ficta analogia, inter 
res omnino dispares et dissimiles instituta . Quae e- 
nim ratio esse potest, cur similes nobis planetarum 
incol©, cur statura majores credantur ? 

• * 

0 

APPENDIX» 

% 

♦ • 

De Dubia» 

■% 

Dubium generatim est animi suspensio circa ob- 
jectum aliquod menti propositum. Duplex distingui- 
tur. nempe effectivum et methodicum . Dubium effe- 
ctivum est suspensio assensus duas inter propositiones 
contradictorias, propter oppositas et ©quales hinc et 
inde rationes . Dubium metkodicum in eo situm est, 
ut cohibeatur assensus circa propositiones, quae pro- 
batione indigent; dicitur methodicum s quia non su- 
scipitur nisi methodi causa, eoque consilio ut veritas 
: certius detegatur . De posteriori illo dubio dissere- 
mus in quarta Logic© parte* Nunc agitur duntaxat 
de dubio qffectivo. 

* Ex veteribus Philosophis alii fuerunt, qui verita- 
tem in plurimis inventam esse pronuntiarent, * ideo* 
que appellati sunt Dogmatici j nomen illud habue- 
runt a Dogmate , quod idem sonat ac veritas certis- 
sima . Alii veritatem nondum quidem repertam esse 
existimabant, sed de ea invenienda non disperabant . 
Dicti sunt Sceptici , sive inquisitores, quia veritatem 
inquirere se profitebantur'. Vocati sunt etiam Pyr- 
rhoni, a Pyrrhone, qui Scepticismum acerrime pro- 
pugnavit* Dubitationem suam generalem neque ad 
res civiles et practicas extendebant, in iis quippe 
naturam ducem sequebantur; neque ad ipsas rerum 
npparentias 2 sensus enim intimi testimoniis non re- 
luctabantur; sed de iis tantum ambigebant, quas ad, 
interiorem rerum naturam pertinent, propter aequa- 
litatem rationum hinc et inde oppositarum, quam u- 
bique deprehendere se existimanant . Unde dubita- 
tionis scepticae fundamentum erat istud axioma : O- 
mnis ratio, alia ratione opposita et aquali contra- 
dici potest . 

Alii demum opinabantur nec inventam esse, nec 
inveniri posse veritatem, ideoque de omnibus dubi- 
tandum esse, et quidem sine ulla spe ex dubio e- 
mergendi . Eam ob causam dicti sunt Acataleptici , 
idest Incomprehensores Inter recentiores saeculo 
XVI. Michael Montagne, propter nimiam sui existi- 
mationem a Pascbalio , Mallebranchio et Auctore 
Artis cogitandi reprehensus, ceterum pectoris huma- 
ni contemplator ddigentissimus, et pictor egregius, 
in suis passim operibus, sed praesertim in Tentami- 
nibus, perniciosum et Religioni et societati Pyrrho- 
nismum affectavit . Cujus vestigiis institit ipsius di- 
scipulus Petrus Charron , in suo de Sapientia Tra- 
ctatu. Sub Bnem saeculi proxime elapsi Bayle, ver- 
sipellis ille Deistarurn praecursor, quaecumque hacte- 
nus contra veritatem ordinis tum naturalis, tum su - 
pernaturalis proposita sunt argumenta, undique cor- 
rasit et digessit ; Philosophi nullis partibus addicti 
ementitam speciem gerens, omnem ingenii sui vim 
in illud contulit, ut certitudinis cujuscumque funda-, 
menta convelleret . 

" Quamvis ex superioribusarticulis exploratum sit» 

quaedam esse judiciorum nostrorum motiva certissi- 
ma, ideoque non esse de omnibus dubitandum, pro» 
pier materiae gravitatem, sit 

PROPOSITIO . 

Dubium generale effectivum admitti 
non potest . K ■ 

Prob. i. Quia impossibile est : Dubitatio enim 
effectiva est libratio mentis inter assensum et dissen- 
sum ancipitis propter aequalia bine et inde rationum 
momenta ; atqui bsec mentis libratio in omnibus, et 
singulis non est possibilis . Sit in exemplum ista 
propositio. Qui cogitat, existit: Atqui circa illam 
propositionem aliasque similes possibilis non est flu- 
ctuatio mentis inter, etc. Quis enim sincere dixerit 
circa praefatam propositionem adesse aequalia bine et 
inde rationum momenta, quibus iuler assensum et 
dissensum mens incerta libretur? quin imo inelucta- 
biliter rapitur ad assentiendutn buic propositioni , 
Qui cogitat, existit . Et vero Scepticus dubitare non 

S otest utrum existat ; prius est enim existere, quam 
ubitare j vel si dubitet an existat, saltem de sua co- 
gitatione dubitare nequit. Nam quisquis dubitat, eo 
ipso cogitat ; si tandem de sua cogitatione dubitet, 
certe non potest suam dubitationem in dubium ad- 
ducere, ergo, etc. 

Probatur a. Quia veritatis inquisitioni prorsus ad- 
versatur dubitatio generalis effectivas ea quippe se- 
mel admissa, nulla reliuquitur spes inveniendae ve- 
ritatis. Ad illius enim cognitionem perveniri non 
potest, nisi quorundam principiorum adminiculo : at- 
qui per dubitationem universalem omnia tolluntur 
principia, cum evidentissima quasque pro incertis 
babeaulur . 

Prob. 3. Quia multiplici ex capite illicita est, si- 
quidem et morum integritatem, et societatis securi- 
tatem, et Religionis fuudumenta- subvertit . Quis sci- 
licet moribus, societati. Religioni locus esse potest, 
dum funditus evertitur jus omne, tum naturale, tum 
divinum, tum humanum? atqui dubitatio generalis 

quam aggredimur, jus omoe, etc. Per eam quippe 
mens incerta fluctuat circa principia juris naturalis, 
divini et humani, v. g. circa discrimen essentiale bo- 
ni et mali moralis, virtutis et vitii, circa supremi 
Numinis existentiam et cultum, ut patet ; ergo, etc. 

Solvuntur objecta. 

Obj. i. Omni rationi datur ratio opposita et ae- 
qualis; ergo admittenda est dubitatio generalis effe- 
ctiva . 

Resp. Neg.. ant. Sit enim in exemplum ratio, pro- 
pter quam mihi constat me existere, scilicet quia co- 
gito, et prius est existere, quam cogitare: atqui e- 
videntissnnae huic rationi opponi non potest ratio m- 
qualis, sed tantum futilis et insana, ut per se liquet; 
ergo etc. 

Iust . Etiamsi omni rationi opposita et aequalis non- 
dum reperta fuerit, forte aliquando invenietur; ergo 
cuilibet rationi opponi potest ratio aequalis . 

Resp. Neg. ant. Quaedam sunt enim axiomata, ita 
Vera, certa et evidentia, ut nullae sint, nec esse pos- 
sint rationes, quai illorum veritatem infirmare, certi- 
tudinem labefactare, et evidentiam obscurare valeant : 
qualia sunt ista : Impossibile est idem esse simul et 
non esses totum est majus sua parte. Hujusmodi 
propositionibus nuuquam opponentur nisi argumen- 
ta nugatoria, quae mentem ab assensu dimovere nun- 
quam poterant . 

Iust. Ratio cuilibet rationi opposita et aequalis pos- 
sibilis est iu rerum natura ; ergo potest aliquando in- 
veniri . 

Resp. Neg. ant. In rerum quippe natura omnia 
sibi apprime consentiunt: atqui si in naturae sinu 
delitescerent rationes oppositae et aequales cuilibet 
rationi indubitatae, qualis est ea per quam mibi com- 
pertum est me existere, nempe quia cogito, tunc in 
rerum natura nullus esset concentus, nulla harmo- 
nia ; sed ubique existerent contradictio, discordia 
bellumque intestinum . Omnia quippe essent simul 
et non essent; essent quidem ob rationem indubita- 
tam evidentem quae pacto cognoscitur; non essent 

Tero, propter rationem oppositam et aequalem, quas 
possibilis supponitur; ergo, etc. 

Obj. 2. Ens omne vel sensibile est, vel intellectua- 
le : atqui tum de sensibili, tum de intellectuali da- 
bitandum est; ergo de omnibus dubitari debet. 

Resp. Neg. min. Ad judicandum enim sive de se n- 
sibili, sive de intellectuali, v. g. bis duo dare qua» 
tuor, aliquando movet evidentiam : atqui tunc nec 

* potest, nec debet admitti dubitatio ; siquidem, ex an- 
tea demonstratis, evidentia parit certitudinem incon- 
cussam . 

Insl. Ibi admittenda est dubitatio, ubi semper adest 
errandi formido : atqui tum circa sensibile, tum cir- 
ca intellectuale semper adest errandi formido ; ergo 
tum circa sensibile, etc. 

Resp. Neg. min. Evidentia quippe omnem depel- 
lit errandi metum. Evidentia enim est perceptio con- 
venientiae aut repugnantiae idearum inter se : atqui 
haec perceptio omnem removet errandi formidinem; 
siquidem ipsi falsum subesse non potest, quin idem 
'sit simul et non sit, id est, quin eadem convenientia 
vel repugnantia inter ideas existat simul et non exi» 
stat, ut supra expositum fuit. 

Inst. Ibi semper adest errandi formido, ubi reipsa 
multi errarunt / atqui cirea tum sensibile, tum intel* 
lectuale errarunt plurimi; ergo, etc. 

Resp. Dist. maj. Ubi reipsa multi errarunt, citra 
ullam erroris devitandi viam, conc. cum aliqua er- 
roris devitandi via, neg. 

Fateor equidem ibi semper adesse errandi pericu- 
lum, ubi reipsa plurimi errarunt, si nulla ipsis ad- 
fuerit regula, cujus ope errorem declinare potuissent. 
Nego vero ibi semper metuendum esse errorem, ubi 
decepti fuerunt plurimi, si qua ipsis suppeteret erro- 
ris elFugiendi via: atqui ipsis praesto erat erroris ef- 
fugiendi via, nempe evidentia, quae, ut supnr.expo- 
suimus, tutissima est erroris declinandi, et veritatem 
a falsitate secernendi regtila r Si enim nec plus nec 
minus affirmassent, quam perciperent, profecto non 

* errassent . 

Inst. Cum illud erroris declinandi medium , non 

* aliud esse possit, quam ipsum vel sensibile, vel in* 

• tellectuale , de qua movetur quaestio, alio medio in- 
digebit, ut probetur, et sic indesinenter .* atqui ab- 
surdus est ille mediorum progressus in infinitum ; ergo 
nullum est erroris declinandi medium • 

Resp. Neg. maj. Illud enim medium ipsa est ev in- 
dentia, quae nullo alio indiget medio a se distincto * 
Ad mentem quippe quam illustrat, se babet, ut lu- 
men solis ad oculos: atqui lux solis non aliud re- 
quirit medium a serpsa diversum, quo certa fiat; ergo 
nec evidentia . p 

Inst. Vel medium illud alio indigebat, ut probe- 
tur, vel supponi debet tanquam certum 2 atqui sup- 
poni non debet medii cujusvis certitudo; ergo me- 
dium erroris declinandi alio medio indigebit, et r- 
stud secundum tertio, tertium quarto, et sic in in- 
finitum . 

Resp. Neg. min. Supponi enim potest, sive noa 
opus est ut per aliud demonstretur certitudo medii 0 

3 uo nihil est certius ac notius: atqui nihil est e vi-» 
entia certius ac notius; ergo probatione non indiget 
ipsius certitudo. Nam qui Jiet , ait Galenus adversus 
Scepticos, ut id, quo judicantur omnia reliqua , alio 
quopiam judicetur* 

Inst. Non licet supponere rem controversam : atqui 
de praedicto medio, utrum sit certum, controvertitirr 
'Scepticos inter et Dogmaticos; ergo supponi non do 
bet tanquam certum» 

Resp, Dist. maj. Non licet supponere rem contro- 
versam, quando per aliud certius ac notius probari 
et potest et opus babet, conc. ; quando res controver- 
sa per aliud certius ac notius probari neque potest* 
neque opus habet, neg. 

rorro, medium quo utuntur Dogmatici, nempe e- 
< videntia, ita notum ac certum est, ut nihil occurrat 
notius vel certius, quo ulterais probari vel possit vel 
opus habeat. Quid enim menti prassentius fingi potest, 
quam suae functiones, quarum intime sibi • conscia 
• est? atqui evidentia, sive perceptio convenientiae aut 
repugnantiae idearum iuter se, una est ex mentis 
' functionibus ; ergo, etc. 

Et certe, fatentibus Pyrrhoniis apud Sextum Ena- 
* piricum, ideo sensus intimus efficax est veritatis 

gumenlum, qufa invicta quadam propensione ad as- 
sentiendum nos rapit ; eaque de causa profiten- 
tur non dubitare se de propriae mentis existentia et 
ejus a (Tectionibus, quae per sensum intimum innote— 
scunt : atqui pariter quarumdam propositionum evi- 
dentia, tum in speculativis, tum in moralibus, ejus 
naturae est, ut a praebendo ipsis assensu nos contine- 
re non possimus. Hujusmodi sunt istae propositio- 
nes: Quce sunt eadem uni tertio , sunt eadem inter 
se . — Alteri ne feceris quod tibi fieri juste nolis . 
Iis propositionibus quis assensum denegare queat ? 
ergo evidentia non magis probatione indiget, quam 
sensu s intimus, ae proinde jure ac merito a nobis as- 
sumitur, tamquam principium argumentationis . 

Obj. 3. De omnibus dubitandum est, si mens hu- 
mana non sit facultas certo cognoscens : atqui mens 
humana non est, etc.; ergo, etc. 

Re$p. Neg. min. Ea facultas est certae cognitionis 
capax, \quae potest veritatem absque ullo errandi pe- 
riculo percipere: atqui mens humana potest, etc. Sic 
veritatem hujus propositionis, Bis duo dant qua - 
tuor percipit absque ulla errandi formidine. Percipit 
enim bis duo et quatuor inter se convenire. Atqui 
illa convenientiae perceptio est certissima , Ad illud 
quippe id unum requiritur, ut scilicet convenientia, 

3 uae inter ideas percipitur, reyera inter eas interce- 
at: atqui convenientia, quae duas inter ideas perci- 
pitur, inter eas vere existit . Prius est enim reipsa 
inter ideas adesse convenientiam, quam eam percipi ; 
quemadmodum prius est hominem revera deambula- 
re, quam eum videam ambulantem ; ergo mens hu- 
mana veritatem potest certo percipere, ac proiude est 
facultas certo cognoscens . 

Inst. Mens humana est errori obnoxia; ergo non 
est facultas certo cognoscens . 

Resp. Dist. ant. Mens humana est errori obnoxia 
in aliquibus, conc. ; iu omnibus, neg. 

Porro * mens humana est quidem errori obnoxia 
in aliquibus, cum scilicet judicat ex motivo incerto 
et fallaci ; sed quando ipsius judicia motivis certis 
nituntur, tunc extra quodlibet erroris periculum con- 
stituta est . Exis tere autem motiva judiciorum certis* 

siroa, ia superioribus articulis fuit demonstratum » 
Subsumes: Alqui mens humana in omnibus est 
errori obuoxia : nam ideo mens humana errare po- 
test, quia est finita : atqui in omnibus finita est ; 
ergo, etc. 

Resp. Neg. maj. ,Neaue enim mens hum na eant 
ob causam in errorem labitur, quod limitata wit ; sed 
quia de rebus publicis prius judicat, quarn tempus 
et diligentiam adhibuerit, ut earum ideas claras et 
N distinctas habeat. Impediunt quidem mentis limites, 
ne omnia cognoscat; sed non obstant quominus non- 
nulla certo noverit. Hujusmodi sunt cognitiones, qua 
evidentia vel alio molivo certissimo nituntur; ergo 
ex eo quod mens humana sit limitata, minime sequi- 
tur eam posse in omnibus errare • 

Inst. Mens divina nunquam errat, quia infinita 
est; ergo e contrario mens humana in omnibus er- 
rat, quia finita est. 

Resp. Neg. conseq. et parit. Mens divina infinita 
esse non potest, quin omnes prorsus perfectiones 
complectatur ; a quolibet autem errore immunitas 
inter veras perfectiones recensetur. Contra vero ut 
mens humana sit finita, satis est eam omnes objecto- 
rum proprietates et respectus nou cognoscere ; sed 
non requiritur, ut in omnibus errori subjaceat. Quin 
imo dici non posset suis in* cognitionibus certum ha- 
bere; ergo ex eo quod Mens divina, utpote infinita,, 
nunquam erret, perperam concluderetur mentem hu- 
manam in omnibus errare, quia finita est. 

Inst. Inter divinam et humanam facultatem infi- 
nita esse debet distantia : atqui inter utramque non 
existeret hujusmodi distantia, si mens quidpiam certo 
cognosceret; ergo nihil certo coguosZTit, ac proinde in 
omnibus est errori obnoxia » 

Resp. Neg. min. Illae enim facultatem infinito di- 
stant intervallo, quarum una infinite superat alteram, 
sive quoad numerum cognitionum, sive quoad mo- 
dum cognoscendi: atqui, licet mens humana quid- 
piam certo noverit, eam tamen infinite superat divi- 
sa Intelligentia; i. quoad numerum cognitionum: 
Deus enim omnia prorsus cognoscit, ipsique patent 
omnes rerum singularum proprietates et respectus 

varii ; raens autem paucissimas tantum veritates ha- 
bet compertas: 2. quoad modum cognoscendi: Deus 
quippe unico intuitu, unica perceptione orcrnia simul 
comprehendit; mens autem humana pauculas cogni* 
tiones suas sensim acquirit, a magis notis ad minus 
nota pedetentim et laboriose progrediendo ; divina 
ergo facultas humanam infinite superat, quamvis a- 
liquid certo cognoscamus . , 

Inst. Distantia illa non est infinita, qua major da- 
ri potest : atqui assignari potest distantia major ea, 
quae occurrit inter facultatem divinam et facultatem 
humanam aliquid certo cognoscentem ; major quippe 
esset si mens humana nihil eerto cognosceret; er- 

■ S°> etc - 

Resp. Neg. minr Distantia enim quae nulla est, 
major dici nequit : atqui distantia quae assienatur 
tanquam major, nulla esset. Ut enim existat illa di- 
stantia, necesse est ex ulraque parte dari facultatem 
cognoscentem: atqui utrinque non existeret facultas 
cognoscens; nihil enim certo percipere, et nullo mo- 
do percipere sunt quid unum et idem: atqui si mens 
humana nullo modo percipiat, tunc immerito dicere- 
tur facultas cognoscens, sed potius esset nihilum fa- 
cultatis cognoscentis ; nihilum vero non potest esse 
alicujus distantiae terminus, siquidem nihili nulla* 
sunt proprietates - 

Inst. alio modo : Ex eo quod mens finita sit, se- 
quitur nullius rei proprietates omnes et respectus 
ab ea cognosci : atqui si nullius rei proprietates o- 
mnes et respectus mens humana cognoscat, jam nul- 
lam habet cognitionem certain, in omnibusque erra- 
re potest ; ergo ex eo quod finita sit mens humana> 
sequitur eam in omnibus esse errori obnoxiam . 

Resp. Neg. min. Non minus enim ridiculum est 
argumentum propositum, quam istud: nullus est qui 
Omnes perfectiones, virtutes, divitias possideat; ergo 
nullus est homo qui aliquas perfectiones, virtutes et 
divitias habeat . Quis vero posterioris bufos ratioci- 
nii insulsitatem non sentiat f 

Inst. Nullius rei haberi potest cognitio certa, nisi 
constiterit inter illius rei attributa nullam esse repu- 
guautiam : atqui id constare nequit, nisi omnes co- 

gnoscaptur proprietates; fieri enim potest, ut attributa 
ignota cum cognitis 1 repugnent ; ergo nullius rei ha- 
beri potest cognitio certa, quin exploratae sint omues 
illius proprietates. 

Resp. Neg. rain. Una enim et eadem res constare 
non potest attributis, quae sese mutuo excludant ; 
sic eadem figura rotunda simul et quadrata esse ne- 
quit, alioquin idem esset simul et non esset; ubi 
ergo percipitur duo secum attributa consentire, cer- 
tum est proprietates iis attributis repugnantes ad 
rem eamaern non pertinere ; ergo compertum esse 
potest, nullam inter attributa rei intercedere repu- 
gnantiam, quamvis omnes illius proprietates non co- 
gnoscantur. 

Obj. 4. Si qua existeret cognitio certa, haec foret 
cognitio propositionum vel universalium, vel singu- 
larium : atqui neutrum dici potest ; ergo, etc. 

'Resp. Neg. min. quoad utramque partem . 1. Qui- 
> dem datur cognitio certa propositionum universa* 
lium, quales sunt istae, Totiitn est majus sua parte s 
Omnis circuhis est rotundus J Nullum triangalum 
est quadratum • Illarum enim propositionum cogni- 
tio certa est, quae nititur perceptione aut convenien- 
tiae aut repugnantiae idearum : atqui plurimae sunt 

B ropositrones universales, quarum cognitio nititur, etc. 
[ujustnodi sunt quas modo protulimus; ergo i. etc. 
2. Datur cognitio certa propositionum singularium. 
Istae enim, Ego cogito 3 ego doleo, sunt singulares : 
atqui certo cognoseuntur ; sensu quippe intimo, quo 
nihil est menti prresentrus, innotescunt ; ergo 2. etc. 

Inst. 1. Propositio siugularrs versatur circa res co/i- 
tin gentes s atqui de rebus contingentibus non datur 
certitudo; ergo, etc. 

Resp. 1. Neg. maj. ob suam nimiam nniversalita- 
tem : Deus enim est aliquid singulare : atqui nefas 
fuerit Deum inter res contingentes recensere. 

Resp. 2. Dist. min. De contingentibus non datur 
certitudo absoluta, conc. hypothetica, neg. 

Certitudo absoluta est, quando- res aliter se habere 
uon potest, quaecumque fingatur hypothesis. Certi- 
tudo hypothetica ea est, quas ab aliqua conditione, 
• ' sive bypothes) pendet . Porro contingentia non abge- 

late quidem certa sunt, cum ita existant, ut possint 
non existere ; sed hypotheticam admittunt certitudi- 
nem ; v. gr. ex hypotbesi quod cogitem, certus sum 
me existere ; cogitare enim non potest nisi qui e* 
xistit . , ... 

Inst. 2. Ad certam universalium cognitionem re- 
quiritur accurata singularium enumeratio ; atqui im- 
possibilis est hujusmodi enumeratio; ergo nulla essa 
potest certa universalium coguitio . 

Resp. Dist. maj. Ad certam universalium cognitio- 
nem requiritur accurata singularium enumeratio, cum 
agitur de materia contingenti, conc. cum agitur de 
materia necessaria, neg. 

Propositio dicitur esse in materia necessaria, quando 
inter ejus attributum et subjectum necessaria interest 
convenientia vel repugnantia, ut istis in propositioni- 
bus, Omnis circulus est rotundus j Nulla creatura est 
ailerna . . 

Propositio contra dicitur in materia contingenti 
versari, cum attributum nonnisi per accidens sub- 
jecto convenit aut repugnat . Ita se habet ulraque 
haec propositio, Homo est albus, homo est niger , 

Fateor equidem ad certam propositionum univer- 
salium cognitionem requiri omnium singularum e- 
numeratiouem, ubi agitur de materia contingenti , 
Cura eniin tunc attributum ita subjecto conveniat, 
ut possit ei non convenire, omnia subjecti individua 
seorsim expendenda sunt, priusquam affirmetur at- 
tributum singulis convenire . Sic quia albedo nou 
competit homini, nisi per accidens, certa esse noa 
potest ista propositio. Omnis homo est albus, nisi fa- 
cta fuerint singulorum hominum enumeratio . 

Longe autem aliter res se habet, cum propositio- 
nes in materia necessaria versantur, minimeque ne- 
cesse est ut omuia recenseantur singularia . Tunc e- 
nim satis fuerit, ut attendatur ad subjecti in gene- 
re ideam. Sic absque oinnium singularium enume- 
ratione, certa est ista propositio, Omnis circulus 
est rotundus, quia mens percipit rotunditatem ia 
idea circuli in genere contineri ; ad certarn igitur 
propositionum universalium cognitionem, quando ia 
materia necessaria sit» sunt, non opus est ut Philo» 

sophiis in enumerandis singulis subjecti individuis 
desudet . t 

Obj. 5. De singulis rebus naturalibus dubitandum 
est, si objectum cognitioni certum efficere non pos- 
sunt: atqui res naturales non possunt, etc. ergo de 
iis singulis dubitandum est . 

Resp. Neg. min. Ea quippe certum cognitionis ob- 
jecturn efficiunt, quae nonnullis constant attributis 
immutabilibus, sine quibus nec esse, nec concipi pos- 
sunt: atqui res omnes naturales, etc. Sic homo ex 
xorpore et anima ita constat, ut alterutro sublato, 
penitus evanescat hominis idea; ergo res naturales 
certum cognitionis objectum constituunt. 

Inst. Quod mutabile est, objectum certum efficere 
Dequit : atqui res omnes naturales sunt mutabiles; 
ergo, etc. 

Resp. Dist. maj. Quod mutabile est quoad essen- 
tiam, objectum certum efficere nequit, conc. maj. quod 
mutabile est quoad existentiam tantum, objectum, etc. 
neg. maj. dist. pariter min. 

Fateor equidem illud non posse objectura cogni- 
tionis certum subministrare, cujus essentia foret mu- 
tabilis, id est, posset aliter et aliter se habere. Por- 
ro res quaecumque naturales sunt quidem mutabiles 
quoad existentiam, ita quippe existunt, ut possint 
non existere; sed quoad essentiam nullis sunt vicis- 
situdinibus obnoxiae . Nonnullis enim proprietatibus 
ita necessario constant, ut sine iis esse nequeant . 
Circulus v. gr. non potest sine rotunditate existere, 
nec corpus sine extensione. 

Subsumes : Atqui res omnes naturales sunt quo- 
ad essentiam mutabiles : illud enim est quoad es- 
sentiam mutabile, cujus essentia pendet a Deo : at- 
qui rerum naturalium essentia pendet a Deo; ergo 
res quaecumque naturales sunt quoad essentiam mu- 
tabiles . 

Resp. Neg. min. Si enim rerum naturalium essen- 
tia penderet a Deo, posset Deus efficere, ut modo 
his, modo illis attributis essentialibus constaret . Sic, 
volente Deo, quadratura foret circulo necessaria, et 
rotunditas triangulo : atqui illud omnino repugnat . 
Tuae enim eadem figura esset simul et non esset 

circulus, ac proinde idem esset simul et non esset; 
quod prorsus absurdum est; ergo rerum naturalium 
essentia non pendet a Deo. 

Inst. Illud pendet a Deo, quod potest ab eo pro* 
creari vel non procreari :■ atqui rerum naturalium 
essentia, etc. ergo etc. 

Resp. Neg. min. Essentiae enim rerum naturalium 
metaphysica, id est, seorsim ab entis existentia spe- 
ctatae, nihil, aliud sunt, quam veritates aeternae et 
immutabiles, quae in mente divina sedem habent . 
Deus quippe Bb aeterno cognovit, quibus attributis 
constare deberent ea, qu» iu tempore facturus erat: 
atqui nemo dixerit veritates illas potuisse a Deo pro- 
creari, vel non procreari; siquidem ab aeterno exi- 
stunt, neque aliter habere se possunt. Res quidem 
ipsae naturales, pro summo Dei arbitrio, existere vel 
non existere possunt . At ipsarum essentiae, quales 
intelligimus, nullam ex voluntate divina mutationem 
subire queunt : v. gr. penes Deum est circulum aut 
triangulum procreare, vel dou procreare . At sive 
existant sive non existant, et quacumque hypothesi 
facta, veras sunt istae propositiones: In circulo omnia 
circumferentiae puncta aequaliter a centro distant : ia 
triangulo rectilineo, tres anguli duobus angulis rectis, 
sunt aquales . Veritatem banc uberius expositam vi- 
deas in Ontologia, ubi de reruin essentiis disputatur . 

Obj. 6. illa confutatio non valet, in qna supponi- 
tur quod negant adversarii: atqui in confutando. Pyr* 
rhomsmo , id supponunt Dogmatici, quod negant 
Pyrrbonii ; ergo non valet bujusmodi confutatio . 

Resp. Neg. min. Tribus enim principiis in refel- 
lendo Pyrrnonismo utuntur Dogmatici ; i. scilicet 
possibile esse debere systema quod proponitur ; 2 . 
nec veritatis inquisitioni contrarium; 3. nec homine 
sapiente indignum ; atqui tria hac principia non pos- 
sunt non admittere Pyrrbonii . 1 . Quidem concedere 
tenentur, hominibus non proponendum esse systema 
philosophicum, nisi possibile sit: alioqui frustra pro- 

f «meretur ; nequicquam v. gr. persuadere vellet Phi- 
osophus, ut homines insitum sibi felicitatis amorem 
deponerent ; illud enim natura nostra penitus, ad- 
versatur. 

2 . Non possunt non conBteri Pyrrhoni i rejicien- 
dum esse systema, quod veritatis inquisitioni noceat : 
res enim hic agitur cura iis Pyrrhoniis, qui verita- 
tem inquirere se profitentur, quam nondum ab ho- 
minibus inventam esse existimant. 

3. Inficiari nequeunt systema quodcumque esse de- 
bere homine sapiente dignum: omnes enim Pyrrho- 
nii Philosophorum, id est, hominum sapientis stu- 
diosorum, nomine floriantur; ergo fateantur necesse 
est hujusmodi dignitatem non esse deturpandam ; er- 
go Dogmatici in sua com Pyrrhoniis disputatione, iis 
utuntur principiis, quorum veritatem admittere co- 
guntur ipsimet Pyrrhonii. 

Praeterea, juxta Pyrrhonios, certa sunt judicia de 
rerum apparentiis, sive de rebus in ordine ad nos, 
qualia sunt ista; Lac mihi videtur dulcet Ego co- 
gito: Ego doleo : atqui hujusmodi judicia certa esse 
uequeunt, quin pariter ceris et verre sint propositio- 
nes subsequentes : Sensus intimus fallere non po- 
test : Quidquid percipitur verum est : Cogitatio est 
possibilis : Homo dolori obnoxius est j et alire phi* 
res, qure ex prioribus derivantur: atqui ^athen i 11® 
propositiones pertinent ad res ut in se sunt; ergo 
Pyrrhonii propriis telis confodiuntur; ergo dum eos 
refellunt Dogmatici principia non adbibent, quas a 
Pyrrhoniis concessa non fuerint . 

Inst. Pyrrhonios non refellunt Dogmatici, nisi ali- 
quid certi supponendo : atqui negant Pyrrhonii quid- 
piam esse certi ; ergo supponunt Dogmatici quod ne- 
gant Pyrrhonii. 

Resp. Dist. maj. Dogmatici supponunt aliquid cer- 
ti, quod fluat ex ipsis Pyrrhoaiorum principiis, conc. 


maj. secus, neg. maj. 

Itaque Pyrrhonii, qui de omnibus dubitare se pro- 
fitentur, nulla quidem principia concedere possunt, 
quin opinionem suam ab ipsis fundamentis evertant: 
verum cum homini impossibile sit omnibus principiis 
nuntium remittere, inde contigit ut Pyrrhonii, vel 
inviti, quaedam principia relinerent, ac proinde in a* 
pertam contradictionem sese conjecerint . Iis autem 

f riucipiis, quasi totidem armis, utuntur Dogmatici ad 
yrrhonios debellandos, et quidem merito . Nam ju- 

x!a philosophicae disputationis leges, quidquid ab ad» 
versari is conceditur, assumi potest tanquam argumen- 
tationis principium . 

ARTICULUS V. 

De errorum , quibus obnoxium est judicium, 
fontibus et remediis . 

Quinque sunt praecipui errorum fontes, videlicet 
praecipitatio, praejudicium, voluntatis affectus, sensus 
et imaginatio • 

Quaeres i. quid sit praecipitatio. 

Resp. Inconsultum est de re non satis explorata 
judicium. Vilium illud frequentissime occurrit non 
solum in disciplinis addiscendis, verum etiam, quod 
.gravius est, in moribus et vita civili. Nihil enim 
familiarius est, quam ex levi et ambiguo plerumque 
indicio, vixque praemissa ulla consultatione, homines 
accusare vel excusare, laudare aut vituperare. Ni- 
mia haec in ferendis judiciis celeritas, ex qua tot sca- 
turiunt errores, inde praesertim repetenda est, quod 
plerique homines sint maturae investigationis impa- 
tientes. Quod vitium maxime viget in adolescenti- 
bus, qui violento ingenii impetu abrepti, vix primam 
rerum faciem raptim inspexere, cum assensum co« 
hibere indociles, prorumpunt in judicia, et de re 
qualibet confidenter decernunt. Hujusmodi homines 
ad judicandum adeo praecipites, dixerim viatori si- 
miles, qui varius gentes cum perlustrasset obiter, 
de singulorum tamen urbium institutis, de populo- 
rum ingenio et moribus, de natura cujuscumque soli 
audacter pronunciaret • 

Quaeres 3. Quodnam remedium sit huic praecipita- 
tioni afferendum . 

Resp. Eam si velis effugere, ad res consideran* 
das tempus et diligentiam adhibeas. Cave ne claras 
et liquidas rerum perceptiones tuus praecurrat assen- 
sus, eumque prudens cohibeas, donec ad rerum 
notiones studiose attenderis. Quemadmodum enim 
qui tabellam fixis oculis inspicit, ipsius lineamenta 
et varia colorum discrimina clarius pervidet ; ita e- 
tiern ubi in expendendis ideis diutius homines irarno» 

rtnlur, rerum natura et proprietates magis innote- 
scunt. Non tamen singula aequalem postulant dispu» 
talionem; sed major vel minor esse debet, prout ea, 
de quibus judicandum est, sunt obstrusa vel facilia, 
magni vel levis momenti; in iis, quae ad vitee civilis 
usum perlinent, uon ita debemos esse morosi et an» 
atii, ut nunquam prius agendum esse existimemus, 
quam praecesserit longa discussio. Adsunt enim ali» 
quando fluxae et praicipites rei gerendae occasiones, 
quibus nisi manum promptus injicias, elabunlur il- 
lico, et evolant nuuquam rediturae . 

Quaeres 3. quid sint praejudicia et unde nascantur. 

Resp. Sunt anticipata quaedam judicia, quorum 
motiva, judice ratione, nunquam exploravimus . Jam 
ab ipsa infantia teneros in animos irrepunt. Quis» 
quis enim vitam ab incunabulis serio retexere volue» 
rit, is profecto comperiet, cum lactea herbescensque 
ratio nihil haberet stabilitatis, tunc praejudicia, tem- 
pus opportunum uacta, suum animum turmalim oe* 
cupasse. Nascuntur vero i. ex anilibus fabulis quas 
avide excipiunt infantes , et quas in cerebro vivi* 
de commoto altiora imprimunt vestigia. Hinc terro* 
res puerorum, hinc superstitiosa credulitas in iis, 
quae ad Religionem et mores spectant periculosissi» 
ma ; 2 . ex sensuum impressionibus et testimoniis, 
quae infirmae rationi illudunt; 3. ab eorum auctori* 
tate quos veneramur, et quorum verba totidem no- 
bis videntur oracula . Praeconcepta autem haec judi- 
cia, postquam nobiscum in cunis veluti jacuerunt, 
nobiscum etiam sensim adolescunt, adeo ut habeamus 
quasi communes notiones, quas a natura hausimus, 
iisque nihil falsi suspicemur. 

Quaeres 4- quid facto opus sit, ut animus a prae- 
judiciis sese eximat. 

Resp. Rationis trutinam arripias severus, et opi» 
Diones a sensibus, ab educatione, a consuetudine, ab 
auctoritate citra justam causam acceptas libres im- 
misericors. Quae gravissimis rationum momentis pras» 
ponderaverint, admittas; ceteras vero, ut adulterina^ 
procul a mente rejicias . Uno verbo eae tantum reti- 
neantur, quae post maturam discussionem, extra dt* 
biura positae videbuntur, certaque ratione et incon- 
cussis principiis confirmatae . 


Digitized by Google 



i9fiici 

Cavendum tamen ne praeceptum illud suos ultra 
limites promoveatur . In iis enim, quae auctoritate 
divina nituntur, et ingenii nostri captum longe su- 
perant, nefas est evidentiam quaerere, aut ea curio* 
sius perscrutari. Suas angustias agnoscat ratio hu- 
mana, cujus tenuitas exiguam atomum vix comple- 
ctitur . Summae Dei auctoritati obsequiosa pareat, 
qui falli et fallere nescit, qui longe plura potest, 
quam concipere valeamus. Ubi agitur ae rebus divi- 
nis, huic praeclarae Augustini sententiae tenaciter ad- 
haerendum est: Tota ratio facti, est potentia facien* 
tis . ( Ep. 137 . n. 8. ) 

Quaeres 5. an voluntatis affectus falsis judiciis lo- 
cum aliquaudo praebeant. 

Resp. Imperiosi voluntatis affectus, amor, odium, 
iracuudia, pertinacia, superbia, spes, timor, men- 
tem non semel ad falsa judicia impellunt . In ple- 
risque enim hominibus, nedum voluntas rationi fa- 
muletur et obtemperet, rationi contra imperitat, 
eamque opprimit . Hinc dimanant tot prava judicia, 
quee omnes pene disciplinas, totamque vitae rationem 
conturbant. Quoties enim sola voluntatis propensio- 
ne ducti, quasdafn opiniones amplectimur, alias vero 
repudiamus ? quae placent verae, quae displicent falsas 
statim judicantur . Plerumque rem ita esse statui- 
mus, quod nostra intersit, ut res hoc modo se ha- 
beat. Si quis auctor nostram in benevolentiam ir- 
repserit, levibus ratiunculis, etiam falsa persuade- 
bit ; alter vero, si nobis aliquo modo displicuerit, ne 
gravissimis qnidem rationum momentis assensum no- 
strum obtinebit. Non paucos reperias qui, postquam 
opinionem aliquam vellit sacram acerrime defende- 
runt, eam repentina quadam conversione deferant . 
Si in seipsos descenderent, suamque conscientiam 
serio interrogarent, facile esset deprehendere muta- 
tionem hanc novae luminis accessioni non esse tri- 
buendam, sed novis quibusdam et fallacibus volunta- 
tis affectibus . Adeo verum est voluntatem suis dece- 
ptam cupiditatibus, intellectum corrumpere! 

Quaeres 6. quo pacto huic falsorum judiciorum 
causae occurrendum sit . 

Resp. Ne animus fiat voluntatis ludibrium ad se 
redeat unusquisque, tacitos mentis affectus exploret* 

et iis, quantum fieri potest, depositis, unica rationis 
lance omnia expendat. Si animam quarundam cupi- 
ditatum quasi fluctibus paulo vehementius quassatam 
experiaris, a judicio ferendo cautus abstine, donec 
remiserit cupiditatis aestus, et plenior reddatur rationi 
libertas . Quemadmodum enim Solis imaginem non 
videas in aquis adumbratam, nisi limpidae sint ac 
placidae, 'ita nec veritas pacis amans, tuo sese nudabit 
animo, nisi sedata fuerit, ei ab omui cupiditatum per- 
turbatione expedita . . 

* Quaeres 7. quomodo sensus variis erroribus occa-, 
sionem praebeant. 

Respondeo illud inde fieri, quod ex sensuum im- 
pressione et testimoniis omnia plerique metiantur • 
Hinc terram, quae a sensibus ut magna exhibetur, 
Sole ceterisque caelestibus corporibus longe majorem 
arbitrantur ; hinc stellas exiguis faculis aequales au- 
tumant, quia ita referunt sensus. Quod sensus vivide 
commovet, ut palatia, picturae, spectacula, tanquarn 
aliquid magni mirautur; vitae vero honestae, virtu- 
tis, veritatis pulchritudine, quae sensibus est imper- 
via, vix afficiuntur. Dolores, morbos, mortem per- 
horrescunt, quia haec omnia sensus nostros vehemen- 
ter percellunt; errorem vero, peccatum, innocentiae 
jacturam, quae longe graviora sunt mala, sed quae 
sub sensus non cadunt, pro nihilo reputant • Deni- 
que ex sensibus internuntiis, de rerum natura judi- 
cant, quamvis ut ad illam cognitionem nos deduce- 
rent, a Deo non fuerint concessi. 

Quaeres 8. quae cautio adversus sensuum illusionem 
sit adhibenda • 

R^sp. Si velis sensuum deceptionem effugere, eo- 
rum ministerium suos ultra limites ne extendas. Ad 
illud autem munus a Deo sunt destinati, ut de re- 
lationibus, quas corpora, vel ad se iovicem, vel ad 
corpus nostrum habent, nos admoneant. Cum autem 
rerum interiora non penetreut, ut de earum natura 
et proprietatibus absolutis proouncietur, judices noa 
sunt adhibendi. Alioqui gravissimos in errores prola- 
beremur . 

Quaeres 9. quid sit imaginatio, et cur inter erro- 
rum fontes numeretur. 

Resp. Imaginatio, de qua speciatim disseremus ia 
Metaphysica, vulgo dicitur ea mentis functio, qua 
sibi exhibet aliquid corporeum, quod actu sensuum 
organa non -commovet. Quam foecunda sit errorum 
parens nemo nescit. Speciosa enim quaedam rerum 
simulacra fingit, -'quae ipsarum rerum loco supponit, 
ita ut mens vana specie delusa, fugaces umbras pro 
veritate serio complectatur . Fictas bypolbeses et 
fallacia somnia, ut totidem dogmata, de quibus du« 
bitare sit nefas, menti obtrudit. Ne tibi illudat do* 
clissima haec in arte fingendi magistra, rationis fraeno 
coerceatur, quam in rebus aestimandis non praevertat, 
sed docilis sequatur . De errorum fontibus et remediis 
consule exquisitum Opus, De la Recherche de la vd- 
riid, etc . 


CAPUT n. 

De Judicio extra mentem verbis prolato , 
sive de Propositione. 

Sicut ideae nominibus, ita judicia propositionibus 
exprimuntur. Hinc propositio definiri solet.’ Oratio 
judicii interpres * In ea tria continentur, nempe sub* 
jectum, attributum et copula . Quid iis nominibus 
intelligendum sit, in Philosophiae Prolegomenis jam 
exposuimus . Dicendum, i. de proprietatibus ; 2. de 
speciebus propositionis. 

ARTICULUS I. 

De proprietatibus Propositionis . 

Duplicis generis sunt, absolutce nimirum et rela * 
tivce. Absolutce sunt eae, quas uni propositioni seor- 
sim ab aliis spectatae competunt . Relativos dicuntur 
illae, quae uni propositioni cum alia comparatae cou- 
veniunt . Agendum i. de absolutis, a. ade relativis. 


Digitized by Google 



DISSERTATIO II. 


145 


PARAGRAPHUS I. 

De proprietatibus Propositionum 
absolutis . 

/ Proprietates absolutae propositionum sunt ipsarum 
quantitas et qualitas , de quibus seorsim disseren- 
dum. 

SECTIO I. 

De quantitate Propositionis . 

1. Quantitas propositionis est ipsius subjecti ex- 
tensio . Qualruplex distinguitur propositio ^ratione 
quantitatis spectata, nimirum universalis , particola - 
ris, singularis et indefinita . 

Propositio universalis ea est, cujus subjectum se- 
cundum totam suam extensionem sumitur, et aliqua 
universalitatis nota afficitur, v. gr., omnis, nullum . 
Tales sunt istae propositiones : Omne corpus est di - 
visibile: Nullus spiritus est mortalis . 

Propositio particularis illa est, cujus subjectura se- 
cundum aliquam tantum suae extensionis partem ac- 
cipitur, et aliqua particularitatis nota insignitur, v. 
g. aliquis, quidam . Hujusmodi est ista propositio : 
Aliquis homo est doctus . 

Propositio singularis ea est, cujus subjectum est 
aliquid unum et singulare; quales sunt istse : Car - 
ihesius maximus fuit Philosophus i Hic homo est 
doctus . 

Propositio indefinita dicitur ea, cujus subjectum a- 
liquid commune est; cui nulla praefigitur aut univer- 
salitatis, aut particularitatis, aut singularitatis nota . 
Talis est ista : circulus est figura . 

2. Propositio duplici modo potest esse universalis, 
nempe vel metaphysice, vel mor aliter. Propositio u- 
niversalis est metaphysice , quando illius subjectum 
accipitur secundum omnem suam extensionem, sine 
ulla exceptione. Hujusmodi est ista propositio; Omnis 
homo constat ex mente et corpore . 

Propositio universalis moraliter est ea, cujus sub- 
Logica. T. I. 7 

jectum secundum totam fere extensionem sumitur, 
ita ut aliquam admittat exceptionem . Talis est ista: 
Omnes senes sunt queruli. 

4. Propositio versari potest in materia vel neces- 
saria vel contingenti. Dicitur esse in materia neces- 
saria, cum attributum subjecto convenit vel repugnat 
necessario, id est, vel in idea subjecti includitur, vel 
ab ea excluditur, ut in istis propositionibus : Homo 
est rationalis: Mens non est corporea. Dicitur au- 
tem esse in materia contingenti , quando attributum 
nonnisi accidenta} iter, ut ajunt, subjecto convenit 
aut repugnat, id est, in idea subjecti non continetur, 
neque ab ea repellitur, ut in ista propositione : Homo 
est doctus . His praemissis statuendae suut nonnul- 
lae propositiones. 


PROPOSITIO I. 

Omnis propositio revocanda est ad uni- 
versalem vel ad particularem. 

Probatur.- Iu omni probatione subjectum sumi- 
tur, vel secundum totam suam extensionem, vel se- 
cundum aliquam dunlaxat partem ; inter utrumque 
enim nihil medii datur : atqui si prius, propositio 
ad universalem revocanda; si vero posterius, ad par- 
ticularem referenda est . 

PROPOSITIO II. 

^Propositio singularis ad universalem 
revocanda est. 

Probatur: illa propositio ad universalem revo- 
canda est, quae id ipsum habet, propter quod pro- 
positio dicitur universalis .: atqui propositio singula- 
ris id ipsum habet, propter quod, etc. Nam proposi- 
tio dicitur universalis, quia illius subjectum secun- 
dum omnem suam extensionem sumitur : atqui pa- 
riter subjectum propositionis singularis istius v. gr. 
Petrus est homo, secundum totam suam extensionem 
accipitur: licet enim intra unum coerceatur non 

potest tamen latius, vel strictius sumi quam pro uno 
homine, scilicet Petro . Unde extensio subjecti, quam» 
vis minima, sumitur tamen tota quanta est et esse 
potest ; ergo etc. 

Obj. Propositio singularis ad particularem magis 
accedit, quam ad universalem ; ergo revocari debet 
ad particularem . 

Resp. Neg. ant. Nam propositio singularis ex du- 
plici capite differt a particulari; nimirum i. quia 
snbjectum habet singulare, nec pluribus commune i 
a. quia ipsius subjectum non restringitur; ex uno 
autem capite dunlaxat ab universali discrepat, nem- 
pe quia ipsius subjectum est singulare, nec pluribus 
commune; ergo propositio sineularis magis accedit ad 
universalem, quam ad particularem. ' 

Insl. Propositio singularis magis accedit ad eam, 
cujus subjectum minus late patet : atqui subjectum 
propositionis particularis minus late patet , quam 
subjectum propositionis universalis ; ergo propositio 
singularis magis accedit ad particularem, quam ad 
universalem . 

Resp. Dist. maj. Propositio singularis ad eam ma- 
gis accedit, cujus subjectum r/iinus 'ale patet, si spe- 
ctes numerum subjectorum, fi ve inferiorum, conc. ra- 
tione legum, quas sequuntur propositiones, neg. 

Revera si inferiorum sive subjectorum numerus 
et multitudo spectetur, propositio singularis majo- 
rem habet affinitatem cum propositione particulari, 
quam cura universali; subjici um enim propositionis 
singularis, cum non sumatur nisi pro uno, minus di- 
crepat a subjecto propositionis particularis, quod ac- 
cipitur pro aliquibus tantum . At vero si proposi- 
tionum leges attenderis, propositio singularis majo- 
rem habet cognationem cum universali, quam cura 
particulari. Nam propositio non ideo censetur uni- 
versalis, quia illius subjectum late potest accipi; sed 
quia sumitur secundum totam quam habere potest 
extensionem : atqui subjectum propositionis singula- 
ris, licet ad unum restringatur, nihilominus secun- 
dum totam quam habere potest extensionem sumitur; 
ergo, etc. 

PROPOSITIO III. 

Propositio indefinita in materia necessaria 
revocanda est ad Propositionem me- 
tapbysice universalem . 

Prob. Illa propositio revocatur ad universalem 
metaphysice, cujus subjectum ita late sumitur, ut 
nullum ex suis inferioribus excipiatur: atqui ita se 
habet propositio indefinita, quando versatur in ma- 
teria necessaria . Tuuc enim idea attributi includitur 
in idea subjecti : atqui quoties idea attributi conti- 
netur in idea subjecti, toties convenit omnibus et 
singulis inferioribus, quae complectitur extensio sub- 
jecti . Exemp. gr. in ista propositione, homo est ra- 
tionalis, sensus est, omnem, et quidem nullo exce- 
pto, hominem esse rationis participem . 

PROPOSITIO IV. 

Propositio indefinita in materia contingenti 
est moraliter universalis, nisi ex 
circumstantiis sensum parti- 
cularem habeat . 

Prob. i. m 

pars; X unc propositio censetur moraliter uni- 
versalis, quando ejus subjectum pro majori suorum 
inferiorum parte sumitur: atqui subjectura proposi. 
tionis indefinitae in materia contingenti sumitur, elc. 
Sint enim in exemplum istae: Senes sunt prudentes: 
Juvenes sunt inconstantes : atqui subjectum harumce 
propositionum accipitur pro majori suorum inferio- 
rum parte . Ad illud enim sensu revocantur : Pleri- 
que senes sunt prudentes : Plerique juvenes sunt 
inconstantes ; ita ab omnibus intelliguutur ; nonnulli 
quippe suut senes imprudeutes, et juvenes constantes; 
ergo, etc. 

Prob. 2. pars; nempe propositionem indefinitam, 
quandoque ex circumstantiis sensum particularem 
trahere; sit in exemplum ista propositio, quam in 
Evangelio legimus: Milites plectentes coronam dc 

spinis imposuerunt super ejus caput ( Christi ) : at- 
qui haec propositio inteliigenda est ue quibusdam, 
non vero de omnibus, neque etiam plerisque militi» 
bus, ut facile deprehendet, qui ad ipsius facti circum- 
stantias vel leviter attenderit ;. ergo, etc. 

t 

Observatio . 

Non satis accurata videtur regula, quam tradere 
solent plerique Logici, ne excepto quidem Auctore 
Artis cogitandi ( part, i. cap. i3. observat. 6. versus 
finem ) scilicet docent propositionem indefinitam esse 
particularem, ubi factum aliquod narratur: quod a- 
liquando falsum est; in ista enim propositione: Ho- 
mines a plurimis saeculis, non ultra centum et vi* 
ginti annos vitam protrahunt, factum aliquod narra- 
tur ; et tamen moraliter universalis est praefata pro- 
positio . Itaque, ut sine errore de extensione propo- 
sitionis indefinitae pronuntietur, tutius est ad ipsas 
facti circumstantias attendere . 

Quaeres utrum ad universalem, an vero ad singu- 
larem, revocanda sit propositio, cujus subjectum est 
qutedara natio, societas vel communitas; qualis est 
ista : Romani vicerunt Carlhaginenses . 

Resp. Hujusmodi propositionem quandoque ad u- 
niversalem, quandoque ad singularem, nunquam ad 
particularem, esse revocandam . j. Quandoque ad u- 
niversalem : haefc v. g. propositio, Romani a Romulo 
nomen et originem duxerunt, ad omnes et singulos 
Romanos sine ulla exceptione pertinet . 3. Quando- 
que referenda est ad singularem . Exemp. gr. hfec 
propositio-, Romani vicerunt Carlhaginenses , non 
ae omnibus et singulis Romanis intelligenda est, sed 
de tota Romanorum gente, quam repraesentabant, et 
eujus causam agebant selecti Duces, milites . Cum 
autem unaquaeque societas spectetur tanquam per- 
sona moralis, eadem in longa saeculorum serie per- 
severans, inde fit ut omuibu3 tribuatur, quod aliqui 
tantum ceterorum nomine praestiterunt . Hinc rece- 
pto et usitato sermone dici potest, v. gr. Romanos, 
qui olira a Gallis victi sunt, eosdem, duce Caesare, 
Gallorum victores extitisse, licet terrtpore Caesaris,' 

nulli superstites remanerent Romani, ex iis qui a 
Gallis superati fuerant . Quam ob causain, de prae- 
daris gentis suae facinoribus gloriatur privatus quis- 
que, quamvis eorum minime particeps fuerit . 3. 
Tandem hujusmodi propositiones nunquam ad par» 
ticularem revocandae sunt. Qui enim dicit: Romani 
vicerunt Carthaginenses , is non de aliquibus Ro- 
manis, verum de tota Romanorum gente, sermonem 
habet . 

SECTIO II. 

De qualitate propositionis . 

Qualitas propositionis est ipsius affirmatio aut ne« 
galio, veritas aut falsitas. De singulis agendum . 

PUNCTUM I. 

De affirmatione aut negatione propositionis . 

P ropositio affirmans est ea, in qua attributum 
cum subjecto conjungitur: negans vero illa est, ia 
qua attributum removetur a subjecto . De utraque 
nonnulla sunt principia , quae ab affirmationis et ne- 
gationis natura derivantur, et quorum cognitio ma- 
ximi est momenti ad demonstrandas syllogismorum 
leges . 


Principia , quee propositiones affir- 
mantes spectant . 

Princip. I. Attributum propositionis affirmantis se- 
cundum suam omnem comprehensionem ,• dicitur de 
subjecto ; per comprehensionem vero alicujus ideae 
intelliguntur omnes proprietates essentiales, quas idea 
complectitur. 

Explicatur : Attributum vi affirmationis ita cum 
subjecto jungitur, ut cum eo sit quid idem : atqui 
nisi attributum secundum totam suam comprehen- 
sionem diceretur de subjecto^ jam non esset quid i- 
dem cum ect, siquidem aliqua essentialis proprietas 
attributi subjecto non tribueretur: v. g. ia ista pro* 

positione. Homo est animal, si attributum, nemje 
animal non affirmaretur secundam totam suam con • 

S rekensionem de subjecto, scilicet de- homine, tute 
omo aliqua essentiali proprietate animalis, ac proit « 
de ipsa natura animalis fraudaretur ; ergo, etc. 
Princip.il. Attributum propositionis affirmantis 
' dicitur de subjecto secundum ' totam extensionem , 
quam habet subjectum in propositione. 

Explicatur : per affirmationem attributum cum 
subjecto ita consociatur, ut cum eo sit quid idem ; 
ergo pariter est quid idem cum iis omnibus, quibi s 
communis est natura et idea subjecti: atqui, natura 
et idea subjecti omnibus suis inferioribus est com- 
munis ; ergo quando attributum dicitur de subjecto, 
affirmatur etiam de singulis ejus inferioribus, id est 
sumitur secundum totam extensionem, quam habet 
subjectum in propositione. Hinc in ista affirmante. 
Omnis homo est animal , attributum animal sumitur 
secundum totam extensionem snbjecli, , sive hominis 9 
id est, affirmatur de singuli» hominibus, scilicet Petro , 
Paulo , etc. 

Princip . ///. Attributum propositionis affirmantis 
non sumitur .universaliter, sive secundum totam suam 
extensionem, vi affirmationis . 

Explicatur: attributum vi affirmationis non sumi* 
tur universaliter, sive in tota sua extensione, si mul* 
tae sint propositiones affirmantes, quarum attributum 
universaliter non accipitur: atqui plurimae sunt hu- 
jusmodi propositiones. Ita se nabent istae: Omnis 
circulus est figura : Omnis homo est animal . Si e- 
nim attributum generaliter et secundum totam suam 
extensionem sumeretur in praefatis propositionibus, 
hic foret illarum sensus : Omnis circulus est omnis 
figura : Omnis homo e it omne animal : atqui illud 
absurdum est ; ergo, etc. 

Objicies: In ista propositione, Homo est animal 
rationale , attributum sumitur universaliter . Hic e- 
nim esi illius sensus, Homo est omne animal ra- 
tionale : atqui tamen haec propositio est affirmans ; 
ergo attributum propositiouis affirmantis sumitur u- 
niversaliier . 

Resp. Dist. raaj. Sumitur universaliter vi materiae. 

conc. ; vi formse, sive ipsius affirmationis, neg. por* 
ro cum praefata propositio et aliae similes sint in 
materia necessaria et reciproca, idcirco attributum 
majorem non habet extensionem, quam subjectum, et 
ambo de se invicem universaliter sumptis affirmari 
possunt . Sed iilud materiae, sive naturas et condi- 
tioni subjecti et attributi adscribendum est, non au- 
tem affirmationi. Alioqui nulla esset propositio affir- 
mans, cujus attributum non sumeretur universaliter ; 
quod tamen falsum esse modo demonstravimus . 

i 

Principia, quce propositiones negantes 
spectant . 

Princip. I. Attributum propositionis negantis su- 
mitur universaliter, sive removetur secundum totam 
suam extensionem a subjecto . 

Explicatur: Per negationem attributum removetur 
a subjecto, a quo proinde excluduntur ea omnia, 
quas naturam attributi habent; atqui omnia attributi 
inferiora ejus naturam retinent : nam quaecumque 
subjiciuntur generi, illius naturam participant; at- 
qui omnia attributi inferiora, ipsi tanquam generi, 
subjiciuntur; ergo ipsius participant naturam; ergo 
pariter removentur a subjecto; ac proinde attributam 
propositionis negantis surrtitur, sive removetur secun- 
dum totam suam extensionem a subjecto. Idcirco 
cum dicitur, Nullus homo est lapis, idem est ac si 
diceretur, Homo nullus est lapis - 

Prine. II. Attributura propositionis negantis non 
sumitur secundum omnem suam comprehensionem . 

Explicatur : Natura propositionis negantis in eo 
sita est, ut attributum removeatur a subjecto : at- 
qui attributum, quamvis nou sumatur in tota sua 
comprehensione, id est, secundum omnes suas pro- 
prietates, removeri potest a subjecto. Ad illud enim 
sufficit ut attributum a subjecto sit diversum; atqui 
ut alterum ab altero sit diversum, minime necesse 
est inter utrumque nihil esse commune ; at satis est 
ut unum careat aliqua perfectione, sive proprietate, 
qua: reperitur in allero . Sic quando dicitur. Cor • 
pus non est spiritus, non idcirco negatur corpus 

esse substantiam , qua est perfectio in idea sive 
comprehensione attributi, id est spiritus , inclusa ; er* 
go, etc. 


PUNCTUM IL 

De veritate et falsitate propositionis - 

Quaeres i. quid intelligatur per propositionem 
veram aut falsam . 

Resp. Propositio vera est ea, qua objectum suum 
sicuti est enuntiat; v. gr. Deus est summe bonus s 
propositio falsa est ea, quas objectum suum aliter 
quam est exprimit; v. g. Deus est crudelis. 

Quaeres u. utrum omnis propositio Logica vera sit 
an falsa . 

Resp. Alterutrum ipsi necessario convenit . Nam 
propositio Logica dicitur ea, qua sensum habet fixum 
et determinatum.* atqui omnis propositio hujusmodi, 
eo ipso vera est aut falsa ; vel enim objectum suum 
•icuti est enuntiat, vel aliter quam est; non datur 
tnedium ; atqui in priori casu vera est; in posteriori 
autem falsa ; ergo, eto. 

Quaeres 3. utrum in qualibet propositione veritas 
sit eadem, ita ut non possit esse major vel minor. 

Resp. Eadem semper est, nec potest esse major 
aut minor, quia nullibi suscipit magis et minus, sed 
ita est individua, ut vel tota sit, vel nulla . Veritas 
enim quaelibet consistit in consensione cum objecto : 
atqui consensio illa vel tota, vel nulla est. Res ni- 
mirum quaelibet vel cum sua regula et mensura 
congruit, vel non congruit ; nihil datur medii ; er* 
go, etc. 

Quaeres 4* Quomodo dijudicari possit veritas pro* 
positionis. 

Resp. Inquirendum est genuinus propositionis sen- 
sus, et accurate ab alieno secernendum. Propositio 
enim potest esse vera aut falsa, prout hunc vel il- 
lum sensum habet. Quin imo eadem propositio po- 
test esse vera sirnul et falsa, si nempe duplicem in- 
volvat sensum, et tunc cequivoca dicitur . Postquam 
vero germanum propositionis sensum fueris assecu- 
7 * 

lus, explorandum erit an attributum cum subjecto 
conveniat juxta illum sensum, quo intelligitur pro* 
positio . 

Quaeres 5. quotuplex esse possit sensus proposi- 
tionis. 

Resp. Dividitur potissimum i. in naturalem sive 
proprium , et in extraneum sive alienum . Sensus 
naturalis , sive proprius, ille est, quem habent voces 
ex sua institntione, aut quem exhibet antecedentium 
et consequentium contextus. Sensus vero extraneus , 
sive alienus, ille est, quem verba non habent ex 
sua institutione, neque ex antecedentibus et conse* 
quentibus . 

2 . Sensus naturalis et proprius duplex distingui- 
tur , nempe litteralis et melaphoricus . Sensus lit~ 
teralis ille esk, quem prae se ferunt verba proposi- 
tionis ex primaria sua institutione; v. g. quando vox 
\eo sumitur pro animali rugiente : sensus metaphoris 
c us est, cum primaria verborum significatio transfer- 
tur aci aliam, propter aliquam similitudinem, v. gr* 
quando vox leo pro viro forti accipitur . 

3. Sensus propositionis . dividitur in compositum 
et divisum . Dicitur compositus quando in propositio- 
ne junguntur simul duo actus oppositi et insociabi- 
les, ut in ista : Dormientem vigilare possibile est . 
In subjecto enim propositionis componuntur simiul et 
junguntur actus dormiendi et actus vigilandi, qui 
sunt sibi invicem oppositi . Sensus divisus appella- 
tur ille, qui actum aliquem jungit, non quidem cum 
actu opposito, sed cum potentia ad actum oppositum, 
ut in ista propositione. Dormiens potest vigilare . 
Ibi actus dormiendi consociatur, non cum actu, sed 
duntaxat cum facultate vigilandi. Unde prior pro- 
positio falsa est, posterior autem vera . Ideo sensus 
vocatur divisus , quia sejungit et quasi dividit a- 
ctum ab actu opposito. 

PARAGRAPHUS II. 

De proprietatibus relativis proposi- 
tionum . 

P roprietates relativae, dicuntur ese, qute uni pro- 
positioni cum alia comparatae conveniunt. Duae po- 
tissimum sunt, nimirum conversio et oppositio . 

SECTIO I. 

De conversione propositionum. 

In eo sita e«t conversio propositionum, quod sub- 

{ 'ectum attributi loco, et attributum subjecti loco su* 
irogetur. Accurata propositionum conversio tota ni- 
titur quibusdam regulis, quarum aliae sunt genera- 
les, aliae speciales . A prioribus ad posteriores de- 
scendemus. 

/. Regula generalis . Ut legitima sit propositionum 
conversio, servanda est in conversa, i. affirmatio, si 
convertenda fuerit affirmans : 2 . negatio, ubi conver- 
tenda est negans 5 3. veritas. 

Prob. 1 . pars. Quaudo propositio convertenda 
est affirmans, tunc enuntiat attributum cum subje- 
cto convenire ; si vero conversa esset negans, enun- 
tiaret idem subjectum cum attributo non convenire: 
atqui sane, postquam dictum fuit attributum cum 
subjecto convenire, legitime dici non potest subjectum 
cum attributo non convenire; ergo legitima non esset 
conversio, si propositio affirmans verteretur in ne- 
gantem ; ergo, etc. 

Probatur a. pars. Quando propositio convertenda 
est negans, tunc declarat attributum cum subjecto 
non convenire ; si vero conversa esset affirmans tunc 
pronuntiaret subjectum cum attributo convenire: at- 
qui profecto ridicule diceretur subjectum cum attri- 
buto convenire, postquam negatum fuit attributum 
cum subjecto convenire; accurata igitur non foret 
Conversio, si propositio negans iu affirmantem trans- 
formaretur; ergo, etc. 

Prob. 3. pars, nempe propositionis convertendae 
veritatem in conversa retinendam esse , Propositionis 
enim conversio fieri debet, illaesa ipsius veritate ; a- 
lioqui nullius esset utilitatis ad detegendam proposi- 
tionis convertendae naturam. • 

1L Regula generalis . Ad legitimam propositionum 
conversionem, necesse est ut nullus terminus in pro* 
positione conversa universalius sumatur, quam in con* 
vertenda . v - 

Prob. Postulat accurata conversio, ut nihil affir- 
metur aut negetur in propositione conversa, quod 
affirmatum vel negatum non fuerit in convertenda: 
atqui tamen si quis terminus in propositione conver- 
sa latius pateret, quam in convertenda, jam aliquid 
affirmaretur aut negaretur, quod affirmatum aut ne- 
gatum non fuisset in convertenda ; siquidem tunc 
plura jungerentur vel separarentur subjecti aut attri- 
buti inferiora in propositione conversa, quam in con- 
vertenda ; ergo, etc. 

Utraque hac regula generali nituntur speciales con- 
versionis cujuslibet regulae, quarum aliae ad proposi- 
tiones affirmantes, aliae ad negantes pertinent. 

Regules speciales ad propositionum ajfirman • 
tium conversionem spectantes . 

Reg. L Propositio particularis affirmans, in aliam 
particularem affirmantem converti potest . 

Prob. Tunc legitima est conversio, cum nullus 
terminus in propositione conversa sumitur universa- 
lius, quam in convertenda, et aliunde eadem rema- 
net veritas : atqui si propositio particularis affirmans 
in aliam particularem convertatur, v. g. si ista pro- 
positio, Aliquis homo est justus , mutetur in istam. 
Aliquis justus est homo , i. nullus erit in proposi- 
tione conversa terminus universalior, quam in con- 
vertenda : in utraque nimirum et subjectum et at- 
tributum sumuntur particulariter; subjectum quidem, 
cum propositio sit particularis ; attributum etiam, 
cum propositio sit affirmans.* 2. in propositione con- 
versa eadem servatur veritas, quae erat in converteu- 
da, ut patet; ergo, etc. 

Reg. II. Propositio particularis affirmans converti 
non potest in aliam universalem affirmantem . 

Prob. Nullus terminus latior esse debet in propo- 
sitione conversa, quam in convertenda: atqui si pro- 
positio particularis affirmans^ v. g. ista Aliquis homo 
est animal, in aliam universalem affirmantem ver- 
teretur, hoc scilicet modo. Omne animal est homo , 
jam terminus aliquis latior esset in conversa, quam 
in convertenda: subjectum enim propositionis univer- 
salis affirmantis, nempe animal, esset universale, dunl 
in convertenda erat particulare, utpotc attributum: 
propositionis affirmantis ; ergo, etc. 

Reg. 111. Propositio universalis affirmans converti 
non potest in aliam universalem affirmantem. 

Prob. In propositione universali affirmante attri- 
butum est particulare : atqui si eadem propositio in 
aliam universalem affirmantem mutaretur, tunc idetn 
attributum fieret universale j siquidem evaderet pro- 
positionis universalis subjectum : v. gr. si ista pro- 
positio, Omnis homo est animal, ita verteretur, O- 
mne animal est homo , tunc attributum, animal , quod 
in priori propositione est particulare, in posteriori 
fieret universale: atqui nullus terminus accipi debet 
latius iu propositione conversa, quam in converten- 
da ; ergo, etc. 

Quando tamen subjectum et attributum proposi- 
tionis uuiversalis affirmantis, aequalem habent exten- 
sionem, ita ut alterum altero latius non pateat, tunc 
propositio illa in aliam universalem converti potest . 
Sic ista propositio, Omnis circulus est figura rotun- 
da, in aliam hanc transire potest. Omnis figura ro- 
tunda est circulas . 

Reg. IV. Propositio universalis affirmans in parti- 
cularem affirmantem converti potest. 

Prob. Conversio enim legitima est, quoties nullus 
terminus in propositione conversa latiifs patet, quam 
in convertenda, et prajterea in utraque eadem stat 
veritas : atqui ubi propositio universalis affirmans, 
ista v. gr. Omnis homo est animal, in particularem 
affirmantem transformatur, hoc scilicet modo : Ali- 
quod animal est homo, tunc nullus terminus in pro- 
positione conversa latius sumitur, quam in conver- 


Digitized by Googk 



• i58 locici 

tenda, ut satis patet ; aliunde vero eadem in utraque 
remanet veritas; ergo, etc. 

Regula speciales ad propositionum negantium 
conversionem pertinentes . 

Reg. 1. Propositio universalis negans converti po- 
test in aliam universalem negantem . 

Prob. Legitima est conversio, quando nullus ter* 
minus adhibetur latius in propositione conversa, quam 
in convertenda,- et utrinque eadem manet veritas : 
atqui ubi propositio universalis negans, v. gr. ista. 
Nullus circulus est triangulum, in aliam universa* 
lem convertitur, hoc nimirum modo, Nullum trian- 
gulum est circulus ,* i. Nullus terminus in conversa 
kilius sumitur, quam in convertenda . Utrumque 
enim subjectum et attributum est universale ; sub- 
jectum quidem utrumque, cum ambae propositiones 
sint universales : utrumque etiam attributum, cum 
arobie propositiones sint negantes; 2 . propositionis 
convertendae veritas, in conversa etiam retinetur il- 
laesa ; ergo etc, 

Reg. II. Propositio universalis negans converti po- 
test in particularem negantem . 

Prob. Quia attributum universaliter sumptum in 
propositione convertenda,, particulariter adhiberi po- 
test in conversa, cujus (it subjectum, juxta praeceden- 
tem enim regulam, universaliter sumi potest in con- 
versa; ergo multo magis licet illud particulariter su- 
mere . Haec v, g. propositio universalis negans. Nul- 
la mens est corpus, recte mutatur in istam particu- 
larem, Aliquod corpus non est mens. 

Reg , ///. Propositio particularis negans non potest 
sive in universalem, sive in particularem negantem 
converti . 

Prob. Vitiosa est conversio, quoties terminus ali- 
quis in propositione conversa universalior est, quam 
in convertenda : atqui propositio particularis negans 
non posset, sive in universalem, sive in particularem 
negantem mulari, quin terminus aliquis universalior 
esset in conversa, quam in convertenda . Haec enim 
- propositio, Aliquod animal non est homo, vertatur 

vel In Istam generalem negantem, Nullus homo esi 
animal , vel in istam particularem negantem: Aliquis 
homo Jion est animal: tunc subjectum propositiouis 
convertendae, scilicet animal , particulare est, utpote 
subjectum propositionis particularis; idem vero su- 
meretur universaliter in praedictis propositionibs con- 
versis, siquidem in iis fieret attributum propositionis 
negantis; ergo, elc. 


SECTIO IL 


De Propositionum oppositione . 

. Dicendum i. de natura; 2 . de speciebus et pro« 
prietatibus; 3. de usti oppositionis propositionum. 

PUNCTUM I. 

' De natura oppositionis Proposttionum . 

Oppositionis nomine hic intelligitur duarum pro- 
positionum pugna, vi cujus una refellit alteram. 
Tunc autem propositio dicitur alteram refellere, quan- 
do ex veritate unius propositionis sequitur falsitas 
alterius; hujusmodi sunt istae propositiones. Cor • 
pus est substantia : corpus non est substantia j vel 
istse. Circulus est rotundus : circulus est quadratus . 

Quaeres i. utrum duae propositiones negantes esse 
queant oppositae . 

Resp. Non possunt. Ad oppositionem enim pro- 
positionum requiritur, ut ex veritate unius sequa- 
tur falsitas alterius : atqui cum duae propositiones 
sunt negantes, ex veritate unius non sequitur falsi- 
tas alterius. Sic istis in propositionibus. Circulus 
non est quadratus : Circulus non est triangularis , 
neutrius veritas importat falsitatem alterius . Inde 
colligendum est propositionem negantem refelli non 
posse, nisi per aliam affirmantem • 

Quaeres 2. utrum duae propositiones affirmantes op- 
positionem admittant • 

, Resp. Admittunt : illas enim propositiones esse 
queunt oppositas, quarum una potest alteram refel- 

lere r atqui ita se habent chiae propositiones affir* 
mantes . Ex unius quippe veritate sequi potest a!» 
terius falsitas; quando scilicet duo attrihuta sibi ia* 
vicem repugnantia, de eodem affirmantur subjecto. 
Si v. g dixeris : Circulus est roturtdus s Circulus est 
quadratus , ex eo quod unum ex illis attributis sub* 
j[ecto conveniat, recte sequitur eidem disconvenire 
- alterum: idcirco si una propositionum verasuppona- 
tur,' altera sit falsa necesse est. 

Quasres 3. undenam repetenda sit propositionum 
affirmantium oppositio. 

Respi Desumenda est ex affirmatione, qua duo re- 
pugnantia tribuuntur eidem subjecto. Sint enim istae 
propositiones affirmantes. Circulus est rotundus. Cir- 
culus est quadratus 3 in quibus de eodem subjecto, 
nempe circulo, affirmantur attributa duo sibi invi- 
cem repugnantia ; duae, inquam, istae propositiones 
sunt oppositae, siquidem una refellit alteram . Ex eo 
quod enim prior sit vera, sequitur posteriorem esse 
falsam ; attributa enim sese mutuo repellentia, eidem, 
subjecto convenire non possunt . 

Quaeres 4* utiwn- -oppositae esse queant duae pro- 
positiones, quarum una* est affirmans, et altera ne* 
gans . ) ' 

Resp. Ita profecto, /quia una potest alteram refel- 
lere; fieri enim potest, ut quod una de subjecto af- . 
•firmat, illud idem neget altera . In exemplum sint 
istae propositiones : Petrus est doctus: Petrus non 
est doctus: atqui ex iis una refellit alteram, siqui- 
dem ex veritate unius necessario sequitur falsitas al- 
terius. 

Quaeres 5 undenam repetenda sit oppositio pro- 
positionum, quarum una est affirmans et altera ne* 
gans. 

Resp.. Petenda est ex affirmatione et negatione u- 
nius de eodem, sub eodem respectu. Tunc enim 
vera est oppositio inter propositiones, quando una 
refellit alteram : atqui, posita affirmatione et nega* 
tione unius de eodem,, sub eodem respectu, una pro- 
positio refellit alteram . Sint enim istae propositio 
nes, quarum una affirmat, et altera idem negat de 
eodem et sub eodem respectu ; Omnis homo est ju • 

sluSj Nullus homo est justus : ex iis una non potest 
esse vera, quin altera sit falsa . Si enim verum sup- 
ponatur omnem hominem esse justum , falsum profe- 
cto erit nullum hominem esse justum , aut vice versa 'w 
Similiter in istis : Aliquis homo est justus , Nullus 
homo est justus , quia prior vera est, sequitur falsam 
esse posteriorem* 

PUNCTUM II. 

- * * 

De oppositionum speciebus et proprietatibus * 

Quaeres i. quotuplex sit proposit tonum oppositio. 

Kesp. Duplex, nempe contradictoria et contraria . 
Totuplex enim admitti debet propositionum opposi- 
tio, quotuplex est modus, quo una propositio potest 
akeram refellere : atqui duplex est ille hiodus . Vel 
enim una minus dicit quam necesse est ad refellen- 
dam alteram; vel praecise enuntiat quod sufficit ad 
refutandam alteram; vel plus dicit quam requiritur 
ad refellendam alteram: atqui i. si una propositio 
minus dicit quam necesse est ad refellendum alte* 
ram, eo ipso nulla est oppositio; siquidem tunc una 
propositio non refellit alteram . 2. Si una propositio 
praecise enuntiat quod sufficit ad refutanaatn alte- 
ram, tunc oppositio est contradictoria , et proposi* 
tiones dicuntur contradictorias , cujusmodi sunt istae: 
Circulus est rotundus , Circulus non est rotundus ; 
vel, Omnis fisura est extensa , Aliqua figura non 
est extensa. 5 * Si una propositio plus dicit quam 
requiritur ad refellendam alteram , tunc opposi- 
tio est contraria , et propositiones vocatitur contra - 
rues quales sunt ist» : Omnis homo est justus. 
Nullus homo est justus i vel, Omnis figura est ex - 
tensa , aliquas figurae non sunt ex lens ce . Ad refel- 
lendam enim hanc propositionem, Omnis homo est 
justus, satis est ut vel unus homo non sit justus . 
Parker ad refellendam istam, Orfinis figura est ex- 
tensa, sufficit ut dicatur. Aliqua figura non est ex- 
tensa . 

Quaeres 2. quotuplicem oppositionis speciem admi- 
serint veteres Philosophi * 


iGa iogica 

Resp. Quadruplicem. Nam praeter contrarias et 
contradictorias, de quibus modo sermonem habui* 
mus, admiserunt subcontrarias et subalternas . Sub- 
contrarias dicunt eas propositiones, quarum altera 
est particularis affirmans, altera particularis negans, 
v. gr. Aliquis homo est justus: Aliquis homo non 
est justus . Vocantur subcontrarice, quia sub contra* 
riis constitutae sunt; propositiones enim particulares 
sub universalibus continentur: Subalternas appellant 
duas propositiones, quarum una est universalis et al- 
tera particularis, sive ambae sint affirmantes, sive 
negantes. Tales sunt istae: Omnis homo est justus, 
Aliquis homo est justus, — * Nullus homo est justus t 
Aliquis homo non est justus . Ideo subalternae dictae 
sunt, quod una sit quasi sub altera, propositio ni- 
mirum particularis sub universali. 

Quaeres 3. utrum propositiones subconlrarica et 
subalternae vere sint oppositae. 

Resp. Nullo modo sunt : i. quidem nulla est op- 
positio inter subcontrarias, v. gr. inter istas, ali- 
quis homo est justus : Aliquis homo non est ju- 
stus. Subjectum enim prioris diversum est .a subje- 
cto posterioris . Nam aliquis homo qui est justus, 
non est aliquis homo qui non est justus . a. Nulla 
etiam est pugna inter subalternas, siquidem ambae 
sunt affirmantes, et uua continetur iu altera, v. gr. 
particularis affirmans Aliquis homo est justus , in u- 
niversali affirmante Omnis homo est justus s parti- 
cularis etiam uegans Aliquis homo non est justus, 
continetur in universali negante Nullus homo est 
justus. 

Quaeres 4- 'quaenam sint oppositionum proprietates. 

Resp. Quaestionem hanc solvent propositiones se- 
quentes . 


PROPOSITIO I. 

Propositiones contradictoria, nec simul vera , 
nec simul falsce esse possunt - 
Prob.i.x 

pars* Idem non potest esse simul et non esse: 
atqui tamen id contingeret, si ambae propositiones 

contradictoriae essent verae . Tunc enim attributum 
cum subjecto conveniret simul et non conveniret . 
i. Quidem conveniret, cum er hypothesi vera esset 
propositio affirmans attributum cura subjecto con- 
sentire . 2. Non conveniret, quia vera esset proposi- 
tio negans attributum cum subjecto consentire; er- 
go, etc. 

Prob. 2. pars. Er eodem ariomale, idem non po- 
test esse simul et non esse : atqui duae propositio- 
nes contradictoriae non possent esse falsae, quin idem 
esset simul et non esset . Si enim falsa foret propo- 
sitio affirmans, tunc perperam enuntiaretur attribu- 
tum cum subjecto convenire; ergo reipsa non con- 
veniret. Si falsa etiam esset propositio negans, jam 
falso negaretur attributum cum subjecto convenire; 
ergo revera conveniret. Falsae igitur esse non pos- 
sent duae propositiones contradictoriae, quin attributum 
cum subjecto conveniret simul et non conveniret, ac 
proinde idem esset simul et non esset, ergo, etc. 

COROLLARIUM . 

Cum duae propositiones contradictoria^ simul ver», 
aut simul falsae esse nequeant, ex veritate unius se- 
quitur falsitas alterius . 

PROPOSITIO II. 

Propositiones contradictorias medium 
non admittunt . 

Prob. Ex duabus propositionibus contradictoriis 
una praecise negat quod affirmat altera: atqui cura 
una propositio id praecise negat quod affirmat altera, 
inter eas nihil medii esse potest. Hinc sequitur ex 
duabus propositionibus contradictoriis fieri posse pro- 
positionem disjunctivam, quae necessario sit vera: v. 
g. duae istae. Omnis homo est j ustus , aliquis homo 
non est justus, converti queunt in propositionem hanc 
disjunctivam, vel omnis homo est justus, vel aliquis 
homo non est justus j quae quidem necessario vera est, 
quia duas inter contradictorias nihil medii intercedit , 

PROPOSITIO III. 

Propositiones contrarios simul verae esse nequeunt, 
sed possunt esse simul Jalsce. 

Prob. i. 

pars, Gontrarise sunt istae propositiones: O* 
mnis homo est justus. Nullus homo est justus: at- 
qui simul verse esse nequeunt. Si enim vera est haec 
propositio, omnis homo est justus, multo magis vera 
est ista, aliquis homo est justus j atqui tamen po- 
sterior haec propositio vera esse non potest simul 
cum altera, Nullus homo est justus, siquidem con- 
tradictoriae sunt istse propositiones. Aliquis homo 
est justus, Nullus homo est justus i ergo inulto mi- 
nus vera esse potest haec propositio, Omnis homo est 
justus, simul cum ista, Nullus homo est justus s 
ergo etc. 

Prob. a. pars: nempe falsas esse posse duas propo- 
sitiones contrarias . Cum enim una plus dicat quam 
necesse est ad refellendam alteram, inter utramque 
dan potest propositio media, ex cujus veritate sequa- 
tur fulsitas utnusque contrariae : v. gr. inter istas : 
Omnis homo est justus , Nullus homo est justus, da- 
tur media h»c propositio, et quidem vera, aliquis 
duntaxat homo est justus , ex cujus veritate sequitur 
fulsitas utriusque contrariee. Si enim verum sit ali- 
quem duntaxat hominem esse justum, falsum erit et 
omnem hominem esse justum, et nullum hominem 
esse justum } ergo, etc. 

COROLLARIUM . 

Ex eo quod ambae propositiones contrariae simul 
esse verse nequeunt, sequitur ex veritate unius infer- 
ri posse falsilatem alterius : cum autem ambae esse- 
queant falsae, veritas unius concludi non potest es. 
falsilate alterius - 

PUNCTUM III. 

De usu oppositionis propositionum . 

.A-pud Logicos et Theologos frequens est propo- 
-sitionum contradictoriarum usus. Si qua enim pro* 
positio in controversiam adducta fuerit, ut ipsius 
Yeritatem aut falsitatera exponant, ad propositionem 
contradictoriam confugere solent . Non abs re igitur 
■erit hic brevem attexere invenienda contradictorias 
methodum . Nunc vero intra propositiones simplices 
nos continebimus . Quo pacto ceteris propositionibus 
coutradicatur, indicabimus in articulo sequenti, ubi 
-de praecipuis propositionum speciebus disseremus . 

PROBLEMA L 

Data propositione universali, invenire 
contradictoriam . 

Nota . P ropositio universalis potest esse in ordi- 
ne vel metaphysico, vel physico, vel morali . Prp- 
positio universalis in ordine metaphysico ea est, cu- 
jus attributum in idea subjecti includitur, vel ab ea 
excluditur, qualis est ista, Omnis homo cogitat . Hu- 
jusmodi propositio nullam patitur exceptionem, etiam 
per miraculum. 

Propositio universalis in ordine physico illa est, 
cujus attributum subjecto convenit aut repugnat, ex 
hypothesi quod serventur naturae leges,* v. g. Flumi- 
na non revertuntur ad suant originem ; propositiones 
illae exceptionem patiuntur per miraculum. 

Propositiones universales in ordine . morali sunt 
ese, quarum attributum vulgo et juxta communem 
judicandi consuetudinem, subjecto convenit aut re- 
pugnat . Hujusmodi est ista, Omnes juvenes sunt 
inconstantes, illae autem propositiones exceptionem 
admittunt, etiam citra miraculum: his praemissis. 

Resp. i. Propositio universalis in ordine metaphy- 
sico, quando est affirmans, contradicitur per propo- 
sitionem particularem negantem, si vero sit negans. 

per propositionem particularem affirmantem : haec 
v. gr. propositio. Omnis circulus est rotundus, recte 
per istam contradicitur. Aliquis circulus non est ro- 
tundus, haec enim posterior id praecise negat quod 
affirmat altera . 

Resp. a. Si propositio universalis versetur in or- 
dine physico, et sit affirmans, ejus contradictoria e* 
rit particularis negans . Ubi vero est universalis ne- 
gaus contradicetur per propositionem particularem 
affirmantem ; sed addendae sunt voces istae, servatis 
natura legibus : haec v. gr. propositio. Nullum flu- 
men revertitur retrorsum, pro contradictoria istam 
habet, Aliquod flumen, servatis naturce legibus, con- 
vertitur retrorsum j nisi euim adderentur praefatae 
voces, non affirmaretur praecise quod in propositione 
universali negatum intelligitur j illius enim sensus 
est, nullum flumen, servatis naturae legibus, retro 
fluere . 

Resp. 3. Ut habeatur contradictoria alicujus pro- 

f iositionis moraliter universalis, resolvenda est in a- 
iam, quae accurate exprimat quod per illam signifi- 
catur . Quo facto, habebitur contradictoria, tollendo 
vel addendo particulam negativam non, prout affir- 
mans vel negans erit propositio cui contradicitur . 
Sit v. g. ista propositio, Omnes juvenes sunt incon- 
stantes i illius sensus est plerosque juvenes esse in- 
constantes, ipsius ergo contradictoria erit ista, pleri - 
que juvenes non sunt inconstantes . 

PROBLEMA IL 

Data propositione singulari, invenire 
contradictoriam . 

Si propositio singularis stt affirmans, ipsius con- 
tradictoria erit propositio singularis negans, quae eo- 
dem subjecto et attributo constabit . Ubi vero est ne- 
gans, tunc per aliam propositionem singularem et 
affirmantem contradicitur. Sic ista propositio, Petrus 
non est doctus, hanc habet contradictoriam, Petrus 
est doctus, nna quippe id praecise negat, quod affir- 
mat altera . 

PROBLEMA IU. 

Data . propositione particulari , invenire 
1 contradictoriam . 

Propositio particularis quando est negans, con- 
tradicitur per universalem affirmantem ; ubi vero 
est affirmans, per universalem negantem . Hujus v. 
gr. pi opositionis, Aliquis homo est justus, contradi- 
ctoriam tibi offert ista, * Nullus homo est justus . ut 
ex se patet. 

| « PROBLEMA IV. 

\ Propositionis indefinitae contradictoriam 

assignare . 

. Ex iis quae diximus, ubi de quantitate proposi- 
tionis, sequitur propositionem indefinitam revocari 
vel ad universalem inetaphysiee, vel ad universalem 
moraliter, vel ad particularem . Si velis igitur ve- 
ram assignare contradictoriam propositionis inde/i - 
iiitae, aUeudas ad quam propositionem referri de- 
beat, et tunc illius contradictoriam facile deprehen- 
| des, adbibendo scilicet methodum modo expositam, 
de inveniendis propositionum universalium aut par- 
ticularium contradictoriis • 

ARTICULUS H. 

* • • 

De speciebus propositionis • 

P 1 * • . ’ . 

ropositio spectari potest ratione vel quantitatis, 
vel qualitatis, vel formae et materiae, vel ratione u- 
sus in quem adhibetur . Considerata ratione quanti- 
tatis, dividitur in universalem, particularem, singula- 
rem et indefinitam t ut antea diximus . Ratione qua - 
litatis , distribuitur in affirmantem ei negantem , in 
veram et falsam , ut jam alibi expositum fuit. Di- 
cendum itaque nobis su peresi, 1. de speciebus pro- 
positioni s ratione tum formae, tum materiae; * 2. de 

divisione propositionis spectata ratione usus ad quem 
adhibetur. 

PARAGRAPHUS I. 

De speciebus propositionis ratione formae 
et mater ice. 

Quaeres i. quotuplex sit propositio ratione formae. 

Resp. Dividitur in absolutam et modalem . Ab- 
soluta est ea, quae attributum affirmat aut negat de 
subjecto simpliciter; id est,- quae non exprimit mo- 
dum , quo subjecto convenit aut repugnat attribu- 
tum ; qualis est ista. Materia est divisibilis . Hunc 
vero modum enuntiat propositio modalis , ut si quis 
dixerit. Materia est necessario divisibilis . 

Quaeres 2. quotuplex sit propositio ratione materiae . 

Resp. Propositio spectata ratione materiae, sive ter- 
minorum ex quibus constat, nempe subjecti et attri- 
buti, triplex distinguitur, nimirum simplex, complexa 
et composita. 

Quaeres 3 . quandonam simplex sit propositio, quan- 
donam complexa. 

Resp. Propositio simplex ea est, qusa ita unicum 
habet subjectum et attributum, ut neutrum 'sit ter- 
minus complexus. Talis est ista: Deus est justus . 
Propositio autem complexa ea dicitur, cujus subje- 
ctum vel attributum, vel utrumque est terminus 
complexus, id est, annexum habet alterum nomen 
adjectivum. Ex. gr. Deus omnipotens creavit mun- 
dum periturum. Nomen adjectivum subjecto vel at- 
tributo connexum aequivalet propositioni, cujus sub- 
jectum est pronomen qui, quce, quod, v. gr. ista 
propositio complexa, Deus omnipotens est mundi 
creator, eadem est ac si diceretur, Deus, qui est 0 ■ 
mnipotens, est mundi creator . Haec autem propositio, 
qui est omnipotens, appellatur incidens . Gallice pro- 
position incidente, eo quod in propositionem princi- 
palem incidat . 

Quaeres 2. quodnam sit propositionis incidentis 
munus. 

Resp. Duplex est: 1. enim aliquando distinctius 
tautuiu explicat subjecti ideam et significationem, et 

tunc sublata propositione incidente, sua nihilominus 
propositioni principali constabit veritas . Ex. g. ista 
propositio. Homines, qui sunt mortales , semper ad 
mortem parati esse debent, sublata propositione in- 
cidente, qui sunt mortales, suam retinet veritatem. 
Vera quippe est haec propositio: Homines semper ad 
mortem parati esse debent . 

1 , Propositio incidens aliquando subjecti ideam et 
significationem determinat et restringit, tunc vero si 
propositionem incidentem sustuleris, vulgo falsa erit 
propositio principalis: v. gr. ista propositio: Omnes 
qui pie vixerint, salvabuntur, falsa erit, sublata pro- 
positione incidente, qui pie vixerint : vere enim dici 
non potest, omnes salvabuntur . 

Quaeres 5. quid sil propositio composita . . 

Resp. Propositio composita dicitur ea, cujus sub- 
jectum vel attributum vel utruinque simul est mul- 
tiplex; ita se habet ista: Mens et corpus sunt sab* 
stantia:. Idem enim est ac si diceretur, mens est 
substantia; corpus est substantia . Hinc ejusmodi 
propositio dicitur composita, quia mullas complectitur 
propositiones. 

Qtneres 6. quotuplex sit propositio composita . 

Resp Plurimas suul illius species, ex quibus non- 
nullas omittere jubent ulteriora . Praecipuae autem 
sunt copulativa , disjunctiva, conditionalis , causalis , 
relativa et discreliva . 

1 . Propositio copulativa ea est, quae duo vel plu- 
ra simul conneclit, et cujus partes junguntur per 
particulas copulantes et, attiue, nec, neque. Hujus- 
modi propositionum duplex praesertim genus distin- 
guitur. 1 . est affirmativum, quarum partes sociantur 
vinculo particularum et, atque : v. gr. Mors et vita 
pendent a Deo . 1. est negativum, quarum membra 
copulantur per 'particulas nec, neque, exL gr. Nec 
divitice, nec honores Jaciunt hominem beatum. Ad 
veritatem propositionis copulativae requiritur ut ver» 
sint singula: illius partes, de quibus idem affirmatur 
aut negatur . Hinc falsa est ista: Virtus e l divitice ad 
salutem sunt necessarice ; potest enim salus siue di- 
vitiis obtineri . 

Propositio copulativa contradicitur, conjunctionem 
Logica . T. 1. 8 

negando . Haec, y. g. propositio : Tullius fuit Ora - 
ior et Philosophus , per istam contradicitur, Tullius 
non fuit Orator et Philosophus . Altera haec propo- 
sitio: Nec divitice, nec honores faciunt hominem bea - 
tum , istam habet sibi contradictoriam. Seu divitice, 
seu honores faciunt hominem beatunj^^ 

2. Propositio disjunctiva ea est, cujus n»embra si- 
mul devinciuntur per particulas disjunctivas, aut, 
vel, sive . Talis est ista : Actus omnis deliberatus, 
bonus est aut malus . Ad hujus propositionis veri- 
tatem necesse est, ut inter oppositas illius partes ni- 
hil sit medii. Hinc vera est ista: Omnis substantia 
vel spiritualis est, vel corporea s sed falsa est haic 
altera : Omnis homo vel sua utilitate, vel metu du- 
citur . Sunt enim homines, qui nec sua utilitate, nec 
metu ducautur . 

Propositionis disjunctivee contradictoriam obtinebis, 
si disjunctionem negaveris. Haec v.g. propositio: Vel 
sol circa terram, vel terra circa solem movetur ; per 
istam contradicitur : Neque sol circa terram, neque 
terra circa solem movetur . 

3. Propositio conditionalis ea est, quae duabus con- 
stat partibus inter se colligatis per conditionales par- 
ticulas, si modo. Talis est ista; Si mens humana est 
spiritualis, est etiam immortalis . Pars prior, quae 
scilicet particulam conditiotialem includit , vocatur 
antecedens, altera vero, consequens . 

Veritas illius propositionis tota pendet ab ulrius- 

S rue partis connexione, ita ut, licet ambae partes sint 
alsae, verarn tamen efiiciant propositionem . Ista v. 
gr. Si materia cogitat, anima nostra potest esse ma- 
terialis, vera est, quamvis falsum sit et materiam co- 
gitare, et animam esse posse materialem. In eo sita 
est illius veritas, quod ex cogitatione io materiam 
admissa, sequatur animani esse posse corpoream . 

Contra vero, licet ambae partes verae sint, falsa ta- 
men erit propositio conditioualis, si inter eas nulla 
sit cohaesio, ut in ista: Si David fuit Rex , fuit etiam 
justus. Nullus enim est nexus inter utramque hujus 
propositionis partem . 

Habebitur propositionis conditionalis contradicto- 
ria, negando legitimam es se inter geminas illius par* 

tes connexionem . Haec v. g. propositio : St homo sit 
dives, beatus erit , contradicitur per istam 1 Etiamsi 
homo sit dives , non ideo erit beatus . 

4. Propositio causalis duas habet partes, hispar-- 
ticulis quoe dicuntur causales, quia, quoniam, enim B 
ideo, aliisque similibus devinctas ; quale est illud 
Virgilii : Possunt quia posse videntur . Ad proposi- 
tionis causalis veritatem duo sunt necessaria, u ut 
verae sint ambae illius partes, siquidem utraque ab- 
solute enuntiatur. 2. ut pars una sit alterius causa; 
id quippe affirmatur. Hinc, quamvis verum sit ho- 
minem esse et rationalem, et animal, falsa tamen 
est ista propositio causalis : Homo est rationalis , 
quia est animal . Inter utramque enim partem 
nulla intercedit connexio , neque una est alterius 
causa. 

Propositionis causalis contradictoriam invenies ; 
praecise inficiando unam partem esse alterius cau- 
sam ; v. gr. haec propositio, Petrus est infelix, quia 
sub tali sidere natus fuit, per istam contradicitur : 
Petrus non infelix est, quia sub tali sidere natus 
fuit . . . 

5 . Propositio relativa ea dicitur, cujus membra si- 
mul colligantur particulis , qualis , talis, tantum , 
quantum , et aliis quamdam relationem exprimenti- 
bus . Hujusmodi sunt istae: Tanti es, quantum ha- 
beas : Qualis vita , talis mors . Ad illarum proposi- 
tionum veritatem necesse est ut existat relatio per 
cas expressa . Hinc falsa est ista : Tanta est mens, 
quantum corpus • Mens enim et corpus nullam se- 
cum invicem habent affinitatem ratione magnitudinis . 

Propositionis relativce contradictoriam exhibebis, 
negando accuratam esse inter duas illius paries re- 
lationem. Ex. g. haec propositio: Qualis pater, talis 
filius, per istam contradicitur, Qualis paler, non ta • 
iis filius % 

6. Propositio dioitur discretiva, cujus membra jun- 

guntur per adversantes particulas, sed, tamen, non . 
Tales sunt istae 2 Veritas fatigari potest, .sed vinci 
non potest . Caelum , non animum mutant, qui trans 
mare currunt . . <c 

* Ad veritatem ejusmodi propositionum requiritur. 

1. ut ambae partes verae sint, cum utraque absolute 
affirmetur . Idcirco falsa esi ista : Fortuna divitias 
auferre potest , sed honores non potest . 2. Ut inter 
utramque partem aliqua sit oppositio, vel d i spari t as, 
alioqui nugatoria esset propositio, ut palet ex ista : 
Judas fuit avarus et tamen proditor j hacc enim duo 
minime opponuntur. 

, Propositionis discretivce contradictoriam efficies, 
praecise negando vel oppositionem, vel disparitatem, 
inter illius partes enuntiatam: v. gr. Incc proposi- 
tio: Fortuna divitias auferre , non animum , potest , 
per istam contradicitur: Fortuna divitias auferre 0 

simul et animum potest . 

♦ 

PARAGRAPHUS 1 L 

' * \ 

De speciebus propositionis in ordine 

ad usum . 

P ropositio spectatur in ordine ad usum, ubi con- 
sideratur ratione diversarum quas habere potest fun- 
Ctiomnn, et propter quas Philosopho utilis est ad 
etirn, quem sibi proponit finem . 

Quaeres 1. quotuplex sit propositio considerata in 
ordine ad usum . 

Resp. Multiplicis est generis. Namque adhibetur 
propositio vel ad explicandam rei naturam, et tune 
appellatur definitio s vel ad dividendum lotum iu 
suas paries, et. vocatur divisio j vel exprimit verita- 
tem adeo manifestam ut nequeat in dubium revoca- 
ri, * et dicitur axioma j vel continet veritatem aliquam 
generalem, ex qua, vel ut rivuli e fonte, derivautur 
plures aliae veritates particulares, et tunc uuncupa- 
tur principium j vel eo fine probatur, ut inserviat 
ad aliarum propositionum demonstrationem, et no- 
minatur lemna j vel euuntiat proprietatem aliquam 
objecti, prout demonstrandam, v. gr. triangulum ce- 
quivalet duobus angulis rectis , et tunc appellatur 
theorema j vel exprimit aiiquam operatiouein circa 
objectum conficiendam, v. gr. cum dato 'triangulo, 
postulatur ut aliud priori aequale describatur, et 
,lunc dicitur problema j vel evidenter sequitur ex 

propositione demonstrat», et nomen, habet corolla- 
rii s vel ulteriorem propositionis alicujus explica- 
tionem subjungit, ul nihil obscuritatis, nihitque du- 
bii remaneat, et dicitur scholium. Inter praelatas au- 
tem propositiones, principem locum ohtineut definitio 
et divisio. Cum vero definitionis naturam et leges 
jam exposuerimus in Philosophiae Prolegomenis, *u- 
perest ut quae pertinent ad divisionem breviter ex* 
pl icemus . 

Quaeres igitur 2 . quaenam sil divisionis natura, 
quaenam ipsius dotes . 

Kesp. Divisio est distributio, vel totius in suas 
partes, vel generis in suas species . Prior divisio vo- 
catur partitio, posterior divisionis nomen retinet . Ad 
legitimam divisionem tres requiruntur conditioo< s . 
1 . Ut integra sit, id est, ut accurata fiat partium, 
sive specierum enumeratio; alioqui dici non posset 
totum fuisse in suas partes divisum, sed potius ‘X 
toto detractas fuisse aliquas partes. 2. Ut membra 
divisionis sint opposita , id est, ut unum in altero 
non contineatur, quia partes totius non mcludun'rir 
aliae in aliis; sed a se invicem distinguuntur, et nu- 
merum efficiunt. Hinc legitima non est divisio ani- 
malis in rationale et docile , quorum posterius fa 
priori continetur . 3. Ut sit proxima et immediata, 
sive requiritur inter totum divisum et membra di- 
visionis, nulla alia interponi queat divisio: ordo e* 
nim et claritas postulant, ut totum dividatur ia par- 
tes proximas et primarias, primariae in secundarias, 
et sic deinceps; alioquin non obtineretur finis di- 
visionis, qui in eo consistit, ut cognoscantur partes 
aut species totius divisi, et quali gradu ac ordine 
ad totum vel accedant, vel ab ipso recedant . Sic 
male divideretur vivens in plantam, hominem et 
belluam . Prius enim dividendum esset in plantam 
ei animal, istudque iterum dividi in hominem et 
belluam . 

DISSERTATIO III. 

DE RATIOCINIO • 

/ Ratiocinium spectari potest, vel quatenus in nsen- 
le latet, et tunc ratiocinii nomen retinet vel quate* 
nus extra mentem profertur, tuncque dicitur argu • 
men talio . Agemus i. de ratiocinio, prout est ia 
ruente; 2. de ratiocinio, prout extra mentem seso 
prodit, sive de argumentatione . 

CAPUT PRIMUM. 

De Ratiocinio , prout est in mente . 

Ouaeres 1. quaenam sit ratiocinii natura* 

Resp. Ut magis aperta sit ratiocinii natura, expO- 
nendum est quomodo a mente perficiatur. Cum re- 
rum ideae, ad quas attendimus, ita clarae sunt, ut 
earum convenientia vel discrepantia sola ipsarum per- 
ceptione innotescat, tunc eas stati m jungimus aut se- 
paramus, minimeque necesse est ut ad aliam ideam 
confugiatur. Hoc modo judicamus de propositionibus 
adeo manifestis, ut probatione non indigeant, qualis 
sunt axiomata, ut totum est majus sua parte . 

Verum duae ideae, quas expendimus, aliquando hu- 
jusmodi sunt, ut earum convenientiam aut repugnaa- 
.iiarn ex solo ipsarum intuitu non percipiamus • 
Tum mens tertiam adhibet ideam notiorem, atque 
ex comparatione priorum idearum cum tertia, infe- 
rimus eas inter se consentire, si cum tertia convc* 
niant, vel dissentire, si una ex illis conveniat, et al- 
tera cum eadem tertia non conveniat . Tertia haec 
idea dicitur argumentum et medius terminus , qua 
ipsius interventu et comparatione detegitur et pro- 
batur duarum idearum relatio, qua? prius non satis 
plana et aperta erat : res exemplo elucescet • 

Mihi proponitur haec quaestio, utrum scilicet mens 
humana sit spiritalis •• Ut mihi innotescat an attri- 
butum spiritalis menti conveniat, lertraiu advoco i? 

deam, nempe substantia; cogitantis . Cum ea ideas 
tum spiritus, tum mentis humanae seorsim comparo; 
et percipio in idea substantice cogitantis contineri i- 
deam spiritus. Unde sic pronuntio: Omnis substan- 
tia cogitans est spiritalis . Deinde mentem humanam 
cum substantia cogitante confero, et cum videam 
mentem esse quid idem cum substantia cogitante, 
sic affirmo : Mens humana est substantia cogitans . 
Demum ex eo quod ideam mentis, et ideam spiritus, 
cum tertia illa idea, nempe substantia cogitantis, 
convenire deprehendam, mentem et spiritum simul 
convenire colligo, unde sic efficio integrum ratioci- 
nium : Omnis substantia cogitans est spiritalis : at- 
qui mens humana est substantia cogitans i ergo 
mens humana est spiritalis . 

COROLLARIUM . 

Gx dictis sequitur ratiocinium posse definiri a* 
cluni mentis simplicem, quo unum judicium ex plu- 
ribus aliis infertur. Dicimus autem ratiocinium esse 
actum mentis simplicem, quia unica et indivisa est 
animi operatio ; haec supponit quidem duo saltem 
judicia praevia verum ex illis non componitur; si- 
cut judicium plures ideas requirit, sed ex iis non 
constat . 

Quaeres a. quomodo appellari soleant cognitiones 
ope ratiocinii comparatae . 

Resp. Appellari solent discursivce . Tunc enim 
mens dicitur discurrere, quando progreditur a ma- 
gis noto ad minus notum, vel a certis ad incerta : 
in omni autem ratiocinio rite instituto, mens a ma- 
gis noto ad minus notum deferatur . Haec laboriosa 
cognoscendi ratio, infirmitatem probat mentis huma- 
na?, quae cum mullarum propositionum veritatem aut 
falsitatem nequeat primo veluti oculorum conjectu 
perspicere, prop6sitionum cognitarum adminiculo, al- 
terius propositionis ignotae notitiam assequitur; hinc 
Deus non discurrit, non ratiocinatur, quia primo in- 
tuitu omnia et singula aequaliter pervidet. 

Qu»r. '5. quibus axiomatibus nitatur ratiocinium . 

Resp. Duobus nititur, .quae in Prolegomenis jam 
fuerunt exposita . 

Axioma I. Quce sunt eadem uni tertio, sunt ea - 
dem inter se j sive cum duo conveniunt uni et eidem 
tertio, ea inter seefiarn conveniunt. 

Axioma II. Ea, quorum unum convenit cum ter- 
tio, et alterum non convenit cum eodem tertio g in- 
ter se non consdntiunl. 

COROLLARIUM • 

Ex iis axiomatibus 'duo sunt colligenda: 1 . si post* 
qua rn subjectum et attributum alicujus propositionis 
cum medio termino comparata fuerint, cum eo con* 
venire deprehendantur, certum est ea inter se con* 
sentire, ac proinde secum invicem esse jungenda . au 
Si unum conveniat cum medio termino, et alterum 
cum eodem non conveniat, sequitur ea inter se dis- 
sentire, ideoque a se invicem esse removenda ♦ 

CAPUT II. . . 

De ratiocinio, prout extra mentem profertur , 
sive de Argumentatione . 

Argumentationis notnen ducitur ab argumenta, 
seu medio termino, cujus ope propositio, seu quae- 
stio quoe dubia erat, certa fit, ut supra exposui- 
mus . Definiri potest, oratio ratiocinii interpres, in 
qua una propositio ex aliis in fertur , Propositio, quas 
, per argumentationem probanda erat, vocatur qncestioi 
postquam vero probata fuit,, dicitur conclusio , vel 
consequens : propositiones, ex quibus deducitur con- 
clusio, appellantur modo prcemissce, eo quod conclu- 
sioni praemittantur;^ modo antecedens , quia conclu- 
sionem antecedunt. 

Variae suut argumentationis species, quae tamen 
ad syllogismum revocari possunt. Quamobrem de eo 
potissimum agunt Logici: dicendum i« de natura, 
materia et forma syllogismi ; *i, de regulis ad eum 
perlinentibus ; 3. de varii$ syllogismi speciehus ; 4» 

de aliis, praeter syllogismum, argumentationis specio- 
bus; 5. ae sopbismaiibns . 

ARTICULUS PRIMUS. 

De natura, materia et forma 
Syllogismi . 

Quaeres i. qnsenam v sit natura syllogismi, qua» 
illius materia et forma . 

Resp. i. Syllogismus est argumentatio tribus con- 
stans propositionibus ita dispositis, ut e duabus tertia 
inferatur; v. gr. • 

Quidquid cogitat , exis lit: 

. Atqui ego cogito s 
Ergo exislo. 

3. Materia syllogismi sunt partes, ex quibus con- 
stat; duplex distinguitur, alia proxima, nempe tres 
numero propositiones; alia remota, nimirum tres ter- 
miui : syllogismus quippe ex propositionibus, istas ve- 
ro ex terminis constant . 

3. Forma syllogismi est ipsius partium, sive pro- 
positionum et terminorum dispositio, quae ad rite 
concludendum idonea sit . 

Quaeres 2 . quot sint termini iu syllogismo, et quas 
eorum nomina . 

Resp. Sunt numero tres, et vocantur majus ex~ 
tremum, minus extremum, et medius terminus . Majus 
extremum est attributum conclusionis ; minus extre- 
mum est subjectum conclusionis; medius terminus 
dicitur ille qui in praemissis cum duobus extrernisX 
comparatur, ad detegendam eorum convenientiam aut 
repugnantiam . 

Quaeres 3. quaenam sint syllogismi propositiones, 
et quomodo vocari soleant . 

Resp. Sic nuncupantur; major propositio, minor 
propositio, et 'conclusio . Nomen suum non habent 
ex loco quem occupant ; sed major propositio e* est, 
quae majus extremum cum medio termino continet . 
Primam in syllogismo sedetn obtinere solet, et vo* 
calur major propter majus extremum, quod io ea 
repentur. . . t . . 

Minor propositio illa est, quae minus extremum 
eum medio termino complectitur . Secundum in syl- 
logismo locum fere semper occupat . Minor dicitur 
ob minus extremum quod continet . 

Conclusio est illa syllogismi propositio, quae er 
praemissis deducitur . In ea majus et minus extremum 
secuin junguntur, aut a se invicem disjunguntur: 
idcirco ulrumque involvit . Semper tertiam ia syllo- 
gismo sedem babet. 

In exemplum sit iste syllogismus : 

Omne vitium fugiendum est : 

Atqui desidia est vitium s 
Ergo desidia fugienda est. 

Majus extremum est fugiendum i minus extremum 
est desidia >• medius terminus est vitium . Prima au- 
tem syllogismi propositio est major, quia continet 
majus extremum, uempe fugiendum, cum medio ter- 
mino, scilicet vitium. Secunda syllogismi propositio 
est minor, quia minus extremum nempe desidia cum 
medio termino, id est, vitium, complectitur . Tertia 
denique propositio est conclusio, quia majus extre- 
mum, scilicet fugiendum, cuin minore extremo, ni- 
mirum desidia , continet . 

ARTICULUS II. 


. De Syllogismorum regulis. 

Syllogismorum regulae a veteribus traditae sunt, 
et arte ac sagacitate maxima digestae ; sed alia est 
generalior a recentioribus inventa, et quae ceterarum 
Jocum tenere potest • De bis et illa nunc agendum 
ost 

PARAGRAPHUS I. 


De regulis Syllogismorum juxta veteres . 

Octo sunt regulae generales syllogismorum a ve- 
teribus traditae, et quae Aristoteli tribuuntur j eas 
exhibent sequentes versiculi. 

Terminus esto triplex > medius , major que, mi- 
nor que s ! 

' Latias hunc quam praemissae, conclusio non vult* 
Nequaquam medium capiat conclusio oportet s 
Aut semel , aut iterum , medium generaliter esto ; 
Utraque si praemissa neget , nihil inde • sequetur j 
• Ambae affirmantes nequeunt generare negantem j 
Nil sequitur geminis ex particularibus unquam ; 
Pejerem, sequitur semper conclusio partem . 
Unaquaeque autem regula jam nobis seorsim demon- 
•tranda est . 

R E G U L A I. 

• w * ♦ 

% 

Terminus esto triplex, medius, ma • 

- jorque , minorque • 

1 . 

*' Id est, triplex tantum esse debet id syllogismo 
terminus. 

Demonstratur: Totum syllogismi artificium in eo 
positum est, ut ostendatur duorum extremorum in- 
ter se convenientia vel discrepantia, ex eo quod cum 
medio termino conveniant ; vel ex eo quod unum 
ex illis conveniat, et alterum non conveniat cum eo- 
dem medio termino .* atqui ut ostendatur ea conve- 
nientia Vel discrepantia, triplex tantum requiritur ter- 
minus, nempe duo extrema, quorum detegatur con- 
sensio vel dissensio, et unus medius terminus, quo- 
cum duo extrema comparentur; ergo, etc. 

• Hinc peccat sequens syllogismus: 

Omnis homo est animal : 

Atqui omnis angelus est spiritus j 
Ergo omnis angelus est animal . 

In eo quippe sunt qnaluor termini diversi, nempe 
homo , animal , angelus , spiritus . 

REGULA II. „ 

Latius hunc quam prcemissce , conclusio non vult . 

Id est, nullus terminus debet in conclusione sumi 
universalius, quam in praemissis . ^ - 

* Demonstratur : Conclusio ex praemissis deducitur : 
ntqui si quis terminus in conclusione sumeretur u- 

niversalius quam in praemissis, ex iis erui non pojset 
conclusio ; universale eniin non continetur in parti* 
culari 5 ergo, etc. 

Idcirco non valet iste syllogismus: Omne corpus 
est substantia : atqui nufla mens est corpus j ergo 
nulla mens est substantia . In majore enim substan- 
tia sumitur particulariter, ulpote .attributum proposi- 
tionis affirmantis; et universaliter in conclusione, ut* 
pote attributum propositionis negantis. 

> Objicies . Medius terminus potest universaliter ac- 
cipi in una praemissarum, et particulariter inaltera; 
ergo pariter unum extremum potest in praemissis 
particulariter adhiberi, universaliter in conclusione. 

Resp. Neg. conseq. et parit . Summum enim est 
discrimen inter medium terminum, et unum extre- 
mum : medius quippe terminus adbibetur, veluti 
mensura communis, ad comparanda duo extrema . 
Quapropter accuratius erit syllogismus, . cum una et 
eadem erit haec mensura; jam vero, licet medius ter- 
minus particulariter in una e praemissis, et universa- 
liter in altera sumatur, semper erit unicus; siquidem 
termiuus particularis continetur in universali . 

.Contra vero duo conclusionis extrema debent in 

{ >raeinissis cum medio conferri ; ut igitur valeat syU 
ogismus, necesse est ul nihil reperiatur in conclu- 
sione, quod non fuerit cum medio termino compa- 
ratum in praemissis : ,atqui si unum extremum esset, 
particulare in praemissis, et universale in conclusio- 
ne, jam aliquid esset in conclusione, quod in prae* 
missis non fuisset cum inedio termino comparatum, 
nempe illa ulterior extensio termini, qui universa- 
lius sumeretur in conclusione, quarn in praemissis; 
ergo unum extremum non potest es^e universale ir\ 
conclusione, et particulare in praemissis, licet medius 
terminus possit in una e praemissis particulariter ac- 
cipi, et universaliter in altera. 

REGULA III. 

- Nequaquam medium capiat conclusio oportet . 

Id est, medius terminus non debet in conclusione 
reperiri . 

Demonstratur; Conclusio est propositio nihil a* 
liud enuntians, quam convenientiam aut reptignan** 
fiam duorum extremorum: atqui hujusmodi propo* 
sitio medium terminum continere non debet : nam 
propositio quae enuntiat duntaxat consensionem aut 
dissensionem duorum extremorum, non. debet com- 
plecti rationem propter quam duo extrema inter se 
conveniant aut repugnent : atqui medius terminus 
est ratio propter quam duo extrema inter se ctmsen* 
liant aut dissentiant; ergo non debet in conclusioue 
contineri. 

Hinc peccat sequens syltogfsmus: Petrus est par» 
vus : atqui Petrus est Philosophus j ergo Petrus est 
parvus Philosophus . Petrus enim,, qui est medius 
terminus in conclusione reperitur • 

REGULA IV. 

Aut semel , aut iterum , medium generaliter esto . 

Id est, medius terminus, saltem semel, universali* 
ter sumi debet in praemissis * 

Demonstratur; Juxta primam regulam non debent 
esse in syllogismo plures, quam tres termini: atqui 
si medius terminus non sumeretur universaliter in 
alterutra praemissa, quatuor essent in syllogismo ter- 
mini, nempe duo extrema, et duplex medius termi- 
nus: tunc enim foret duplex, curn duo diversa signi- 
ficaret: atqui si medius terminus bis particulariter 
acciperetur in praemissis, duo significarent diversa : 
pars enim extensionis suae, quae adhiberetur in una 
praemissa, non eadem esset ac pars extensionis, quae, 
sumeretur in altera praemissa ; ergo, etc. 

Hinc peccat iste syllogismus: Omnis homo est a - 
nintal : atqui omne brutUm est animal j ergo omne 
brutum est homo ; vox enim animal, quae est me- 
dius terminus, particulariter sumitur in uiraque prae- 
missa affirmante, cujus est attributum, et duo signi-, 
ficat diversa . 

. Objic. i. Sit iste syllogismus : Aliqua substantia 
est cogitans : atqui omnis spiritus est substantia i 
ergo omnis spiritus est cogitans • Iste syllogismum 

est legitimus .* atqui tamen medius terminus, nempe 
substantia, bis particulariter sumitur in utraque prae- 
missa ; ergo legitimus esse potest syllogismus, quam- 
vis medius terminus bis particulariter sumatur. 

Resp. Neg. maj. Si enim objectus syllogismus es- 
set legitimus, conclusio alterius syllogismi eodem mo- 
do dispositi, vera esset, positis praemissis veris: atqui 
tamen fieri potest syllogismus eodem modo dispositus, 
et cujus conclusio sit ialsa, licet verse sint praemissae, 
•it enim iste: Aliqua substantia plures habet par- 
tes: atqui omnis spiritus est substantias ergo omnis 
spiritus plures habet paries . Syllogismus ille buic 

S iui nobis objicitur prorsus est similis : atqui tamen 
alsa est ejus conclusio, quamvis verte siqt praemis- 
sas; ergo syllogismus in objectione propositus non 
est legitimus. 

Objic. 2 . Valet sequens syllogismus: Illud est di- 
visibile, quod est extensum : atqui omne corpus est 
extensum s ergo omne corpus est divisibile : atqui 
medius termiuus, nempe extensum, non sumitur u- 
niversaliler in alterutra praemissa, ergo etc. 

Resp. Neg. min. Medius enim terminus, scilicet 
extensum, in majore universaliter sumitur : hujus 
quippe sensus genuinus est iste : quod est extensum, 
vel potius, omne extensum est divisibile . 

Instab. Attributum propositionis affirmantis non 
sumitur universaliter : atqui medius terminus, nem- 
pe extensum, est attributum majoris qua est affir- 
mans ; ergo medius terminus in ea non sumitur uni- 
versaliter. 

Resp. Neg. min. Medius terminus, sive extensum, 
non est attributum majoris, licet in ea locum attri- 
buti occupet: attributum enim est illud, quod affir- 
matur, vel negatur de alio: atqui extensum non af- 
firmatur de divisibili in majore; sed potius divisibilo 
asseritur de extenso . Is quippe est obvius majoris 
sensus.* omne extensum est divisibile j ergo terminus 
extensum non est attributum majoris, sed illius sub- 
jectum, et sumitur universaliter. 

Objic. 3. Tam potest medius terminus sumi bis 
particulariter, quam bis singulariter: atqui adhiber 
potest bis singulariter, ergo et bis particulariter.. 

Resp. Ncg. maj. Medius enim terminus ejusmod* 
esse debet, ut pro una et eadem re accipiatur : at- 
qui medius terminus, licet bis singulariter sumptus, 
pro una tamen et eadem re adhibetur; quod enin* 
singulare est, unum sit et determinatum necesse est. 

Contra vero, si. medius terminus bis particulari- 
ter sumeretur, jam duo diversa significaret. Sit e- 
nim syllogismus sequens: Aliquis homo est sanctus t 
sed aliquis homo est impius s ergo aliquis impius 
est sanctus : atqui in boc syllogismo medius termi- 
nus scilicet aliquis homo , bis particulariter sumptus, 
duo significat diversa : pars, quippe hominum, de qua 
sanctitas affirmatur, non eadem est ac ea cui tribui- 
tur impietas; ergo licet medius terminus possit bis 
singulariter adhiberi, non tamen potest bis parlicu^ 
lariter usurpari » 

REGULA V, 

. ' \ 

Utraque si praemissa neget, nihil inde sequetur. 

Id est, ex duabus praemissis negantibus non potest 
legitime concludi . 

1 Demonstratur : Ubi duae praemissae negant, duo 
extrema separantur a medio termino: atqui tunc ni- 
hil concludi potest. Id unum sequitur, nempe duo 
extrema cum medio termino non convenire: atqui 
ubi duo cum eodem tertio non conveniunt, inde in- 
ferri non potest eorum vel convenientia, vel discre- 
pantia ; sic ex eo quod duo baculi non sint aequales 
eidem tertio baculo, minime sequitur eos aequales 
esse rnter se aut inaequales, ut patet ; ergo, etc. 

Hinc vitiosus est iste syllogismus: Homo non est 
lapis : atqui marmor non est homo s ergo marmor 
non est Iapis . 

Obj. Optime coneludit. sequens syllogismus : Qui 
non colit Deum, non salvus erit : atqui impius non 
colit Deum s ergo impius non erit salvus: atqui ta- 
men duae praemissae sunt negantes; ergo recte con- 
cludere potest syllogismus, quamvis utraque praemissa 
(it negans . . , 

i Resp. , Neg. min. Quia miuor propositio buju£ 

syllogismi, quamvis prima fronte videatur negans, 
revera tamen est affirmans; siquideu^-ipsius altribu- 
tum, nempe non colit Deum, conjtingilur cura sub- 
jecto quod est impius . Ratio est, quod illa proposi- 
tio sil boc modo exponenda. Impius est ille qui non 
colit Deum. In majore enim medius termiDus est, 

2 ui non colit Deum: atqui io minore idem esse de- 
et medius terminus, ac in majore; ergo pariter in 
minore medius terminus, qui est ejus attributum, de- 
bet esse qui non colit Deumj ac proinde ista propo- 
sitio, impius non colit Deum, iu objecto syllogismo 
est vere affirmans . 

Instab. Illa propositio, impius non colit Deum , est 
negans, aut nulla est propositio neguus: atqui ad- 
mittendae sunt propositiones vere negantes; ergo hasa 
propositio, impius non colit Deum, est negans. 

Resp. Dist. maj. Est negans extra syllogismum, aut 
nulla est propositio negans, conc. est negans in syl- 
logismo, neg. 

Revera haec propositio, ' impius non colit Deum, 
extra syllogismum est inegans, aut nulla - est proposi- 
tio negans ; siquidem attributum removetur a subje- 
cto; sed quamvis iutra syllogismum spectata, sit af* 
firmans, uon inde sequitur omuern tolli propositionem 
negantem; aliter enim extra, et aliter intra syllogis- 
mum se habet: Dani extra syllogismum attributum 
a subjecto disjungit, sed in syllogismo utrumque jun- 
git , Tunc quippe particula non in partem attributi 
venit, quia sic resolvenda est : Impius esi ille, qui 
non colit Deum j alioqui non idem esset medius ter- 
minus in majore et io minore . 

Instab. Saltem vel hsec propositio, Impius non colit 
Deum, est negans in syllogismo, vel in eo nulla da- 
lur propositio negans: atqui datur propositio negaos 
iutra syllogismum ; ergo, etc. 

Resp. Neg. maj. quamvis enim praefata propositio 
non sil negans propter rationem modo expositam, 
possunt tamen esse in syllogismo propositiones ne- 
gantes, iti quibus scilicet attributum a subjecto re- 
moveatur, ut in isto syllogismo: Vir pius servat 
mandata Dei : atqui Petrus non servat mandatu 
Dei J ergo Petrus non est pius > hujus syllogismi 

minor propositio est vere negans; attributum enim 
nempe servat mandata Dei, a subjecto, nimirum a 
Petro, excluditur. 

Instab. Ideo ista propositio, Impius non colit Deum, 
dicitur affirmans, quia in hanc affirmantem resolvi- 
tur, Impius est ille, qui non colit Deum : atqui nul- 
la est propositio negans in syllogismo, quae non pos- 
tit hoc modo resolvi; ergo si praefata propositio non 
sil negans in syllogismo , nulla in eo cognoscen- 
da est . 

Resp. Neg. min. Ideo enim praefata propositio re» 
solvenda est in istam, Impius est ille, qui non colit 
Deum, quia nisi ita intelligeretur, non idem esset 
medius terminus in minore, aut in majore : atqui 
haec ratio non semper locum habet; ergo perperam 
concluditur nullam esse propositionem negantem in 
syllogismo, quce non possit eodem modo resolvi in 
affirmantem . 

Instab. Si htec propositio, Impius non colit Deum, 
quae est negans extra syllogismum, in eo fieret afiir» 
nians, tunc syllogismus mutaret essentiam propositio» 
nis negantis: atqui illud absurdum est; ergo, etc. 

Resp. Dist. maj. Si fieret uffirmans io syllogismo, 
remanente eodem attributo, conc. Si fieret affir- 
maus intra syllogismum, mutato illius attributo, 
neg. maj. 

Porro praedicta propositio, ubi spectatur intra syl- 
logismum, non idem retinet attributum, ac ubi ex- 
tra syllogismum posita est; illius enim attributum 
in syllogismo est, ille qui non colit Deum: ubi ve- 
ro extra syllogismum consideratur, ejus attributum 
est colens Deum: haec enim propositio Petrus non 
colit ■ Deum, extra syllogismum constituta, ad istam 
revocatur, Petrus non est colens Deum j ergo pro* 

f >ositio de qua disputatur, non fit affirmans in syU 
ogismo, eodem remanente attributo, ac proinde syl- 
logismus essentiam propositionis negantis non sub- 
vertit . « 

REGULA VI. i 

Ambas affirmantes nequeunt generare negantem • 

Id est, ex duabus praemissis affirmantibus deduci 
non potest conclusio negans.* 

Demonstratur; ubi duae praemissae sunt affirman- 
tes, duo extrema ita se habent, ut ambo in prae» 
missis cum medio termino conveniant ; atqui ex^ eo 
quod duo extrema conveniant cum medio termino, 
concludi non potest ea inter se dissentire, sive non 
potest deduci conclusio negans; »at contra sequitur 
duo extrema inter se convenire, seu conclusionem 
debere esse affirmantem , juxta illud principium : i 

Quce sunt eadem uni tertio , sunt eadem inter se i 

ergo, etc. 

Hinc peccat iste syllogismus* Omne bonum est 
piandum: atqui virtus est bonas ergo virtus non 

est amanda . 

% 

REGULA VII. 

9 

Nil sequitur geminis ex particularibus unquam . 

. Id est, ex duabus praemissis particularibus nihil 
potest legitime concludi . 

Demonstratur. Duae praemissae particulares essent 
vel ambae negantes, vel ambae affirmantes, vel altera 
affirmans et altera negans: atciui in triplici illo 
casu nihil potest legitime concludi ; non quidem l« 

Si ambae essent negantes, ex regula quinta superius 
demonstrata; 2. non etiam si ambae essent particu- 
lares affirmantes, quia tunc medius terminus . bis 
particulariter sumeretur , Nam in propositionibus 
quee sunt particulares affirmantes, ulramque et sub- 
jectum et attributum accipitur particulariter, proin- 
deque medius terminus, qui* in praemissis semper est 
subjectum vel attributum, bis particulariter sumere- 
tur, quod vetat regula quarta} ergo 2. si duae prae- 
missae particulares sunt affirmantes, non potest quid- 
quam recte concludi* 3 . Nec si una affirmet, et al- 

fers neget: in illa eniin hypothesi conclusio foret 
negans, ex regula octava mox demonstranda ; majus 
igitur extremum universaliter sumeretur in conclu- 
sione, utpote attributum propositionis negantis ; ergo 
universaliter etiam accipi deberet in praemissis, ex 
regula secunda, ac proinde duo esse deberent in prae- 
missis termini universales, nempe majus extremum 
ex regula secunda, et medius terminus ex regula 
quarta: atqui non possunt esse duo termini univer- 
sales in praemissis particularibus, quarum una est af- 
firmans, et altera negans. Namque in praemissis qua- 
tuor dunlaxat sunt termini, nempe duplex subjectum 
et duplex attributum : ex illis autem quatuor termi- 
nis, tres sumuntur particulariter in praemissis parti- 
cularibus, quarum una affirmat, et altera negat, nem- 
pe duo subjecta propositionum particularium, et at- 
tributum propositionis affirmantis; ergo 3. ex dua- 
bus praemissis particularibus, quarum una est affir- 
mans, et altera negans, non potest quidquam legitimo 
concludi, aliunde, etc. ergo, etc. 

REGULA VIII. . 

Pejortm ( id est, debiliorem ) sequitur semper 
conclusio partem , 

Nota . Apud Logicos propositio particularis dici- 
tur uoiversali pejor; pariter propositio negans cen- 
setur affirmante debilior . Ideo reculae octavae iste est 
sensus : quoties alterutra praBinissa est negans, con- 
clusio debet esse Degatis ; particularis vero, quando 
UDa ex praemissis est particularis. 

Demonstratur prima pars : Si uua praemissarum sit 
negans, et altera affirmans : duo extrema ita se ha- 
bent, ut unum cum medio termino conveoiat, sicuti 
declarat praemissa affirmans; alterum vero non con- 
veniat cum medio termino, ut pronuntiat praemissa 
negans: atqui ubi ex duobus extremis unus convenit 
cum medio termino, et alterum non conveuit, sequi- 
tur duo illa extrema inter se dissentire, sive conclu- 
sionem esse debere negantem ; ergo, etc. 

Hinc peccat sequens syllogismus: Nullum animal 

est planta: atqui omnis homo est animat / ergo o* 
mnis homo est planta. Sic enim potius concludi de* 
beret ; ergo nullus homo est planta . 

Demonstratur secunda pars,- nimirum conclusio* 
nem esse debere particularem, quando una ex prae* 
missis est particularis; tunc enim alia praemissa de* 
bet esse universalis, siquidem, ex regula septima, ex 
duabus praemissis particularibus nihil potest conclu* ; 
di; ergo tunc unum extremum couveml cum medio 
secundum totam suam extensionem; • alterum vero 
extremum nonnisi secundum aliquam suae extensio* 
nis partem cum eodem medio convenit: atqui ea, 
quorum unum uuiversim, alterum vero nonnisi par* 
tim cum eodem tertio convenit, inter se non possunt 
omnimode consentire, sed tantum in aliqua parte; 
ergo tunc conclusio non potest esse universalis, ac 
proinde particularis esse debet. 

Hinc vitiosus est syllogismus iste, cujus conclusio 
est universalis affirmans, quamvis una ex pnemissis 
sit particularis : Omne corpus est extensum : atqui 
aliqua substantia eU corpus, ergo omnis substantia 
est extensa . Sic enim .concludi duntaxat deberet; 
ergo aliqua substantia est extensa j siquidem minus 
extremum,, nempe substantia , nonnisi secundum a* 
liquam sui partem convenit cum medio, qui est 
corpus . 

* » * 3 

PARAGRAPHUS IL 

De regula Syllogismorum juxta 
receniiores » 

Unicam regulam generalissimam admittunt re* 
eentiores, quse instar omnium haberi potest, utpote 
quas ceteras omnes complectatur. Ita se habei: Una 
promissarum conclusionem contineat, et altera con* 
tentam declaret ♦ In syllogismis negantibus praemissa 
negans semper est continens, praemissa autem affir* 
vnans semper est declarans.*, in syllogismis vero a ffir* 
mantibus, utraque praemissa inaiscrimimilira potest 
spectari, vel ut continens vel ut declarans • 

Haec regula sequeuti syllogismo magis elucescet ; 

Omnis virtus est laudabilis : atqui temperantia est 
virtus j ergo temperantia est laudabilis . Hic sylio» 
gismus optime concludit, porro majus extremum, si- 
ve attributum conclusionis, nempe laudabilis, conti- 
netur in majore. Minus extremum, sive subjectum 
conclusionis, in eadem majore etiam includitur, nem- 
pe temperantia . Nam ininor declarat temperantiam 
et virtutem esse quid unum et idem. 

PROPOSITIO II. * 

Optima est prcefata recentiorum regula . 

Prob. Totum syllogismi artificium in* eo situm 
est, ut una propositio ex aliis inferatur, atqui non 
potest quidquam ex alio deduci, nisi in eo continea- 
tur, et contineri cognoscatur; necesse est ergo ut 
conclusio includatur in praemissis, et in ipsis iocludi 
cognoscatur; debet proinde una praemissarum conclu- 
sionem continere, et altera contentam declarare: at- 
qui haec duo tradit praefata regula; ergo, etc. Praete- 
rea haec regula optima est, cujus ope vitium cujus- 
libet syllogismi detegere possumus : . atqui ope re- 
gulae, de qua agitur, vitium cujuslibet, etc. Sint in 
exemplum duo syllogismi sequentes, quorum alter 
est affirmans, alter vero negans : Aliquis homo est 
albus : atqui aliquis AZthiops est homo j ergo ali- 
quis JEthiops est albus : atqui per solam recentio- 
rum regulam detegitur praefati syllogismi vitium: 
neutra enim propositio conclusionem continet; quia 
nec JEthiops in majore, nec albus in minore in- 
cluditur. 

Sit alter ille Syllogismus negans : Parentes sunt 
honorandi : atqui reges nop sunt parentes j ergo re- 
ges non sunt honorandi: atqui solius praedictae re- 
gulae subsidio deprehenditur vitiosum esse illum syl- 
logismum : neutra quippe praemissa conclusionem 
continet, non quidem major , quae cum sit affirmans, 
non includit conclusionem qu® est negans ; non e- 
tiarn minor , nam attributum conclusionis non conti- 
netur in attributo minoris : attributum enim conclu- 
sioni* est honorandi , sive potius omnes honorandi 

attributum quippe conclusionis utpote negantis, su- 
mitur universaliter : atqui iste terminus, omnes ho - 
norandi, non continetur in attributo minoris, quod est 
parentes , ut major declarat, quae terminum honorati • 
di ad solos parentes restringit . 

Alias plurimas speciales regulas proponunt Logici, 
dum varias syllogismorum figuras/ variosque modos 
sollicite prosequuntur et conglomerant, sed parum 
utiliter, *i. Quia peculiares illae regulae in generali* 
bus, quas exposuimus, continentur; 2. quia difficile 
memoriae mandantur, et facile ex ea elabuntur ; qua* 
propter ab iis referendis abstinemus • 

ARTICLLUS III. 

. 

De variis Syllogismorum speciebus . 

Quaeres i. quaenam praecipuae sunt syllogismorum 
species . 

Resp. Syllogismus potissimum dividitur in simpli- 
cem , complexum 3 et compositum , i. Simplex ille est, 
de quo huc usque disputatum fuitV 2. Complexus 
dicitur ille, cujus conclusio est propositio complexa; 
qualis est iste : Lex divina jubet honorare Reges : 
atqui Ludo vicus XFL est Rex s ergo lex divina ju- 
bet ( sive est jubens ) honorare Ludovicum XPL 
Si detegere velis an legitimus sit syllogismus com- 
plexus, eum in simplicem convertas, qui juxta leges 
• syllogismorum generales expendendus erit ; quibus si 
deprehendatur consentaneus, inde concludes syllogis- 
mum simplicem, ac proinde complexum, pariter esse 
legitimum. 3. Syllogismus compositus est ille, cujus 
roajor propositio est composita • 

Quaeres 2 . quoluplex sit syllogismus compositus. 
Resp. Triplex distinguitur, nempe conditionalis $ 
disjunctivus et copulativus • 

Quaeres 3. quisnam syllogismus sit conditionalis . , 
Resp. Ille est, cujus major propositio est condi* 
tioualis, sive duas complectitur partes per particu- 
lam si conjunctas, quarum uoa, quae conditionem in- 
cludit, vocatur antecedensg et altera dicitur conse*. 

qucnsi talis iste est: Si Deus est. justus» punit pec-' 
calores : atqui Deus est justus j ergo punit pecca * 
tores . 

Hujus syllogismi duplex est regula. Prima est, ut 
quando antecedens majoris affirmatur in minore, e* 
jusdera consequens in conclusione affirmetur, sicut 
in exemplo mox prolato; 'hinc nata sunt ista axio* 

mata. Posito antecedente , ponitur consequens 

Verum prius, ergo et posterius . 

Secunda regula est, ut quando tollitur, seu nega* 
tur consequens in minore, tollatur antecedens in con- 
clusione . Ex. gr. Si divitice et honores requiri de- 
beant, non credendum est Evangelio : atqui creden- 
dum est Evangelio ; ergo divitice et honores requiri 
non debent : hinc originem duxerunt ista axiomata, 

sublata consequenti, tollitur antecedens Falsum 

consequens, ergo et antecedens . 

Quser. 4- quandonam syllogismus sit .disjunctivus . 

Resp. Quando major illius propositio disjunctiva 
est . Hujus syllogismi triplex est regula^, Prima, ut 
quando una pars in minore affirmatur, altera nege* 
tur in conclusione : v. gr. Vel coercendas sunt cu- 
piditates, vel iis serviendum est: atqui coerceri cu- 
piditates jubet recta ratio j ergo non iis servien- 
dum est . 

Secunda regula est, ut quando pars una majoris 
tollitur in minore, altera in conclusione affirmetur: 
v. gr. Necesse est ut omnes mali puniantur in hac 
vita, vel in altera, atqui plures sunt mali, qui non 
puniuntur in hac vita j ergo necesse est ut punian- 
tur in altera . 

Tertia regula est, ut accurata sit divisio, nihilqus 
medii inter ejus membra admittat. Hinc non valet 
sequens syllogismus: Vel obediendum est Principi- 
bus aliquid contra legem Dei imperantibus, vel ad- 
versus eos rebellandum', atqui non obediendum est 
Principibus aliquid contra legem Dei imperantibus, 
ergo adversus eos rebellandum est. Vitiosus est ille 
syllogismus, quia inter propositionis disjunctivae mem- 
bra datur tnedium, nempe illud : Omnia patienter 
ferenda sunt, potius quam parendum principibus , 

eum aliquid injusti pracipiunt, nec adversus eos re- 
bellandum est . • , . ... , ■ 

Notaudum est omnem propositionem disjunctivam 

eonditionali aequi valere, et in earn resolvi posse i ex. 
K r. si dixerim : Vel actio Bruti Cesarem interce ten- 
tis, fuit actus virtutis , vel crimen : atqui non fuit 
actus virtutis, ergo fuit crimen j «dem est aC VJ* ' 
cerem: Actio Bruti Casarem trucidantis fuit crimen, 
si non fuerit actus virtutis i atqui non fuit actus 

■ W ' urn ad condilionalem sic re- 
ducendo, facile deprehendetur nonnullorum sophis- 
matam Absurdi. as, quam omnes sentiunt qaamvis m 
quo peccent aliquando vix assignari possit. Tale est 
istud^ Vel doctus es, vel non doctus : atc ! ul n . on 
doctus, ergo doctus es: Syllogismum h«inc ^sjuncti- 
N TU m iu condilionalem resolvas hoc modo: Tu es do 
e tus. si non es doctus, etc. et stat.m sese prodit pro- 
fati sophismatis insulsitas . 

- Quaeres 5. quis sit syllogismus -copulata»*. 

Resp. Ille est, si cujus major propositio est copu 
la.iva f v. g. Nemo potest servire Deo et mammona : 
alaui avarus servit mammona ; ergo non servit Deo. 
hS»Uogi.mi regula esi, u. quando pars .» -• 
Lis in minore affirmalor, al.era m eonelosKme ne- 
getur, ut probat exemplum modo prolatura. 

ARTICULUS IV. 

De aliis, prater Syllogismum, argumenta- 
tionis speciebus . 

Sex Diaeter syllogismum, recensentur argumenta- 
tionis species, nimirum prosyllogismus, enthymema, 
ehicheZma, sorites, dilemma et inductio . 

g“ r "r;rl1o^'rcr:;,, 1 mnqo.pr r 

aequit dissolutione pardum : atqui substantia spm 

ia alis non habet paries s ergo substantia spiritualis 
perire nequit dissolutione partium . Porro mens hu • 
mana est substantia spiritualis s ergo mens humana \ 
perire non potest dissolutione partium . Ideo pluri- 
mum arridet haec argumentationis species, quod bre- 
vior sit duobus syllogismis quos complectitur, et 
nullam tamen propositionem subintelligendam re- 
tineat . * 

Quaeres 2. quid sit epicherema . 

Resp. Argumentatio est, cujus alterutri, vel utri- 

a ue propositioni sua adjungitur probatio, priusquam 
educatur conclusio : v. gr. Qui multis curis angi - 
tur, non est beatus ,* ad beatitudinem enim requiri • 
tur animce tranquillitas: atqui homo qui cupiditati - 
bus indulget, multis curis angitur, sive propter con- 
scientias stimulos, sive quia iis, quce concupiscit , 
non j 'ruitur j ergo qui cupiditatibus indulget, non 
est beatus . Illa argumentatione plurimum delectatur 
animus, quia in eo nibil dubitationis relinquitur . 
Quaeres 3. quid sit sorites . 

Resp. Sorites apud Graicos, gradatio vero apud 
Latinos, argumentatio est, quae veluti per gradus 
sensim progreditur . Ex pluribus coalescit proposi- 
tionibus ita colligatis, ut attributum primae liat sub- 
jectuVn secundae, attributum secundae, subjectum ter- 
tiae, et sic deinceps, donec primae propositionis sub- 
jectum cum attributo ultimae jungatur : v. gr. Ava- 
rus multa desiderat s qui multa desiderat, multis 
indiget ; qui mullis indiget est miser s ergo avarus 
esi miser . Adhibetur sorites, quando Una idea non 
sufficit ad demonstrandam duorum conclusionis ex- 
tremorum relationem . Vitiosum autem erit, nisi pro- 
positiones singulae ita sint concatenatae, ut ex earum 
nexu necessario sequatur conclusio. 

Qureres 4* quod sit dilemma . 

Resp. Argumentatio composita, in qua post divi- 
sionem totius in suas partes, id de toto concludi- 
tur, quod de qualibet parte pronuntiatum fuerat . 
Sic v. gr. probari pofest, nullam impiis sperandam 
esse felicitatem : Vel impii moriendo toti pereunt , 
vel eorum anima: sunt immortales : si toti pereunt, 
nulla ipsis esse potest spes felicitatis j ii immorta- 
Logica, T. L 9 

les sunt eorum animas, nulla quoque 'spes illis re- 
linquitur, sed terribilis quasdam expectalio judicii j 
ergo nulla est impiis speranda felicitas . Haec argu- 
mentatio vulgo nuncupatur argumentum cornutum , 
sive utrinque feriens, quia pars illius quaelibet adver- 
sarium revincit. 

Disjunctio quae continetur in majore, accurata sit 
necesse est, ita ut tottyn in omnes suas partes distri- 
buatur ; alioqui tota rueret argumentatio . 

Contra regulam hanc peccat dilemma, quo vete- 
res quidam utebantur, ut adversus mortis formidi- 
nem sese obfirmarent: Vel mens nostra , inquie- 
batU, perit cum corpore , et tunc deficiente sensu , 
nihil mali pertimescendum est ; vel corpori futura, 
est superstes, et tunc felicior erit, quam cum in 
corporis c arcere detineretur j ergo ex morte nihil 
est metuendum . Quasi vero iuter duos status iu 
hoc dilemmate assignatos, tertius non possit concipi, 
iu quo scilicet anima corpori superstes, variis crucie- 
tur suppliciis, uude justa sit mortem reformidandi 
causa . 

Qu seres 5. quid sit inductio . 

Resp. Argumentatio est, in qua ex singularibus 
enumeratis aliquid universale colligitur . Si v. gr. 
probare velim utilem esse universalem Philosophiam, 
illud inductione efficiam: Logica est utilis ; Meta- 
physica est utilis ; Physica est utilis; Mathematica 
est utilis; Moralis disciplina est utilis, ergo uni- 
versa Philosophia est utilis. Ut valeat inductio, 
fieri debet accurata partium enumeratio: hiuc per- 
peram argumentaretur, quj in hunc modum conclu- 
deret : Galli sunt albi , Germani sunt albi, Hispa- 
ni sunt albi; Angli’ sunt albi i ergo omnes homi- 
nes sunt albi. .» 

ARTICULUS Y. 

, De sophismatibus . 

.01 t 

, Oophisma, seu paralogismus, est argumentum, 
quod veri speciem prae se ferens , reipsa falsum 
est. Ex sophismatibus jdia sunt, qua ad inlelle- 

- .1 . i ,V. 

ctnm, et alia, quae ad voluntatem magis pertinere 
\identur . 


PARAGRAPHUS I. 

A 

De Sophismatibus , qnce ad intellectum 
, * pertinent . 

Plurima sunt hujusmodi sophismata; sed octo 
praesertim numerantur . j. Sophismatis seu paralo* 
gismi species est ignoratio , at ajunt, Elenchi , sive 
argumenti de quo tractatur, quando nempe aliud pro* 
balur, quam quod fuit in quaestione positum-; quod 
vitium sane est frequentissimum in disputationibus 
sive publicis, sive privatis; idque inde potissimum 
oritur, quod res ipsa, de qua agitur, non satis per- 
specta sit, neque uno modo accipiatur . . 

2. Est petitio principii , cum scilicet id ipsum, 
quod in quaestionem venit, tamquam certum assu* 
mitur .• ut si probare velis solern quiescere, ex eo 
quod moveatur terra . Id enim est, de quo potissi- 
mum disputatur, an terra moveatur «. - Ad petitionem 
principii revocatur aliud sophismatis genus quod di- 
ctum fuit circulus vitiosus . Ih eo consistit quod pro- 
betur aliqua* propositio per aliam* quam ipsa probat; 
ut si quis in eadem quaestione, et contra eosdem 
adversarios disputans, probare existere corpora ex 
eo quod existat Deus ; el deinde existere Deum ex 
eo quod existanl corpora . 

•3. Est non causa pro causa j cum scilicet- causae 
loco asserimus, quod nullo modo causae rationem 
habet. In hujusmodi sophisma duplici praesertim 
modo impingunt homines, i. Quando, ne videantur 
ignari, vanas et fictitias assignant effectibus causas: 
«sic veteres philosophi, ut suam quodam velo igno- 
rantiam obtegerent, aquam in antlias ( dans les pom» 
pes )j hydrargyrum ( lc vif argent ) in tubos ideo 
ascendere dictabant, quod a vacuo natura prorsus 
abhorreat . Quae voces, si philosophice expendantur, 
nihil significant . 

2 . Quando pro causa datur, quod effectum duo- 
taxat praecedit . Sic enim ratiocinari solent plurimi ; 

post hoc ; ergo propter hoc . Ex. gr. quia magna 
interdum contigerunt infortunia, his circiter tempo- 
ribus, quibus cometae apparuerunt, vel aliud caeleste 
phaenomenum, multi statuerunt cometas esse causas 
subsequentium morborum, sterilitatis, aliarum ve ca- 
lamitatum . 

4* Sophismatis species in eo consistit, quod ex u* 
no et altero, aliquid universale colligatur . Illud so- 
phisma dicitur enumeratio imperfecta . Sic ex eo 
quod nonnulla sint nobis ignota, concludunt Acade- 
mici, nihil a nobis certo cognosci. In quotidiana 
vitae usu innumeri occurrunt hujusmodi paralogis- 
mi . Si quis semel aut iterum imprudenter sese ges- 
serit, iude universitn concluditur, ipsum esse impru- 
dentem . Si quidam homines sub ementita pietatis 
larva, quodam quasi velo, turpia tegant vitia, inde 

f eneratim inferunt libidinosi, pietatem meram esse 
ypocrisim • 

5. Dicitur fallacia accidentis , cum scilicet rei cui- 
piam simpliciter et absolute tribuitur, quod ei per 
accidens tantum convenit . Sic multi artem aliquam 
aut disciplinam criminantur, quia in pravum usum 
detorquetur a nonnullis. Maxime commune est illud 
sophismatis genus, et utinam adversus res etiam san- 
ctissimas non adbiberetur! sic recentiores haeretici, 
tanquam Satanae figmenta, rejiciendas esse colligunt 
et sanctorum invocatiouem, et sacrarum Reliquiarum . 
venerationem, et preces pro defunctis, quia in ista 
omuia nonnulli irrepserunt abusus. 

6. Appellatur fallacia compositionis, ei fallacia 
divisionis ,* quando nimirum fit transitus a sensu di- 
viso ad compositum, aut vice versa. Talis esset fal- 
lacia illius* qui ex Christi verbis, caici vident, claudi 
ambulant, concluderent caecos, dum caeci sunt, videre, 
et claudos, dum claudi sunt, ambulare . Haec enim 
in sensu composito , sive conjunctim sumpta, non ve- 
ra sunt i sed intelligi debent in sensu diviso, eo 
pempe sensu, quod videant, qui antea caeci erant, et 
ambulent, qui prius erat claudi. 

7. Vocatur transitus a dicio secundum quid ad 
dictum simpliciter, cum scilicet ex eo quod sub certo 
tantum respectu verum est, colligitur conclusio 

nendis et absoluta.’ Quo sophismatis genere labora- 
ret istud ratiocinium: Sunt fabulce apud eos 3 qui 

Romanam historiam scripserunt ; ergo nulla Rohta - 
ms historicis fides debetur . Vere quidem dicitur in 
historiam Romanam mendacia irrepsisse, qualia sunt 
.quae memorantur de patre Romuli, et ejusdem in 
caelum raptu, de Egeria uxore Nutnae. etc. at' falsum 
est reliquam omnem historiam esse fictam . 

8. Denique sophismatis species nuncupatur trans- 
itus a genere ad genus . Tuuc habet locum, cum ad 
probandam rem alicujus generis, assumitur argumen- 
tum alterius generis; v. gr. si ad rem probandam, 
.quae naturalis est ordinis, adhiberetur aliquod myste- 
rium, quod supernaturalis est ordinis. 

PARAGRAPHUS II. ' 

De sophismatibus voluntatis . 

* Sunt et alia sophismata, qu® suam in voluntatis 
affectibus quasi sedem habent:' sicut enim ex cupi- 
ditatibus falsa judicia, ita et falsa ratiocinia frequen- 
tissime derivantur . Qu® veritas innumeris compro- 
batur exemplis, ex quibus pauca selegimus. 

1. Enim ambitio, quae nihil praeclarius esse per- 
peram judicat, quam aliis dominari, sic ratiocinatur: 
Nihil pulchrius est. , quam quod supra ceteros homi- 
nes nos extollit: atqui dignitates suprcl ceteros ho- 
mines noS extollunt j ergo nihil est iis pulchrius j 
eoque falso ratiocinio captus, omnia jura subvertet 
ambitiosus, ut viam ad dignitates sibi sternat . 

2. Avaritia, qua: felicitatem in divitiis constituit, 
sic argumentatur : Illud omnibus nostris studiis di- 
gnissimum est 3 ex quo pendet vera felicitas : atqui 
ex opibus pendet vera felicitas' s ergo % nostris o- 
mnibus studiis sunt dignissimee j quo sophismate 
delusus, divitias, tanqtfam numen aliquod, colit a- 

varus . ... 

3. Voluptas contra, quae felicitatem in sensuum 

delectationibus sitam esse judicat, istud argumentum 
instituit : quod beatos nos efficit , celeris omnibus 
hujus vitee bonis anteferendum est: atqui sensuum 

detectiones beatos nos efficiunt ; ergo ceteris omnibus 
hujus vitas bonis sunt anteferendae ; eoque pravo et 
turpi ratiocinio deceptus, suum patrimonium dilapidat 
voluptuosus, ut suis indulgeat libidinibus. 

4. Caecus amor, qui iu objecto suo nihil vitii de- 
prehendit, sic argumentatur. Quod optimum est , 
amorem nostrum sibi merito vindicat: atqui opti- 
mum est, quod mihi placet ; siquidem omni vitio 
caret s ergo totum amorem meum sibi merito vindi- 
cat;- ex eoque 'fallaci argumento fit, ut ametur quod 
placet, non quod revera diligendum est , 

5 . Odium coutra, quod in objecto suo nihil nisi 
vitia pervidet, sic disserit : Objectum vitiis scatens , 
odio dignum est: atqui objectum quod mihi displicet, 
vitiis scatet; ergo dignum est odio; ex eoque per- 
fido sophismate non raro conliogit, ut odia infensissi- 
ma in animo foveantur . 

Adeo verum est nobis fucum facere prava volun- 
talis affectu, et falsis ratiocinii coloribus nos delude- 
re 1 sicut ergo recte judicare, sic et recte ratiocinari 
non possumus, nisi a malefidis nostris cupiditatibus, 
sapienter caveamus . 

DISSERTATIO IY. 


DE METHODO . 

Quaeres 1. quid sit methodus generatim spectata, 
et quam utilis . 

Resp. Definitur a Philosophis, actus mentis co- 
gitationes suas certo disponentis ordine, qui ad veri- 
tatem sive inveniendam, sive aliis demonstrandam sit 
accommodatus . Cum inordinata et confusa cogita- 
tionum nostrarum series, ad scientiam comparandam 
nullius sit auxilii, magni facienda est illa mentis fuu- 
ctio, quae omnia ordine suo digerit : hujus multiplex 
est utilitas: methodo enim plurimum adjuvatur in- 
genii vis, ad res dilucide percipiendas. Ea quippe 
esi mentis humanae infirmitas, ut rerum naturam 
acccurate cognoscere nequeat, nisi singula, quae u- 
nicuique rei propria suut, singiilalim et cum ordiae 

expendat. Praeterea ad res memoriter. retinendas, et 
facilius recolendas, maxime prodest methodus : cum 
enim plura certo quodam ordine addiscimus, expe- 
rientia constat unius recordatione excitari memoriam 
alterius . 

Quaeres n. quotuplex sit methodus . 

Resp. Duplex, analytica nimirum , et syntheti- 
ca. Methodus analytica, sive resolutionis, ab e- 
xamine cujusdam rei peculiaris ad notiones com- 
munes, sive ad principia generaliora progreditur . 
Methodus syplhetica, sive compositionis, oppositam 
insistens viam, a principiis generalioribus ad notiones 
speciales descendit. Unde sequitur duas illas metho- 
dos inter se differre, non secus ac duas instituendae 
genealogiae rationes, vel a posteris incipiendo, ut 
inde assurgatur ad stipitem communem, v. g. a filiis 
ad patrem, a patre ad avum, ab avo ad atavum, 
etc. vel initium ducendo a stipite aliquo communi, 
ut inde ad posteros descendatur, v. gr. a patre ad 
filios, a filiis ad nepotes, a nepotibus ad pronepo- 
tes. Prior describendae genealogiae ratio, methodum 
analyticam, posterior vero methodum syntheticarn 
eicbibet . . 

Qumres 3. quis sit utriusque methodi usus . 

Jlesp. Methodus analytica plerumque adhibetur 
ad detegendam veritatem ignotam, et obtinendam 
quaestionum solutionem ; methodus autem synthe - 
tica usurpari solet, ut veritas cognita aliis demon- 
stretur . Utraque tamen inservire potest ad verita- 
tem tum inveniendam, tum demonstrandam . Ut ve- 
ro quid inter utramque sit discriminis facilius perci- 
piatur, exemplum subjiciemus, quod utrique accom- 
modabitur . 

Immortalitas animae, v. gr. potest duplici ratio- 
ne demonstrari . i. Quidem per methodum analy- 
ticam, hoc scilicet modo: mentis humanae nomine 
inlelligitur principium in nobis cogitans; porro si 
ad naturam cogitationis attendamus, manifestum est 
eam non esse dividuam . Quis enim concipiat, v. 
gr. sensum doloris, affirmationem vel negationem in 
varias partes distrahi posse ? Unde concludendum 
est principium iu nobis cogitans, non esse quoddan* 
Logica . T. I. 9 ** 

ex multis partibus concretum, ac proinde partium 
dissolutione non posse interire ; ergo mens humana 
est immortalis. 

Eadem veritas per methodum syntheticam sic po- 
test ^demonstrari: quod partium dissolutione inte- 
rire non potest, immortale est ; porro meus huma- 
na partium dissolutione interire nequit. Mens enim 
humana non habet partes, siquidem est subjectum 
cogitationis, quae est omnino simplex, et' quaslibet 

{ tartes excludit, ideoque mens humana est immorta- 
is . Ex illo exemplo compertum est, methodum syn- 
theticam ab iis notionibus incipere, per quas anaiy- 
tica desinit . 

Quaeres 4« quomodo in veritate inquirenda et 
quaestione solvenda procedere soleat methodus a- 
nalytica . 

Kesp. Sic progreditur : i. accurate exponitur sta- 
tus quaestionis, et praesertim expenduntur illius con- 
ditiones, ne vel ponantur nonnullae quae ad rem ~ 
non pertineant, vel necessariae quaedam aut utiles 
omittantur, ex quibus plurimum pendeat quaestio- 
nis solutio . 2 . Difficultas in tot partes distribuitur, 
quot seorsitn distingui expedit ad illam omnimo- 
de solvendam . 3. Divisione peracta, in singularum 
partium investigatione aliquis ordo instituitur, ita 
ut ab iis quae sunt magis cognitu faciliores, ad eas 
quae sunt magis impeditae fiat progressus . 4* Si 
principium certum inveniatur, ex quo pendeat quae- 
stionis solutio, in eo mens sistit, et facta quaestio- 
nis cum illo principio comparatione, solvitur quae- 
stio . Si vero haec inquisitio in absurdum aliquid 
desinat, quod sit cum proposita quaestione necessa- 
rio connexum , tunc ipsam esse absurdam merito 
concluditur . 

Quaeres 5. quomodo in demonstranda veritate cognita 
soleat adhiberi methodus synthetica .. 

Resp. Sic proceditur: i. diligenter exponitur quae- 
stionis statgs, id est, quo seusu intelligenda sit pro- 
positio, quae demonstranda suscipitur. 2 . Vocabula 
omnia, quanturn opus est , accuratis definitionibus 
explicantur, ut in disputationis decursu, nullus es- 
se possit ambiguitati locus . 5, Praemittuntur axio- 

mala, sive propositiones itu clarae et evidentes, ut 
earum veritas in dubium Tevocari non possit . 4» 
Propositiones quae probatione indigent probandae sunt, 
vel per axiomata, vel per alias propositiones quae jam 
fuerint demonstratae, aut ex utraque parte concedan- 
tur; tandem demonstratur propositio, cujus veritas 
erat exponenda . Demonstrationis autem nomine in- 
telligitur probatio rei alicujus, ex principiis eviden- 
tibus clare deducta . 

Si quis autem perfectum methodi syntheticae e- 
xeraplar habere velit, adeat Geometrarum scripta : 
nullibi enim res majori tractantur ordine, nec ac- 
curatiori demonstratione muniuntur . Yel unum e- v 
xemplum a Geometris petilum, qua ratione uten- 
dum sit methodo synthetica clarius et efficacius edo- 
cebit, quam omnia Logicorum praecepta. Nunc agen- 
dum superest de methodo Cartnesiana, quae in orbern 
philosophicum tantam, tamque utilem rerum conver- 
sionem procreavit . 

Quaeres 6. qualis sit methodus Carthesiana * 

Resp. Carlhesius, eximius ille Philosophiae recen- 
tioris parens, consideravit omnes pene cognitiones, 
etiam eas , quibus homines constantissime adhae- 
rent, sine ullo examiue ab iis acceptas esse, et ple- 
rasque solis sensuum impressionibus fundatas , a 
quibus tamen nos quotidie decipi constant . Id se- 
cum reputans egregius ille Philosophus, ut mentem 
suam a praejudicatis et incertis opinionibus exime- 
ret, statuit omnes suas cognitiones severiori exami- 
ne excutere . Neque tamen ad exequendum illud 
consilium opus habuit, singula quae cognosci pos- 
sunt, sigillalim animo lustrare; sed fundamenta dun- 
taxat, quibus nituntur omnes nostrae cognitiones, di- 
ligenter scrutatus est, ut compertum haberet, au 
incerta sint omnia et instabilia, an sint quaedam 
firma et immota, quibus cognitionum suarum quasi 
eedificium superstruere posset vir Philosophus . In 
ilio autem examine generali, quod vocatur dubium 
methodicum , hanc sibi legem imposuit , ut nihil 
admitteret, ^tauquam legitimum cognitionis philosophicae 
principium, nisi quod ejusmodi foret, ut assensum 
ei denegare non posset animus, quiu secum pugnaret. 

sibique reluctaretur, hac scilicet ratione vir celeber*» 
rimus, quasi Fabius alter, cunctando rem philosophi- 
cam restituit. Eam quippe suis in meditationibus co- 
gnitionum philosophicarum seriem et veluti genealo- 
giam texuit, qua: tum ad evellenda praejudicia, tum 
ad detegendos diversos principiorum fontes, maxime 
est accommodata . 

Methodi Carthesianae brevem tabellam sic delineat 
ipsius Carthesii laudator, in oratione quae ab Aca- 
demia Parisiensi eloquentiae praemio donata est an- 
no 1767. Descartes elablit pour principe, de ne re - 
garder comme vrai, que ce qui est evident, c est 
a dire , ce qui est clairement contenu dans V idee 
de P objet qu il contemple : tel est le fameux dou* 
te melhodiqua de Descartes . Tel est le premier 
pas qu il fait pour en sortir, et la premiere regie 
qu’ il etablit . C" est celte regie qui a fait la r evo- 
lutio n de V esprit humain: pour diriger P entende- 
ment il joint l’ analyse au doute . Decomposer les 
quesions, et les diviser en plusieurs branches, a • 
vancer par degres des objels les plus siniples au.v 
plus composes, et des plus connus aux plus caches, 
combler l’ intervalle qui est entre les idees eloignees, 
et les remplir par toutes les idees intermediaires ,* 
metire dans ces idees un tel enchaihement, que toutes 
se deduisent aisement les unes des autres j et que 
les enoncer, ce soit, pour ainsi dire, les demon trer s 
voila les autres rdgles qu il a etablies, et dont il a 
donne P exemple . 

Quaeres 7. quid sit discriminis inter dubitationem 
scepticorum, et dubium methodicum . 

Resp. Quaestionem hanc solvet Carthesius ipse, 
( Dissert. de methodo, num. 3 . ) Scepticos , inquit, 
non imitabar, qui dubitant tantum ut dubitent, et 
preeter incertitudinem ipsam nihil queerunt. Nam 
contra totus in eo eram, ut aliquid certi reperi- 
rem, et quemadmodum fieri solet, cum in arenoso 
solo cedificatur, tam alte fodere cupiebam, ut tan- 
dem ad saxum vel ad argillam pervenirem . Unde 
concludere licet eum nunquam vere dubitasse de pro- 
positionibus aut evidentibus, aut evidenter demon- 
stratis; sed opiuiones speculativas, educatione, exem- 

pio vel consuetudine susceptas, eo tantum consilio iit 
dubium revocasse, ut omni* praejudicio solutus, ad 
evidentiam perveniret, et splendida in illius luce tutus 
conquiesceret. 

Quanto fidei obsequio et quanta reverentia, ve- 
ritatibus a Deo revelatis semper adhaeserit Carthe- 
sius, sic notat ipsius laudator ( Ibid, not, 18. ) 11 
ri est pas ndcessaire d J averiir que le doute philo- 
sophique de Descartes ne &' elehdit jamais aux ve- 
riles revelees. On sait qu il les respecta toute sa 
vie, comme il le devait , ll les regardait comme cT 
un ordre trop superieur d la raisori , pour vouloir 
les y assujettir . On voii partout dans ses ouvrages 
et dans ses lettres, qu il distinguait le Philosopha 
du Ckretien . 

Quasres 8. utrum methodus Carthesiana, sive du« 
bilim generale methodicum admitti debeat . Quaestio- 
nem hanc solvet sequens 

# - 

PROPOSITIO . 

Admittenda est methodus Carthesiana . 

Probatur: Illa methodus admittenda est, qu® ma- 
ximi est auxilii tum ad evellenda prsejudicia, tum 
ad comparandas cognitiones philosophicas : atqui ita 
se habet methodus Carthesiana . i. Quidem pluri- 
mum valet ad evellenda praejudicia: ad ea quippe 
extirpanda necesse est ut judicia vera a falsis, certa 
ab incertis secernantur: atqui ad illud assequendum 
perutilis est methodus Carthesiana . In eo quippe 
sita est, ut circa propositiones cohibeatur assensus, 
nisi per se not® sint, vel saltem cum propositioni- 
bus per se notis evidenter colligat® : atqui ut judicia 
vera a falsis, certa ab incertis discriminentur, nihil 
efficacius esse potest, quam assensum circa proposi- 
tiones cohibere, nisi vel sint per se not®, vel cum 
propositionibus per se notis evidenter devinci® ; 
ergo, i. etc. \ 

2. Prffifata methodus plurimum inservivit ad com- 
parandas cognitiones philosophicas . Cognitiones e- 
nim yere philosophic® e® sunt, qu® ex primis de* 

ducuntur principiis: atqui methodus Carthesiana ma^ 
ximae est utilitatis ad cognitiones ex primis princi- 
piis deducendas; id enim lieri non potest, quin dete- 
gantur prima principia, quse scilicet ita nota sunt, 
ut nulla probatione indigeant : atqui ad ea detegen- 
da maxime idonea est methodus Carthesiana : nam 
quisquis eam sequitur, assensum cohibet circa pro- 
positiones, quandiu indigent ulteriori probatione . 
Cum autem series probationum non sit infinita, ad 
eam pervenietur quse sit in suo genere prima, et 

E roinde assequetur propositiones qua: ulteriori pro- 
atione non indigeaut : atqui hujusmodi propositio- 
nes sunt prima principia, quorum scilicet ea est pro- 
prietas, ut probari ulterius nec possint, nec opus ha- 
beant ; ergo 2. maximi momenti est methodus Car- 
thesiana, ad comparandas cognitiones vere philosophi- 
cas ; aliunde, etc. ergo, etc. 

Obj. Dubium generale methodicum, sive methodus 
Carthesiana, institui non potest, quin omnia et sin- 
gula judicia perlustrentur, et sigillatim expendantur : 
atqui illud impossibile est ; ergo etc. 

Resp. Neg. rnaj. dubium enim methodicum quod 
admittimus, non eo sensu generale dicendum est, 
quod omnia et singula judicia, alia post alia sigil- 
latim excutiantur; sed eo sensu duntaxat, quod 
circa ea omnia judicia assensum retineamus, quse 
ulteriori probatione indigebunt, nec per se nota e- 
runt, vel cum aliis judiciis per se notis evidenter 
connexa. Ex. gr. quia non semel observavimus, 
nos aliquando sensuum impressionibus decipi, ideo 
possumus et debemus assensum suspendere circa ju- 
dicia quae sensibus nituntur, donec demonstratum 
fuerit quaudonam ipsis fides adhibenda sit, quando- 
nam deneganda . 

Instab. Fieri non potest ut de omnibus dubitemus, 
v. g. de isto principio, totum est majus sua partes 
ergo impossibilis est methodus Carthesiana . 

Resp. Neg. couseq. Dubitatio enim Carthesiana 
non est dubitatio proprie dicta, per quam mens gra- 
vibus hinc et inde momentis librata, anceps circa 
singula fluctuet. Hoc erat dubium Academicorum, 
quibus familiare erat istud effatum: Omni rationi 

ratio eequalis ponderis adversatur . Apud Carthe- 
siura agitur de dubio methodicos porro dubitare me- 
thodice, idem est, ac expendere, examinare; quod 
certe non est impossibile. Denique id unum postulat 
methodus Carlhesiana, ut nulli assentiamur proposi- 
tioni, ause non sit per se note, aut cum aliis per se 
notis clare colligata . 

DISSERTATIO IV. 

DE METHODO* 

QUiERES I. Quid sit Methodus generatim spectata, 
et quam utilis . 198 
Q. II. Quotuplex sit Methodus % 199 
Q. III. Quis sit Methodi tum analytic», tum syothe* 
ticae usus . ibid. 

Q. IV. Quomodo in veritate inquirenda y efqu&stio* 
ne solvenda procedere soleat. Methodus analylica . 
300 

Q. V, Quomodo in demonstranda veritate cognita 
soleat adhiberi Methodus synlhetica . ibid. 

Q. VI. Qualis sit Methodus Carthesiana . 201 
Q. VII. Quid sit discriminis inter dubitationem Scc* 
plicorum , et dubium methodicum . 202 
Q. VIII. Utrum Methodus Carthesiana, sive dubium 
generale methodicum , admitti debeat • 2 o 3 
PROP. Admittenda est methodus Carthesiana . ibid. 

i 








* 


% 






\\ 


i 


Digitized by Google 


/ 


\ 




V 




< 


4 





Digitized by Google 


Digilized by Google 



I 






6sterreichische Nationalbibliothek 


+Z1 566371 01 

t i 



, V 


A 



/ 


s 


4 

















